title: 2012/373/ΕΕ: Απόφαση του Συμβουλίου, της 14ης Μαΐου 2012 , για τη σύναψη της εθελοντικής συμφωνίας εταιρικής σχέσης μεταξύ της Ευρωπαϊκής Ένωσης και της Δημοκρατίας της Λιβερίας σχετικά με την επιβολή της δασικής νομοθεσίας, τη διακυβέρνηση και το εμπόριο προϊόντων ξυλείας προς την Ευρωπαϊκή Ένωση#Εθελοντική συμφωνία εταιρικής σχέσης μεταξύ της Ευρωπαϊκής Ένωσης και της Δημοκρατίας της Λιβερίας σχετικά με την επιβολή της δασικής νομοθεσίας, τη διακυβέρνηση και το εμπόριο προϊόντων ξυλείας προς την Ευρωπαϊκή Ένωση

text:
               19.7.2012

               EL

               Επίσημη Εφημερίδα της Ευρωπαϊκής Ένωσης

               L 191/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 14ης Μαΐου 2012
   για τη σύναψη της εθελοντικής συμφωνίας εταιρικής σχέσης μεταξύ της Ευρωπαϊκής Ένωσης και της Δημοκρατίας της Λιβερίας σχετικά με την επιβολή της δασικής νομοθεσίας, τη διακυβέρνηση και το εμπόριο προϊόντων ξυλείας προς την Ευρωπαϊκή Ένωση
   (2012/373/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα πρώτα εδάφια των παραγράφων 3 και 4 του άρθρου 207, σε συνδυασμό με το άρθρο 218 παράγραφος 6 στοιχείο α) σημείο v) και το άρθρο 218 παράγραφος 7,
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Τον Μάιο του 2003 η Επιτροπή εξέδωσε ανακοίνωση προς το Συμβούλιο και το Ευρωπαϊκό Κοινοβούλιο με τίτλο «Η επιβολή της δασικής νομοθεσίας, η διακυβέρνηση και το εμπόριο (FLEGT): Πρόταση για σχέδιο δράσης της ΕΕ», με την οποία ζητούσε τη λήψη μέτρων για την αντιμετώπιση της παράνομης υλοτομίας μέσω της σύναψης εθελοντικών συμφωνιών εταιρικής σχέσης με χώρες παραγωγής ξυλείας. Τα συμπεράσματα του Συμβουλίου σχετικά με το εν λόγω σχέδιο δράσης εκδόθηκαν τον Οκτώβριο του 2003 (1) και το Ευρωπαϊκό Κοινοβούλιο εξέδωσε ψήφισμα σχετικά με το θέμα στις 11 Ιουλίου 2005 (2).

               (2)

               Σύμφωνα με την απόφαση 2011/475/ΕΕ του Συμβουλίου (3), η εθελοντική συμφωνία εταιρικής σχέσης μεταξύ της Ευρωπαϊκής Ένωσης και της Δημοκρατίας της Λιβερίας σχετικά με την επιβολή της νομοθεσίας, τη διακυβέρνηση και το εμπόριο προϊόντων ξυλείας προς την Ευρωπαϊκή Ένωση (στο εξής «συμφωνία») υπεγράφη στις 27 Ιουλίου 2011, με την επιφύλαξη της σύναψής της.

               (3)

               Η συμφωνία θα πρέπει να εγκριθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται εξ ονόματος της Ένωσης η εθελοντική συμφωνία εταιρικής σχέσης μεταξύ της Ευρωπαϊκής Ένωσης και της Δημοκρατίας της Λιβερίας σχετικά με την επιβολή της δασικής νομοθεσίας, τη διακυβέρνηση και το εμπόριο προϊόντων ξυλείας προς την Ευρωπαϊκή Ένωση (στο εξής «συμφωνία»).
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου ορίζει το (τα) πρόσωπο(-α) που είναι αρμόδιο(-α) να επιδώσει(-ουν), εξ ονόματος της Ένωσης, την προβλεπόμενη στο άρθρο 31 της συμφωνίας κοινοποίηση, εκφράζοντας τη συναίνεση της Ένωσης να δεσμευθεί από τη συμφωνία (4).
   Άρθρο 3
   Η Ένωση εκπροσωπείται από αντιπροσώπους της Επιτροπής στην κοινή επιτροπή εφαρμογής που συστάθηκε σύμφωνα με το άρθρο 19 της συμφωνίας.
   Τα κράτη μέλη μπορούν να συμμετέχουν στις συνεδριάσεις της κοινής επιτροπής εφαρμογής ως μέλη της αντιπροσωπείας της Ένωσης.
   Άρθρο 4
   Για την τροποποίηση των παραρτημάτων της συμφωνίας βάσει του άρθρου 26 αυτής, η Επιτροπή εξουσιοδοτείται, σύμφωνα με τη διαδικασία που ορίζεται στο άρθρο 11 παράγραφος 3 του κανονισμού (ΕΚ) αριθ. 2173/2005 του Συμβουλίου, της 20ής Δεκεμβρίου 2005, περί δημιουργίας εθελοντικού συστήματος αδειών FLEGT για τις εισαγωγές ξυλείας στην Ευρωπαϊκή Κοινότητα (5), να εγκρίνει τις εν λόγω τροποποιήσεις εξ ονόματος της Ένωσης.
   Άρθρο 5
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 14 Μαΐου 2012.

            Για το Συμβούλιο

            Η Πρόεδρος

         M. GJERSKOV

      (1)  ΕΕ C 268 της 7.11.2003, σ. 1.

      (2)  ΕΕ C 157E της 6.7.2006, σ. 482.

      (3)  ΕΕ L 196 της 28.7.2011, σ. 2.

      (4)  Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τον γενικό γραμματέα του Συμβουλίου.

      (5)  ΕΕ L 347 της 30.12.2005, σ. 1.

      ΕΘΕΛΟΝΤΙΚΉ ΣΥΜΦΩΝΊΑ ΕΤΑΙΡΙΚΉΣ ΣΧΈΣΗΣ
      μεταξύ της Ευρωπαϊκής Ένωσης και της Δημοκρατίας της Λιβερίας σχετικά με την επιβολή της δασικής νομοθεσίας, τη διακυβέρνηση και το εμπόριο προϊόντων ξυλείας προς την Ευρωπαϊκή Ένωση
      Η ΕΥΡΩΠΑΪΚΗ ΕΝΩΣΗ, στο εξής «η Ένωση»,
      και
      Η ΔΗΜΟΚΡΑΤΙΑ ΤΗΣ ΛΙΒΕΡΙΑΣ, στο εξής «Λιβερία»,
      στο εξής καλούμενες «τα μέρη»,
      ΕΚΤΙΜΩΝΤΑΣ τις στενές σχέσεις συνεργασίας μεταξύ της Ένωσης και της Λιβερίας, ιδίως στο πλαίσιο της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Επιτροπής και των κρατών μελών αυτής, αφετέρου, που υπογράφηκε στο Κοτονού στις 23 Ιουνίου 2000 (1), η οποία αναθεωρήθηκε στο Λουξεμβούργο στις 25 Ιουνίου 2005, στο εξής «συμφωνία του Κοτονού»,
      ΕΚΤΙΜΩΝΤΑΣ την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο σχετικά με σχέδιο δράσης της ΕΕ για την επιβολή της δασικής νομοθεσίας, τη διακυβέρνηση και το εμπόριο (FLEGT) (2) ως πρώτο βήμα για την επείγουσα καταπολέμηση της παράνομης υλοτομίας και του συνδεόμενου με αυτήν εμπορίου,
      ΕΧΟΝΤΑΣ ΥΠΟΨΗ τη σημασία των αρχών που καθορίζονται στη Διακήρυξη του Ρίο του 1992 στο πλαίσιο διασφάλισης της βιώσιμης διαχείρισης των δασών και, ιδίως, της αρχής υπ’ αριθ. 10 σχετικά με τη σημασία της ευαισθητοποίησης και συμμετοχής του κοινού σε περιβαλλοντικά ζητήματα και της αρχής υπ’ αριθ. 22 σχετικά με τον ζωτικής σημασίας ρόλο των αυτόχθονων πληθυσμών και άλλων τοπικών κοινοτήτων στη διαχείριση και την ανάπτυξη του περιβάλλοντος,
      ΕΚΤΙΜΩΝΤΑΣ τη νομικώς μη δεσμευτική επίσημη δήλωση αρχών του 1992 για μια συναίνεση σε παγκόσμιο επίπεδο όσον αφορά τη διαχείριση, τη διατήρηση και τη βιώσιμη ανάπτυξη των δασών κάθε τύπου και την πρόσφατη έγκριση από τη Γενική Συνέλευση των Ηνωμένων Εθνών της νομικώς μη δεσμευτικής πράξης για κάθε τύπο δασών (3),
      ΕΧΟΝΤΑΣ ΥΠΟΨΗ τη Σύμβαση για το διεθνές εμπόριο ειδών της άγριας πανίδας και χλωρίδας που απειλούνται με εξαφάνιση (CITES) και, ιδίως, την απαίτηση οι άδειες εξαγωγής CITES που εκδίδονται από τα συμβαλλόμενα μέρη για τα δείγματα ειδών που απαριθμούνται στα παραρτήματα Ι, ΙΙ ή ΙΙΙ να χορηγούνται μόνο υπό ορισμένες προϋποθέσεις και ιδίως τα δείγματα αυτά να μην έχουν αποκτηθεί κατά παράβαση των σχετικών νόμων σχετικά με την προστασία της πανίδας και της χλωρίδας,
      ΕΚΤΙΜΩΝΤΑΣ τη σημασία που αποδίδουν τα μέρη στους αναπτυξιακούς στόχους που συμφωνήθηκαν σε διεθνές επίπεδο, καθώς και στους Αναπτυξιακούς Στόχους της Χιλιετίας του Οργανισμού Ηνωμένων Εθνών,
      ΕΠΙΒΕΒΑΙΩΝΟΝΤΑΣ τη σημασία που προσδίδουν τα μέρη στις αρχές και τους κανόνες που διέπουν τα πολυμερή συστήματα εμπορίου, ιδίως στα δικαιώματα και στις υποχρεώσεις που απορρέουν από τη Γενική Συμφωνία Δασμών και Εμπορίου (GATT) του 1994 και τις λοιπές πολυμερείς συμφωνίες για την ίδρυση του Παγκόσμιου Οργανισμού Εμπορίου (ΠΟΕ), καθώς και στην αναγκαιότητα εφαρμογής τους με διαφάνεια και χωρίς διακρίσεις,
      ΕΧΟΝΤΑΣ ΥΠΟΨΗ τον κανονισμό (ΕΚ) αριθ. 2173/2005 του Συμβουλίου, της 20ής Δεκεμβρίου 2005, περί δημιουργίας εθελοντικού συστήματος αδειών FLEGT για τις εισαγωγές ξυλείας στην Ένωση (4),
      ΕΚΤΙΜΩΝΤΑΣ το πλαίσιο που θέσπισε ο εθνικός νόμος για τη μεταρρύθμιση του δασικού τομέα (5) της Λιβερίας, ο οποίος εξισορροπεί τις αντικρουόμενες προτεραιότητες της εμπορικής εκμετάλλευσης, της ανάπτυξης των κοινοτήτων και της διατήρησης των πόρων σε σχέση με τη χρήση, τη διαχείριση και την προστασία των δασικών πόρων, προωθώντας την αποτελεσματική τρέχουσα χρήση των δασικών πόρων προς όφελος της οικονομικής ανάπτυξης, ενώ, ταυτόχρονα, εξασφαλίζει ότι οι δασικοί πόροι θα είναι διαθέσιμοι προς όφελος των μελλοντικών γενεών,
      ΑΝΑΓΝΩΡΙΖΟΝΤΑΣ επίσης ότι η Λιβερία έχει αναγνωρίσει τη σημασία της συμμετοχής των πολιτών και της διαφάνειας για τη βιώσιμη χρήση των δασών και τη διακυβέρνηση, που περιλαμβάνει την ανάθεση των αδειών δασικής εκμετάλλευσης, την προώθηση περιβαλλοντικά ασφαλών μεθόδων λειτουργίας και την παρακολούθηση της συμμόρφωσης με τις φορολογικές και άλλες κανονιστικές απαιτήσεις,
      ΑΝΑΓΝΩΡΙΖΟΝΤΑΣ ότι σκοπός του συστήματος επαλήθευσης της νομιμότητας της Λιβερίας είναι η διασφάλιση της νομιμότητας όλων των προϊόντων ξυλείας που εξάγονται από τη Λιβερία προς κάθε μέρος του κόσμου, με απώτερο στόχο την εφαρμογή και/ή επέκταση των απαιτήσεων νομιμότητας σε όλα τα προϊόντα ξυλείας που χρησιμοποιούνται στην εγχώρια αγορά,
      ΕΚΤΙΜΩΝΤΑΣ τις προσπάθειες που καταβάλλει η Λιβερία για να προωθήσει γενικά τη βιώσιμη διαχείριση των δασών και της άγριας πανίδας σε ολόκληρη την εθνική επικράτεια και ιδίως για να διασφαλίσει τη νομιμότητα όλων των ροών της ξυλείας,
      ΑΝΑΓΝΩΡΙΖΟΝΤΑΣ περαιτέρω ότι η εφαρμογή της εθελοντικής συμφωνίας εταιρικής σχέσης FLEGT θα συμβάλει στην καταπολέμηση της κλιματικής αλλαγής, σε συνδυασμό με τις προσπάθειες για τη μείωση των εκπομπών που οφείλονται στην αποψίλωση και την υποβάθμιση των δασών (REDD+), ενισχύοντας την εφαρμογή της δασικής νομοθεσίας και τη διακυβέρνηση,
      ΕΚΤΙΜΩΝΤΑΣ τη σημασία που αποδίδουν τα μέρη στη συμμετοχή της κοινωνίας των πολιτών, του ιδιωτικού τομέα και των τοπικών πληθυσμών στην επιτυχία των πολιτικών διαχείρισης των δασών, ιδίως μέσω διαβουλεύσεων και της ενημέρωσης των πολιτών,
      ΣΥΜΦΩΝΗΣΑΝ ΤΑ ΑΚΟΛΟΥΘΑ:
      Άρθρο 1
      Στόχος
      Η παρούσα συμφωνία, η οποία είναι συνεπής προς την κοινή δέσμευση των μερών υπέρ της βιώσιμης διαχείρισης των δασών κάθε τύπου, έχει στόχο να αποτελέσει το νομικό πλαίσιο που θα διασφαλίζει ότι όλες οι εισαγωγές στην Ένωση προϊόντων ξυλείας από τη Λιβερία τα οποία καλύπτονται από την παρούσα συμφωνία έχουν παραχθεί νόμιμα και, με τον τρόπο αυτό, να προωθήσει το εμπόριο προϊόντων ξυλείας.
      Επιπλέον, η παρούσα συμφωνία αποτελεί τη βάση διαλόγου και συνεργασίας μεταξύ των μερών για τη διευκόλυνση και την προώθηση της πλήρους εφαρμογής της, καθώς και την ενίσχυση της εφαρμογής της δασικής νομοθεσίας και της διακυβέρνησης.
      Άρθρο 2
      Ορισμοί
      Για τους σκοπούς της παρούσας συμφωνίας, εφαρμόζονται οι ακόλουθοι ορισμοί:
      α)   «εισαγωγή στην Ένωση»: η θέση σε ελεύθερη κυκλοφορία προϊόντων ξυλείας στην Ένωση κατά την έννοια του άρθρου 79 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (6), τα οποία δεν μπορούν να χαρακτηριστούν «εμπορεύματα χωρίς εμπορικό χαρακτήρα» σύμφωνα με τον ορισμό του άρθρου 1 παράγραφος 6 του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως κοινοτικού τελωνειακού κώδικα (7)·
      β)   «εξαγωγή»: η φυσική έξοδος ή αναχώρηση προϊόντων ξυλείας από οποιοδήποτε σημείο του γεωγραφικού εδάφους της Λιβερίας, εξαιρουμένων των προϊόντων ξυλείας υπό διαμετακόμιση στο έδαφος της Λιβερίας·
      γ)   «προϊόντα ξυλείας υπό διαμετακόμιση»: προϊόντα ξυλείας καταγωγής τρίτης χώρας τα οποία εισέρχονται στο έδαφος της Λιβερίας υπό τελωνειακό έλεγχο και εξέρχονται στην ίδια μορφή διατηρώντας την καταγωγή τους·
      δ)   «προϊόντα ξυλείας»: τα προϊόντα που απαριθμούνται στο παράρτημα Ι·
      ε)   «κωδικός ΕΣ»: ο τετραψήφιος ή εξαψήφιος κωδικός, ο οποίος ορίζεται στο εναρμονισμένο σύστημα περιγραφής και κωδικοποίησης των εμπορευμάτων που θέσπισε η διεθνής σύμβαση για το εναρμονισμένο σύστημα περιγραφής και κωδικοποίησης των εμπορευμάτων του Παγκόσμιου Οργανισμού Τελωνείων·
      στ)   «άδεια FLEGT»: έγγραφο που επιβεβαιώνει ότι μία αποστολή προϊόντων ξυλείας έχει παραχθεί νόμιμα και επαληθευθεί σύμφωνα με τα κριτήρια που ορίζει η παρούσα συμφωνία. Μια άδεια FLEGT μπορεί να εκδίδεται σε έντυπη ή ηλεκτρονική μορφή·
      ζ)   «αρχή αδειοδότησης»: η αρχή που ορίζεται από τη Λιβερία για να εκδίδει και να επικυρώνει τις άδειες FLEGΤ·
      η)   «αρμόδιες αρχές»: οι αρχές που ορίζονται από τα κράτη μέλη της Ένωσης για την παραλαβή, την αποδοχή και την επαλήθευση των αδειών FLEGΤ·
      θ)   «αποστολή»: ποσότητα προϊόντων ξυλείας καλυπτόμενη από άδεια FLEGT, την οποία αποστέλλει από τη Λιβερία αποστολέας ή φορτωτής και η οποία υποβάλλεται σε τελωνείο για θέση σε ελεύθερη κυκλοφορία στην Ένωση·
      ι)   «προϊόντα ξυλείας που έχουν παραχθεί νόμιμα»: τα προϊόντα ξυλείας που αγοράζονται, παράγονται και διατίθενται στην αγορά με διαδικασίες οι οποίες είναι σύμφωνες με όλες τις ισχύουσες στη Λιβερία νομοθετικές και κανονιστικές διατάξεις, όπως ορίζεται στο παράρτημα ΙΙ·
      ια)   «θέση σε ελεύθερη κυκλοφορία»: τελωνειακό καθεστώς της Ένωσης που αποδίδει τον τελωνειακό χαρακτηρισμό εμπορευμάτων της Ένωσης σε εμπορεύματα τα οποία δεν προέρχονται από την Ένωση [με αναφορά στον κανονισμό (ΕΟΚ) αριθ. 2913/92] και συνεπάγεται την είσπραξη των οφειλόμενων εισαγωγικών δασμών, την είσπραξη, κατά περίπτωση, άλλων επιβαρύνσεων, την εφαρμογή μέτρων εμπορικής πολιτικής και απαγορεύσεων και περιορισμών και τη διεκπεραίωση άλλων διατυπώσεων που έχουν θεσπιστεί για την εισαγωγή των εμπορευμάτων·
      ιβ)   «Ευρωπαϊκή Επιτροπή»: το θεσμικό όργανο της Ένωσης που αναφέρεται στο άρθρο 13 παράγραφος 1 και στο άρθρο 17 της Συνθήκης για την Ευρωπαϊκή Ένωση και το οποίο, μεταξύ άλλων αρμοδιοτήτων, εξασφαλίζει την εκπροσώπηση της Ένωσης στο εξωτερικό και ασκεί συντονιστικά, εκτελεστικά και διαχειριστικά καθήκοντα.
      Άρθρο 3
      Σύστημα αδειών FLEGT
      1.   Θεσπίζεται σύστημα αδειών που αφορά την επιβολή της δασικής νομοθεσίας, τη διακυβέρνηση και τις εμπορικές συναλλαγές (στο εξής «σύστημα αδειών FLEGT») μεταξύ των μερών. Το σύστημα αδειών FLEGT θεσπίζει ένα σύνολο διαδικασιών και απαιτήσεων με σκοπό να επαληθεύεται και να πιστοποιείται, μέσω των αδειών FLEGT, ότι τα προϊόντα ξυλείας που αποστέλλονται στην Ένωση έχουν παραχθεί ή αποκτηθεί νόμιμα. Σύμφωνα με τον κανονισμό (ΕΚ) αριθ. 2173/2005 και την παρούσα συμφωνία, γίνονται αποδεκτές για εισαγωγή στην Ένωση μόνο οι αποστολές από τη Λιβερία που καλύπτονται από άδειες FLEGT.
      2.   Το σύστημα αδειών FLEGT εφαρμόζεται στα προϊόντα ξυλείας που παρατίθενται στο παράρτημα I.
      Άρθρο 4
      Αρχή αδειοδότησης
      1.   Η Λιβερία ορίζει τη δική της αρχή αδειοδότησης (καλούμενη εφεξής αρχή αδειοδότησης) και διαβιβάζει τα στοιχεία επικοινωνίας της αρχής αδειοδότησης στην Ευρωπαϊκή Επιτροπή. Και τα δύο μέρη εξασφαλίζουν την πρόσβαση του κοινού σε αυτές τις πληροφορίες.
      2.   Η αρχή αδειοδότησης επαληθεύει ότι τα προϊόντα ξυλείας έχουν παραχθεί νόμιμα, σύμφωνα με τη νομοθεσία που ορίζεται στο παράρτημα ΙΙ. Με βάση τους όρους που ορίζονται στο παράρτημα ΙΙ, η αρχή αυτή εκδίδει τις άδειες FLEGT που καλύπτουν τις αποστολές προϊόντων ξυλείας τα οποία παράγονται ή αποκτώνται νόμιμα για να εξαχθούν στην Ένωση.
      3.   Η αρχή αδειοδότησης εκδίδει άδειες FLEGT για προϊόντα ξυλείας που αποτελούνται από ή περιλαμβάνουν προϊόντα ξυλείας που εισήχθησαν στη Λιβερία από τρίτη χώρα μόνο εάν αποδειχθεί ότι τα προϊόντα ξυλείας έχουν παραχθεί και εξαχθεί σύμφωνα με τους νόμους της οικείας τρίτης χώρας και είναι σύμφωνα με το παράρτημα ΙΙ της παρούσας συμφωνίας και με όλες τις διατάξεις που διέπουν την εισαγωγή προϊόντων ξυλείας στη Λιβερία.
      4.   Η αρχή αδειοδότησης θεσπίζει και δημοσιοποιεί τις διαδικασίες της για την έκδοση αδειών FLEGT. Η αρχή αδειοδότησης διατηρεί επίσης αρχεία για όλες τις αποστολές που καλύπτονται από άδειες FLEGT και, σύμφωνα με την εθνική νομοθεσία περί της προστασίας των δεδομένων, επιτρέπει την πρόσβαση στα εν λόγω αρχεία για τους σκοπούς της ανεξάρτητης παρακολούθησης, σεβόμενη παράλληλα τον εμπιστευτικό χαρακτήρα των ιδιόκτητων πληροφοριών των εξαγωγέων.
      Άρθρο 5
      Αρμόδιες αρχές της Ένωσης
      1.   Η Ευρωπαϊκή Επιτροπή κοινοποιεί στη Λιβερία τα στοιχεία επικοινωνίας των αρμόδιων αρχών που ορίζονται από τα κράτη μέλη της Ένωσης. Και τα δύο μέρη επιτρέπουν την πρόσβαση του κοινού σε αυτές τις πληροφορίες.
      2.   Οι αρμόδιες αρχές επαληθεύουν ότι κάθε αποστολή καλύπτεται από έγκυρη άδεια FLEGT πριν τεθεί η εν λόγω αποστολή σε ελεύθερη κυκλοφορία στην Ένωση. Εάν υπάρχουν αμφιβολίες ως προς την εγκυρότητα της άδειας FLEGT, μπορεί να ανασταλεί η θέση της αποστολής σε ελεύθερη κυκλοφορία και να δεσμευτεί η αποστολή. Οι διαδικασίες που διέπουν τη θέση σε ελεύθερη κυκλοφορία στην Ένωση αποστολών, οι οποίες καλύπτονται από άδεια FLEGT περιγράφονται στο παράρτημα III.
      3.   Οι αρμόδιες αρχές διατηρούν και δημοσιεύουν σε ετήσια βάση κατάσταση των αδειών FLEGT τις οποίες παρέλαβαν.
      4.   Σύμφωνα με την εθνική νομοθεσία περί προστασίας των δεδομένων, οι αρμόδιες αρχές παρέχουν στα πρόσωπα ή τους φορείς που ορίζονται από τη Λιβερία ως ανεξάρτητοι ελεγκτές, πρόσβαση στα σχετικά έγγραφα και δεδομένα.
      5.   Εντούτοις, κατά την εισαγωγή στην Ένωση προϊόντων ξυλείας που λαμβάνονται από είδη τα οποία απαριθμούνται στα προσαρτήματα της Σύμβασης για το διεθνές εμπόριο ειδών της άγριας πανίδας και χλωρίδας που απειλούνται με εξαφάνιση (CITES) και καλύπτονται από άδεια FLEGT, διενεργείται μόνο ο έλεγχος που ορίζει ο κανονισμός (ΕΚ) αριθ. 338/97 του Συμβουλίου, της 9ης Δεκεμβρίου 1996, για την προστασία των ειδών άγριας πανίδας και χλωρίδας με τον έλεγχο του εμπορίου τους (8). Το εθελοντικό σύστημα αδειών FLEGT παρά ταύτα διασφαλίζει τη νόμιμη υλοτόμηση αυτών των προϊόντων.
      Άρθρο 6
      Άδειες FLEGT
      1.   Οι άδειες FLEGT εκδίδονται από την αρχή αδειοδότησης ως μέσο πιστοποίησης της νομιμότητας της παραγωγής ή της απόκτησης των προϊόντων ξυλείας.
      2.   Οι άδειες FLEGT εκδίδονται και συμπληρώνονται στην αγγλική γλώσσα.
      3.   Τα μέρη μπορούν να θεσπίσουν, με αμοιβαία συμφωνία, ηλεκτρονικό σύστημα έκδοσης, διαβίβασης και παραλαβής των αδειών FLEGT.
      4.   Η διαδικασία έκδοσης των αδειών FLEGT και οι τεχνικές προδιαγραφές περιγράφονται στο παράρτημα IV.
      Άρθρο 7
      Ορισμός της νόμιμα παραχθείσας ξυλείας
      Για τους σκοπούς της παρούσας συμφωνίας, ο ορισμός των «προϊόντων ξυλείας που παράγονται νόμιμα» ορίζεται στο άρθρο 2 και το παράρτημα ΙΙ. Ο ορισμός παραθέτει την εθνική νομοθεσία της Λιβερίας και τους συνοδευτικούς κανονισμούς που πρέπει να τηρούνται πριν την έκδοση αδειών FLEGT για τα προϊόντα ξυλείας. Το παράρτημα ΙΙ περιλαμβάνει επίσης «πίνακες αξιολόγησης της νομιμότητας», παράλληλα με «δείκτες νομιμότητας» και «στοιχεία ελέγχου της νομιμότητας», καθώς και τις αναλυτικές διαδικασίες επαλήθευσης που πρέπει να ακολουθούνται για να επαληθευθεί η συμμόρφωση με τη νομοθεσία της Λιβερίας.
      Άρθρο 8
      Επαλήθευση της νομιμότητας της παραχθείσας ξυλείας
      1.   Η Λιβερία θεσπίζει σύστημα που επαληθεύει αν τα προϊόντα ξυλείας έχουν παραχθεί ή αποκτηθεί νόμιμα και διασφαλίζει ότι οι εξαγωγές στην Ένωση αποτελούνται μόνο από αποστολές ελεγμένης νομιμότητας. Αυτό το σύστημα επαλήθευσης της νομιμότητας περιλαμβάνει ελέγχους συμμόρφωσης, ώστε να διασφαλίζεται ότι τα προϊόντα ξυλείας που προορίζονται για εξαγωγή στην Ένωση έχουν παραχθεί ή αποκτηθεί νόμιμα και ότι δεν έχουν εκδοθεί άδειες FLEGT για αποστολές προϊόντων ξυλείας που δεν έχουν παραχθεί ή αποκτηθεί νόμιμα ή είναι αγνώστου καταγωγής. Το σύστημα περιλαμβάνει επίσης διαδικασίες που διασφαλίζουν ότι η ξυλεία παράνομης ή άγνωστης προέλευσης δεν εισέρχεται στην αλυσίδα εφοδιασμού.
      2.   Το σύστημα επαλήθευσης της νόμιμης παραγωγής αποστολών προϊόντων ξυλείας περιγράφεται στο παράρτημα ΙΙ.
      Άρθρο 9
      Εφαρμογή του συστήματος αδειών FLEGT για προϊόντα ξυλείας που δεν εξάγονται στην Ένωση
      1.   Η Λιβερία προσπαθεί να επαληθεύει τη νομιμότητα προϊόντων ξυλείας που εξάγονται σε αγορές εκτός της Ένωσης, που πωλούνται στην εγχώρια αγορά της, καθώς και των εισαγόμενων προϊόντων ξυλείας, χρησιμοποιώντας, όταν είναι δυνατόν, τα συστήματα επαλήθευσης της νομιμότητας που έχουν αναπτυχθεί για την εφαρμογή της παρούσας συμφωνίας.
      2.   Για να ενισχύσει αυτές τις προσπάθειες, η Ένωση, σε συνεννόηση με τα ενδιαφερόμενα μέρη, ενθαρρύνει τη χρήση των συστημάτων που αναπτύχθηκαν για την εφαρμογή της παρούσας συμφωνίας στις συναλλαγές σε άλλες διεθνείς αγορές και με τρίτες χώρες.
      Άρθρο 10
      Διαβουλεύσεις σχετικά με το κύρος των αδειών
      1.   Σε περίπτωση αμφιβολιών ως προς την εγκυρότητα μίας άδειας, η οικεία αρμόδια αρχή μπορεί να ζητήσει συμπληρωματικές πληροφορίες από την αρχή αδειοδότησης και περαιτέρω διευκρινίσεις. Εάν η αρχή αδειοδότησης δεν απαντήσει εντός 21 ημερολογιακών ημερών από την ημερομηνία παραλαβής της αίτησης για συμπληρωματικές πληροφορίες, η αρμόδια αρχή ενεργεί σύμφωνα με την ισχύουσα εθνική νομοθεσία και δεν αποδέχεται την άδεια. Εάν από τις συμπληρωματικές πληροφορίες και την περαιτέρω διερεύνηση διαπιστωθεί ότι τα αναγραφόμενα στην άδεια στοιχεία δεν ανταποκρίνονται στην αποστολή, η αρμόδια αρχή ενεργεί σύμφωνα με την ισχύουσα εθνική νομοθεσία και δεν αποδέχεται την άδεια. Η αρχή αδειοδότησης πρέπει να ενημερώνεται άμεσα εγγράφως για κάθε περίπτωση μη αποδοχής άδειας FLEGT, καθώς και για τον λόγο της μη αποδοχής.
      2.   Σε περίπτωση επίμονων διαφωνιών ή δυσχερειών κατά τη διάρκεια των διαβουλεύσεων που αφορούν άδειες FLEGT, η υπόθεση μπορεί να παραπεμφθεί προς εξέταση στην κοινή επιτροπή εφαρμογής της συμφωνίας.
      Άρθρο 11
      Ανεξάρτητος ελεγκτής
      1.   Τα μέρη αναγνωρίζουν την αναγκαιότητα να κάνουν χρήση των υπηρεσιών ανεξάρτητου ελεγκτή ανά διαστήματα που συμφωνούνται από κοινού, ώστε να διασφαλίζεται η λειτουργία και η αποτελεσματικότητα του συστήματος αδειών FLEGT, όπως αναφέρεται στο παράρτημα V.
      2.   Η Λιβερία, σε συνεννόηση με την Ευρωπαϊκή Ένωση, χρησιμοποιεί τις υπηρεσίες αυτού του ανεξάρτητου ελεγκτή.
      3.   Ο ανεξάρτητος ελεγκτής παραπέμπει τις καταγγελίες που προκύπτουν από το έργο του στην κοινή επιτροπή εφαρμογής της συμφωνίας.
      4.   Ο ανεξάρτητος ελεγκτής υποβάλλει τις παρατηρήσεις του στα μέρη σε εκθέσεις, σύμφωνα με τη διαδικασία που ορίζεται στο παράρτημα V. Οι εκθέσεις του ανεξάρτητου ελεγκτή δημοσιεύονται με τη διαδικασία που ορίζεται στο παράρτημα V.
      5.   Τα μέρη διευκολύνουν το έργο του ανεξάρτητου ελεγκτή διασφαλίζοντας κυρίως την πρόσβασή του στο έδαφός τους στις πληροφορίες που είναι απαραίτητες για την εκπλήρωση των καθηκόντων του. Ωστόσο, τα μέρη μπορούν, σύμφωνα με τις νομοθεσίες τους περί προστασίας των δεδομένων, να αρνούνται τη γνωστοποίηση κάθε πληροφορίας η κοινοποίηση της οποίας απαγορεύεται.
      Άρθρο 12
      Παρατυπίες
      Τα μέρη αλληλοενημερώνονται εάν έχουν υπόνοιες ή ανακαλύψουν στοιχεία καταστρατήγησης ή παρατυπίας στο σύστημα αδειών FLEGT, μεταξύ άλλων σε σχέση με τα ακόλουθα:

                  α)

                  καταστρατήγηση του εμπορίου, ιδίως με την ανακατεύθυνση των εμπορικών ροών από τη Λιβερία προς την Ένωση μέσω τρίτης χώρας, όταν υπάρχει λόγος να θεωρηθεί ότι αυτό αποσκοπεί στην αποφυγή έκδοσης άδειας·

                  β)

                  έκδοση αδειών FLEGT για τα προϊόντα ξυλείας που περιλαμβάνουν εισαγωγές από ύποπτες πηγές τρίτων χωρών· ή

                  γ)

                  απάτη όσον αφορά την απόκτηση ή τη χρήση αδειών FLEGT.

            Άρθρο 13
      Ημερομηνία θέσης σε εφαρμογή του συστήματος αδειών FLEGT
      1.   Τα μέρη συμφωνούν σχετικά με ημερομηνία κατά την οποία θα τεθεί σε ισχύ το σύστημα αδειών FLEGT.
      2.   Πριν αρχίσει η έκδοση αδειών FLEGT πραγματοποιείται κοινή τεχνική αξιολόγηση, οι στόχοι και τα κριτήρια της οποίας ορίζονται στο παράρτημα VI. Η αξιολόγηση διαπιστώνει αν το σύστημα επαλήθευσης της νομιμότητας που υποστηρίζει το σύστημα αδειών FLEGT ανταποκρίνεται επαρκώς στις λειτουργίες του και αν εφαρμόζονται όντως στην Ένωση τα συστήματα παραλαβής, επαλήθευσης και αποδοχής των αδειών FLEGT.
      Άρθρο 14
      Χρονοδιάγραμμα εφαρμογής της παρούσας συμφωνίας
      1.   Τα μέρη εγκρίνουν το χρονοδιάγραμμα εφαρμογής που ορίζεται στο παράρτημα VII.
      2.   Μέσω της κοινής επιτροπής εφαρμογής της συμφωνίας, τα μέρη αξιολογούν τις προόδους που σημειώνονται στην εφαρμογή της σε σχέση με το χρονοδιάγραμμα του παραρτήματος VII.
      Άρθρο 15
      Συνοδευτικά μέτρα
      1.   Τα μέρη έχουν προσδιορίσει τους τομείς που αναφέρονται στο παράρτημα VIII ως τομείς στους οποίους απαιτούνται συμπληρωματικοί τεχνικοί και χρηματοδοτικοί πόροι για την εφαρμογή της παρούσας συμφωνίας.
      2.   Η χορήγηση αυτών των συμπληρωματικών πόρων υπόκειται στις συνήθεις διαδικασίες προγραμματισμού της βοήθειας που χορηγούν στη Λιβερία η Ένωση και τα κράτη μέλη της, καθώς και στις διαδικασίες του προϋπολογισμού της ίδιας της Λιβερίας.
      3.   Τα μέρη εξετάζουν την αναγκαιότητα μιας κοινής ρύθμισης για τον συντονισμό της χρηματοδότησης και της τεχνικής βοήθειας της Ευρωπαϊκής Επιτροπής και των κρατών μελών της Ένωσης για την υποστήριξη των εν λόγω διαδικασιών.
      4.   Η Λιβερία εξασφαλίζει ότι η δημιουργία ικανοτήτων για την εφαρμογή της παρούσας συμφωνίας θα περιληφθεί στα εθνικά μέσα προγραμματισμού, όπως οι στρατηγικές και οι οικονομικοί πόροι για τη μείωση της φτώχειας.
      5.   Τα μέρη διασφαλίζουν τον συντονισμό των δραστηριοτήτων που σχετίζονται με την εφαρμογή της παρούσας συμφωνίας με τις υφιστάμενες και μελλοντικές αναπτυξιακές πρωτοβουλίες, όπως, μεταξύ άλλων, αυτές που στηρίζουν τη δράση για τη μείωση των εκπομπών που οφείλονται στην αποψίλωση και την υποβάθμιση των δασών (REDD+).
      6.   Η χορήγηση πρόσθετων πόρων υπόκειται στις διαδικασίες που διέπουν τη βοήθεια της Ένωσης, όπως ορίζεται στη συμφωνία του Κοτονού, καθώς και σε εκείνες που διέπουν τη διμερή βοήθεια των κρατών μελών της Ένωσης προς τη Λιβερία.
      Άρθρο 16
      Συμμετοχή των ενδιαφερόμενων φορέων στην εφαρμογή της παρούσας συμφωνίας
      1.   Σύμφωνα με την εθνική νομοθεσία για τη δασική μεταρρύθμιση της Λιβερίας που αφορά τη συμμετοχική διαχείριση των δασικών πόρων, η Λιβερία εξασφαλίζει ότι η εφαρμογή και παρακολούθηση της παρούσας συμφωνίας πραγματοποιείται σε διαβούλευση με τους ενδιαφερόμενους φορείς, συμπεριλαμβανομένων του βιομηχανικού κλάδου, της κοινωνίας των πολιτών, των τοπικών κοινοτήτων και άλλων προσώπων που εξαρτώνται από τα δάση. Οι ενδιαφερόμενοι φορείς συμμετέχουν μέσα από τους υφιστάμενους μηχανισμούς διαχείρισης των δασών και ως μέλη ενός εθνικού φορέα που θα συσταθεί σύμφωνα με την παράγραφο 2 του παρόντος άρθρου.
      2.   Η Λιβερία συγκροτεί εθνική επιτροπή για την παρακολούθηση της εφαρμογής της παρούσας συμφωνίας, η οποία αποτελείται από αντιπροσώπους των αρμόδιων κυβερνητικών οργανισμών και άλλων ενδιαφερόμενων φορέων.
      3.   Η Ένωση πραγματοποιεί τακτικές διαβουλεύσεις με τους ενδιαφερομένους σχετικά με την εφαρμογή της παρούσας συμφωνίας, λαμβάνοντας υπόψη τις υποχρεώσεις της που απορρέουν από τη Σύμβαση του Aarhus του 1998 για την πρόσβαση σε πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα.
      Άρθρο 17
      Κοινωνικές εγγυήσεις
      1.   Για να περιοριστεί στο ελάχιστο το ενδεχόμενο δυσμενών συνεπειών της παρούσας συμφωνίας, τα μέρη προσπαθούν να κατανοήσουν καλύτερα τον τρόπο ζωής των ανθρώπων και τοπικών κοινοτήτων που θα μπορούσαν να επηρεαστούν, ακόμη και εκείνων που εμπλέκονται στην παράνομη υλοτόμηση.
      2.   Τα μέρη παρακολουθούν τον αντίκτυπο της παρούσας συμφωνίας στις κοινότητες που αναφέρονται στην παράγραφο 1, λαμβάνοντας ταυτόχρονα εύλογα μέτρα για τον μετριασμό τυχόν δυσμενών συνεπειών. Τα μέρη μπορούν να συμφωνήσουν τη λήψη πρόσθετων μέτρων για την αντιμετώπιση δυσμενών συνεπειών.
      Άρθρο 18
      Κίνητρα σχετικά με τις αγορές
      Λαμβανομένων υπόψη των διεθνών υποχρεώσεών της, η Ένωση επιδιώκει την προώθηση ευνοϊκής πρόσβασης στην αγορά της των προϊόντων ξυλείας που καλύπτονται από την παρούσα συμφωνία. Οι προσπάθειες αυτές περιλαμβάνουν:

                  α)

                  την ενθάρρυνση των πολιτικών για δημόσιες και ιδιωτικές προμήθειες που αναγνωρίζουν τις προσπάθειες για τη διασφάλιση του εφοδιασμού με δασικά προϊόντα νόμιμης προέλευσης· και

                  β)

                  την προώθηση των προϊόντων που καλύπτονται από άδεια FLEGT στην αγορά της Ένωσης.

            Άρθρο 19
      Κοινή επιτροπή εφαρμογής
      1.   Τα μέρη συγκροτούν κοινή επιτροπή εφαρμογής (ΚΕΕ) με σκοπό να διευκολύνουν την παρακολούθηση και την επανεξέταση της παρούσας συμφωνίας. Η ΚΕΕ διευκολύνει επίσης τον διάλογο και τις ανταλλαγές πληροφοριών μεταξύ των μερών.
      2.   Κάθε μέρος διορίζει τους εκπροσώπους του στην ΚΕΕ η οποία λαμβάνει τις αποφάσεις της με συναίνεση. Την προεδρία της ΚΕΕ ασκούν από κοινού δύο μέλη της, ένα από την Ένωση και το άλλο από τη Λιβερία.
      3.   Η ΚΕΕ εξετάζει κάθε θέμα που σχετίζεται με την αποτελεσματική εφαρμογή της παρούσας συμφωνίας. Συγκεκριμένα, η ΚΕΕ:

                  α)

                  συνεδριάζει τουλάχιστον δύο φορές ετησίως σε ημερομηνίες και τόπους που συμφωνούνται από τα μέρη·

                  β)

                  καταρτίζει την ημερήσια διάταξη και τους όρους εντολής για τις κοινές δράσεις·

                  γ)

                  θεσπίζει τον εσωτερικό κανονισμό της·

                  δ)

                  ρυθμίζει το σύστημα της συμπροεδρίας για την προεδρία των συνεδριάσεών της·

                  ε)

                  μεριμνά ώστε οι εργασίες της να είναι διαφανείς και οι πληροφορίες που αφορούν τις εργασίες και τις αποφάσεις της να είναι διαθέσιμες στο κοινό·

                  στ)

                  εάν είναι αναγκαίο, συγκροτεί ομάδες εργασίας ή άλλα επικουρικά όργανα για τομείς εργασίας που απαιτούν ειδικές γνώσεις·

                  ζ)

                  δημοσιεύει ετήσια έκθεση. Οι λεπτομέρειες του περιεχομένου της εν λόγω έκθεσης παρατίθενται στο παράρτημα ΙΧ.

            4.   Τα ειδικά καθήκοντα της ΚΕΕ περιγράφονται στο παράρτημα X.
      5.   Για το χρονικό διάστημα μεταξύ της μονογράφησης της παρούσας συμφωνίας και της έναρξης ισχύος της, θεσπίζεται κοινός μηχανισμός διαλόγου και παρακολούθησης για να διευκολύνει την εφαρμογή της παρούσας συμφωνίας.
      Άρθρο 20
      Ανακοίνωση σχετικά με την εφαρμογή της παρούσας συμφωνίας
      1.   Οι εκπρόσωποι των μερών που είναι υπεύθυνοι για τις επίσημες ανακοινώσεις σχετικά με την εφαρμογή της παρούσας συμφωνίας είναι:

                  Για τη Λιβερία:

                  Για την Ευρωπαϊκή Ένωση:

                  Ο υπουργός Γεωργίας

                  Ο επικεφαλής της αντιπροσωπείας της Ένωσης στη Λιβερία

            2.   Τα μέρη κοινοποιούν αμοιβαία και έγκαιρα τις πληροφορίες που είναι απαραίτητες για την εφαρμογή της παρούσας συμφωνίας.
      Άρθρο 21
      Εκθέσεις και δημοσιοποίηση πληροφοριών
      1.   Η δημοσιοποίηση πληροφοριών αποτελεί καθοριστικό στοιχείο για τη βελτίωση της διακυβέρνησης και, κατά συνέπεια, η παροχή πληροφοριών στους ενδιαφερόμενους φορείς αποτελεί κομβικό στοιχείο για την παρούσα συμφωνία. Η δημοσιοποίηση των πληροφοριών πραγματοποιείται σε τακτά διαστήματα, έτσι ώστε να διευκολύνεται η εφαρμογή και η παρακολούθηση των συστημάτων και να υπάρχει μεγαλύτερη διαφάνεια. Με τον τρόπο αυτό αυξάνεται η εμπιστοσύνη των ενδιαφερόμενων φορέων και των καταναλωτών και εξασφαλίζεται η μεγαλύτερη λογοδοσία των μερών. Οι πληροφορίες που πρέπει να δημοσιοποιούνται παρατίθενται στο παράρτημα ΙΧ.
      2.   Κάθε μέρος καθορίζει τον καταλληλότερο μηχανισμό δημοσιοποίησης πληροφοριών. Ειδικότερα, τα μέρη φροντίζουν να θέτουν στη διάθεση των ενδιαφερομένων φορέων του δασικού τομέα αξιόπιστες και επίκαιρες πληροφορίες.
      3.   Οι όροι εντολής και οι διαδικασίες που διέπουν τη λειτουργία της ΚΕΕ δημοσιεύονται.
      Άρθρο 22
      Εμπιστευτικές πληροφορίες
      1.   Τα μέρη δεσμεύονται, εντός των ορίων που ορίζουν οι νόμοι τους, να μη δημοσιοποιούν εμπιστευτικές πληροφορίες που ανταλλάσσουν στο πλαίσιο της παρούσας συμφωνίας. Τα μέρη δεν δημοσιοποιούν ούτε επιτρέπουν στις αρχές που εμπλέκονται στην εφαρμογή της παρούσας συμφωνίας να δημοσιοποιούν τις πληροφορίες οι οποίες ανταλλάσσονται στο πλαίσιο της παρούσας συμφωνίας και συνιστούν εμπορικό απόρρητο ή εμπιστευτικές πληροφορίες εμπορικού χαρακτήρα.
      2.   Με την επιφύλαξη της παραγράφου 1, δεν θεωρούνται εμπιστευτικές οι ακόλουθες πληροφορίες:

                  α)

                  ο αριθμός και ο τύπος αδειών FLEGT που εκδίδει η Λιβερία και παραλαμβάνει η Ένωση και ο όγκος των προϊόντων ξυλείας που εξάγει η Λιβερία και παραλαμβάνει η Ένωση στο πλαίσιο των εν λόγω αδειών·

                  β)

                  τα ονόματα και οι διευθύνσεις των κατόχων αδειών FLEGT και των εισαγωγέων·

                  γ)

                  τα ποσά τελών και φόρων που καταβάλλει κάθε εξαγωγέας·

                  δ)

                  τα επιβαλλόμενα χρηματικά πρόστιμα ή τα κανονιστικά μέτρα που λαμβάνονται σε βάρος κάθε ανάδοχου ή κατόχου άδειας FLEGT.

            Άρθρο 23
      Εδαφική εφαρμογή
      Η παρούσα συμφωνία εφαρμόζεται στο έδαφος στο οποίο εφαρμόζεται η Συνθήκη για την λειτουργία της Ευρωπαϊκής Ένωσης, υπό τους όρους που προβλέπονται στην εν λόγω Συνθήκη, αφενός, και στο έδαφος της Λιβερίας, αφετέρου.
      Άρθρο 24
      Διακανονισμός διαφορών
      1.   Τα μέρη επιδιώκουν την ταχεία επίλυση κάθε διαφοράς σχετικά με την εφαρμογή ή την ερμηνεία της παρούσας συμφωνίας με έγκαιρες διαβουλεύσεις.
      2.   Εάν μία διαφορά δεν διευθετηθεί μέσω διαβουλεύσεων εντός δύο μηνών από την ημερομηνία της αρχικής αίτησης για διαβούλευση, κάθε μέρος μπορεί να παραπέμψει τη διαφορά στην ΚΕΕ, η οποία προσπαθεί να την επιλύσει. Παρέχονται στην ΚΕΕ όλες οι συναφείς πληροφορίες, ώστε να εξετάσει σε βάθος την κατάσταση, με στόχο την εξεύρεση αποδεκτής λύσης. Για τον σκοπό αυτό, η ΚΕΕ οφείλει να εξετάζει όλες τις δυνατότητες να συνεχιστεί η αποτελεσματική λειτουργία της παρούσας συμφωνίας.
      3.   Στην περίπτωση που η ΚΕΕ αδυνατεί να διευθετήσει τη διαφορά εντός δύο μηνών, τα μέρη μπορούν να ζητήσουν από κοινού την ευγενή συνδρομή ή τη διαμεσολάβηση ενός ανεξάρτητου τρίτου.
      4.   Σε περίπτωση που δεν είναι δυνατό να διευθετηθεί η διαφορά σύμφωνα με την παράγραφο 3, κάθε μέρος μπορεί να κοινοποιήσει στο άλλο μέρος τον διορισμό ενός διαιτητή. Το άλλο μέρος οφείλει τότε να διορίσει ένα δεύτερο διαιτητή εντός 30 ημερολογιακών ημερών από τον διορισμό του πρώτου. Τα μέρη ορίζουν από κοινού έναν τρίτο διαιτητή εντός δύο μηνών από τον διορισμό του δεύτερου διαιτητή.
      5.   Οι αποφάσεις της διαιτησίας λαμβάνονται με πλειοψηφία εντός έξι μηνών από τον διορισμό του τρίτου διαιτητή.
      6.   Η απόφαση της διαιτησίας είναι δεσμευτική για τα μέρη και δεν εφεσιβάλλεται.
      7.   Η ΚΕΕ θεσπίζει τη διαδικασία της διαιτησίας.
      Άρθρο 25
      Αναστολή
      1.   Κάθε μέρος μπορεί να αναστείλει την εφαρμογή της παρούσας συμφωνίας σε περίπτωση που το άλλο μέρος α) αθετήσει τις υποχρεώσεις του, όπως ορίζει η παρούσα συμφωνία ή β) δεν λάβει τα κανονιστικά και διοικητικά μέτρα και τα μέσα που είναι απαραίτητα για την εφαρμογή της παρούσας συμφωνίας ή γ) ενεργεί ή αδρανεί κατά τρόπο που δημιουργεί σοβαρούς κινδύνους για το περιβάλλον, την υγεία, την ασφάλεια ή την προστασία των ανθρώπων στην Ένωση ή τη Λιβερία. Η απόφαση αναστολής και οι λόγοι για τη λήψη αυτής της απόφασης κοινοποιούνται εγγράφως στο άλλο μέρος.
      2.   Οι όροι της παρούσας συμφωνίας παύουν να εφαρμόζονται 30 ημερολογιακές ημέρες μετά την εν λόγω κοινοποίηση.
      3.   Η παρούσα συμφωνία αρχίζει να ισχύει εκ νέου μετά την παρέλευση 30 ημερολογιακών ημερών από την ημερομηνία κατά την οποία το μέρος που ανέστειλε την εφαρμογή της ενημερώνει το άλλο μέρος ότι δεν ισχύουν πλέον οι λόγοι της αναστολής και τα μέρη συμφωνούν από κοινού να επαναληφθεί η εφαρμογή της παρούσας συμφωνίας.
      Άρθρο 26
      Τροποποιήσεις
      1.   Κάθε μέρος που επιθυμεί την τροποποίηση της παρούσας συμφωνίας υποβάλλει σχετική πρόταση τουλάχιστον τρεις μήνες πριν από την επόμενη συνεδρίαση της ΚΕΕ. Η ΚΕΕ εξετάζει την πρόταση και, σε περίπτωση συναίνεσης, διατυπώνει σύσταση. Κάθε μέρος εξετάζει τη σύσταση και, εφόσον συμφωνεί με αυτήν, την εγκρίνει σύμφωνα με τις εσωτερικές διαδικασίες του.
      2.   Κάθε τροποποίηση που εγκρίνεται με τον ανωτέρω τρόπο και από τα δύο μέρη αρχίζει να ισχύει την πρώτη ημέρα του μήνα που έπεται της ημερομηνίας κατά την οποία τα μέρη ενημερώνονται αμοιβαία ότι έχουν ολοκληρωθεί οι αναγκαίες για τον σκοπό αυτό διαδικασίες.
      3.   Η ΚΕΕ μπορεί να εγκρίνει τροποποιήσεις των παραρτημάτων.
      4.   Η κοινοποίηση κάθε τροποποίησης απευθύνεται στους θεματοφύλακες της παρούσας συμφωνίας και τίθεται σε ισχύ εντός των προθεσμιών και με τη μορφή που ορίζονται στην παράγραφο 2.
      Άρθρο 27
      Παραρτήματα
      Τα παραρτήματα της παρούσας συμφωνίας αποτελούν αναπόσπαστο μέρος της και είναι εφαρμοστέα.
      Άρθρο 28
      Διάρκεια
      Η παρούσα συμφωνία εφαρμόζεται επ’ αόριστον από την έναρξη της ισχύος της.
      Άρθρο 29
      Καταγγελία της παρούσας συμφωνίας
      Κατά παρέκκλιση του άρθρου 28, κάθε μέρος μπορεί να καταγγείλει την παρούσα συμφωνία με έγγραφη γνωστοποίηση προς το άλλο μέρος. Η παρούσα συμφωνία παύει να εφαρμόζεται 12 μήνες μετά την εν λόγω γνωστοποίηση.
      Άρθρο 30
      Αυθεντικά κείμενα
      Η παρούσα συμφωνία συντάσσεται εις διπλούν στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα και όλα τα κείμενα είναι εξίσου αυθεντικά. Σε περίπτωση διαφορών, υπερισχύει το κείμενο στην αγγλική γλώσσα.
      Άρθρο 31
      Έναρξη ισχύος
      1.   Η παρούσα συμφωνία αρχίζει να ισχύει την πρώτη ημέρα του μηνός που έπεται της ημερομηνίας κατά την οποία τα μέρη αλληλοενημερώνονται εγγράφως ότι έχουν ολοκληρωθεί οι εσωτερικές τους διαδικασίες που απαιτούνται γι' αυτό τον σκοπό.
      2.   Αποστέλλεται κοινοποίηση στη Γενική Γραμματεία του Συμβουλίου της Ευρωπαϊκής Ένωσης και στο Υπουργείο Εξωτερικών της Λιβερίας, οι οποίοι είναι οι κοινοί θεματοφύλακες της παρούσας συμφωνίας.

         Съставено в Брюксел на двадесет и седми юли две хиляди и единадесета година.
         Hecho en Bruselas, el veintisiete de julio de dos mil once.
         V Bruselu dne dvacátého sedmého července dva tisíce jedenáct.
         Udfærdiget i Bruxelles den syvogtyvende juli to tusind og elleve.
         Geschehen zu Brüssel am siebenundzwanzigsten Juli zweitausendelf.
         Kahe tuhande üheteistkümnenda aasta juulikuu kahekümne seitsmendal päeval Brüsselis.
         Έγινε στις Βρυξέλλες, στις είκοσι εφτά Ιουλίου δύο χιλιάδες έντεκα.
         Done at Brussels on the twenty-seventh day of July in the year two thousand and eleven.
         Fait à Bruxelles, le vingt-sept juillet deux mille onze.
         Fatto a Bruxelles, addì ventisette luglio duemilaundici.
         Briselē, divi tūkstoši vienpadsmitā gada divdesmit septītajā jūlijā.
         Priimta du tūkstančiai vienuoliktų metų liepos dvidešimt septintą dieną Briuselyje.
         Kelt Brüsszelben, a kétezer-tizenegyedik év július huszonhetedik napján.
         Magħmul fi Brussell, fis-sebgħa u għoxrin jum ta' Lulju tas-sena elfejn u ħdax.
         Gedaan te Brussel, de zevenentwintigste juli tweeduizend elf.
         Sporządzono w Brukseli dnia dwudziestego siódmego lipca roku dwa tysiące jedenastego.
         Feito em Bruxelas, em vinte e sete de Julho de dois mil e onze.
         Întocmit la Bruxelles la douăzeci și șapte iulie două mii unsprezece.
         V Bruseli dvadsiateho siedmeho júla dvetisícjedenásť.
         V Bruslju, dne sedemindvajsetega julija leta dva tisoč enajst.
         Tehty Brysselissä kahdentenakymmenentenäseitsemäntenä päivänä heinäkuuta vuonna kaksituhattayksitoista.
         Som skedde i Bryssel den tjugosjunde juli tjugohundraelva.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l’Union européenne
            Per l’Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Република Либерия
            Por la República de Liberia
            Za Liberijskou republiku
            For Republikken Liberia
            Für die Republik Liberia
            Libeeria Vabariigi nimel
            Για τη Δημοκρατία της Λιβερίας
            For the Republic of Liberia
            Pour la République du Liberia
            Per la Repubblica di Liberia
            Libērijas Republikas vārdā –
            Liberijos Respublikos vardu
            A Libériai Köztársaság részéről
            Għar-Repubblika tal-Liberja
            Voor de Republiek Liberia
            W imieniu Republiki Liberii
            Pela República da Libéria
            Pentru Republica Liberia
            Za Libérijskú republiku
            Za Republiko Liberijo
            Liberian tasavallan puolesta
            För Republiken Liberia

         (1)  ΕΕ L 317 της 15.12.2000, σ. 3.

         (2)  COM(2003) 251 τελικό, 21.5.2003.

         (3)  A/RES 62/98 της 31ης Ιανουαρίου 2008.

         (4)  ΕΕ L 347 της 30.12.2005, σ. 1.

         (5)  Εθνικός νόμος για τη δασική μεταρρύθμιση του 2006 (ΕΝΔΜ).

         (6)  ΕΕ L 302 της 19.10.1992, σ. 1.

         (7)  ΕΕ L 253 της 11.10.1993, σ. 1.

         (8)  ΕΕ L 61 της 3.3.1997, σ. 1.

         ΚΑΤΑΛΟΓΟΣ ΠΑΡΑΡΤΗΜΑΤΩΝ

                     Παράρτημα I

                     Κατάλογος προϊόντων που υπόκεινται στο σύστημα αδειών FLEGT

                     Παράρτημα II

                     Σύστημα επαλήθευσης της νομιμότητας της Λιβερίας

                     Παράρτημα III

                     Όροι που διέπουν τη θέση σε ελεύθερη κυκλοφορία στην Ένωση προϊόντων ξυλείας που εξάγονται από τη Λιβερία και καλύπτονται με άδεια FLEGT

                     Παράρτημα IV

                     Απαιτήσεις και τεχνικές προδιαγραφές για τις άδειες FLEGT

                     Παράρτημα V

                     Καθήκοντα του ανεξάρτητου ελέγχου: όροι εντολής

                     Παράρτημα VI

                     Κριτήρια αξιολόγησης του συστήματος επαλήθευσης της νομιμότητας

                     Παράρτημα VII

                     Χρονοδιάγραμμα εφαρμογής

                     Παράρτημα VIII

                     Συνοδευτικά μέτρα

                     Παράρτημα IX

                     Μέτρα ενημέρωσης του κοινού και διαφάνειας

                     Παράρτημα X

                     Καθήκοντα της κοινής επιτροπής εφαρμογής

         ΠΑΡΑΡΤΗΜΑ I

            ΚΑΤΑΛΟΓΟΣ ΠΡΟΪΟΝΤΩΝ ΠΟΥ ΥΠΟΚΕΙΝΤΑΙ ΣΤΟ ΣΥΣΤΗΜΑ ΑΔΕΙΩΝ FLEGT

                     Κωδικοί ΕΣ

                     Εμπορική περιγραφή

                     4401

                     Καυσόξυλα σε κυλίνδρους, κούτσουρα, μικρά κλαδιά, δεμάτια ή παρόμοιες μορφές. Ξυλεία σε πλακίδια ή μικρά τεμάχια· πριονίδια, απορρίμματα και θραύσματα ξύλου, έστω και συσσωματωμένα σε μορφή κούτσουρων, πλίνθων, τροχίσκων ή σε παρόμοιες μορφές

                     4403

                     Ξυλεία ακατέργαστη, έστω και ξεφλουδισμένη, που της έχει αφαιρεθεί ο σομφός ή ορθογωνισμένη

                     4406

                     Στρωτήρες ξύλινοι για σιδηροτροχιές ή παρόμοιοι

                     4407

                     Ξυλεία πριονισμένη ή πελεκημένη κατά μήκος, κομμένη εγκάρσια ή ξετυλιγμένη, έστω και πλανισμένη, λειασμένη με ελαφρόπετρα ή κολλημένη με εγκάρσια συνένωση, πάχους που υπερβαίνει τα 6 mm

                     4408

                     Φύλλα για επικάλυψη (στα οποία περιλαμβάνονται και εκείνα που λαμβάνονται με τεμαχισμό ξυλείας σε απανωτές στρώσεις), φύλλα πολύστρωτα αντικολλητά (κόντρα-πλακέ) ή για παρόμοια ξυλεία σε απανωτά φύλλα και άλλη ξυλεία πριονισμένη κατά μήκος, κομμένη εγκάρσια ή ξετυλιγμένη, έστω και πλανισμένη, λειασμένη με ελαφρόπετρα ή κολλημένη με εγκάρσια συνένωση, πάχους που δεν υπερβαίνει τα 6 mm

                     4409

                     Ξυλεία (στην οποία περιλαμβάνονται και οι σανίδες και τα πηχάκια για παρκέτα, μη συναρμολογημένα) με καθορισμένη μορφή (με εξοχές-γλωσσίδια, αυλάκια, εντομές, πλαγιοτομές, αρμούς σε σχήμα V, γλυφές, στρογγυλεμένη ή παρόμοια) σ’ όλο το μήκος μιας ή περισσοτέρων από τις πλάγιες πλευρές ή επιφάνειες ή άκρα, έστω και πλανισμένη, λειασμένη με ελαφρόπετρα ή κολλημένη με εγκάρσια συνένωση

                     4410

                     Πλάκες-διαφράγματα από μικρά τεμάχια, πετάσματα με την ονομασία «oriented strand board» (OSB) και παρόμοιες πλάκες-διαφράγματα (π.χ. πετάσματα επονομαζόμενα «waferboard»), από ξύλο ή άλλες ξυλώδεις ύλες, έστω και συσσωματωμένες με ρητίνες ή άλλες οργανικές συνδετικές ύλες

                     4411

                     Πλάκες-διαφράγματα από ίνες ξύλου ή άλλες ξυλώδεις ύλες, έστω και συσσωματωμένες με ρητίνες ή άλλα οργανικά συνδετικά

                     4412

                     Ξυλεία σε φύλλα πολύστρωτα αντικολλητά (κόντρα-πλακέ), ξυλεία σε φύλλα επικολλητά απλά και παρόμοια ξυλεία σε απανωτά φύλλα

                     4414

                     Πλαίσια (κορνίζες) από ξύλο για εικόνες, φωτογραφίες, καθρέφτες και παρόμοια είδη

                     4415

                     Κιβώτια κάθε μεγέθους, καφάσια, τύμπανα και παρόμοιες συσκευασίες από ξύλο· τύμπανα (τροχίσκοι) για καλώδια από ξύλο· παλέτες απλές, παλέτες-κιβώτια και άλλες επίπεδες επιφάνειες για τη φόρτωση, από ξύλο· στεφάνια παλετών από ξύλο·

                     4416

                     Βαρέλια, κάδοι, μαστέλα και άλλα τεχνουργήματα βαρελοποιίας και τα μέρη τους, από ξύλο

                     4417

                     Εργαλεία, σκελετοί και λαβές εργαλείων, σκελετοί για ψήκτρες, λαβές για σκούπες ή ψήκτρες από ξύλο. Καλούπια, καλαπόδια και τανυτήρες για υποδήματα από ξύλο

                     4418

                     Τεχνουργήματα ξυλουργικής και τεμάχια σκελετών για οικοδομές, στα οποία περιλαμβάνονται και οι κυψελώδεις πλάκες-διαφράγματα, συναρμολογημένες πλάκες για την επικάλυψη πατωμάτων και τα πέταυρα (shingles και shakes), από ξύλο

                     9403.30

                     Ξύλινα έπιπλα που χρησιμοποιούνται σε γραφεία

                     9403.40

                     Έπιπλα από ξύλο των τύπων που χρησιμοποιούνται στις κουζίνες

                     9403.50

                     Έπιπλα από ξύλο των τύπων που χρησιμοποιούνται στις κρεβατοκάμαρες

                     9403.60

                     Άλλα έπιπλα από ξύλο

         ΠΑΡΑΡΤΗΜΑ II

            ΣΥΣΤΗΜΑ ΕΠΑΛΗΘΕΥΣΗΣ ΤΗΣ ΝΟΜΙΜΟΤΗΤΑΣ ΤΗΣ ΛΙΒΕΡΙΑΣ

         1.   ΕΙΣΑΓΩΓΗ
         Σκοπός του συστήματος επαλήθευσης της νομιμότητας (ΣΕΝ) της Λιβερίας είναι να διασφαλιστεί η νομιμότητα της παροχής δικαιωμάτων δασικής εκμετάλλευσης και υλοτόμησης, μεταφοράς, μεταποίησης και πώλησης προϊόντων ξυλείας. Βασίζεται στην ισχύουσα εθνική νομοθεσία και τα υφιστάμενα κυβερνητικά συστήματα ελέγχου και σχεδιάστηκε από ένα σύνολο εθνικών ενδιαφερόμενων φορέων στους οποίους περιλαμβάνονται αντιπρόσωποι τοπικών κοινοτήτων, οργανώσεων της κοινωνίας των πολιτών (ΟΚΠ), κυβερνητικών οργανισμών και του ιδιωτικού τομέα. Οι εν λόγω ενδιαφερόμενοι φορείς έχουν συμφωνήσει, μέσω μιας διαδικασίας διαβουλεύσεων και συζητήσεων, για τα ακόλουθα στοιχεία του ΣΕΝ:

                     —

                     ορισμός της νομιμότητας,

                     —

                     επαλήθευση της συμμόρφωσης με τον ορισμό της νομιμότητας,

                     —

                     σύστημα σύνδεσης της πρώτης ύλης με το τελικό προϊόν,

                     —

                     χορήγηση αδειών FLEGT,

                     —

                     ανεξάρτητος έλεγχος.

               Ο ορισμός της νομιμότητας ορίζει τις βασικές απαιτήσεις της νομοθεσίας που εφαρμόζονται στον δασικό τομέα. Ο ορισμός της νομιμότητας οριστικοποιήθηκε και υιοθετήθηκε από τους εθνικούς ενδιαφερόμενους φορείς κατά τη διαπραγμάτευση της εθελοντικής συμφωνίας εταιρικής σχέσης (ΕΣΕΣ).
         Η επαλήθευση της νομιμότητας καθορίζει συστηματικά τη συμμόρφωση με τις απαιτήσεις του ορισμού της νομιμότητας. Αυτό αποτελεί ευθύνη των κυβερνητικών οργανισμών που ορίζονται από τη νομοθεσία και την ΕΣΕΣ.
         Το σύστημα σύνδεσης της πρώτης ύλης με το τελικό προϊόν (COCS) εφαρμόζεται για τον έλεγχο της αλυσίδας εφοδιασμού ξυλείας από το δάσος μέχρι το σημείο εξαγωγής ή πώλησης στην εγχώρια αγορά. Το COCS περιλαμβάνει επιχειρησιακούς ελέγχους από εταιρείες, επαληθεύσεις από τον διαχειριστή του COCS και ένα σύστημα πληροφόρησης όπου αποθηκεύονται και αναλύονται τα δεδομένα που προκύπτουν από τον επιχειρησιακό έλεγχο και τις διαδικασίες επαλήθευσης. Ένα COCS που ικανοποιεί σε μεγάλο βαθμό τις απαιτήσεις του ΣΕΝ έχει τεθεί σε εφαρμογή πριν την έναρξη των διαπραγματεύσεων για την ΕΣΕΣ. Το σύστημα αυτό δημιουργήθηκε και τίθεται σε λειτουργία από έναν εξωτερικό φορέα παροχής υπηρεσιών και στο μέλλον θα μεταβιβαστεί στην Αρχή Δασικής Ανάπτυξης (ΑΔΑ).
         H Λιβερία εκδίδει άδειες FLEGT για όλες τις αποστολές εξαγωγής προϊόντων ξυλείας τα οποία παράγονται σύμφωνα με τον ορισμό της νομιμότητας και ελέγχονται δεόντως από το COCS.
         Ο ανεξάρτητος έλεγχος προσδίδει μεγαλύτερη αξιοπιστία στο ΣΕΝ μέσω του ελέγχου κάθε στοιχείου του συστήματος, για να διασφαλίζεται ότι αυτό υπηρετεί τον σκοπό για τον οποίο προορίζεται. Ο έλεγχος θα διενεργείται από αρμόδιο όργανο, ανεξάρτητο από τους ρυθμιστικούς φορείς του δασικού τομέα της Λιβερίας και από φορείς του ιδιωτικού τομέα. Τα αποτελέσματα του ελέγχου κοινοποιούνται στην κοινή επιτροπή εφαρμογής της συμφωνίας και οι σχετικές εκθέσεις δημοσιοποιούνται.
         Οι λειτουργίες επαλήθευσης της νομιμότητας, αδειοδότησης και ανεξάρτητου ελέγχου έχουν αναλυθεί από μια ομάδα εργασίας ενδιαφερόμενων φορέων· η περαιτέρω εξειδίκευση και η εφαρμογή τους στην πράξη θα γίνει κατά τη διάρκεια εφαρμογής της ΕΣΕΣ.
         Το παρόν παράρτημα περιγράφει τον τρόπο, καταρχήν, πρακτικής λειτουργίας του ΣΕΝ.
         2.   ΠΕΔΙΟ ΕΦΑΡΜΟΓΗΣ
         2.1.   Πηγές ξυλείας

         Όλη η εγχώρια παραγόμενη ξυλεία και τα προϊόντα ξυλείας που υπόκεινται στον έλεγχο του ΣΕΝ πρέπει να προέρχονται από νομίμως οριοθετηθείσες περιοχές για τις οποίες έχουν αποδοθεί δικαιώματα εκμετάλλευσης, σύμφωνα με τις νομοθετικές διατάξεις. Οι εν λόγω πηγές ξυλείας μπορούν να περιλαμβάνουν τόσο τα φυσικά δάση όσο και δασικές φυτείες στο πλαίσιο ενός από τα ακόλουθα τέσσερα είδη αδειών που χορηγούνται από την Αρχή Δασικής Ανάπτυξης (ΑΔΑ):

                     —

                     σύμβαση δασικής διαχείρισης (ΣΔΔ),

                     —

                     σύμβαση πώλησης ξυλείας (ΣΠΞ),

                     —

                     άδεια ιδιωτικής χρήσης (ΑΙΧ),

                     —

                     άδεια δασικής εκμετάλλευσης (ΑΔΕ),

                     —

                     άδεια αλυσοπρίονου.

               Οι προαναφερόμενοι τύποι αδειών προβλέπονται από τον εθνικό νόμο δασικής μεταρρύθμισης, τον νόμο για τα κοινοτικά δικαιώματα, τον κανονισμό για την χρήση αλυσοπρίονου και άλλους συναφείς κανονισμούς. Οι κανονισμοί για τα κοινοτικά δικαιώματα και τη χρήση αλυσοπρίονου είναι στο στάδιο της επεξεργασίας και, μετά την ολοκλήρωσή τους, θα υποβληθούν τροποποιήσεις στο ΣΕΝ προκειμένου να ληφθούν υπόψη ενδεχόμενα πρόσθετα στοιχεία.
         Το ΣΕΝ θα καλύπτει επίσης ξυλεία από δένδρα καουτσούκ και άλλα προϊόντα ξυλείας που παράγονται βάσει συμφωνιών παραχώρησης γεωργικής εκμετάλλευσης.
         Η εγκαταλελειμμένη ξυλεία θα εντάσσεται στο σύστημα μετά από δημοπρασία και τον νόμιμο καθορισμό του νέου ιδιοκτησιακού καθεστώτος.
         Προς το παρόν, προϊόντα ξυλείας που έχουν κατασχεθεί λόγω παραβάσεων απαγορεύεται να ενταχθούν στο σύστημα. Οι κανονισμοί σχετικά με τον χειρισμό των κατασχεμένων προϊόντων ξυλείας και με τον τρόπο με τον οποίο αυτά θα ενσωματωθούν στο ΣΕΝ θα συνταχθούν εντός της επόμενης διετίας και πριν τεθεί σε λειτουργία το σύστημα αδειών FLEGT.
         Όλα τα εισαγόμενα προϊόντα ξυλείας που απαριθμούνται στο παράρτημα Ι θα υπόκεινται επίσης στον έλεγχο του ΣΕΝ. Αναλυτικότερα στοιχεία παρέχονται στο τμήμα 5.9 του παρόντος παραρτήματος.
         2.2.   Προϊόντα

         Τα ακόλουθα προϊόντα υπόκεινται στον έλεγχο του ΣΕΝ:

                     —

                     Κορμοί

                     —

                     Θρύμματα ξυλείας

                     —

                     Στρωτήρες ξύλινοι για σιδηροτροχιές

                     —

                     Πριστή ξυλεία

                     —

                     Ξυλεία σε φύλλα επικολλητά

                     —

                     Αντικολλητή ξυλεία (κόντρα-πλακέ)

                     —

                     Παρκέτα

                     —

                     Πλαίσια (κορνίζες) από ξύλο

                     —

                     Ξύλινα κιβώτια

                     —

                     Τεχνουργήματα ξυλουργικής

                     —

                     Έπιπλα

               Το παράρτημα Ι προσδιορίζει τα προϊόντα που καλύπτονται από την παρούσα συμφωνία και τους κωδικούς τους στο εναρμονισμένο σύστημα (ΕΣ) που χρησιμοποιούνται για την ταξινόμηση των εμπορευμάτων στις διεθνείς συναλλαγές.
         Με την πρόοδο της εφαρμογής της συμφωνίας, η Λιβερία θα εξετάζει το ενδεχόμενο προσθήκης και άλλων προϊόντων, συμπεριλαμβανομένου του ξυλάνθρακα, στο πεδίο εφαρμογής του ΣΕΝ.
         2.3.   Εμπορικοί προορισμοί

         Η επαλήθευση της νομιμότητας εφαρμόζεται και στα προϊόντα ξυλείας που πωλούνται στην εγχώρια αγορά και στα εξαγόμενα προϊόντα, ανεξάρτητα από τη χώρα προορισμού. Οι έλεγχοι των προϊόντων που πωλούνται στην εγχώρια αγορά θα τεθούν σε σταδιακή εφαρμογή σύμφωνα με χρονοδιάγραμμα που θα εξαρτάται από την πρόοδο της εφαρμογής του νόμου για τα κοινοτικά δικαιώματα και του κανονισμού για τη χρήση αλυσοπρίονου και θα λαμβάνει υπόψη τις περιφερειακές εμπορικές συμφωνίες της ECOWAS (Οικονομικής Κοινότητας Κρατών της Δυτικής Αφρικής) και την ένταξή τους στο ΣΕΝ.
         3.   ΘΕΣΜΙΚΟ ΣΥΣΤΗΜΑ
         Για την επαλήθευση της συμμόρφωσης με τον ορισμό της νομιμότητας (ΟΝ) και τη λειτουργία του COCS, η ΑΔΑ θα συγκροτήσει μια νέα διεύθυνση με την ονομασία Διεύθυνση Επαλήθευσης Λιβερίας (ΔΕΛ). Θα ανατεθεί σε έναν φορέα παροχής υπηρεσιών σύμβαση «κατασκευής, λειτουργίας και εξώνησης» (ΒΟΤ) για τα πρώτα πέντε έτη, για την ανάπτυξη της απαραίτητης μεθόδου επαλήθευσης και της ικανότητας των υπηρεσιών της ΑΔΑ που συμμετέχουν στην εφαρμογή του ΣΕΝ.
         Η ΔΕΛ θα συνεργάζεται και με άλλες διευθύνσεις και υπηρεσίες της ΑΔΑ, του Οργανισμού Προστασίας του Περιβάλλοντος (ΟΠΠ), του Υπουργείο Εμπορίου και Βιομηχανίας, του Υπουργείου Οικονομικών, του Υπουργείου Εργασίας και με άλλους αρμόδιους κυβερνητικούς οργανισμούς που είναι υπεύθυνοι για συγκεκριμένα ζητήματα της ρύθμισης του δασικού τομέα. Οι εν λόγω κυβερνητικές υπηρεσίες θα υποβάλλουν στη ΔΕΛ αποδεικτικά στοιχεία της συμμόρφωσης των φορέων εκμετάλλευσης με τον ορισμό της νομιμότητας. Επιπλέον, θα δημιουργηθεί ένας δίαυλος επικοινωνίας για τις οργανώσεις της κοινωνίας των πολιτών (ΟΚΠ) για να παρέχουν στη ΔΕΛ και σε άλλες αρμόδιες αρχές τα δεδομένα της παρακολούθησης της συμμόρφωσης των φορέων εκμετάλλευσης με τις απαιτήσεις του ΣΕΝ.
         Για την έκδοση των αδειών FLEGT για τις εξαγωγές προϊόντων ξυλείας, η ΑΔΑ θα δημιουργήσει μια νέα διεύθυνση με την ονομασία Διεύθυνση Αδειοδοτήσεων Λιβερίας (ΔΑΛ). Οι εξαγωγείς θα υποβάλλουν αίτηση στην ΔΑΛ για την έκδοση αδειών FLEGT (βλ. διάγραμμα 1).

            Διάγραμμα 1.   Θεσμικό σύστημα επαλήθευσης και αδειοδότησης

         4.   ΕΠΑΛΗΘΕΥΣΗ ΤΗΣ ΝΟΜΙΜΟΤΗΤΑΣ
         4.1.   Ορισμός της νομιμότητας και σχετικές διαδικασίες επαλήθευσης

         Ο ορισμός της νομιμότητας συνίσταται σε 11 αρχές, καθεμία από τις οποίες χωρίζεται σε ορισμένους δείκτες που αντιπροσωπεύουν την απαίτηση νομιμότητας που πρέπει να ικανοποιείται. Κάθε δείκτης αναλύεται σε στοιχεία ελέγχου, τα οποία χρησιμοποιούνται για να διαπιστωθεί αν ο ιδιωτικός φορέας ή ο δημόσιος οργανισμός συμμορφώνονται με τις νομικές απαιτήσεις τις οποίες καλύπτει ο σχετικός δείκτης.
         Το προσάρτημα Α περιέχει τον ορισμό της νομιμότητας και παραθέτει τις διαδικασίες επαλήθευσης, για να καθοδηγήσει το αρμόδιο υπουργείο, τον κυβερνητικό οργανισμό και την ΔΕΛ κατά την αξιολόγηση της συμμόρφωσης. Αυτό το πλαίσιο επαλήθευσης προσδιορίζει:

                     —

                     τον στόχο της περιγραφής του σκοπού μιας διαδικασίας επαλήθευσης,

                     —

                     τον ρυθμιστικό έλεγχο που πρέπει να προβλεφθεί για τις νομοθετικές και/ή κανονιστικές απαιτήσεις και την ευθύνη για ένα συγκεκριμένο δείκτη,

                     —

                     τη μέθοδο επαλήθευσης που πρέπει να προβλεφθεί για την περιγραφή και τα μέσα επαλήθευσης, η οποία θα συνίσταται στην εξέταση εγγράφων, σε επιτόπου επιθεωρήσεις, στην επιβεβαίωση και/ή διαβούλευση,

                     —

                     τη συχνότητα, για να προσδιοριστεί κάθε πότε η ΔΕΛ πρέπει να αξιολογεί τη συμμόρφωση με ένα δείκτη ή ορισμένα στοιχεία του.

               Αναλυτικότερες διαδικασίες, συμπεριλαμβανομένων καταλόγων με σημεία ελέγχου, για την αξιολόγηση της συμμόρφωσης με τον ορισμό της νομιμότητας θα αναπτυχθούν κατά το στάδιο της εφαρμογής της ΕΣΕΣ.
         4.2.   Διαχείριση δεδομένων

         Τα αποτελέσματα της επαλήθευσης θα καταγράφονται σε ένα σύστημα διαχείρισης δεδομένων που επιτρέπει να ελεγχθεί άμεσα αν ένας φορέας εκμετάλλευσης συμμορφώνεται με τον ορισμό της νομιμότητας. Η ΔΕΛ είναι υπεύθυνη για τη διαχείριση των δεδομένων η οποία περιλαμβάνει την επικαιροποίηση των μητρώων με τη συχνότητα που ορίζεται στις διαδικασίες επαλήθευσης.
         Το σύστημα πληροφοριών για τη σύνδεση της πρώτης ύλης με το τελικό προϊόν (COCIS) περιέχει ορισμένα δεδομένα για τη νομική συμμόρφωση, τα οποία θα συγκεντρώνονται για την αξιολόγηση της συμμόρφωσης με τον ορισμό της νομιμότητας κατά μήκος της αλυσίδας παραγωγής. Τα μητρώα αυτά θα χρησιμοποιούνται ως μοχλοί προόδου κατά μήκος της αλυσίδας παραγωγής, όπως η έναρξη των εργασιών υλοτόμησης ή η μεταφορά κορμών κατά την αλυσίδα εφοδιασμού. Προβλέπεται ότι το (COCIS) θα αποτελεί μέρος του συστήματος διαχείρισης δεδομένων που είναι απαραίτητο για τους σκοπούς της επαλήθευσης.
         Το σύστημα διαχείρισης δεδομένων πρέπει να αναπτυχθεί για να επιτρέπει την ανταλλαγή πληροφοριών σε πραγματικό χρόνο, έτσι ώστε να είναι δυνατή η αποτροπή της προώθησης παράνομης ξυλείας που ανιχνεύεται κατά τη διάρκεια της επαλήθευσης, με τη διενέργεια μεταγενέστερων ελέγχων σε επόμενο στάδιο της αλυσίδας εφοδιασμού.
         Η αρχιτεκτονική και οι τεχνικές προδιαγραφές του συστήματος διαχείρισης δεδομένων και οι αναλυτικές διαδικασίες για τη διαχείριση δεδομένων θα αναπτυχθούν κατά τη διάρκεια εφαρμογής της ΕΣΕΣ.
         4.3.   Επαλήθευση της νομιμότητας των φορέων εκμετάλλευσης που λειτουργούν βάσει συστήματος ανεξάρτητης πιστοποίησης της διαχείρισης δασών

         Οι φορείς εκμετάλλευσης που λειτουργούν βάσει συστήματος ανεξάρτητης πιστοποίησης εγκεκριμένου από την κυβέρνηση της Λιβερίας μπορούν να αποδεικνύουν τη συμμόρφωσή τους με τον ορισμό της νομιμότητας της Λιβερίας παρέχοντας στη ΔΕΛ και στη ΔΑΛ ένα έγκυρο πιστοποιητικό του συστήματος.
         Πριν την αποδοχή ενός συστήματος πιστοποίησης, η κυβέρνηση της Λιβερίας θα διενεργήσει αξιολόγηση της συνέπειας για να επιβεβαιώσει ότι το σύστημα πιστοποίησης εμπεριέχει όλους τους δείκτες του ορισμού νομιμότητας της Λιβερίας, ότι ελέγχεται συστηματικά η συμμόρφωση με τους δείκτες αυτούς και ότι η όλη διαδικασία πιστοποίησης είναι αξιόπιστη. Μόνο τα συστήματα που έχουν αξιολογηθεί θετικά μπορούν να ενσωματωθούν στο ΣΕΝ της Λιβερίας.
         Κατά την τήρηση της νομοθεσίας της Λιβερίας, όλοι οι φορείς εκμετάλλευσης, συμπεριλαμβανομένων και εκείνων που λειτουργούν με δικά τους πιστοποιημένα συστήματα αλυσίδας επιτήρησης, θα υπόκεινται στο εθνικό σύστημα αλυσίδας επιτήρησης της Λιβερίας.
         5.   ΣΥΣΤΗΜΑ ΣΥΝΔΕΣΗΣ ΤΗΣ ΠΡΩΤΗΣ ΥΛΗΣ ΜΕ ΤΟ ΤΕΛΙΚΟ ΠΡΟΪΟΝ (CHAIN OF CUSTODY SYSTEM)
         5.1.   Τυποποιημένες διαδικασίες λειτουργίας

         Έχει αναπτυχθεί ένα σύνολο τυποποιημένων διαδικασιών λειτουργίας (ΤΔΛ) για να προσδιορίζεται α) πώς ελέγχουν οι δασικές εταιρείες τις αλυσίδες εφοδιασμού τους και β) πώς αυτές οι εταιρικές δραστηριότητες επαληθεύονται με τη βοήθεια του COCS:

                     α)

                     η γενική τυποποιημένη διαδικασία λειτουργίας 01 (ΓΤΔΛ 01) παρέχει μια γενική περιγραφή του τρόπου διεξαγωγής των δραστηριοτήτων ελέγχου και επαλήθευσης για τα προϊόντα ξυλείας που προέρχονται από ΣΠΞ, ΣΔΔ και ΑΙΧ·

                     β)

                     ορισμένες ΤΔΛ παρουσιάζουν αναλυτικά στοιχεία της κάθε δραστηριότητας·

                     γ)

                     οι ΓΤΔΛ και ΤΔΛ τροποποιούνται ώστε να αντανακλούν τις αλλαγές στις δραστηριότητες ελέγχου και επαλήθευσης, συμπεριλαμβανομένης της εισαγωγής νέων πηγών ξυλείας στο COCS.

               Ο έλεγχος και η επαλήθευση προϊόντων ξυλείας που προέρχονται από τις ακόλουθες πηγές θα αναπτυχθεί εντός δύο ετών από την υπογραφή της ΕΣΕΣ:

                     α)

                     δάση που υπάγονται στη ρύθμιση του νόμου κοινοτικών δικαιωμάτων·

                     β)

                     εργασίες υλοτόμησης με αλυσοπρίονο·

                     γ)

                     εισαγόμενη ξυλεία·

                     δ)

                     ξυλεία υπό διαμετακόμιση·

                     ε)

                     κατασχεθείσα ξυλεία.

               Στις επόμενες ενότητες του κειμένου και στο προσάρτημα Β περιγράφονται τα βασικά σημεία ελέγχου και οι κατευθυντήριες αρχές του COCS.
         5.2.   Πριν την υλοτόμηση

         Ο ανάδοχος της σύμβασης έχει την ευθύνη της οριοθέτησης της περιοχής που καλύπτεται από τη σύμβαση και των δασοτεμαχίων υλοτόμησης και της αρίθμησης των δένδρων (έρευνα αποθέματος). Η ΔΕΛ επαληθεύει ότι ο χάρτης δασοτεμαχίου και η έρευνα αποθέματος είναι ακριβείς και κοινοποιεί στο εμπορικό τμήμα της ΑΔΑ τις απαραίτητες πληροφορίες για να εκδώσει πράξη αποδοχής του χάρτη δασοτεμαχίων και της έρευνας αποθέματος και το πιστοποιητικό ετήσιας υλοτόμησης (ΠΕΥ).
         Το προσωπικό της ΑΔΑ επαληθεύει ότι ο χάρτης δασοτεμαχίων και η έρευνα αποθέματος έχουν πραγματοποιηθεί σωστά και ότι τα έντυπα και οι χάρτες έχουν συμπληρωθεί ορθά από τους αναδόχους των συμβάσεων. Πρόκειται για διαδικασία σε δύο στάδια με τη διενέργεια ελέγχου εγγράφων σε πρώτο στάδιο, για να διασφαλιστεί ότι δεν έχουν γίνει απλά διοικητικά σφάλματα· στη συνέχεια, εάν τα αποτελέσματα του πρώτου ελέγχου είναι ικανοποιητικά, διενεργείται έλεγχος στο δάσος σε δείγμα τουλάχιστον 5 % της περιοχής έρευνας αποθέματος για να επαληθευθούν η θέση, η διάμετρος, το είδος και το ύψος του δένδρου.
         Το COCIS ελέγχει αυτόματα αν:

                     α)

                     τα στοιχεία της περιοχής της σύμβασης αντιστοιχεί στον αριθμό ταυτότητας του αναδόχου της σύμβασης·

                     β)

                     οι τέσσερις γωνίες των χαρτών των δασοτεμαχίων βρίσκονται εντός των ορίων της συνολικής περιοχής που καλύπτεται από τη σύμβαση·

                     γ)

                     οι αριθμοί ταυτότητας των δένδρων έχουν αποδοθεί στον ανάδοχο για χρήση σε αυτήν την περιοχή της σύμβασης ως ετικέτες δένδρων.

               Στη συνέχεια, ο χάρτης δασοτεμαχίου ελέγχεται με το χέρι από τον αρμόδιο χειριστή του COCS για να επιβεβαιωθεί ότι:

                     α)

                     η αναφορά της περιοχής της σύμβασης και ο αριθμός ταυτότητας του αναδόχου είναι τα ίδια με αυτά που έχουν υποβληθεί στα έντυπα της έρευνας αποθέματος·

                     β)

                     οι ημερομηνίες που ελέγχθηκαν αντιστοιχούν στις ημερομηνίες που αναγράφουν τα έντυπα έρευνας αποθέματος·

                     γ)

                     οι γεωγραφικές συντεταγμένες [Universal Transverse Mercator (UTM)] αντιστοιχούν σε αυτές που αναγράφονται στα έντυπα έρευνας αποθέματος·

                     δ)

                     η σήμανση της κλίμακας επάνω στον χάρτη, της απόστασης ανάμεσα στα φατνία της καννάβου και των αποστάσεων επάνω στο χάρτη είναι σωστή·

                     ε)

                     η διεύθυνση της γραμμής βάσης έχει καταχωρισθεί σωστά και η διεύθυνση του βέλους που δείχνει στο βορρά είναι σωστή σε σύγκριση με τη γραμμή βάσης·

                     στ)

                     οι αριθμοί της γραμμής βάσης και οι αριθμοί των αποστάσεων είναι σωστά καταγεγραμμένοι·

                     ζ)

                     τα όρια του δασοτεμαχίου υλοτόμησης επάνω στον χάρτη δασοτεμαχίου αντιστοιχούν στον χάρτη της περιοχής της σύμβασης και βρίσκονται εντός των ορίων της συνολικής περιοχής της σύμβασης·

                     η)

                     οι αριθμοί των δένδρων επάνω στον χάρτη βρίσκονται μέσα στα σωστά φατνία της καννάβου, όπως αναγράφονται στα έντυπα έρευνας αποθέματος·

                     θ)

                     οι κωδικοί των ειδών είναι σωστοί.

               Ο αρμόδιος χειριστής του COCS συμπληρώνει ένα τυποποιημένο έντυπο COCIS το οποίο έχει ένα σύνολο θέσεων ελέγχου και διαβιβάζεται στον αρμόδιο υπάλληλο για την καταχώριση των δεδομένων ή τον χειριστή του COCIS για καταχώριση στο COCIS.
         Σε περίπτωση αποτυχίας ορισμένων ελέγχων στα έντυπα έρευνας αποθέματος ή με το χέρι στον χάρτη, ο χειριστής του COCIS τυπώνει τα έντυπα/χάρτες που απέτυχαν στους ελέγχους. Ο επόπτης καταχώρισης δεδομένων στο COCS τα αποστέλλει στον ανάδοχο για διορθώσεις και η διαδικασία επαναλαμβάνεται με τα διορθωμένα δεδομένα.
         5.3.   Υλοτόμηση

         Η διαδικασία αυτή περιγράφει τις διαδικασίες επισήμανσης, μέτρησης και καταγραφής που πρέπει να ακολουθούν οι ανάδοχοι συμβάσεων κατά την υλοτόμηση. Η μέτρηση και επισήμανση κορμών και πρέμνων είναι απαραίτητη για τον συσχετισμό του αρχικού αριθμού του δένδρου (που αποδίδεται κατά την έρευνα αποθέματος) με τους κορμούς που προέρχονται από την υλοτόμηση και το πρέμνο που παραμένει στο δάσος, εξασφαλίζοντας με τον τρόπο αυτό την ιχνηλασιμότητα.
         Όταν εκδοθεί το πιστοποιητικό ετήσιας υλοτόμησης, αποδίδονται στον ανάδοχο της σύμβασης ετικέτες κορμών με γραμμωτούς κωδικούς και επιτρέπεται να ξεκινήσουν την υλοτόμηση στις τοποθεσίες που σημειώνονται επάνω στον χάρτη δασοτεμαχίου:

                     α)

                     πριν από την υλοτόμηση του δένδρου, ο μετρητής κορμών του αναδόχου καταγράφει τον αριθμό ταυτότητας του δένδρου που επισημαίνεται στην ετικέτα και έχει αποδοθεί κατά τη διάρκεια της έρευνας αποθέματος,

                     β)

                     κατά την υλοτόμηση, ο μετρητής των κορμών τοποθετεί και καταγράφει μια νέα ετικέτα στο κάτω άκρο (βάση) του κορμού και ένα άλλο στο πρέμνο. Τότε γίνεται η μέτρηση του κορμού του δένδρου που προκύπτει: των διαμέτρων τόσο του κάτω όσο και του άνω άκρου και του μήκους του κορμού μέχρι τη θραύση της κόμης (στα πλησιέστερα 10 cm). Ο μετρητής του κορμού καταγράφει τα δεδομένα σε ένα προσωπικό ψηφιακό βοηθό (PDA) ή στο κατάλληλο έντυπο.

               Στη συνέχεια ο μετρητής του κορμού μεταβαίνει στο επόμενο προς υλοτόμηση δένδρο και επαναλαμβάνει την ίδια διαδικασία. Τα συλλεγόμενα δεδομένα υποβάλλονται σε έναν υπάλληλο καταχώρισης δεδομένων στο COCS ο οποίος τα επεξεργάζεται και τα εισάγει στο COCIS.
         5.4.   Χώροι αποθήκευσης στο δάσος/φόρτωση

         Η διαδικασία αυτή περιγράφει τον τρόπο με τον οποίο ο ανάδοχος μετρά και επισημαίνει τα υλοτομημένα δένδρα όταν μεταφερθούν στο χώρο αποθήκευσης και υποβληθούν σε εγκάρσια τομή κατά το μήκος. Η ίδια διαδικασία ακολουθείται εάν, σε μεταγενέστερο στάδιο, οι κορμοί υποβάλλονται σε εγκάρσια τομή σε μικρότερους κορμούς ή απλώς λειαίνονται (δηλαδή αφαιρούνται οι πρώτες ίντσες για να αποκτήσει ο κορμός καλύτερη εμφάνιση για την πώληση ή την εξαγωγή). Η βασική αρχή είναι ότι η ετικέτα με τον αριθμό ταυτότητας εφαρμόζεται επάνω σε κάθε νέο κορμό, έτσι ώστε να είναι δυνατή η ιχνηλάτηση της πορείας μέχρι τον αρχικό κορμό, το δένδρο και τον χάρτη του δασοτεμαχίου.
         Οι καταμετρητές κορμών του COCS ελέγχουν ένα δείγμα για να επιβεβαιώσουν ότι ο χειριστής πραγματοποίησε με ακρίβεια τη σήμανση και τη μέτρηση. Τα είδη, η διάμετρος και το μήκος του κορμού καταγράφονται στο σύστημα COCIS, το οποίο ελέγχει αυτόματα τη συνάφεια των δεδομένων του κορμού με τα στοιχεία που έχουν αποθηκευθεί από τον ανάδοχο της σύμβασης.
         5.5.   Μεταφορά κορμών ή μεταποιημένης ξυλείας

         Η μέθοδος αυτή περιγράφει τη διαδικασία που πρέπει να ακολουθείται όταν οι κορμοί ή/και τα προϊόντα ξυλείας φορτώνονται σε φορτηγό στο χώρο αποθήκευσης κορμών στο δάσος, κατά τη φόρτωση κορμών σε χώρο της εκμετάλλευσης εκτός των λιμενικών εγκαταστάσεων και κατά τη φόρτωση προϊόντων πριστής ξυλείας πριν την αποστολή τους στον λιμένα και στη συνέχεια τη μεταφορά τους. Εφόσον το COCS είναι σχεδιασμένο για να παρέχει δεδομένα σε πραγματικό χρόνο όσον αφορά το σημείο στο οποίο ευρίσκονται οι κορμοί ή τα προϊόντα ξυλείας στην αλυσίδα εφοδιασμού, εφαρμόζονται τα ακόλουθα μέτρα:

                     α)

                     Όταν η αποστολή είναι έτοιμη για φόρτωση, το προσωπικό του φορέα εκμετάλλευσης (δηλαδή ο μετρητής κορμών ή ο μετρητής φορτίου) συμπληρώνει ένα έντυπο φορτωτικής:

                                 —

                                 συμπληρώνοντας τις κατάλληλες θέσεις (γραμμωτός κωδικός, είδος, διάμετρος και μήκος),

                                 —

                                 επικολλώντας τα αυτοκόλλητα με τους γραμμωτούς κωδικούς επάνω στις αντίστοιχες θέσεις της φορτωτικής,

                                 —

                                 καταγράφοντας όλους τους αριθμούς των αποκομμάτων με γραμμωτούς κωδικούς ή των ετικετών με γραμμωτούς κωδικούς που τοποθετούνται επάνω στα προϊόντα ξυλείας που αποτελούν το φορτίο· οι αριθμοί πρέπει να αναγράφονται με το χέρι,

                                 —

                                 αναγράφοντας την ημερομηνία και υπογράφοντας τη φορτωτική.

                     β)

                     Η φόρτωση των κορμών ή των προϊόντων ξυλείας πρέπει να πραγματοποιείται με τρόπο που να καθιστά δυνατή την ανάγνωση των γραμμωτών κωδικών από έναν σαρωτή προσωπικού ψηφιακού βοηθού (PDA), χωρίς εκφόρτωση του κορμού από το φορτηγό. Συνεπώς, είτε πρέπει να αφήνεται κενός χώρος ανάμεσα στο άκρο των κορμών και στην εμπρόσθια πλευρά του φορτηγού (ανάλογα με τον τύπο του φορτηγού) ή όλοι οι κορμοί πρέπει να φορτώνονται μαζί με τις ετικέτες στο πίσω άκρο, έτσι ώστε να είναι ευδιάκριτες. Αυτό θα διευκολύνει τον έλεγχο των αριθμών των ετικετών από τους μετρητές κορμών του COCS και την ΑΔΑ κατά τη διαδρομή του φορτηγού.

               Η ΔΕΛ ελέγχει το 100 % των εγγράφων των φορτωτικών/δελτίων εξόδου από την αποθήκη που εκδίδονται και παραλαμβάνονται και διαθέτει κινητές ομάδες μετρητών κορμών/επιθεωρητών οι οποίοι ελέγχουν ένα δείγμα από όλα τα μεταφερόμενα φορτία. Καταγράφονται τα είδη, η διάμετρος και το μήκος των κορμών. Ταυτόχρονα, η λιβεριανή αστυνομία θα ελέγχει αν όλα τα φορτία που διέρχονται από τα σημεία ελέγχου συνοδεύονται από τις απαιτούμενες φορτωτικές.
         5.6.   Μεταποίηση ξυλείας

         Κατά τα πρώτα τρία έτη εφαρμογής της ΕΣΕΣ αναπτύσσονται λεπτομερείς διαδικασίες για την περιγραφή του τρόπου αξιολόγησης της πρίσης και άλλων μεθόδων επεξεργασίας προϊόντων ξυλείας. Καταρχήν, ο επιχειρησιακός έλεγχος από τον φορέα εκμετάλλευσης και η επαλήθευση από το COCS καλύπτει i) την είσοδο πρώτων υλών ξυλείας στο πριστήριο, ii) την αποθήκευση των πρώτων υλών ξυλείας, iii) τη μεταποίηση, iv) την αποθήκευση των μεταποιημένων προϊόντων και v) την έξοδο των προϊόντων από το πριστήριο.
         Εφαρμόζονται τα ακόλουθα μέτρα ελέγχου και επαλήθευσης:

                     α)

                     ο φορέας εκμετάλλευσης τηρεί στοιχεία για όλες τις πρώτες ύλες ξυλείας που εισάγονται στο πριστήριο και αναφορτώνει τα αντίστοιχα δεδομένα στο COCIS·

                     β)

                     ο φορέας εκμετάλλευσης τηρεί στοιχεία για όλες τις πρώτες ύλες ξυλείας που αποθηκεύονται στο πριστήριο και αναφορτώνει τα αντίστοιχα δεδομένα στο σύστημα COCIS. Ο φορέας εκμετάλλευσης πρέπει να εφαρμόζει ένα σύστημα διαχείρισης αποθεμάτων που να καταγράφει τις εισροές και τις εκροές πρώτης ύλης από τους χώρους αποθήκευσης·

                     γ)

                     το προσωπικό του φορέα εκμετάλλευσης καταγράφει τις πρώτες ύλες που εισέρχονται στη μονάδα μεταποίησης και όλα τα προϊόντα που εξέρχονται από αυτήν, καταχωρίζοντας τα στοιχεία σε τυποποιημένα έντυπα. Έτσι θα τροφοδοτεί τη βάση με δεδομένα για την εκτίμηση της απόδοσης (για την πρίση, το στοιχείο θα είναι ο όγκος πριστής ξυλείας που εξέρχεται από το πριστήριο εκφρασμένος σε ποσοστό του όγκου των κορμών που εισάγονται σε αυτό· σε άλλες περιπτώσεις αυτό θα μπορούσε να είναι ένας απλός δείκτης μετατροπής (π.χ. x m3 πριστής ξυλείας θα είναι ίσο με y μονάδες ποδιών καρεκλών, κλπ.)·

                     δ)

                     ο φορέας εκμετάλλευσης τηρεί στοιχεία για όλα τα μεταποιημένα προϊόντα ξυλείας που αποθηκεύονται στο πριστήριο και αναφορτώνει τα αντίστοιχα δεδομένα στο COCIS. Ο φορέας εκμετάλλευσης πρέπει να εφαρμόζει σύστημα διαχείρισης απογραφής που να καταγράφει τις εισροές και εκροές πρώτων υλών προς και από κάθε αποθήκη·

                     ε)

                     ο φορέας εκμετάλλευσης καταγράφει όλες τις πρώτες ύλες ξυλείας που εξάγονται από το πριστήριο και αναφορτώνει τα αντίστοιχα δεδομένα στο COCΙS·

                     στ)

                     το προσωπικό της ΔΕΛ πρέπει να ελέγχει ένα ολόκληρο δείγμα παρτίδας μεταποιούμενων προϊόντων (παραδείγματος χάρη, μία βάρδια σε ένα πριστήριο), όταν το πριστήριο είναι έτοιμο να αρχίσει την παραγωγή. Το δείγμα αυτό θα αποτελέσει τη βάση για τον «εγκεκριμένο συντελεστή μετατροπής»·

                     ζ)

                     περιοδικά και σε δειγματοληπτική βάση, το προσωπικό της ΔΕΛ επανεκτιμά τον «εγκεκριμένο συντελεστή μετατροπής». Οι επισκέψεις στη μονάδα μεταποίησης πρέπει να είναι αιφνιδιαστικές·

                     η)

                     το COCΙS ελέγχει τον συντελεστή μετατροπής με βάση τα τυποποιημένα έντυπα που υποβάλλει ο φορέας εκμετάλλευσης σε αντιπαραβολή με τον «εγκεκριμένο συντελεστή μετατροπής». Κάθε σημαντική απόκλιση θα αποτελεί έναυσμα για περαιτέρω διερεύνηση και/ή την έκδοση έκθεσης μη συμμόρφωσης·

                     θ)

                     η ΔΕΛ διενεργεί δειγματοληπτικούς ελέγχους σε όλες τις εργασίες και τα συστήματα τήρησης βιβλίων του φορέα εκμετάλλευσης για να ελέγξει τις ροές πρώτων υλών ξυλείας και μεταποιημένων προϊόντων στο εσωτερικό της εγκατάστασης πρίσης.

               5.7.   Εξαγωγή

         Η μέθοδος αυτή περιγράφει τον τρόπο με τον οποίο τα προϊόντα που έχουν ήδη εγκριθεί για εξαγωγή από την ΔΕΛ αποστέλλονται στον λιμένα και στη συνέχεια φορτώνονται στο πλοίο.
         Στο σημείο εξαγωγής, το COCS ελέγχει το 100 % των αριθμών των ετικετών και των προδιαγραφών προϊόντος στο εσωτερικό του COCΙS και διενεργεί φυσικούς ελέγχους σε δείγμα της αποστολής εξαγωγής.
         Ο εξαγωγέας οφείλει να ενημερώνει το COCS όταν το πλοίο είναι έτοιμο για φόρτωση, έτσι ώστε το COCS να μπορεί να εκτελέσει το καθήκον του στέλνοντας ομάδα ελέγχου για να επιβλέψει την τελική φόρτωση στο πλοίο. Κατά τη φόρτωση στο πλοίο κάθε κορμού ή δέσμης, ο επιθεωρητής του COCS τα ελέγχει με βάση τις προδιαγραφές, για να βεβαιωθεί ότι καλύπτονται από την έγκυρη άδεια FLEGT και τα καταγράφει σε ένα PDA ή κατάλληλο έντυπο. Τα στοιχεία αυτά θα αναφορτώνονται στο COCΙS και θα ελέγχεται η συνάφειά τους με τα δεδομένα προδιαγραφής προϊόντος που έχουν αποθηκευθεί νωρίτερα έτσι ώστε να ελέγχεται η διαδρομή του κάθε προϊόντος που έχει πράγματι εξαχθεί.
         5.8.   Εγχώρια αγορά

         Οι περιγραφόμενες στα σημεία 5.2 έως 5.7 του παρόντος παραρτήματος διαδικασίες ελέγχου και επαλήθευσης εφαρμόζονται στην εγχώρια αγορά, όταν η ξυλεία προέρχεται από περιοχές παραγωγής οι οποίες καλύπτονται από ΣΔΔ, ΣΠΞ και ΑΙΧ. Οι διαδικασίες για τη διαχείριση αλυσίδων εφοδιασμού προϊόντων ξυλείας που προέρχονται από εργασίες υλοτόμησης με αλυσοπρίονο θα αναπτυχθούν κατά τη διάρκεια της περιόδου που αναφέρεται στο παράρτημα VII.
         5.9.   Εισαγόμενη ξυλεία

         Ο εισαγωγέας πρέπει να αποδεικνύει ότι η εισαγόμενη ξυλεία προέρχεται από νόμιμες πηγές και εκτελωνίζεται σύμφωνα με τη νομοθεσία της Λιβερίας. Η νομιμότητα της ξυλείας στη χώρα υλοτόμησης μπορεί να αποδειχθεί με πιστοποιητικά που εκδίδονται βάσει των συστημάτων πιστοποίησης ή άλλων συστημάτων επαλήθευσης της νομιμότητας τα οποία έχουν αξιολογηθεί και εγκριθεί από την κυβέρνηση της Λιβερίας, σε διαβούλευση με τις οικείες κυβερνήσεις. Το ΣΕΝ της Λιβερίας θεωρεί νόμιμη την εισαγόμενη ξυλεία που υπόκειται στον έλεγχο του ΣΕΝ μιας άλλης χώρας και καλύπτεται από ΕΣΕΣ στο πλαίσιο της οποίας λειτουργεί στην πράξη σύστημα αδειών FLEGT. Η αποδεδειγμένα νόμιμη εισαγόμενη ξυλεία εντάσσεται στο COCS στα σύνορα και στη συνέχεια ελέγχεται και επαληθεύεται με τον ίδιο τρόπο όπως και η εγχώρια παραγόμενη ξυλεία.
         5.10   Ξυλεία υπό διαμετακόμιση

         Η ξυλεία υπό διαμετακόμιση πρέπει να παραμένει σε χωριστούς χώρους από την εγχώρια ή την εισαγόμενη ξυλεία και διέρχεται το έδαφος της Λιβερίας υπό τον τελωνειακό έλεγχο της χώρας. Η ξυλεία υπό διαμετακόμιση δεν ενσωματώνεται στο COCS και δεν υπόκειται σε έκδοση άδειας FLEGT από τη Λιβερία στο σημείο εξόδου. Η χώρα προέλευσης και η χώρα υλοτόμησης πρέπει να αναφέρονται με σαφήνεια στη φορτωτική και στα άλλα μεταφορικά έγγραφα. Η Λιβερία προσδιορίζει τα νομικά έγγραφα και τους τελωνειακούς ελέγχους ειδικά για τα προϊόντα ξυλείας υπό διαμετακόμιση. Αναλυτικές διαδικασίες θα αναπτυχθούν πριν τεθεί σε λειτουργία το σύστημα αδειών.
         5.11.   Καουτσούκ

         Οι ΤΔΛ για τον έλεγχο της υλοτόμησης, της μεταφοράς, του τεμαχισμού και των εξαγωγών προϊόντων καουτσούκ θα αναπτυχθεί κατά τη διάρκεια της εφαρμογής της ΕΣΕΣ.
         5.12.   Έλεγχος της συμφωνίας των δεδομένων

         Το COCΙS χρησιμοποιείται για τον έλεγχο της συμφωνίας των δεδομένων μεταξύ και εντός των διαφόρων σταδίων της αλυσίδας εφοδιασμού. Σκοπός της διαδικασίας ελέγχου της συμφωνίας είναι να διασφαλιστεί ότι οι ποσότητες ξυλείας ανά είδος και οι διαστάσεις είναι συνεπείς σε όλη την αλυσίδα εφοδιασμού, και ιδίως για να αποδειχθεί ότι η ποσότητα που αποστέλλεται δεν είναι μεγαλύτερη από την ποσότητα που παραλαμβάνεται και ότι, κατά τη διάρκεια της μεταποίησης, η αναλογία της ποσότητας πρώτων υλών προς την ποσότητα μεταποιημένης ξυλείας είναι λογική.
         Θα καταρτιστούν πρωτόκολλα για τον έλεγχο της συμφωνίας των ενοποιημένων δεδομένων για αρκετές αλυσίδες εφοδιασμού και διαχρονικά, με στόχο την παροχή αποδεικτικών στοιχείων για τη νομιμότητα ολόκληρου του δασικού τομέα σε περιφερειακό ή εθνικό επίπεδο.
         Εκτός από τον έλεγχο της συμφωνίας ποσοτικών δεδομένων, το COCS ελέγχει με τη βάση δεδομένων της ΔΕΛ ότι υπάρχει πλήρης συμμόρφωση με τον ορισμό της νομιμότητας πριν από κάθε πώληση, ανεξάρτητα από το αν τα προϊόντα προορίζονται για εξαγωγή ή για πώληση στην αγορά της Λιβερίας.
         6.   ΜΗ ΣΥΜΜΟΡΦΩΣΗ ΜΕ ΤΟ ΣΕΝ
         Οι άδειες FLEGT εκδίδονται μόνο εφόσον ικανοποιούνται όλες οι απαιτήσεις του ΣΕΝ. Οποιαδήποτε μη συμμόρφωση με το ΣΕΝ πρέπει να αντιμετωπίζεται. Οι υφιστάμενες νομικές διαδικασίες και κυρώσεις εφαρμόζονται για την αντιμετώπιση των περιπτώσεων μη συμμόρφωσης με το ΣΕΝ οι οποίες εντοπίζονται κατά τη διάρκεια των εργασιών επαλήθευσης. Ανάλογα με την παράβαση, μπορεί να εφαρμόζονται διοικητικά πρόστιμα, διορθωτικά μέτρα, αναστολή δραστηριοτήτων και/ή άσκηση δίωξης σε βάρος του φορέα εκμετάλλευσης.
         Αναλυτικές οδηγίες για τον τρόπο χειρισμού των παραβάσεων και την επιβολή κυρώσεων για μη συμμόρφωση θα καταρτιστούν πριν τεθεί σε λειτουργία το σύστημα αδειών FLEGT.
         Όλες οι περιπτώσεις μη συμμόρφωσης με τον ορισμό της νομιμότητας, το COCS και οι αντίστοιχες κυρώσεις θα καταγράφονται στη βάση δεδομένων επαλήθευσης (βλ. τμήμα 4.2).
         7.   ΑΔΕΙΟΔΟΤΗΣΗ
         Η Διεύθυνση Αδειοδοτήσεων Λιβερίας (ΔΑΛ) θα συσταθεί για να εκδίδει τις άδειες FLEGT για την εξαγωγή αποστολών προϊόντων ξυλείας που είναι σύμφωνα με τις απαιτήσεις του ΣΕΝ. Η διαδικασία αδειοδότησης συνίσταται στα ακόλουθα στάδια:

                     α)

                     Ο εξαγωγέας υποβάλλει αίτηση στην ΔΑΛ για την έκδοση άδειας FLEGT για κάθε αποστολή εξαγωγής. Θα καταρτιστεί ένα τυποποιημένο έντυπο αίτησης σε διάστημα δύο ετών από την υπογραφή της ΕΣΕΣ, το οποίο θα προσδιορίζει τα απαιτούμενα στοιχεία και έγγραφα. Η ΔΑΛ θα καταχωρίζει την αίτηση και θα αποστέλλει αίτηση επαλήθευσης στη ΔΕΛ.

                     β)

                     Η ΔΕΛ επαληθεύει ότι ο εξαγωγέας και οι πιθανοί προμηθευτές που συνδέονται με την οικεία αποστολή εξαγωγής συμμορφώνονται με τον ορισμό της νομιμότητας της Λιβερίας και ότι τα προς εξαγωγή προϊόντα προέρχονται από νόμιμες πηγές και έχουν καταχωρισθεί δεόντως στο COCΙS. Οι αναλυτικές διαδικασίες και οι κατάλογοι σημείων ελέγχου για την επαλήθευση από τη ΔΕΛ θα καθοριστούν σε διάστημα δύο ετών από την υπογραφή της ΕΣΕΣ.

                     γ)

                     Η ΔΕΛ αποστέλλει στη συνέχεια γραπτή κοινοποίηση στην ΔΑΛ που επιβεβαιώνει το αποτέλεσμα της επαλήθευσης. Το μορφότυπο και ο τρόπος αυτής της κοινοποίησης θα καθοριστούν εντός δύο ετών από την υπογραφή της ΕΣΕΣ.

                                 —

                                 Εάν η ΔΕΛ επιβεβαιώσει ότι υπάρχει απόλυτη συμμόρφωση με τον ορισμό της νομιμότητας, η ΔΑΛ εκδίδει άμεσα άδεια FLEGT για την εξεταζόμενη αποστολή εξαγωγής. Οι αναλυτικές διαδικασίες για την ενημέρωση του αιτούντος και την έκδοση αδειών FLEGT θα καθοριστούν εντός δύο ετών από την υπογραφή της ΕΣΕΣ.

                                 —

                                 Εάν σε αυτό το στάδιο διαπιστωθεί μη συμμόρφωση, η ΔΕΛ κοινοποιεί στην ΔΑΛ ότι δεν είναι δυνατόν να εκδοθεί άδεια FLEGT, αναφέροντας τους λόγους γι' αυτή την απόρριψη, και καταγράφει την απόρριψη στο COCIS. Η ΔΑΛ κοινοποιεί στον αιτούντα ότι η αίτησή του για τη χορήγηση άδειας απορρίφθηκε και τους λόγους της απόρριψης. Οι αναλυτικές διαδικασίες χειρισμού των μη σύννομων αποστολών και ενημέρωσης του αιτούντα θα καθοριστούν εντός δύο ετών από την υπογραφή της ΕΣΕΣ.

                     δ)

                     Όταν εκδοθεί η άδεια FLEGT, ο εξαγωγέας αποστέλλει αντίγραφο της άδειας, συμπεριλαμβανομένων των προδιαγραφών, στην τελωνειακή και λιμενική αρχή, γνωστοποιώντας την προτεινόμενη ημερομηνία φόρτωσης. Η τελωνειακή και λιμενική αρχή ελέγχει αν η άδεια είναι σύμφωνη με τα άλλα επίσημα έγγραφα εξαγωγής και τηρεί τα τυποποιημένα έντυπα. Η ΔΑΛ διατηρεί μητρώα με όλες τις αιτήσεις αδειών FLEGT που παραλαμβάνει, συμπεριλαμβανομένων και των αιτήσεων που απορρίπτονται.

               Οι τεχνικές προδιαγραφές για τις άδειες FLEGT, συμπεριλαμβανομένου του μορφοτύπου της άδειας και της περιόδου ισχύος, παρουσιάζονται στο παράρτημα VI.
         8.   ΑΝΕΞΑΡΤΗΤΟΣ ΕΛΕΓΧΟΣ
         Στόχος του ανεξάρτητου ελέγχου (ΑΕ) είναι να αξιολογείται αν το ΣΕΝ λειτουργεί ικανοποιητικά, σωστά και με αξιοπιστία και να εντοπίζει πιθανές αδυναμίες και κινδύνους στους μηχανισμούς και κατά την εφαρμογή του συστήματος.
         Οι όροι εντολής για τον ΑΕ, συμπεριλαμβανομένων των καθηκόντων, των απαιτούμενων προσόντων και της μεθόδου εργασίας, παρουσιάζονται στο παράρτημα V.

            Προσάρτημα Α

               ΟΡΙΣΜΟΣ ΤΗΣ ΝΟΜΙΜΟΤΗΤΑΣ, ΠΙΝΑΚΑΣ ΕΠΑΛΗΘΕΥΣΗΣ ΤΗΣ ΝΟΜΙΜΟΤΗΤΑΣ ΚΑΙ ΔΙΑΔΙΚΑΣΙΕΣ ΕΠΑΛΗΘΕΥΣΗΣ

            1.   Σχέδιο δασικής πολιτικής και νομοθετικής μεταρρύθμισης

            Ο ορισμός της νομιμότητας που αναφέρεται κατωτέρω έχει αναπτυχθεί στο πλαίσιο μιας συμμετοχικής διαδικασίας με ένα ευρύ φάσμα ενδιαφερόμενων φορέων. Κατά την ανάπτυξη του ορισμού της νομιμότητας, οι ενδιαφερόμενοι φορείς της Λιβερίας εντόπισαν ορισμένες ασάφειες, κενά και ασυμφωνίες στους υφιστάμενους νόμους, κανονισμούς και πολιτικές που διέπουν τον ορισμό της νομιμότητας οι οποίες πρέπει να αντιμετωπιστούν, έτσι ώστε να επιτευχθεί η επιδιωκόμενη μορφή διακυβέρνησης στον δασικό τομέα της Λιβερίας. Η κυβέρνηση της Λιβερίας προτίθεται να υλοποιήσει νομικές και πολιτικές μεταρρυθμίσεις στο δασικό τομέα, σε διαβούλευση με όλους τους ενδιαφερόμενους φορείς. Εκτιμάται ότι οι εν λόγω νομοθετικές μεταρρυθμίσεις θα ολοκληρωθούν μέχρι το 2013 και ότι ο ορισμός της νομιμότητας θα επικαιροποιηθεί στη συνέχεια, ώστε να λάβει υπόψη αυτές τις αλλαγές. Απαιτούνται πολιτικές και νομοθετικές μεταρρυθμίσεις στους ακόλουθους τομείς:

                        α)

                        Κοινωνικές συμφωνίες: Καθορισμός διαδικασιών διαπραγμάτευσης των κοινωνικών συμφωνιών, οι οποίες περιλαμβάνουν i) τον χρόνο διεξαγωγής των διαπραγματεύσεων, ii) την έγκαιρη πραγματοποίηση πληρωμών και μεταφοράς κεφαλαίων στις τοπικές κοινότητες, iii) το ελάχιστο περιεχόμενο των κοινωνικών συμφωνιών και την επιβολή της εφαρμογής των διατάξεων, iv) τα δικαιώματα των κοινοτικών φορέων εκμετάλλευσης σε σχέση με τις περιοχές που έχουν παραχωρηθεί προς εκμετάλλευση και v) την απασχόληση ανειδίκευτων εργατών, κλπ.·

                        β)

                        Έκδοση κανονισμού για τα κοινοτικά δάση, με ειδικές κατευθυντήριες γραμμές για τη διαχείριση κοινοτικών δασών·

                        γ)

                        Χρήση εγκαταλελειμμένων κορμών, περιλαμβανομένων των διαδικασιών για την πώλησή τους με πλειστηριασμό, με καταχώριση της νόμιμης ιδιοκτησίας και την εισαγωγή στο ΣΕΝ·

                        δ)

                        Χρήση κορμών που έχουν κατασχεθεί από την κυβέρνηση επειδή υλοτομήθηκαν κατά παράβαση της νομοθεσίας·

                        ε)

                        Ένταξη των Συστημάτων Ανεξάρτητης Πιστοποίησης στο ΣΕΝ: συζήτηση και συμφωνία με τους ενδιαφερόμενους φορείς για τη χρήση των συστημάτων ανεξάρτητης πιστοποίησης στη Λιβερία και εντοπισμός των συστημάτων ανεξάρτητης πιστοποίησης στη Λιβερία με στόχο την επαλήθευση της νόμιμης προέλευσης κορμών που εισάγονται από χώρες που δεν έχουν συνάψει ΕΣΕΣ·

                        στ)

                        Κατάλογος αποκλεισμού: Η κατάρτιση καταλόγου αποκλεισμού που επισημαίνει τα άτομα που ενεπλάκησαν στον εμφύλιο πόλεμο στη Λιβερία και στα οποία απαγορεύεται να εργάζονται στον δασικό τομέα, σύμφωνα με τους ισχύοντες κανονισμούς της ΑΔΑ·

                        ζ)

                        Εγκαταστάσεις μεταποίησης: κανονισμός που αφορά i) τη δημιουργία εγκαταστάσεων μεταποίησης από κατόχους ΣΔΔ, και ii) κατευθυντήριες γραμμές για τη λειτουργία των εγκαταστάσεων μεταποίησης·

                        η)

                        Πρόσβαση τρίτων και χρήση δασικών προϊόντων: κανονισμοί για την πρόσβαση τρίτων και τη χρήση δασικών πόρων σε περιοχή εκμετάλλευσης τρίτων·

                        (θ)

                        επικύρωση και έκδοση κανονισμών για τη χρήση αλυσοπρίονων: οδηγίες για νέες διαδικασίες εργασίας στον άτυπο τομέα.

                  2.   Πίνακας αξιολόγησης της νομιμότητας

            Για να διαπιστωθεί αν τα προϊόντα ξυλείας που πωλούνται στην αγορά της Λιβερίας ή εξάγονται από τη Λιβερία πληρούν τα κριτήρια νομιμότητας που ορίζονται στον ορισμό της «νόμιμης ξυλείας», εφαρμόζονται οι αρχές και οι δείκτες καθώς και οι αναλυτικές διαδικασίες επαλήθευσης που ορίζονται στον κατωτέρω πίνακα. Ο πίνακας περιγράφει τον μορφότυπο του πίνακα αξιολόγησης της νομιμότητας (αρχές, δείκτες, στοιχεία ελέγχου και οδηγίες επαλήθευσης). Ο πίνακας χωρίζεται σε 11 αρχές, που περιέχουν δείκτες και στοιχεία ελέγχου τα οποία απαριθμούνται κάτω από την κάθε αρχή, και οδηγίες επαλήθευσης που περιγράφουν με ποιο τρόπο πρέπει να ελέγχονται οι δείκτες για συμμόρφωση. Οι οδηγίες επαλήθευσης (που αναφέρουν τον στόχο, τον ρυθμιστικό έλεγχο, τη μέθοδο επαλήθευσης και τη συχνότητα) αντανακλούν τα σημερινά δεδομένα, αλλά μπορεί να τροποποιηθούν κατά την περαιτέρω ανάπτυξη των συστημάτων και διαδικασιών.

                        Η αρχή της νομιμότητας

                        Ο ορισμός της νομιμότητας της Λιβερίας χωρίζεται σε 11 αρχές νομιμότητας. Κάθε αρχή νομιμότητας αναλύεται σε ορισμένους δείκτες νομιμότητας και σε στοιχεία νομιμότητας κάτω από κάθε δείκτη. Έχει αναπτυχθεί μια διαδικασία επαλήθευσης για κάθε δείκτη.

                        Δείκτες νομιμότητας

                        Ο δείκτης αυτός παραθέτει τον κανόνα ή την απαίτηση που οφείλει να ελέγξει η Διεύθυνση Επαλήθευσης Λιβερίας (ΔΕΛ) για να διαπιστώσει τη συμμόρφωση με τη συγκεκριμένη αρχή νομιμότητας.

                        Στοιχεία ελέγχου της νομιμότητας

                        Τα στοιχεία ελέγχου είναι αποδεικτικά στοιχεία που θα αναζητήσουν οι επιθεωρητές/αξιολογητές της ΔΕΛ όταν αξιολογούν αν ικανοποιείται το συγκεκριμένο πρότυπο ή δείκτης. Ο κατάλογος αυτός δεν είναι πλήρης και ο αξιολογητής μπορεί να χρησιμοποιήσει συμπληρωματικά μέσα επαλήθευσης του σχετικού δείκτη, εάν είναι απαραίτητο.

                        Οδηγίες επαλήθευσης

                        Οι αρχές αυτές καθοδηγούν τους επιθεωρητές/ή αξιολογητές της ΔΕΛ κατά την αξιολόγηση ενός συγκεκριμένου δείκτη:

                                    1.

                                    Στόχος: Ο στόχος προβάλλει τον σκοπό της διαδικασίας επαλήθευσης.

                                    2.

                                    Ρυθμιστικός έλεγχος: Παρέχει τις νομοθετικές και/ή κανονιστικές απαιτήσεις για ένα συγκεκριμένο δείκτη και τους αρμόδιους κυβερνητικούς φορείς.

                                    3.

                                    Μέθοδος επαλήθευσης: Παρέχει την περιγραφή και τη μέθοδο επαλήθευσης και θα συνίσταται σε εξέταση εγγράφων, επιτόπου επιθεωρήσεις, επαλήθευση ή/και διαβούλευση.

                                    4.

                                    Συχνότητα: Προβλέπει τη συχνότητα επαλήθευσης του δείκτη ή ορισμένων στοιχείων του από την ΔΕΛ.

            ΑΡΧΗ 1:   ΝΟΜΙΚΗ ΥΠΟΣΤΑΣΗ/ΑΝΑΓΝΩΡΙΣΗ ΚΑΙ ΔΙΚΑΙΩΜΑ ΛΕΙΤΟΥΡΓΙΑΣ ΣΤΟΝ ΔΑΣΙΚΟ ΤΟΜΕΑ

                        Ο ανάδοχος ή ο κάτοχος άδειας εκμετάλλευσης είναι μια νομικά αναγνωρισμένη επιχείρηση, κοινότητα ή φυσικό πρόσωπο που δικαιούται να δραστηριοποιείται στον δασικό τομέα

                  Δείκτης 1.1.:   Ο ανάδοχος ή ο κάτοχος άδειας είναι φυσικό ή νομικό πρόσωπο εγγεγραμμένο στις αρμόδιες αρχές της Λιβερίας ή/και αναγνωρισμένο από την ΑΔΑ

                        Στοιχείο ελέγχου

                        Τύπος σύμβασης ή άδειας

                                    1.1.1.

                                    Για τις εταιρείες και τις συμπράξεις, το τρέχον ετήσιο πιστοποιητικό εγγραφής της επιχείρησης και άδεια λειτουργίας που εκδίδεται από το Υπουργείο Εμπορίου και Βιομηχανίας (ΥΠΕΒ)

                        Όλοι οι τύποι σύμβασης ή άδειας ο κάτοχος των οποίων είναι εγγεγραμμένη επιχείρηση

                                    1.1.2.

                                    Για τις επιχειρήσεις, καταστατικό της επιχείρησης που υποβάλλεται στο Υπουργείο Εξωτερικών (ΥΠΕΞ)

                        Όλοι οι τύποι σύμβασης ή άδειας κάτοχος των οποίων είναι εταιρεία

                                    1.1.3.

                                    Για κατόχους που δεν είναι εγγεγραμμένες επιχειρήσεις, πιστοποιητικό ή επιστολή αναγνώρισης που εκδίδεται από την ΑΔΑ

                        ΣΔΔ/ΣΠΞ βάσει του νόμου περί κοινοτικών δασών, ΑΔΕ/ΑΙΧ και άδειες πρίσης που χορηγούνται στο φυσικό πρόσωπο ή τον αποκλειστικό ιδιοκτήτη

                        Οδηγίες επαλήθευσης

                        Μέθοδος επαλήθευσης

                        Συχνότητα επαλήθευσης

                        Στόχος:
                        Ο στόχος αυτής της διαδικασίας είναι να επαληθευθεί αν το πρόσωπο που υποβάλλει αίτηση σύμβασης ή άδειας για υλοτόμηση, μεταποίηση ή εξαγωγή κορμών ή προϊόντων ξυλείας στη Λιβερία είναι δεόντως εγγεγραμμένη επιχείρηση ή αναγνωρισμένη από την ΑΔΑ ως ικανή να αποκτήσει και να διαχειριστεί μια σύμβαση ή άδεια δασικής εκμετάλλευσης βάσει της νομοθεσίας της Λιβερίας.
                        Ρυθμιστικός έλεγχος:
                        Η λιβεριανή νομοθεσία απαιτεί κάθε πρόσωπο που ασκεί επιχειρηματική δραστηριότητα να εγγράφει την επιχείρηση στο ΥΠΕΒ. Η μη εγγραφή μιας επιχείρησης αποτελεί αδίκημα. Για την άσκηση δασικής εκμετάλλευσης σε κοινοτικό δάσος, η κοινότητα πρέπει να είναι αναγνωρισμένη από την ΑΔΑ. Η εγγραφή επιχείρησης λήγει κάθε έτος κατά την ημερομηνία εγγραφής και πρέπει να ανανεώνεται. Ο ΕΝΔΜ προβλέπει επίσης ότι κάθε δικαιούχος πρέπει να λαμβάνει μια σύμβαση δασικής εκμετάλλευσης. Ο όρος «πρόσωπο» περιλαμβάνει τόσο τα φυσικά όσο και νομικά πρόσωπα και οντότητες με ή χωρίς εταιρική μορφή.

                        Περιγραφή:
                        Η ύπαρξη έγκυρου εγγράφου εγγραφής της επιχείρησης επαληθεύεται από τη ΔΕΛ. Σε περίπτωση που απαιτείται διασαφήνιση, η ΔΕΛ μπορεί να λάβει πρόσθετες πληροφορίες από το ΥΠΕΒ και το εμπορικό και νομικό Τμήμα της ΑΔΑ. Σε περίπτωση κοινοτικού δάσους, η επαλήθευση της αναγνώρισης της κοινότητας από την ΑΔΑ μπορεί να ληφθεί από τη νομική υπηρεσία και το τμήμα κοινοτικής δασοκομίας της ΑΔΑ.
                        Μέσα επαλήθευσης:

                                    1.

                                    Εξέταση εγγράφων

                                    2.

                                    Διαβούλευση με το ΥΠΕΒ και το Εμπορικό και Νομικό Τμήμα και τμήμα Κοινοτικής Δασοκομίας της ΑΔΑ

                        Σε ετήσια βάση

                        Παραπομπές: Γενικό εργατικό δίκαιο (4.3 έως 4.5)· COCS ΤΔΛ(4)

                  Δείκτης 1.2.:   Οι σημερινοί ιδιοκτήτες ή μέτοχοι μιας σύμβασης ή ο κάτοχος άδειας δεν περιλαμβάνουν τον εν ενεργεία Πρόεδρο και τον Αντιπρόεδρο της Λιβερίας, μέλη των νομοθετικών σωμάτων, μέλη του υπουργικού συμβουλίου, διευθυντές και στελέχη της ΑΔΑ, εν ενεργεία περιφερειάρχες ή κάθε άλλο πρόσωπο που απαγορεύεται να είναι ανάδοχος σύμβασης ή να έχει συμμετοχή σε σύμβαση δασικής εκμετάλλευσης

                        Στοιχείο ελέγχου

                        Τύπος σύμβασης ή άδειας

                                    1.2.1.

                                    Εάν ο ανάδοχος της σύμβασης είναι εγγεγραμμένη επιχείρηση, συμβολαιογραφική ένορκη βεβαίωση που εκτελείται από τον Διευθύνοντα Σύμβουλο της και δηλώνει ότι δεν υπάρχουν μεταξύ των αναδόχων της σύμβασης πρόσωπα για τα οποία ισχύει το ασυμβίβαστο.

                        Όλοι οι τύποι συμβάσεων και αδειών

                                    1.2.2.

                                    Η τρέχουσα κατάσταση που συντάσσει η ΑΔΑ με τα ονόματα των κυβερνητικών και αξιωματούχων που απαγορεύεται να είναι κάτοχοι άδειας δασικής εκμετάλλευσης, σύμφωνα με το τμήμα 5.2 (β) του ΕΝΔΜ.

                        Όλοι οι τύποι συμβάσεων και αδειών

                                    1.2.3.

                                    Τρέχουσα κατάσταση μετόχων και κατόχων εταιρικής σύμβασης ή κατόχων άδειας

                        Όλοι οι τύποι συμβάσεων και αδειών

                        Οδηγίες επαλήθευσης/Διαδικασία (ΣΕΝ-ΔΕΛ-0.1.2)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Στόχος της διαδικασίας αυτής είναι να διασφαλιστεί ότι όλοι οι αιτούντες άδεια δασικής εκμετάλλευσης ή/και δικαιώματα παραχώρησης δικαιούνται να κατέχουν άδεια δασικής εκμετάλλευσης.
                        Ρυθμιστικός έλεγχος:
                        Το τμήμα 5.2.β του ΕΝΔΜ απαγορεύει στους κατόχους ορισμένων κυβερνητικών θέσεων να ασκούν εμπορικές δραστηριότητες δασικής εκμετάλλευσης, λόγω πραγματικής ή δυνητικής σύγκρουσης συμφερόντων. Ένα βασικό στοιχείο ρυθμιστικού ελέγχου είναι ο διασταυρούμενος έλεγχος του σημερινού ιδιοκτήτη μιας σύμβασης με την τρέχουσα κατάσταση των κυβερνητικών αξιωματούχων υπό ασυμβίβαστο που έχει στην κατοχή της η ΑΔΑ. Επειδή ο ανάδοχος της σύμβασης έχει τη βασική ευθύνη να εξασφαλίσει ότι οι ιδιοκτήτες του είναι επιλέξιμα πρόσωπα, ο ανάδοχος οφείλει να καταθέσει ένορκη βεβαίωση ότι είναι σύννομος.
                        Η ακρίβεια της ένορκης βεβαίωσης ελέγχεται σε αντιπαραβολή με τα διαθέσιμα μητρώα με τους ιδιοκτήτες των αναδόχων συμβάσεων. Η κατάσταση των προσώπων υπό ασυμβίβαστο και η κατάσταση των υφισταμένων μετόχων μιας εγγεγραμμένης επιχείρησης που κατέχει σύμβαση ή άδειες εκμετάλλευσης δημοσιοποιείται, όπως αναφέρεται στο παράρτημα ΙΧ της παρούσας συμφωνίας.

                        Περιγραφή:
                        Για να εξασφαλιστεί ότι έχουν τηρηθεί οι ανωτέρω απαιτήσεις, η ΔΕΛ πρέπει να εξετάζει τα περιουσιακά στοιχεία των αναδόχων των συμβάσεων για να επαληθεύει ότι ο αιτών δεν είναι πρόσωπο που τελεί υπό ασυμβίβαστο ούτε εταιρεία στους ιδιοκτήτες της οποίας περιλαμβάνονται πρόσωπα υπό ασυμβίβαστο.
                        Μέσα επαλήθευσης:

                                    1.

                                    Διαβούλευση με την ΑΔΑ

                                    2.

                                    Εξέταση εγγράφων

                        Για κάθε αποστολή

                        Παραπομπές: ΕΝΔΜ (5.2β)· κανονισμός 103-7(21-22)· κανονισμός 104-07(62)· τμήματα 44, νόμος ΔΣΣΠ

                  Δείκτης 1.3.:   Ο ανάδοχος της σύμβασης δεν υπόκειται σε απαγόρευση υποβολής προσφοράς ή αίτησης για άδεια δασικής εκμετάλλευσης ή για άλλη δημόσια σύμβαση/άδεια εκμετάλλευσης λόγω παραβιάσεων του νόμου περί δημοσίων συμβάσεων και συμβάσεων παραχώρησης (ΝΔΣΣΠ)

                        Στοιχείο ελέγχου

                        Τύπος σύμβασης ή άδειας

                                    1.3.1.

                                    Η Επιτροπή Δημοσίων Συμβάσεων και Συμβάσεων Παραχώρησης (ΕΔΣΣΠ) συντάσσει και διατηρεί κατάλογο αποκλεισμού με πρόσωπα που κρίνονται ένοχα για παραβίαση του νόμου ΔΣΣΠ ή/και κανόνων και οδηγιών που καθορίζονται σε αυτόν.

                        ΣΔΔ, ΣΠΞ και ΑΔΕ αξίας μεγαλύτερης των 10 000,00 δολ. ΗΠΑ

                        Οδηγίες επαλήθευσης/Διαδικασία:

                        Μέθοδος επαλήθευσης

                        Συχνότητα επαλήθευσης

                        Στόχος:
                        Στόχος αυτής της διαδικασίας είναι να διασφαλιστεί ότι όλοι οι αιτούντες συμβάσεις ή άδειες δασικής εκμετάλλευσης δεν έχουν παραβιάσει το Νόμο περί δημοσίων συμβάσεων και συμβάσεων παραχώρησης (ΔΣΣΠ).
                        Ρυθμιστικός έλεγχος:
                        Ο αιτών άδεια δασικής εκμετάλλευσης δεν πρέπει να τελεί υπό απαγόρευση υποβολής προσφοράς για συμβάσεις παραχώρησης και άλλες δημόσιες συμβάσεις εξαιτίας παραβιάσεων των κανόνων των διαγωνισμών που καθόρισε η ΕΔΣΣΠ. Οι επιτυχόντες πρέπει να ελέγχονται με βάση τον υφιστάμενο/επικαιροποιημένο κατάλογο αποκλεισμού που συντάσσει και διατηρεί η ΕΔΣΣΠ, βάσει του τμήματος 44 του νόμου ΔΣΣΠ, το οποίο απαγορεύει την ανάθεση συμβάσεων παραχώρησης σε ορισμένες επιχειρήσεις λόγω της ύπαρξης ορισμένων συνθηκών μετά την έγκριση μιας αίτησης ή την αποδοχή μιας προσφοράς.

                        Περιγραφή:
                        Για να διασφαλιστεί η τήρηση των ανωτέρω απαιτήσεων, η ΔΕΛ πρέπει να επαληθεύει ότι ο αιτών δεν περιλαμβάνεται σε λίστα αποκλεισμού της ΕΔΣΣΠ. Η λίστα αποκλεισμού της ΕΔΣΣΠ είναι ένα από τα έγγραφα που δημοσιοποιούνται, όπως αναφέρει το παράρτημα ΙΧ της παρούσας συμφωνίας.
                        Μέσα επαλήθευσης:

                                    1.

                                    Διαβούλευση με την ΕΔΣΣΠ

                                    2.

                                    Εξέταση εγγράφων

                        Άπαξ για κάθε περίοδο σύμβασης

                        Παραπομπές: Τμήματα 44, νόμος ΔΣΣΠ

                  ΑΡΧΗ 2:   ΠΑΡΑΧΩΡΗΣΗ ΔΑΣΙΚΗΣ ΕΚΜΕΤΑΛΛΕΥΣΗΣ

                        Τα δικαιώματα δασικής χρήσης που καλύπτονται από τη σύμβαση έχουν ανατεθεί σύμφωνα με τον εθνικό νόμο δασικής μεταρρύθμισης και τον νόμο περί κοινοτικών δικαιωμάτων

                  Δείκτης 2.1.   Η ΑΔΑ έχει ζητήσει τη γνώμη και έχει λάβει την τεκμηριωμένη συγκατάθεση για την προταθείσα παραχώρηση της εκμετάλλευσης από όλες τις κοινότητες εντός 3 χιλιομέτρων από την προταθείσα περιοχή παραχώρησης (στο εξής «επηρεαζόμενες κοινότητες».

                        Στοιχείο ελέγχου

                        Τύπος σύμβασης ή άδειας

                                    2.1.1.

                                    Έκθεση κοινωνικοοικονομικής μελέτης από την ΑΔΑ

                        ΣΔΔ, ΣΠΞ και ΑΔΕ αξίας μεγαλύτερης των 10 000,00 δολ. ΗΠΑ

                                    2.1.2.

                                    Γραπτές ανακοινώσεις των συνεδριάσεων διαβούλευσης (ανακοινώσεις στο ραδιόφωνο ή τον Τύπο)

                        ΣΔΔ, ΣΠΞ και ΑΔΕ αξίας μεγαλύτερης των 10 000,00 δολ. ΗΠΑ

                                    2.1.3.

                                    Πρακτικά και κατάλογος παρουσιών στις συνεδριάσεις που αποδεικνύουν ότι συζητήθηκαν τα βασικά σημεία και υπήρξαν συμφωνίες

                        ΣΔΔ, ΣΠΞ και ΑΔΕ αξίας μεγαλύτερης των 10 000,00 δολ. ΗΠΑ

                                    2.1.4.

                                    Επιστολή καλής πίστης υπογεγραμμένη από τις κοινότητες που αναλαμβάνουν την καλόπιστη διαπραγμάτευση με κάθε δυνητικό ανάδοχο σύμβασης

                        ΣΔΔ, ΣΠΞ και ΑΔΕ αξίας μεγαλύτερης των 10 000,00 δολ. ΗΠΑ

                        Οδηγίες επαλήθευσης/Διαδικασία (ΣΕΝ-ΔΕΛ-0.2.1)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Ο νόμος δίνει έμφαση στη ζωτικής σημασίας συμμετοχή των πολιτών στη συμμετοχική διακυβέρνηση, τη διαφάνεια και τη διαδικασία λήψης αποφάσεων. Στόχος της διαδικασίας είναι να διασφαλιστεί επαρκής συναίνεση ως προς αυτό το στοιχείο κατά τον καθορισμό της παραχώρησης της εκμετάλλευσης δασικών πόρων στη Λιβερία.
                        Ρυθμιστικός έλεγχος:
                        Η ΑΔΑ είναι εντεταλμένη να αποφασίζει για τη χρήση και παραχώρηση της εκμετάλλευσης δασικών πόρων που ανήκουν στη δικαιοδοσία της κυβέρνησης. Κατά τη λήψη της απόφασης για το σχέδιο χρήσεων γης και την επικύρωση των δασικών πόρων, η συμμετοχή του κοινού διαδραματίζει καθοριστικό ρόλο και η ΑΔΑ έχει καθήκον να διαβουλεύεται με τις επηρεαζόμενες κοινότητες. Για να διασφαλιστεί η ικανοποιητική συμμετοχή, έχουν καθοριστεί υποχρεώσεις της ΑΔΑ να ειδοποιεί, να ενημερώνει, να οργανώνει συνεδριάσεις, να καταγράφει τις παρατηρήσεις και να λαμβάνει υπόψη τις απόψεις αυτών των κοινοτήτων. Η εν λόγω συμμετοχική προσέγγιση εξασφαλίζει ότι λαμβάνονται υπόψη οι απόψεις των ενδιαφερόμενων φορέων και ότι λαμβάνεται τεκμηριωμένη απόφαση για το σχεδιασμό των χρήσεων γης και την επικύρωση των δασικών πόρων. Σύμφωνα με ένα εγκεκριμένο εγχειρίδιο που εξέδωσε η ΑΔΑ μετά από μια διαδικασία συμμετοχικής προετοιμασίας, οι επηρεαζόμενες κοινότητες είναι αυτές που βρίσκονται σε ακτίνα 3 χιλιομέτρων από την περιοχή παραχώρησης της εκμετάλλευσης.

                        Περιγραφή:
                        Η ΔΕΛ επαληθεύει ότι η ΑΔΑ προγραμματίζει τη χρήση γης των δασών της μέσω των απαιτούμενων από το νόμο διαβουλεύσεων με τις τοπικές κοινότητες και άλλους φορείς. Σε περίπτωση διαβουλεύσεων με τις κοινότητες, η ΔΕΛ επιβεβαιώνει το γεγονός και την ποιότητα των διαβουλεύσεων, εξετάζοντας τα έγγραφα, περιλαμβανομένης της έκθεσης κοινωνικο-οικονομικής μελέτης και το χρονοδιάγραμμα και τις ρυθμίσεις που αφορούν την οργάνωση και την πραγματοποίηση των συζητήσεων στις συνεδριάσεις. Εάν είναι απαραίτητο, μπορεί να ζητηθεί η γνώμη και άλλων κυβερνητικών οργανισμών, όπως το Υπουργείο Εσωτερικών, και οι επηρεαζόμενες κοινότητες.
                        Μέσα επαλήθευσης:

                                    1.

                                    Διαβούλευση με την ΑΔΑ και, εάν είναι απαραίτητο, με το Υπουργείο Εσωτερικών και τις επηρεαζόμενες κοινότητες

                                    2.

                                    Εξέταση εγγράφων

                        Άπαξ κατά τη διάρκεια της σύμβασης.

                        Παραπομπές: ΕΝΔΜ (4.1-4.5)· κανονισμός 102-07(21-22) κανονισμός 104-07(62) τμήμα 87 του νόμου ΔΣΣΠ

                  Δείκτης 2.2.:   Πριν την ανάθεση της σύμβασης δασικής εκμετάλλευσης, η ΑΔΑ έχει λάβει πιστοποιητικό παραχώρησης από το Υπουργείο Προγραμματισμού και Οικονομικών, που εγκρίνει το σχέδιο παραχώρησης που υπέβαλε η ΑΔΑ και επιβεβαιώνει ότι η προταθείσα παραχώρηση είναι σύμφωνη με τους εθνικούς αναπτυξιακούς στόχους

                        Στοιχείο ελέγχου

                        Τύπος σύμβασης ή άδειας

                                    2.2.1.

                                    Το σχέδιο παραχώρησης που υποβάλλει η ΑΔΑ στο Υπουργείο Προγραμματισμού και Οικονομικών (ΥΠΠΟ) για τον ανάδοχο της σύμβασης παραχώρησης

                        ΣΔΔ, ΣΠΞ και ΑΔΕ αξίας μεγαλύτερης των 10 000,00 δολ. ΗΠΑ

                                    2.2.2.

                                    Πιστοποιητικό παραχώρησης (ή γραπτή έγκριση) που εκδίδει το ΥΠΠΟ στην ΑΔΑ, με το οποίο εξουσιοδοτεί την ΑΔΑ να αρχίσει τις εργασίες παραχώρησης/ανάθεσης συμβάσεων εκμετάλλευσης για τη συγκεκριμένη δασική περιοχή

                        ΣΔΔ, ΣΠΞ και ΑΔΕ αξίας μεγαλύτερης των 10 000,00 δολ. ΗΠΑ

                        Οδηγίες επαλήθευσης/Διαδικασία (ΣΕΝ-ΔΕΛ-0.2.2)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Η διαδικασία αποσκοπεί στο να επαληθευθεί ότι οι στόχοι της δασικής ανάπτυξης της Λιβερίας έχουν ενταχθεί στο συνολικό αναπτυξιακό σχέδιο της χώρας, όπως έχουν εγκριθεί από το ΥΠΠΟ μέσω της έκδοσης του πιστοποιητικού παραχώρησης.
                        Ρυθμιστικός έλεγχος:
                        Η ΑΔΑ πρέπει να εξασφαλίσει ότι η υπό παραχώρηση δασική έκταση είναι κατάλληλη για εμπορική δασική εκμετάλλευση και ότι έχει εκπονηθεί σχέδιο παραχώρησης για να διασφαλιστεί η συμμόρφωση με όλες τις απαιτήσεις που προβλέπονται από τον ΕΝΔΜ και το νόμο ΔΣΣΠ, στα πλαίσια του σεβασμού των προστατευόμενων περιοχών και των δικαιωμάτων των επηρεαζόμενων κοινοτήτων, ειδικά για τη χρήση δασικών προϊόντων εκτός της ξυλείας.

                        Περιγραφή:
                        Η ΔΕΛ οφείλει να επαληθεύει ότι το ΥΠΠΟ εξέδωσε πράγματι πιστοποιητικό παραχώρησης στην ΑΔΑ, αφού εξέτασε το σχέδιο παραχώρησης που συνέταξε και υπέβαλε η ΑΔΑ, έτσι ώστε να διασφαλιστεί ότι ικανοποιούνται οι απαιτήσεις ως προς τη διαδικασία υποβολής προσφορών, όπως προβλέπει ο ΕΝΔΜ και ο νόμος ΔΣΣΠ. Αυτό επιτυγχάνεται με διαβουλεύσεις με το νομικό ή/και εμπορικό Τμήμα της ΑΔΑ.
                        Μέσα επαλήθευσης:

                                    1.

                                    Διαβούλευση με την ΕΔΣΣΠ ή/και με το νομικό ή/και εμπορικό Τμήμα της ΑΔΑ

                                    2.

                                    Εξέταση εγγράφων

                        Άπαξ κατά τη διάρκεια της σύμβασης

                        Παραπομπές: κανονισμός 104-07 [5.2(α)(i)] Νόμος ΔΣΣΠ (46)

                  Δείκτης 2.3.:   Ο ανάδοχος της σύμβασης τήρησε τις νομικές απαιτήσεις προεπιλογής και σωστά επελέγη από την ΑΔΑ να i) δραστηριοποιείται στον δασικό τομέα, και στην περίπτωση των ΣΠΞ και ΑΔΕ ii) υποβάλει προσφορά για την ανάθεση της σύμβασης

                        Στοιχείο ελέγχου

                        Τύπος σύμβασης ή άδειας

                                    2.3.1.

                                    Έκθεση της επιτροπής προεπιλογής σχετικά με τη διαδικασία προεπιλογής

                        ΣΔΔ, ΣΠΞ και ΑΔΕ αξίας μεγαλύτερης των 10 000,00 δολ. ΗΠΑ

                                    2.3.2.

                                    Έγκυρο πιστοποιητικό προεπιλογής για τον ανάδοχο της σύμβασης

                        ΣΔΔ, ΣΠΞ και ΑΔΕ αξίας μεγαλύτερης των 10 000,00 δολ. ΗΠΑ

                                    2.3.3.

                                    Φορολογική ενημερότητα μέχρι την ημερομηνία υποβολής της προσφοράς

                        ΣΔΔ, ΣΠΞ και ΑΔΕ αξίας μεγαλύτερης των 10 000,00 δολ. ΗΠΑ

                                    2.3.4.

                                    Εγγύηση ρευστότητας από αξιόπιστη τράπεζα κατά την ημερομηνία υποβολής

                        ΣΔΔ, ΣΠΞ και ΑΔΕ αξίας μεγαλύτερης των 10 000,00 δολ. ΗΠΑ

                                    2.3.5.

                                    Πιστοποιητικό εγγραφής της επιχείρησης με ημερομηνία προγενέστερη του πιστοποιητικού προεπιλογής

                        ΣΔΔ, ΣΠΞ και ΑΔΕ αξίας μεγαλύτερης των 10 000,00 δολ. ΗΠΑ

                        Οδηγίες επαλήθευσης/Διαδικασία (ΣΕΝ-ΔΕΛ-0.2.3)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Στόχος αυτής της διαδικασίας είναι να επαληθεύσει ότι μια εταιρεία που υποβάλλει αίτηση αδειοδότησης τηρεί όλες τις προϋποθέσεις προεπιλογής και ως εκ τούτου πληροί τα κριτήρια της διαδικασίας υποβολής προσφορών.
                        Ρυθμιστικός έλεγχος:
                        Η ΑΔΑ πρέπει να εξασφαλίσει ότι κάθε ανάδοχος σύμβασης πληρούσε τις απαιτήσεις προεπιλογής πριν τη διαδικασία υποβολής προσφορών ή/και πριν του ανατεθεί η σύμβαση εκμετάλλευσης. Οι απαιτήσεις προεπιλογής μεταξύ άλλων περιλαμβάνουν: 1) καταστατικό από το Υπουργείο Εξωτερικών (ΥΠΕΞ), 2) πιστοποιητικό εγγραφής της επιχείρησης από το ΥΠΕΒ, 3) φορολογική ενημερότητα από το Υπουργείο Οικονομικών (ΥΠΟΙΚ) και 4) εγγύηση ρευστότητας από αξιόπιστη τράπεζα.

                        Περιγραφή:
                        Η ΔΕΛ πρέπει να επαληθεύσει ότι κατά τη στιγμή της σύστασης ικανοποιούνταν οι νομικές απαιτήσεις. Αυτό σημαίνει ότι το πιστοποιητικό προεπιλογής πρέπει να εκδίδεται μετά την ημερομηνία του πιστοποιητικού εγγραφής της επιχείρησης μεταποίησης, τη φορολογική ενημερότητα και την απαιτούμενη τραπεζική βεβαίωση.
                        Μέσα επαλήθευσης:

                                    1.

                                    Διαβούλευση με την ΑΔΑ, το ΥΠΟ, το ΥΠΕΞ και το ΥΠΕΒ

                                    2.

                                    Εξέταση εγγράφων

                        Άπαξ κατά τη διάρκεια της σύμβασης

                        Παραπομπές: ΕΝΔΜ 5.2(α)(i)· κανονισμός 103-07 (41-46)

                  Δείκτης 2.4.:   Η σύμβαση δασικής εκμετάλλευσης ανατέθηκε σύμφωνα με την ανταγωνιστική διαδικασία υποβολής προσφορών και τους κανόνες που θέσπισαν ο νόμος για τις δημόσιες συμβάσεις και τις συμβάσεις παραχώρησης και οι κανονισμοί που εξέδωσε η ΑΔΑ

                        Στοιχείο ελέγχου

                        Τύπος σύμβασης ή άδειας

                                    2.4.1.

                                    Προκήρυξη δημόσιου διαγωνισμού

                        ΣΔΔ, ΣΠΞ και ΑΔΕ αξίας μεγαλύτερης των 10 000,00 δολ. ΗΠΑ

                                    2.4.2.

                                    Έκθεση επιτροπής αξιολόγησης προσφορών

                        ΣΔΔ, ΣΠΞ και ΑΔΕ αξίας μεγαλύτερης των 10 000,00 δολ. ΗΠΑ

                                    2.4.3.

                                    Έκθεση δέουσας επιμέλειας από την ΑΔΑ

                        ΣΔΔ, ΣΠΞ και ΑΔΕ αξίας μεγαλύτερης των 10 000,00 δολ. ΗΠΑ

                                    2.4.4.

                                    Τελική έκθεση της επιτροπής αξιολόγησης προσφορών στη Διυπουργική Επιτροπή Παραχωρήσεων ΔΥΕΠ)

                        ΣΔΔ, ΣΠΞ και ΑΔΕ αξίας μεγαλύτερης των 10 000,00 δολ. ΗΠΑ

                                    2.4.5.

                                    Συστάσεις της ΔΥΕΠ στον Πρόεδρο

                        ΣΔΔ, ΣΠΞ και ΑΔΕ αξίας μεγαλύτερης των 10 000,00 δολ. ΗΠΑ

                        Οδηγίες επαλήθευσης/Διαδικασία (ΣΕΝ-ΔΕΛ-0.2.4)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Στόχος αυτής της διαδικασίας είναι να επαληθευθεί ότι η άδεια δασικής εκμετάλλευσης χορηγήθηκε με διαδικασία διαγωνισμού, όπως απαιτεί ο νόμος.
                        Ρυθμιστικός έλεγχος:
                        Όπως ορίζει ο νόμος, μετά την υποβολή των προσφορών, αυτές αξιολογούνται από την ομάδα αξιολόγησης των προσφορών, η οποία στη συνέχεια υποβάλλει έκθεση αξιολόγησης των προσφορών εντός 60 ημερών στον φορέα ανάθεσης της παραχώρησης (στην προκειμένη περίπτωση στην ΑΔΑ). Στη συνέχεια, η ΑΔΑ πρέπει να συντάξει έκθεση δέουσας επιμέλειας για όλες τις προτεινόμενες προσφορές. Ακολούθως, η ομάδα αξιολόγησης των προσφορών υποβάλλει τελική έκθεση στην ΔΥΕΠ. Η ΔΥΕΠ εξετάζει την έκθεση και υποβάλλει τις συστάσεις της στον Πρόεδρο για τη λήψη της τελικής απόφασης.

                        Περιγραφή:
                        Η ΔΕΛ πρέπει να επαληθεύσει ότι οι ανωτέρω απαιτήσεις ικανοποιήθηκαν, μετά από διαβούλευση με την εμπορική υπηρεσία της ΑΔΑ ή/και τη νομική υπηρεσία και την επαλήθευση της ύπαρξης και της εγκυρότητας των απαιτούμενων εγγράφων. Εάν απαιτούνται περαιτέρω διευκρινίσεις, η ΔΕΛ μπορεί να διαβουλευθεί με την επιτροπή αξιολόγησης των εισφορών για την παραχώρηση ή/και την ΔΥΕΠ.
                        Μέσα επαλήθευσης:

                                    1.

                                    Διαβούλευση με ΑΔΑ, ΔΥΕΠ και ΕΔΣΣΠ

                                    2.

                                    Εξέταση εγγράφων

                        Άπαξ κατά τη διάρκεια της σύμβασης

                        Παραπομπές: ΕΝΔΜ [3.3 &5.2(α)]· νόμος ΔΣΣΠ [115(1)&(2) και 116]· και κανονισμοί ΑΔΑ 104, τμήμα 31-36

                  Δείκτης 2.5.:   Σε περίπτωση άδειας ιδιωτικής χρήσης (ΑΙΧ), η σύμβαση ανατέθηκε με γραπτή άδεια του διαπιστωμένου ιδιοκτήτη της γης

                        Στοιχείο ελέγχου

                        Τύπος σύμβασης ή άδειας

                                    2.5.1.

                                    Η έγκυρη συμβολαιογραφική πράξη ιδιωτικής ιδιοκτησίας της γης

                        ΑΙΧ

                                    2.5.2.

                                    Η γραπτή άδεια του ιδιοκτήτη της γης

                        ΑΙΧ

                        Οδηγίες επαλήθευσης/ Διαδικασία (ΣΕΝ-ΔΕΛ-0.2.5)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Στόχος της διαδικασίας αυτής είναι να διασφαλιστεί ότι η ΑΙΧ χορηγείται μόνο εφόσον αποδειχθεί σαφώς η ιδιωτική ιδιοκτησία της γης και με τη γραπτή έγκριση του ιδιοκτήτη της γης.
                        Ρυθμιστικός έλεγχος:
                        Η ΔΕΛ οφείλει να επαληθεύσει ότι ο ιδιοκτήτης της γης είχε την πρόθεση να αποκτήσει ΑΙΧ. Αυτό θα συνεπάγεται έλεγχο συνάφειας της υποβοληθείσας συμβολαιογραφικής πράξης με τα δημόσια μητρώα στο Κέντο Εθνικών Μητρώων και Τεκμηρίωσης (CNDRA).

                        Περιγραφή:
                        Η ΔΕΛ οφείλει να επαληθεύει ότι ικανοποιήθηκαν οι ανωτέρω απαιτήσεις με την πρώτη επανεξέταση της συμβολαιογραφικής πράξης ιδιοκτησίας της γης και, στη συνέχεια, βεβαιώνοντας ότι η γραπτή άδεια προέρχεται όντως από τον ιδιοκτήτη της γης.
                        Μέσα επαλήθευσης:

                                    1.

                                    Διαβούλευση με το CNDRA

                                    2.

                                    Εξέταση εγγράφων

                        Άπαξ κατά τη διάρκεια της σύμβασης

                        Παραπομπές: ΕΝΔΜ τμήμα 5.6

                  Δείκτης 2.6.:   Σε διαβούλευση με τους ενδιαφερόμενους φορείς και βάσει της έκθεσης κοινωνικοοικονομικής μελέτης της, η ΑΔΑ έχει καταρτίσει έναν ολοκληρωμένο χάρτη της υπό σύμβαση περιοχής και των παρακείμενων περιοχών, όπως άλλες περιοχές παραχώρησης, προστατευόμενες δασικές περιοχές και ιδιωτικές εκτάσεις.

                        Στοιχείο ελέγχου

                        Τύπος σύμβασης ή άδειας

                                    2.6.1.

                                    Χάρτης της ΑΔΑ με την περιοχή παραχώρησης εκμετάλλευσης που παρουσιάζει τις παρακείμενες εκτάσεις

                        ΣΔΔ, ΣΠΞ, ΑΔΕ

                                    2.6.2.

                                    Έκθεση εφαρμογής της ΑΔΑ (έκθεση ελέγχου της συμμόρφωσης της ΑΔΑ)

                        ΣΔΔ, ΣΠΞ, ΑΔΕ

                        Οδηγίες επαλήθευσης/Διαδικασία (ΣΕΝ-ΔΕΛ-0.2.6)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Στόχος της παρούσας διαδικασίας είναι να επαληθεύσει ότι η περιοχή παραχώρησης που ανατέθηκε στον ανάδοχο δεν καταπατάει γη που ανήκει στην ιδιοκτησία άλλων αναδόχων συμβάσεων ή προστατευόμενη δασική περιοχή.
                        Ρυθμιστικός έλεγχος:
                        Έχει καθοριστική σημασία κάθε περιοχή που καλύπτεται από σύμβαση να είναι σωστά οριοθετημένη για να αποτρέπεται το ενδεχόμενο επικάλυψης περιοχών παραχώρησης ή καταπάτησης προστατευόμενων δασικών περιοχών.

                        Περιγραφή:
                        Η ΔΕΛ πρέπει να επαληθεύει ότι οι απαιτήσεις αυτές έχουν ικανοποιηθεί, κατά τον έλεγχο της εγκυρότητας του χάρτη περιοχών παραχώρησης μαζί με την υπηρεσία έρευνας και ανάπτυξης της ΑΔΑ και την υπηρεσία επιβολής του νόμου.
                        Μέσα επαλήθευσης:

                                    1.

                                    Διαβούλευση με τις διευθύνσεις έρευνας και ανάπτυξης και επιβολής του νόμου της ΑΔΑ

                                    2.

                                    Εξέταση εγγράφων

                        Άπαξ κατά τη διάρκεια της σύμβασης

                        Παραπομπές: COCS ΤΔΛ (7, 8, 19, 20 & 21) και κανονισμός 109-07

                  Δείκτης 2.7.:   Ο ανάδοχος της σύμβασης δασικής εκμετάλλευσης έχει καταβάλει εγγύηση καλής εκτέλεσης μαζί με την προσφορά του στην ΑΔΑ για τη σύμβαση

                        Στοιχείο ελέγχου

                        Τύπος σύμβασης ή άδειας

                                    2.7.1.

                                    Η ΑΔΑ χορηγεί στον ανάδοχο της σύμβασης απόδειξη καταβολής εγγύησης καλής εκτέλεσης της σύμβασης

                        ΣΔΔ και ΣΠΞ

                        Οδηγίες επαλήθευσης/Διαδικασία (ΣΕΝ-ΔΕΛ-0.2.7)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Σκοπός της παρούσας διαδικασίας είναι να επαληθεύσει ότι ο υποβάλλων προσφορά έχει καταβάλει την απαιτούμενη από το νόμο εγγύηση και πληροί τις σχετικές προϋποθέσεις.
                        Ρυθμιστικός έλεγχος:
                        Ο κανονισμός 104-07 της ΑΔΑ απαιτεί από τους υποβάλλοντες προσφορές για ΣΔΔ και ΣΠΞ να καταβάλουν εγγύηση καλής εκτέλεσης μαζί με την προσφορά τους. Η εγγύηση πρέπει να είναι έγκυρη για τουλάχιστον 12 μήνες και ποσού ίσου με το ένα έκτο του ετήσιου τέλους για την έκταση που έχει καθοριστεί για μια συγκεκριμένη σύμβαση. Η εγγύηση πρέπει, επιπλέον, να εκδίδεται από αρμόδιο και εξουσιοδοτημένο φορέα στη Λιβερία.
                        Σύμφωνα με το τμήμα 43 του κανονισμού 104-07, εντός 30 ημερών από την επιλογή του αναδόχου, ο ανάδοχος μπορεί να ζητήσει την επιστροφή της αρχικής εγγύησης καταθέτοντας το ποσό της εγγύησης σε μετρητά στην Κεντρική Τράπεζα της Λιβερίας ή σε άλλη τράπεζα που ορίζεται επίσημα να κατέχει τους λογαριασμούς της ΑΔΑ και προσκομίζει την απόδειξη της κατάθεσης στην ΑΔΑ. Ο κανονισμός προβλέπει ακόμη ότι, με την έγκαιρη υποβολή της απόδειξης κατάθεσης του ποσού της εγγύησης στην Κεντρική Τράπεζα της Λιβερίας, η ΑΔΑ επιστρέφει την αρχική εγγύηση στον ανάδοχο. Εντούτοις, σε περίπτωση που ο ανάδοχος δεν προσκομίσει απόδειξη κατάθεσης εντός 30 ημερών μετά την επιλογή, η ΑΔΑ εξαργυρώνει την εγγύηση και καταθέτει το κεφάλαιο στην Κεντρική Τράπεζα της Λιβερίας ή σε άλλη τράπεζα που ορίζεται επίσημα να κατέχει τους λογαριασμούς της ΑΔΑ. Τέλος, εάν ο ανάδοχος και η κυβέρνηση εκτελέσουν τη σύμβαση για την οποία κατατέθηκε η εγγύηση, η ΑΔΑ φροντίζει να πιστωθούν τα κατατεθέντα κεφάλαια για ποσά που οφείλει ο ανάδοχος στην κυβέρνηση βάσει της σύμβασης.

                        Περιγραφή:
                        Η ΔΕΛ οφείλει να επαληθεύσει ότι τηρήθηκαν οι απαιτήσεις, σε συνεννόηση με και με επαλήθευση της εγκυρότητας της απόδειξης καταβολής εγγύησης του προσφέροντος με το εμπορικό και οικονομικό τμήμα της ΑΔΑ..
                        Μέσα επαλήθευσης:

                                    1.

                                    Διαβούλευση με το εμπορικό / οικονομικό τμήμα της ΑΔΑ

                                    2.

                                    Εξέταση εγγράφων

                        Άπαξ κατά τη διάρκεια της σύμβασης

                        Παραπομπές: Κανονισμός 104-07 [43 & 61(β)] COCS ΤΔΛ (9)

                  Δείκτης 2.8.:   Ο ανάδοχος της σύμβασης αποστέλλει την απόδειξη καταβολής της αρχικής εγγύησης καλής εκτέλεσης εντός της προθεσμίας που ορίζεται από τον νόμο μετά από διαβούλευση κατά τις διαπραγματεύσεις της σύμβασης

                        Στοιχείο ελέγχου

                        Τύπος σύμβασης ή άδειας

                                    2.8.1.

                                    Αποστολή αντιγράφου της εγγύησης καλής εκτέλεσης εντός 90 ημερών από το πέρας των διαπραγματεύσεων

                        ΣΔΔ

                                    2.8.2.

                                    Αποστολή αντιγράφου της εγγύησης καλής εκτέλεσης εντός 30 ημερών από το πέρας των διαπραγματεύσεων

                        ΣΠΞ

                        Οδηγίες επαλήθευσης/Διαδικασία (ΣΕΝ-ΔΕΛ-0.2.8)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Σκοπός της παρούσας διαδικασίας είναι να επαληθεύσει ότι η απόδειξη κατάθεσης της απαιτούμενης εγγύησης καλής εκτέλεσης στάλθηκε εντός της ορισθείσας προθεσμίας.
                        Ρυθμιστικός έλεγχος:
                        Ο κανονισμός 104-07 απαιτεί από τους ανάδοχους συμβάσεων ΣΔΔ και ΣΠΞ (αλλά όχι συμβάσεων ΑΔΕ και ΑΙΧ) να καταβάλλουν εγγύηση καλής εκτέλεσης εντός της ορισθείσας προθεσμίας:

                                    1.

                                    ΣΔΔ: πρέπει να κατατεθεί εντός 90 ημερών εγγύηση καλής εκτέλεσης 150 000 δολ. ΗΠΑ (για έκταση μικρότερη των 100 000 εκταρίων) ή μέχρι 250 000 δολ. ΗΠΑ (για έκταση άνω των 100 000 εκταρίων).

                                    2.

                                    ΣΠΞ: καταβολή εντός 30 ημερών εγγύησης καλής εκτέλεσης ποσού 25 000 δολ. ΗΠΑ.

                        Περιγραφή:
                        Η ΔΕΛ πρέπει να επαληθεύει ότι ικανοποιούνται οι ανωτέρω απαιτήσεις, μέσω διαβούλευσης και επαλήθευσης της ύπαρξης και της εγκυρότητας της εγγύησης καλής εκτέλεσης με το εμπορικό και/ή οικονομικό τμήμα της ΑΔΑ.
                        Μέσα επαλήθευσης:

                                    1.

                                    Διαβούλευση με το εμπορικό /οικονομικό τμήμα της ΑΔΑ

                                    2.

                                    Εξέταση εγγράφων

                        Άπαξ κατά την έναρξη της περιόδου της σύμβασης

                        Παραπομπές: Κανονισμός 104-07 [61(b)]· COCS ΤΔΛ (9)

                  Δείκτης 2.9.:   Η σύμβαση δασικής εκμετάλλευσης έχει υπογραφεί από τον ανάδοχο της σύμβασης και την ΑΔΑ και, εφόσον προβλέπεται, έχει επικυρωθεί δεόντως με την τήρηση της νομοθεσίας

                        Στοιχείο ελέγχου

                        Τύπος σύμβασης ή άδειας

                                    2.9.1.

                                    Η πράξη επικύρωσης της σύμβασης δασικής εκμετάλλευσης, που υπογράφεται από τον Πρόεδρο και τυπώνεται σε φυλλάδιο.

                        ΣΔΔ και παραχωρήσεις γεωργικής εκμετάλλευσης/φυτειών

                                    2.9.2.

                                    Σύμβαση υπογεγραμμένη από τον ανάδοχο και τον εκτελεστικό διευθυντή της ΑΔΑ

                        ΣΠΞ, ΑΔΕ, ΑΙΧ, άδειες χρήσης αλυσοπρίονου

                        Οδηγίες επαλήθευσης/Διαδικασία (ΣΕΝ-ΔΕΛ-0.2.9)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Σκοπός της παρούσας διαδικασίας είναι να επαληθεύσει ότι όλες οι συμβάσεις δασικής εκμετάλλευσης συνάπτονται με την τήρηση του νόμου. Όσον αφορά τις ΣΔΔ, στόχος είναι να διασφαλιστεί ότι, εκτός από το ότι υπογράφονται από τον ανάδοχο σύμβασης και την κυβέρνηση της Λιβερίας, πρέπει επίσης να ψηφίζεται και από τα δύο νομοθετικά σώματα και να εγκρίνεται από τον Πρόεδρο η πράξη επικύρωσης της ΣΔΔ. Όσον αφορά όλες τις άλλες συμβάσεις, στόχος είναι να διασφαλιστεί ότι υπογράφονται δεόντως από τον ανάδοχο της σύμβασης και τον Διευθυντή της ΑΔΑ.
                        Ρυθμιστικός έλεγχος:
                        Όταν υπογραφεί μια ΣΔΔ με τον ανάδοχο της σύμβασης, η ΣΔΔ πρέπει να επικυρωθεί από τα νομοθετικά σώματα και η πράξη επικύρωσης της ΣΔΔ από τη βουλή πρέπει να εγκριθεί από τον πρόεδρο. Όλες οι άλλες συμβάσεις και άδειες δασικής εκμετάλλευσης υπογράφονται από τον ανάδοχο της σύμβασης και την ΑΔΑ.

                        Περιγραφή:
                        Η ΔΕΛ επαληθεύει ότι 1) κάθε ΣΔΔ έχει υπογραφεί και επικυρωθεί και 2) όλες οι άλλες άδειες δασικής εκμετάλλευσης είναι υπογεγραμμένες από τον αντίστοιχο ανάδοχο της σύμβασης και τον εκτελεστικό διευθυντή της ΑΔΑ με έγκριση του διοικητικού συμβουλίου της ΑΔΑ. Η ΔΕΛ πρέπει να επαληθεύσει ότι οι ανωτέρω απαιτήσεις έχουν ικανοποιηθεί, σε διαβούλευση με το εμπορικό ή νομικό τμήμα της ΑΔΑ.
                        Μέσα επαλήθευσης:

                                    1.

                                    Εξέταση εγγράφων

                                    2.

                                    Διαβούλευση με το εμπορικό ή νομικό τμήμα της ΑΔΑ

                        Άπαξ κατά την έναρξη της περιόδου της σύμβασης

                        Παραπομπές: ΕΝΔΜ (5.3)· κανονισμός 104-07 (62)· COCS ΤΔΛ (5)

                  ΑΡΧΗ 3:   ΚΟΙΝΩΝΙΚΕΣ ΥΠΟΧΡΕΩΣΕΙΣ ΚΑΙ ΣΥΜΜΕΤΟΧΗ ΣΤΑ ΟΦΕΛΗ

                        Ο ανάδοχος της σύμβασης τηρεί τις υποχρεώσεις κοινωνικών εισφορών και καταμερισμού των ωφελειών που ορίζονται από τον νόμο

                  Δείκτης 3.1.:   Ο ανάδοχος της σύμβασης έχει διαπραγματευθεί μια κοινωνική συμφωνία με τους εξουσιοδοτημένους αντιπροσώπους των επηρεαζόμενων κοινοτήτων σε ακτίνα 3 χιλιομέτρων από την προταθείσα περιοχή παραχώρησης ή άδειας εκμετάλλευσης, μετά από ειδοποίηση που αποστέλλεται σε αυτές τις επηρεαζόμενες κοινότητες

                        Στοιχείο ελέγχου

                        Τύπος σύμβασης ή άδειας

                                    3.1.1.

                                    Πρακτικά συνεδρίασης που αποτυπώνουν τις πραγματικές συζητήσεις και συμφωνίες μεταξύ του αναδόχου της σύμβασης και των εξουσιοδοτημένων αντιπροσώπων των επηρεαζόμενων κοινοτήτων, οι οποίες έχουν εντοπιστεί προηγουμένως από την ΑΔΑ κατά την κοινωνικοοικονομική έρευνα.

                        ΣΔΔ, ΣΠΞ και ΑΔΕ αξίας μεγαλύτερης των 10 000,00 δολ. ΗΠΑ

                                    3.1.2.

                                    Επιδοθείσα ή δημοσιευθείσα ανακοίνωση προθέσεων διαπραγμάτευσης με τις επηρεαζόμενες κοινότητες (ανακοίνωση από το ραδιόφωνο ή τον Τύπο)

                        ΣΔΔ, ΣΠΞ και ΑΔΕ αξίας μεγαλύτερης των 10 000,00 δολ. ΗΠΑ

                                    3.1.3.

                                    Απόδειξη ότι δεν έχει υποβληθεί καταγγελία στην ΑΔΑ από επηρεαζόμενη κοινότητα που ισχυρίζεται ότι αποκλείστηκε από τη διαπραγμάτευση ή ο ανάδοχος της σύμβασης αρνήθηκε τη διαπραγμάτευση.

                        ΣΔΔ, ΣΠΞ και ΑΔΕ αξίας μεγαλύτερης των 10 000,00 δολ. ΗΠΑ

                        Οδηγίες επαλήθευσης/Διαδικασία (ΣΕΝ-ΔΕΛ-0.3.1)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Στόχος της παρούσας διαδικασίας είναι να διασφαλιστεί ότι ο ανάδοχος της σύμβασης τηρεί όλες τις σχετικές νομοθετικές διατάξεις και τις απαιτήσεις της ΑΔΑ όσον αφορά τις κοινωνικές υποχρεώσεις πριν τη χορήγηση του πιστοποιητικού ετήσιας υλοτόμησης για τις ΣΔΔ, ΣΠΞ ή ΑΔΕ.
                        Ρυθμιστικός έλεγχος:
                        Η ΕΝΔΜ και ο κανονισμός 105-07 που εκδόθηκε βάσει της ΕΝΔΜ ορίζει υποχρέωση των αναδόχων συμβάσεων ΣΔΔ, ΣΠΞ και σημαντικών ΑΔΕ να διαπραγματευθούν τη σύναψη μιας «κοινωνικής συμφωνίας» με τις επηρεαζόμενες κοινότητες μέσω των εξουσιοδοτημένων αντιπροσώπων τους, όσον αφορά τα προς εκμετάλλευση δάση.
                        Ο κανονισμός περιέχει τον ορισμό των επηρεαζόμενων κοινοτήτων ως «κοινοτήτων μικρότερων από μία διοικητική περιοχή (συμπεριλαμβανομένων των φυλών, ομάδων, δήμων, πόλεων, χωριών και όλων των οικισμών) τα συμφέροντα των οποίων ενδέχεται να επηρεαστούν από τις εργασίες που εκτελούνται βάσει άδειας εκμετάλλευσης δασικών πόρων. Τα “συμφέροντα” για τους σκοπούς του παρόντος ορισμού ενδέχεται να είναι οικονομικού, περιβαλλοντικού, υγειονομικού, εθνικού, πολιτιστικού, πνευματικού ή θρησκευτικού χαρακτήρα». Στην πράξη, οι επηρεαζόμενες κοινότητες ορίζονται και ταυτοποιούνται από την ΑΔΑ κατά τη διάρκεια του προκαταρκτικού σχεδιασμού χρήσεων δασικής γης και της κοινωνικοοικονομικής μελέτης.
                        Σύμφωνα με τον κανονισμό 105-07, η διάρκεια αυτών των κοινωνικών συμφωνιών είναι πενταετής για τις ΣΔΔ και τις ΑΔΕ και τριετής για τις ΣΠΞ. Η υπογραφή μιας κοινωνικής συμφωνίας αποτελεί προϋπόθεση πριν την υλοτόμηση για τις ΣΔΔ και τις ΣΠΞ.

                        Περιγραφή:
                        Η ΔΕΛ πρέπει να επαληθεύει ότι ικανοποιούνται οι απαιτήσεις, μέσω διαβούλευσης και επαλήθευσης με το τμήμα κοινοτικής δασοκομίας της ΑΔΑ
                        Μέσα επαλήθευσης:

                                    1.

                                    Διαβούλευση με το τμήμα κοινοτικής δασοκομίας της ΑΔΑ και τις επηρεαζόμενες κοινότητες

                                    2.

                                    Εξέταση εγγράφων

                        Ανά κύκλο (1)

                        Παραπομπές: Κανονισμός 105-07 (31&32)· ΕΝΔΜ, τμήμα 5.6(δ)(vi)

                  Δείκτης 3.2:   Έχει υπογραφεί κοινωνική συμφωνία με αμοιβαία διαπραγμάτευση μεταξύ του ανάδοχου της σύμβασης και ΟΛΩΝ των επηρεαζόμενων κοινοτήτων μέσω των εξουσιοδοτημένων αντιπροσώπων τους και η συμφωνία τίθεται σε ισχύ πριν την έναρξη των εργασιών υλοτόμησης

                        Στοιχείο ελέγχου

                        Τύπος σύμβασης ή άδειας

                                    3.2.1

                                    Έχει υπογραφεί κοινωνική συμφωνία από τον ανάδοχο της σύμβασης και κάθε επηρεαζόμενη κοινότητα, μέσω της Κοινοτικής Επιτροπής Δασικής Ανάπτυξης (ΚΕΔΑ)

                        ΣΔΔ, ΣΠΞ και ΑΔΕ αξίας μεγαλύτερης των 10 000,00 δολ. ΗΠΑ

                                    3.2.2

                                    Κοινωνική συμφωνία με ημερομηνία προγενέστερη από αυτήν του πιστοποιητικού ετήσιας υλοτόμησης του αναδόχου της σύμβασης

                        ΣΔΔ, ΣΠΞ και ΑΔΕ αξίας μεγαλύτερης των 10 000,00 δολ. ΗΠΑ

                                    3.2.3

                                    Κατάλογος των ΚΕΔΑ που εντόπισε ή καταχώρισε η ΑΔΑ

                        ΣΔΔ, ΣΠΞ και ΑΔΕ αξίας μεγαλύτερης των 10 000,00 δολ. ΗΠΑ

                        Οδηγίες επαλήθευσης/Διαδικασία (ΣΕΝ-ΔΕΛ-0.3.2)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Στόχος της παρούσας διαδικασίας είναι να διασφαλιστεί ότι ο κάτοχος μιας ΣΔΔ, ΣΠΞ ή/και ΑΔΕ αξίας άνω των 10.000 δολ. ΗΠΑ έχει υπογράψει κοινωνική συμφωνία με τις επηρεαζόμενες κοινότητες πριν την έναρξη των εργασιών υλοτόμησης.
                        Ρυθμιστικός έλεγχος:
                        Ο ανάδοχος της σύμβασης ή/και η εταιρεία μπορεί να διαπραγματευθεί την κοινωνική συμφωνία μόνο με την ΚΕΔΑ που ενεργεί εξ ονόματος των επηρεαζόμενων κοινοτήτων. Η ΚΕΔΑ πρέπει να είναι αντιπροσωπευτική όλων των κοινοτήτων που θίγονται από τις δραστηριότητες υλοτόμησης των αναδόχων συμβάσεων. Δέχεται να υπάρχουν περισσότερες από μία ΚΕΔΑ που εκπροσωπούν τις επηρεαζόμενες κοινότητες. Η ΑΔΑ ενεργεί ετήσιους ελέγχους για να αξιολογήσει και να διασφαλίσει τη συμμόρφωση με τους όρους μιας ΣΔΔ, ΣΠΞ και ΑΔΕ αξίας άνω των 10 000 δολ. ΗΠΑ.
                        Το τμήμα 31(β) (1) του κανονισμού 105-07 αναφέρει ότι ο ανάδοχος της σύμβασης «εξασφαλίζει ότι, ανά πάσα στιγμή κατά τη διάρκεια της άδειας εκμετάλλευσης δασικών πόρων, υπάρχει σε ισχύ κοινωνική συμφωνία προς όφελος όλων των επηρεαζόμενων κοινοτήτων όσον αφορά την περιοχή εργασιών υλοτόμησης». Το τμήμα 31(β) (2) προβλέπει ακόμη ότι ο ανάδοχος της σύμβασης δεν μπορεί να υλοτομήσει δένδρα, εάν δεν υπάρχει σε ισχύ κοινωνική συμφωνία προς όφελος όλων των επηρεαζόμενων κοινοτήτων όσον αφορά την προς υλοτόμηση περιοχή βάσει άδειας εκμετάλλευσης δασικών πόρων».

                        Περιγραφή:
                        Η ΔΕΛ πρέπει να επαληθεύει ότι έχουν ικανοποιηθεί οι ανωτέρω απαιτήσεις, μέσω διαβούλευσης και επαλήθευσης της εκτέλεσης της κοινωνικής συμφωνίας με το τμήμα κοινοτικής δασοκομίας της ΑΔΑ.
                        Μέσα επαλήθευσης:

                                    1.

                                    Διαβούλευση με το τμήμα κοινοτικής δασοκομίας της ΑΔΑ και τις επηρεαζόμενες κοινότητες

                                    2.

                                    Εξέταση εγγράφων

                                    3.

                                    Επιτόπου επιθεωρήσεις

                        Ανά κύκλο

                        Παραπομπές: Κανονισμός 105-07 (31)

                  Δείκτης 3.3.:   Οι όροι της κοινωνικής συμφωνίας μεταξύ του αναδόχου της σύμβασης/κατόχου της άδειας εκμετάλλευσης και των επηρεαζόμενων κοινοτήτων περιλαμβάνουν κώδικα δεοντολογίας που διέπει τα μέρη της συμφωνίας, μηχανισμό επίλυσης διαφορών και i) περιγραφή των χρηματικών ποσών που πρέπει να καταβάλει ως παροχές ο ανάδοχος της σύμβασης στην επηρεαζόμενη κοινότητα και ii) απαίτηση ότι ο κάτοχος της σύμβασης/άδειας καταβάλλει τα ποσά ανά τρίμηνο σε τοκοφόρο δεσμευμένο λογαριασμό τον οποίο διατηρεί ο ανάδοχος/κάτοχος της άδειας για λογαριασμό όλων των επηρεαζόμενων κοινοτήτων.

                        Στοιχείο ελέγχου

                        Τύπος σύμβασης ή άδειας

                                    3.3.1.

                                    Κώδικας δεοντολογίας που διέπει τα δικαιώματα και τις υποχρεώσεις των επηρεαζόμενων κοινοτήτων και του ανάδοχου/κατόχου της άδειας εκμετάλλευσης

                        ΣΔΔ, ΣΠΞ και ΑΔΕ αξίας μεγαλύτερης των 10 000,00 δολ. ΗΠΑ

                                    3.3.2.

                                    Περιγραφή του ελάχιστου τέλους ανά κυβικό μέτρο το οποίο θα καταβάλει ο ανάδοχος/κάτοχος της άδειας ανά τρίμηνο στις επηρεαζόμενες κοινότητες (εάν υπάρχει άλλη ρύθμιση, να προσδιοριστεί)

                        ΣΔΔ, ΣΠΞ και ΑΔΕ αξίας μεγαλύτερης των 10 000,00 δολ. ΗΠΑ

                                    3.3.3.

                                    Τραπεζικό βιβλιάριο ή άλλα αποδεικτικά έγγραφα του ανοίγματος του απαιτούμενο τοκοφόρου δεσμευμένου λογαριασμού από τον ανάδοχο/κάτοχο της άδειας προς όφελος των επηρεαζόμενων κοινοτήτων

                        ΣΔΔ, ΣΠΞ και ΑΔΕ αξίας μεγαλύτερης των 10 000,00 δολ. ΗΠΑ

                                    3.3.4.

                                    Θέσπιση μηχανισμού επίλυσης διαφορών

                        ΣΔΔ, ΣΠΞ και ΑΔΕ αξίας μεγαλύτερης των 10 000,00 δολ. ΗΠΑ

                        Οδηγίες επαλήθευσης/Διαδικασία (ΣΕΝ-ΔΕΛ-0.3.3)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Στόχος της παρούσας διαδικασίας είναι να διασφαλιστεί ότι ικανοποιούνται όλες οι νομοθετικές απαιτήσεις και όλοι οι απαιτούμενοι όροι και τα στοιχεία έχουν περιληφθεί στην διαπραγμάτευση της κοινωνικής συμφωνίας.
                        Ρυθμιστικός έλεγχος:
                        Κάθε κοινωνική συμφωνία που αποτελεί αντικείμενο διαπραγμάτευσης μεταξύ μίας ή περισσότερων ΚΕΔΑ πρέπει μεταξύ άλλων να περιλαμβάνει:

                                    1.

                                    Περιγραφή των δικαιωμάτων και υποχρεώσεων των μελών των επηρεαζόμενων κοινοτήτων και του αναδόχου.

                                    2.

                                    Περιγραφή του οικονομικού οφέλους που θα αποκομίσει μια επηρεαζόμενη κοινότητα.

                                    3.

                                    Απαίτηση ο ανάδοχος/κάτοχος της άδειας να καταβάλει τα χρηματικά ποσά σε τριμηνιαία βάση σε τοκοφόρο δεσμευμένο λογαριασμό για την κοινότητα.

                                    4.

                                    Τα κεφάλαια να αποδεσμεύονται μόνο μετά από γραπτή αίτηση της ΚΕΔΑ, υπό τον όρο ότι η αίτηση αυτή έχει εγκριθεί από την ΑΔΑ.

                              Το τμήμα 33(α) του κανονισμού 105-07 προβλέπει ότι η ΑΔΑ θα θεσπίσει πρότυπους κώδικες δεοντολογίας με ελεύθερη πρόσβαση στο Διαδίκτυο και, κατόπιν αιτήσεως, θα χορηγεί έντυπα ή ηλεκτρονικά αντίγραφα των υποδειγμάτων κωδίκων δεοντολογίας στους αναδόχους/κατόχους αδειών, στις ΚΕΔΑ και τις επηρεαζόμενες κοινότητες.

                        Περιγραφή:
                        Η ΔΕΛ πρέπει να επαληθεύει ότι έχουν ικανοποιηθεί οι ανωτέρω απαιτήσεις, μέσω διαβούλευσης και επαλήθευσης της εκτέλεσης της κοινωνικής συμφωνίας με το τμήμα κοινοτικής δασοκομίας της ΑΔΑ.
                        Μέσα επαλήθευσης:

                                    1.

                                    Εξέταση εγγράφων

                                    2.

                                    Επιτόπου επίσκεψη στις κοινότητες

                        Ανά κύκλο (1)

                        Παραπομπές: ΕΝΔΜ [5.3(β) & 5.6(δ)], κανονισμός 105-07 (33)

                  Δείκτης 3.4.:   Η κοινωνική συμφωνία μεταξύ του αναδόχου της σύμβασης και της κοινότητας ή των κοινοτήτων έχει πιστοποιηθεί από την ΑΔΑ

                        Στοιχείο ελέγχου

                        Τύπος σύμβασης ή άδειας

                                    3.4.1.

                                    Η πιστοποιημένη από την ΑΔΑ κοινωνική συμφωνία μεταξύ του αναδόχου της σύμβασης και της επηρεαζόμενης κοινότητας

                        ΣΔΔ, ΣΠΞ και ΑΔΕ αξίας μεγαλύτερης των 10 000,00 δολ. ΗΠΑ

                        Οδηγίες επαλήθευσης/Διαδικασία (ΣΕΝ-ΔΕΛ-0.3.4)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Στόχος της παρούσας διαδικασίας είναι να διασφαλιστεί ή/και να επαληθευθεί ότι η κοινωνική συμφωνία έχει εγκριθεί από την ΑΔΑ.
                        Ρυθμιστικός έλεγχος:
                        Κάθε κοινωνική συμφωνία που αποτελεί αντικείμενο διαπραγμάτευσης πρέπει να υποβάλλεται στην ΑΔΑ για πιστοποίηση. Με την παραλαβή του εγγράφου, η ΑΔΑ επανεξετάζει τη συμφωνία για να διαπιστώσει την πληρότητα, την ακρίβεια και τη συμμόρφωσή της με τη νομοθεσία. Εάν η συμφωνία δεν ικανοποιεί όλα τα συναφή κριτήρια, η ΑΔΑ πρέπει να την απορρίψει και να αιτιολογήσει την απόφασή της. Ο ανάδοχος της σύμβασης μπορεί να αποκαταστήσει ενδεχόμενες ελλείψεις και να υποβάλει εκ νέου την κοινωνική συμφωνία στην ΑΔΑ για επανεξέταση. Η ΑΔΑ εγκρίνει την κοινωνική συμφωνία, εάν βεβαιωθεί ότι η συμφωνία είναι πλήρης, ακριβής και σύμφωνη με τους σχετικούς νόμους.

                        Περιγραφή:
                        Η ΔΕΛ πρέπει να επαληθεύει ότι έχουν ικανοποιηθεί οι ανωτέρω απαιτήσεις, μέσω διαβούλευσης και επαλήθευσης της εκτέλεσης της κοινωνικής συμφωνίας με το τμήμα κοινοτικής δασοκομίας της ΑΔΑ.
                        Μέσα επαλήθευσης:

                                    1.

                                    Διαβούλευση με το τμήμα κοινοτικής δασοκομίας της ΑΔΑ

                                    2.

                                    Εξέταση εγγράφων

                                    3.

                                    Επιτόπου επίσκεψη σε επιλεγμένες κοινότητες

                        Ανά κύκλο

                        Παραπομπές: Κανονισμός 105-07 (36) COCS ΤΔΛ (9)

                  Δείκτης 3.5.:   Τα καθορισθέντα τέλη που οφείλει στις κοινότητες ο ανάδοχος της σύμβασης βάσει της κοινωνικής συμφωνίας καταβάλλονται από τον ανάδοχο i) εντός της ορισθείσας προθεσμίας και ii) σε δεσμευμένο λογαριασμό που ανοίγει ο ανάδοχος γι' αυτό το σκοπό

                        Στοιχείο ελέγχου

                        Τύπος σύμβασης ή άδειας

                                    3.5.1.

                                    Θεώρηση ανά τρίμηνο των αποσπασμάτων του δεσμευμένου τραπεζικού λογαριασμού

                        ΣΔΔ, ΣΠΞ και ΑΔΕ αξίας μεγαλύτερης των 10 000,00 δολ. ΗΠΑ

                                    3.5.2.

                                    Έλεγχοι της συμμόρφωσης από την ΑΔΑ

                        ΣΔΔ, ΣΠΞ και ΑΔΕ αξίας μεγαλύτερης των 10 000,00 δολ. ΗΠΑ

                        Οδηγίες επαλήθευσης/Διαδικασία (ΣΕΝ-ΔΕΛ-0.3.5)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Στόχος της παρούσας διαδικασίας είναι να επαληθευθεί ότι τα οφειλόμενα τέλη στην επηρεαζόμενη κοινότητα έχουν καταβληθεί έγκαιρα.
                        Ρυθμιστικός έλεγχος:
                        Η κοινωνική συμφωνία περιέχει οικονομικούς όρους καθοριστικής σημασίας για τις συμφωνίες. Είναι, συνεπώς, απολύτως απαραίτητο να επαληθεύεται η έγκαιρη καταβολή των συμφωνηθέντων τελών που προβλέπονται στις κοινωνικές συμφωνίες. Σε επιχειρησιακό επίπεδο, τα σημεία ελέγχου μπορεί να περιλαμβάνουν καταστάσεις του δεσμευμένου λογαριασμού και ετήσιες εκθέσεις ελέγχου από την ΑΔΑ οι οποίες αξιολογούν τη συμμόρφωση των αναδόχων των συμβάσεων.

                        Περιγραφή:
                        Η ΔΕΛ πρέπει να επαληθεύει ότι έχουν ικανοποιηθεί οι ανωτέρω απαιτήσεις, μέσω επιβεβαίωσης. Στην περίπτωση που απαιτούνται περαιτέρω διευκρινίσεις, μπορεί να ζητηθεί η γνώμη του εμπορικού τμήματος και του τμήματος κοινοτικής δασοκομίας της ΑΔΑ.
                        Μέσα επαλήθευσης:

                                    1.

                                    Διαβούλευση με το τμήμα κοινοτικής δασοκομίας της ΑΔΑ

                                    2.

                                    Εξέταση εγγράφων

                                    3.

                                    Επιτόπου επίσκεψη σε επιλεγμένες κοινότητες

                        Για κάθε αποστολή

                        Παραπομπές: Κανονισμός 105-07(36)10, κανονισμός 107-07 (33)

                  ΑΡΧΗ 4:   ΕΡΓΑΣΙΕΣ ΔΑΣΙΚΗΣ ΔΙΑΧΕΙΡΙΣΗΣ ΚΑΙ ΥΛΟΤΟΜΗΣΗΣ

                  Δείκτης 4.1.:   Ο ανάδοχος ή ο κάτοχος της άδειας έχει ολοκληρώσει ένα ετήσιο επιχειρησιακό σχέδιο και, κατά περίπτωση, σχέδιο δασικής διαχείρισης

                        Στοιχείο ελέγχου

                        Τύπος σύμβασης ή άδειας

                                    4.1.1.

                                    Πιστοποιητικό ετήσιας υλοτόμησης

                        Όλοι οι τύποι συμβάσεων και αδειών, εκτός από τις παραχωρήσεις για γεωργικές καλλιέργειες/φυτείες

                                    4.1.2.

                                    Εγκεκριμένο ετήσιο επιχειρησιακό σχέδιο

                        Όλοι οι τύποι συμβάσεων και αδειών, εκτός από τις παραχωρήσεις για γεωργικές καλλιέργειες/φυτείες

                                    4.1.3.

                                    Εγκεκριμένο σχέδιο δασικής διαχείρισης

                        ΣΔΔ

                                    4.1.4.

                                    Γραπτή άδεια από τον ιδιοκτήτη της γης

                        ΑΙΧ

                        Οδηγίες επαλήθευσης/Διαδικασία (ΣΕΝ-ΔΕΛ-0.4.1)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Σκοπός της παρούσας διαδικασίας είναι να διασφαλιστεί ότι κάθε ανάδοχος συμμορφώνεται με τις σχετικές νομοθετικές προϋποθέσεις πριν την έναρξη των εργασιών υλοτόμησης.
                        Ρυθμιστικός έλεγχος:

                                    1.

                                    ΣΔΔ: Οι συμβάσεις ανατίθενται για επικυρωμένες δασικές εκτάσεις και είναι σύμφωνες με τις απαιτήσεις του νόμου ΔΣΣΠ. Η ΣΔΔ είναι σύμβαση 25 ετών και απαιτεί σχέδιο διαχείρισης, μελέτη περιβαλλοντικών επιπτώσεων (ΜΠΕ), επιχειρηματικό σχέδιο, κοινωνικές συμφωνίες και ετήσια επιχειρησιακά σχέδια.

                                    2.

                                    ΣΠΞ: Τριετείς συμβάσεις που ανατίθενται σύμφωνα με την εθνική στρατηγική δασικής διαχείρισης, επικυρώνονται και ικανοποιούν τις απαιτήσεις του νόμου περί ΔΣΣΠ και υπόκεινται σε ετήσια επιχειρησιακά σχέδια.

                                    3.

                                    Σε μεμονωμένες περιπτώσεις, οι ΑΔΕ ενδέχεται να υπερβαίνουν τις προβλεπόμενες απαιτήσεις μικρής κλίμακας και να επικυρώνονται επίσημα. Σε αυτές τις περιπτώσεις, μπορεί να ζητηθεί από την ΔΕΛ να αξιολογήσει όλες τις απαιτήσεις πριν την υλοτόμηση που μπορεί να προσαρτηθούν στην εν λόγω ΑΔΕ.

                                    4.

                                    ΑΙΧ: Για κάθε εμπορική χρήση δασικών πόρων σε ιδιωτική γη, ένας φορέας εκμετάλλευσης πρέπει να είναι ο ιδιοκτήτης της γης ή να έχει άδεια του ιδιοκτήτη της γης και έγκυρη ΑΙΧ που εκδίδεται από την ΑΔΑ. Ο κάτοχος μιας ΑΙΧ δεν μπορεί να αρχίσει τις εργασίες υλοτόμησης πριν την έκδοση εγκεκριμένου πιστοποιητικού ετήσιας υλοτόμησης και ενός ετήσιου επιχειρησιακού σχεδίου.

                        Περιγραφή:
                        Η ΔΕΛ πρέπει να επαληθεύει ότι έχουν ικανοποιηθεί οι ανωτέρω απαιτήσεις, μέσω διαβουλεύσεων με την ΑΔΑ και τον ΟΠΠ, καθώς και με το εμπορικό τμήμα και το τμήμα κοινοτικής δασοκομίας.
                        Μέσα επαλήθευσης:

                                    1.

                                    Διαβούλευση με την ΑΔΑ και τον ΟΠΠ.

                                    2.

                                    Εξέταση εγγράφων

                                    3.

                                    Επιτόπου επιθεώρηση

                        Σε ετήσια βάση (για το επιχειρησιακό σχέδιο)
                        Ανά κύκλο (σχέδιο διαχείρισης)

                        Παραπομπές: ΕΝΔΜ (4.5, 5.3, 5.4, 5.6) κανονισμός 104-07 (62α)· ΝΠΠΔ (23)· COCS ΤΔΛ (9)

                  Δείκτης 4.2.:   Ο ανάδοχος της σύμβασης ή κάτοχος της άδειας τηρεί τους όρους του ετήσιου επιχειρησιακού σχεδίου του και τις απαιτήσεις του νόμου σχετικά με τα είδη και τις ποσότητες που επιτρέπεται να υλοτομήσει

                        Στοιχείο ελέγχου

                        Τύπος σύμβασης ή άδειας

                                    4.2.1.

                                    Εγκεκριμένες ετήσιες εκτάσεις υλοτόμησης

                        ΣΔΔ

                                    4.2.2.

                                    Δασοτεμάχιο και ετήσια υλοτόμηση

                        Όλες οι άδειες δασικής εκμετάλλευσης εκτός από τις ΣΔΔ

                                    4.2.3.

                                    Επαλήθευση των δεδομένων για τα υλοτομημένα δένδρα (ΤΔΛ 11)

                        Όλοι οι τύποι συμβάσεων και αδειών με εξαίρεση τις παραχωρήσεις για γεωργικές καλλιέργειες/φυτείες

                                    4.2.4.

                                    Ετήσια έκθεση ελέγχου συμμόρφωσης της ΑΔΑ

                        Όλοι οι τύποι συμβάσεων και αδειών με εξαίρεση τις παραχωρήσεις για γεωργικές καλλιέργειες/φυτείες

                        Οδηγίες επαλήθευσης/Διαδικασία (ΣΕΝ-ΔΕΛ-0.4.3)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Στόχος της παρούσας διαδικασίας είναι να διασφαλιστεί ότι ο ανάδοχος σύμβασης ή κάτοχος άδειας τηρεί τα δικαιώματα ετήσιας υλοτόμησης και τις υποχρεώσεις, όπως έχουν εγκριθεί από την ΑΔΑ.
                        Ρυθμιστικός έλεγχος:

                                    1.

                                    Το εγκεκριμένο πιστοποιητικό ετήσιας υλοτόμησης προβλέπει τις παραμέτρους εντός των οποίων πρέπει να λειτουργεί ένας συγκεκριμένος φορέας εκμετάλλευσης καθώς και τις απαιτήσεις που πρέπει να ικανοποιούνται εντός της ορισθείσας ετήσιας περιόδου.

                                    2.

                                    Η ΑΔΑ διαθέτει δύο επιχειρησιακούς μηχανισμούς ελέγχου:

                                                2.1.

                                                Διαρκής επιτόπου παρακολούθηση, και

                                                2.2

                                                Η ΑΔΑ διενεργεί ετήσιους ελέγχους συμμόρφωσης για να παρακολουθεί, να αξιολογεί και να διασφαλίζει τη συμμόρφωση με τους όρους μιας ΣΔΔ, ΣΠΞ, μιας ενιαίας ΑΔΕ ή/και ΑΙΧ.

                        Περιγραφή:
                        Η απαίτηση αυτή επαληθεύεται λεπτομερώς από τη ΔΕΛ. Η ΔΕΛ πρέπει να επαληθεύει ότι έχουν ικανοποιηθεί οι ανωτέρω απαιτήσεις, μέσω διαβουλεύσεων με το εμπορικό τμήμα της ΑΔΑ.
                        Μέσα επαλήθευσης:

                                    1.

                                    Διαβούλευση με το εμπορικό τμήμα της ΑΔΑ

                                    2.

                                    Επιτόπου επίσκεψη σε επιλεγμένες κοινότητες

                        Σε ετήσια βάση

                        Παραπομπές: ΕΝΔΜ (3.2·3.4) & COCS ΤΔΛ (7-11)

                  ΑΡΧΗ 5:   ΠΕΡΙΒΑΛΛΟΝΤΙΚΕΣ ΥΠΟΧΡΕΩΣΕΙΣ

                        Ο ανάδοχος της σύμβασης και ο μεταποιητής ξυλείας έχουν τηρήσει όλες τις προβλεπόμενες από τον νόμο περιβαλλοντικές υποχρεώσεις

                  Δείκτης 5.1.:   Ο ανάδοχος ή ο κάτοχος της άδειας και ο μεταποιητής ξυλείας έχουν πραγματοποιήσει μελέτη περιβαλλοντικών επιπτώσεων που έχει εγκριθεί από την ΑΔΑ

                        Στοιχείο ελέγχου

                        Τύπος σύμβασης ή άδειας

                                    5.1.1.

                                    Σύνταξη έκθεσης μελέτης περιβαλλοντικών επιπτώσεων από ή για λογαριασμό του αναδόχου της σύμβασης ή του μεταποιητή ξυλείας.

                        Όλοι οι τύποι συμβάσεων και αδειών

                                    5.1.2.

                                    Ο ΟΠΠ χορηγεί άδεια περιβαλλοντικών επιπτώσεων στον ανάδοχο της σύμβασης ή τον μεταποιητή ξυλείας πριν την έναρξη των εργασιών υλοτόμησης.

                        Όλοι οι τύποι συμβάσεων και αδειών

                                    5.1.3.

                                    Ο ΟΠΠ χορηγεί έγκριση περιβαλλοντικών επιπτώσεων στον ανάδοχο της σύμβασης ή τον μεταποιητή ξυλείας η οποία αναφέρει τους ενδεχόμενους όρους της άδειας περιβαλλοντικών επιπτώσεων που αναφέρεται στο στοιχείο ελέγχου 5.1.2

                        Όλοι οι τύποι συμβάσεων και αδειών

                        Οδηγίες επαλήθευσης/Διαδικασία (ΣΕΝ-ΔΕΛ-0.5.1)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Στόχος της παρούσας διαδικασίας είναι να επαληθεύεται ότι έχουν τηρηθεί οι σχετικές απαιτήσεις σε σχέση με την αίτηση ΑΠΕ.
                        Ρυθμιστικός έλεγχος:
                        Ο νόμος περί περιβαλλοντικής προστασίας και διαχείρισης (ΝΠΠΔ) του 2002 απαιτεί την ύπαρξη άδειας αξιολόγησης περιβαλλοντικών επιπτώσεων (ΑΠΕ) για τις δραστηριότητες που απαριθμούνται ή/και προσδιορίζονται στο παράρτημα Ι του νόμου. Σε σχέση με τις δασικές δραστηριότητες, απαιτείται ΑΠΕ για τις ακόλουθες δραστηριότητες: (1) υλοτόμηση ή/και μεταποίηση ξυλείας, (2) δασικές φυτείες. Εκτός από την περιβαλλοντική άδεια, ο ΟΠΠ εκδίδει έγκριση περιβαλλοντικών επιπτώσεων που αναφέρει τους όρους που διέπουν την άδεια και με τους οποίους πρέπει να συμμορφωθεί ο κάτοχος της περιβαλλοντικής άδειας.
                        Πριν από την έκδοση της άδειας, η ΑΔΑ παρέχει τα απαραίτητα στοιχεία για την αξιολόγηση του ΟΠΠ.

                        Περιγραφή:
                        Η ΔΕΛ πρέπει να επιβεβαιώσει στην ΑΔΑ και τον ΟΠΠ ότι ο ανάδοχος της σύμβασης ή κάτοχος της άδειας διαθέτει εκτός από την έγκριση ΠΕ και άδεια ΠΕ που ορίζει με ακρίβεια τους όρους που πρέπει να τηρήσει ο κάτοχος της άδειας ΠΕ.
                        Μέσα επαλήθευσης:

                                    1.

                                    Διαβούλευση με τον ΟΠΠ και την ΑΔΑ

                                    2.

                                    Εξέταση εγγράφων

                        Άπαξ κατά τη διάρκεια ισχύος της άδειας ΠΕ.

                        Παραπομπές: ΝΠΠΔ (6,21-23)· κανονισμός (105-107) COCS ΤΔΛ (9)

                  Δείκτης 5.2.:   Ο ανάδοχος της σύμβασης ή κάτοχος της άδειας ή ο μεταποιητής ξυλείας εφαρμόζει τα μέτρα περιορισμού των ΠΕ που προσδιορίζονται στην ΑΠΕ, όπως αναφέρονται στην άδεια ΠΕ

                        Στοιχείο ελέγχου

                        Τύπος σύμβασης ή άδειας

                                    5.2.1.

                                    Εκθέσεις περιβαλλοντικής παρακολούθησης του ΟΠΠ

                        Όλοι οι τύποι συμβάσεων και αδειών

                                    5.2.2.

                                    Έκθεση επιθεώρησης ΑΠΕ της ΑΔΑ

                        Όλοι οι τύποι συμβάσεων και αδειών

                        Οδηγίες επαλήθευσης/Διαδικασία (ΣΕΝ-ΔΕΛ-0.5.2)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Στόχος της παρούσας διαδικασίας είναι να διασφαλιστεί ότι ο ανάδοχος της σύμβασης ή ο κάτοχος της άδειας ή ο μεταποιητής ξυλείας εφαρμόζει όλους τους όρους ή/και τα μέτρα μετριασμού των επιπτώσεων που ορίζονται και επιβάλλονται από τον ΟΠΠ και ότι δεν υπάρχουν περιβαλλοντικές επιπτώσεις που δεν συνάδουν με την άδεια ΠΕ.
                        Ρυθμιστικός έλεγχος:
                        Πριν από την έναρξη των εργασιών υλοτόμησης πρέπει να χορηγούνται τα πρακτικά της απόφασης ή/και περιβαλλοντικές άδειες στον ανάδοχο της σύμβασης ή τον κάτοχο της άδειας. Ο ΟΠΠ και η ΑΔΑ παρακολουθούν την τήρηση των όρων ή/και των μέτρων για το μετριασμό των επιπτώσεων που εντοπίζονται μέσω των τακτικών ή/και επιτόπιων ελέγχων. Ο κάτοχος μιας άδειας ΑΠΕ έχει υποχρέωση να ενημερώνει τον ΟΠΠ σε περίπτωση ουσιαστικής αλλαγής του σχεδίου ή της δραστηριότητας, η οποία θα μπορούσε να έχει επίπτωση στο περιβάλλον. Ο ΟΠΠ μπορεί να επιβάλει περαιτέρω μέτρα σε περίπτωση μη συμμόρφωσης.

                        Περιγραφή:
                        Η ΔΕΛ πρέπει να συμβουλεύεται και να επαληθεύει μαζί με τη διεύθυνση μελετών περιβαλλοντικών επιπτώσεων της ΑΔΑ και την υπηρεσία παρακολούθησης του ΟΠΠ καθώς και τη διεύθυνση επιθεωρήσεων ότι ο ανάδοχος της σύμβασης τηρεί τους όρους της άδειας ΠΕ.
                        Μέσα επαλήθευσης:

                                    1.

                                    Διαβούλευση με τον ΟΠΠ και την ΑΔΑ

                                    2.

                                    Εξέταση εγγράφων

                                    3.

                                    Επιτόπου επιθεωρήσεις

                        Σε ετήσια βάση

                        Παραπομπές: ΝΠΠΔ (24-27), ΝΟΠΠ

                  Δείκτης 5.3.:   Ο ανάδοχος της σύμβασης ή κάτοχος της άδειας ή ο μεταποιητής ξυλείας έχει διαθέσει τα απόβλητα εξοπλισμού, καυσίμων, ξυλείας και τα συναφή απόβλητα από τις εργασίες του με νόμιμο και φιλικό προς το περιβάλλον τρόπο

                        Στοιχείο ελέγχου

                        Τύπος σύμβασης ή άδειας

                                    5.3.1.

                                    Έκθεση επιθεώρησης του ΟΠΠ

                        Όλοι οι τύποι συμβάσεων και αδειών

                                    5.3.2.

                                    Ετήσια έκθεση ελέγχου της συμμόρφωσης της ΑΔΑ

                        Όλοι οι τύποι συμβάσεων και αδειών

                        Οδηγίες επαλήθευσης/Διαδικασία (ΣΕΝ-ΔΕΛ-0.5.3)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Ο στόχος της παρούσας διαδικασίας είναι να διασφαλιστεί ότι η διάθεση όλων των αποβλήτων πραγματοποιείται με νόμιμο και φιλικό προς το περιβάλλον τρόπο.
                        Ρυθμιστικός έλεγχος:

                                    1.

                                    Απόδειξεη ότι έχουν χορηγηθεί στον ανάδοχο της σύμβασης πριν από την έναρξη των εργασιών τα πρακτικά της απόφασης ή/και άδεια θετικών περιβαλλοντικών επιπτώσεων.

                                    2.

                                    Ο ΟΠΠ παρακολουθεί τη συμμόρφωση με τους όρους ή/και των προσδιορισθέντων μέτρων μετριασμού των επιπτώσεων.

                                    3.

                                    Ο ΟΠΠ διενεργεί τακτικούς ή/και περιοδικούς ελέγχους για τα έργα που ενδέχεται να έχουν αρνητική επίπτωση στο περιβάλλον.

                                    4.

                                    Ο ΟΠΠ μπορεί να λάβει μέτρα σε περίπτωση μη συμμόρφωσης.

                        Περιγραφή:
                        Η ΔΕΛ πρέπει να διαβουλεύεται και να διενεργεί επαληθεύσεις σε συνεργασία με το εμπορικό τμήμα και την υπηρεσία επιβολής του νόμου της ΑΔΑ. Ακόμη, πρέπει να ζητείται η γνώμη της υπηρεσίας παρακολούθησης του ΟΠΠ καθώς και της διεύθυνσης εξωτερικών επιθεωρήσεων του ΟΠΠ.
                        Συμπληρωματικές πληροφορίες μπορεί να ληφθούν απευθείας από τον ανάδοχο της σύμβασης ή τον κάτοχο της άδειας και τους μεταποιητές ξυλείας.
                        Μέσα επαλήθευσης:

                                    1.

                                    Διαβουλεύσεις με την EPA

                                    2.

                                    Εξέταση εγγράφων

                                    3.

                                    Επιτόπου επιθεώρηση

                        Σε ετήσια βάση

                        Παραπομπές: ΝΠΠΔ (24-27), ΝΟΠΠ

                  Δείκτης 5.4.:   Ο ανάδοχος της σύμβασης έχει τηρήσει μια ενδιάμεση ζώνη ανάμεσα στην περιοχή των εργασιών υλοτόμησης και τα υδατορρεύματα και συγκεκριμένα δεν έχει υλοτομήσει δένδρα που θα μπορούσαν να απειλήσουν τη ροή ή τη σταθερότητα του υδατορρεύματος.

                        Στοιχείο ελέγχου

                        Τύπος σύμβασης ή άδειας

                                    5.4.1.

                                    Έκθεση επιθεώρησης του ΟΠΠ

                        Όλοι οι τύποι συμβάσεων και αδειών

                                    5.4.2.

                                    Ετήσια έκθεση ελέγχου συμμόρφωσης της ΑΔΑ

                        Όλοι οι τύποι συμβάσεων και αδειών

                        Οδηγίες επαλήθευσης/Διαδικασία (ΣΕΝ-ΔΕΛ-0.5.4)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Στόχος της παρούσας διαδικασίας είναι να διασφαλιστεί ότι ο κάτοχος της άδειας συμμορφώνεται με τις απαιτήσεις σχετικά με τη διαχείριση των υδάτων και την πρόληψη της ρύπανσης των υδάτινων πόρων.
                        Ρυθμιστικός έλεγχος:
                        Στόχος είναι να διασφαλιστεί η συνολική συμμόρφωση όσον αφορά τη διαχείριση των υδάτινων πόρων. Ως προς αυτό, ο κώδικας των πρακτικών υλοτόμησης (2007) απαγορεύει την υλοτόμηση σε προστατευόμενες περιοχές και υδατορρεύματα. Απαιτεί να τηρούνται επαρκείς ενδιάμεσες ζώνες ανάμεσα στις εκτάσεις υλοτόμησης και υδατορρεύματα.
                        Όσον αφορά τη μέτρηση της συμμόρφωσης, τόσο ο ΟΠΠ όσο και η ΑΔΑ έχουν καθήκον να διενεργούν τακτικές επιθεωρήσεις και ελέγχους συμμόρφωσης τις οποίες η ΔΕΛ θα επανεξετάσει για να προσδιορίσει τη συμμόρφωση του αναδόχου της σύμβασης ή του κατόχου της άδειας.

                        Περιγραφή:
                        Η ΔΕΛ πρέπει να διενεργεί διαβουλεύσεις και επαληθεύσεις με το εμπορικό τμήμα και τη μονάδα εφαρμογής της νομοθεσίας της ΑΔΑ καθώς και με την υπηρεσία παρακολούθησης του ΟΠΠ και τη διεύθυνση εξωτερικών επιθεωρήσεων. Πρόσθετες πληροφορίες μπορεί να λαμβάνονται απευθείας από τον ανάδοχο της σύμβασης ή τον μεταποιητή ξυλείας.
                        Μέσα επαλήθευσης:

                                    1.

                                    Διαβούλευση με την ΑΔΑ και τον ΟΠΠ

                                    2.

                                    Εξέταση εγγράφων

                                    3.

                                    Επιτόπου επιθεωρήσεις

                        Σε ετήσια βάση

                        Παραπομπές: ΝΠΠΔ ( μέρη IV & V ), Κώδικας πρακτικών υλοτόμησης (3.1, 3.2, 4 κ.α.)

                  Δείκτης 5.5.:   Ο ανάδοχος της σύμβασης ή κάτοχος της άδειας έχει θέσει σε εφαρμογή διαδικασίες 1) για να εξασφαλίσει τη συμμόρφωση με τους κανόνες σχετικά με τη διατήρηση της άγριας πανίδας και χλωρίδας και 2) για την αποφυγή της υλοτόμησης ή της εμπορίας απειλούμενων με εξαφάνιση ειδών φυτών και ζώων

                        Στοιχείο ελέγχου

                        Τύπος σύμβασης ή άδειας

                                    5.5.1.

                                    Έκθεση επιθεώρησης του ΟΠΠ

                        Όλοι οι τύποι συμβάσεων και αδειών

                                    5.5.2.

                                    Ετήσια έκθεση ελέγχου της συμμόρφωσης της ΑΔΑ

                        Όλοι οι τύποι συμβάσεων και αδειών

                        Οδηγίες επαλήθευσης/Διαδικασία (ΣΕΝ-ΔΕΛ-0.5.5)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Ο στόχος της παρούσας διαδικασίας είναι να διασφαλιστεί ότι ο κάτοχος της σύμβασης ή της άδειας συμμορφώνεται με τις διατάξεις των τμημάτων 9.11(v) που απαιτούν «πιστοποιητικά και άδειες θήρας και εμπορίας ειδών άγριας πανίδας και χλωρίδας» και τις διατάξεις του σημείου 9.12(i) του ΕΝΔΜ που απαγορεύει τη θήρα, την αιχμαλωσία ή την εμπορία ειδών απειλούμενων με εξαφάνιση.
                        Ρυθμιστικός έλεγχος:
                        Στόχος είναι να διασφαλιστεί η συμμόρφωση με τις απαιτήσεις του τμήματος 9.11 του ΕΝΔΜ όσον αφορά τη διατήρηση, τη διαχείριση και τον έλεγχο της χρήσης της άγριας πανίδας και χλωρίδας καθώς και την απαγόρευση του τμήματος 9.12 σε κάθε πρόσωπο να αιχμαλωτίζει, να υλοτομεί ή να εμπορεύεται είδη τα οποία έχουν χαρακτηριστεί από τον ΟΠΠ ως απειλούμενα με εξαφάνιση.
                        Όσον αφορά την αξιολόγηση της συμμόρφωσης, καθήκον τόσο του ΟΠΠ όσο και της ΑΔΑ είναι η διενέργεια τακτικών επιθεωρήσεων και ελέγχων συμμόρφωσης για να επαληθεύουν ότι υπάρχουν επαρκείς διαδικασίες και δεν υπάρχουν ενδείξεις παράνομης υλοτόμησης ή εμπορίου.

                        Περιγραφή:
                        Η ΔΕΛ πρέπει να διενεργεί διαβουλεύσεις και επαληθεύσεις με το εμπορικό τμήμα και τη μονάδα εφαρμογής της νομοθεσίας της ΑΔΑ καθώς και με την υπηρεσία παρακολούθησης του ΟΠΠ και τη διεύθυνση εξωτερικών επιθεωρήσεων.
                        Μέσα επαλήθευσης:

                                    1.

                                    Διαβούλευση με την ΑΔΑ και τον ΟΠΠ

                                    2.

                                    Εξέταση εγγράφων

                                    3.

                                    Επιτόπου επιθεωρήσεις

                        Σε ετήσια βάση

                        Παραπομπές: Τμήματα 9.11 και 9.12 του ΕΝΔΜ· ΝΠΠΔ (μέρη IV & V), Κώδικας πρακτικών υλοτόμησης (3.1·3.2 κ.α.)

                  ΑΡΧΗ 6:   ΜΕΤΑΦΟΡΑ ΚΑΙ ΙΧΝΗΛΑΣΙΜΟΤΗΤΑ ΤΗΣ ΞΥΛΕΙΑΣ

                        Ο ανάδοχος της σύμβασης ή κάτοχος της άδειας ή ο μεταποιητής ξυλείας τηρεί όλες τις υποχρεώσεις του που επιβάλλονται από τον νόμο για τη μεταφορά και την ιχνηλασιμότητα των προϊόντων ξυλείας

                  Δείκτης 6.1.:   Η μεταφορά κορμών και άλλων προϊόντων ξυλείας συνοδεύεται με φορτωτική που προσδιορίζει τους αριθμούς/αναφορές του συστήματος σύνδεσης της πρώτης ύλης με το τελικό προϊόν και τον προορισμό

                        Στοιχείο ελέγχου

                        Τύπος σύμβασης ή άδειας

                                    6.1.1.

                                    Συμπληρωμένη φορτωτική που αναφέρει τον τόπο υλοτόμησης, τους αριθμούς ταυτοποίησης του συστήματος σύνδεσης της πρώτης ύλης με το τελικό προϊόν, την ημερομηνία και τον τόπο φόρτωσης των κορμών και τον προορισμό

                        Όλοι οι τύποι συμβάσεων και αδειών

                                    6.1.2.

                                    Συμπληρωμένο έντυπο φορτωτικής για τους εισαγόμενους κορμούς ή τα προϊόντα ξυλείας, που αναφέρει τη χώρα υλοτόμησης, τους αριθμούς ταυτοποίησης του συστήματος σύνδεσης της πρώτης ύλης με το τελικό προϊόν, την ημερομηνία και τον τόπο φόρτωσης των κορμών και τον προορισμό

                        Άδεια εισαγωγής ξυλείας

                        Οδηγίες επαλήθευσης/Διαδικασία (ΣΕΝ-ΔΕΛ-0.6.1)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Σκοπός της παρούσας διαδικασίας είναι να διασφαλιστεί ότι ένας ανάδοχος σύμβασης ή μεταποιητής ξυλείας τηρεί τις ισχύουσες νομοθετικές απαιτήσεις σχετικά με τη μεταφορά κορμών και προϊόντων ξυλείας
                        Ρυθμιστικός έλεγχος:
                        Για τη μεταφορά κορμών και προϊόντων ξυλείας είτε σε μονάδα μεταποίησης είτε σε λιμενική εγκατάσταση απαιτείται η συμπλήρωση εντύπου φορτωτικής που πρέπει να συνοδεύει το φορτίο. Οι μεταφορείς πρέπει να διαθέτουν έγκυρη άδεια μεταφορέα από την ΑΔΑ. Αναλυτικές διαδικασίες θα αναπτυχθούν κατά τα πρώτα δύο έτη εφαρμογής της ΕΣΕΣ, με οδηγίες για την ένταξη της εισαγόμενης ξυλείας στο COCS.

                        Περιγραφή:
                        Η ΔΕΛ πρέπει να βεβαιώσει ότι έχουν τηρηθεί οι υποχρεώσεις όσον αφορά τη μεταφορά των προϊόντων ξυλείας, με επιβεβαίωση του ελέγχου στο σύστημα σύνδεσης της πρώτης ύλης με το τελικό προϊόν (COCΙS) (που συνδέει τη φορτωτική και τους γραμμωτούς κωδικούς).
                        Μέσα επαλήθευσης:

                                    1.

                                    Επαλήθευση με το COCΙS

                                    2.

                                    Επιτόπια επιθεώρηση

                        Για κάθε αποστολή ή φορτίο

                        Παραπομπές: COCS ΤΔΛ (13-17, 19 & 20)

                  Δείκτης 6.2.   Όλοι οι κορμοί φέρουν σωστή σήμανση και καταχωρίζονται στο σύστημα σύνδεσης της πρώτης ύλης με το τελικό προϊόν, σύμφωνα με τις τυποποιημένες διαδικασίες λειτουργίας της ΑΔΑ

                        Στοιχείο ελέγχου

                        Τύπος σύμβασης ή άδειας

                                    6.2.1.

                                    Έντυπο δεδομένων κορμού (ΤΔΛ 13)

                        Όλοι οι τύποι συμβάσεων και αδειών

                                    6.2.2.

                                    Έντυπο επαλήθευσης δεδομένων κορμού (ΤΔΛ 14)

                        Όλοι οι τύποι συμβάσεων και αδειών

                                    6.2.3.

                                    Φορτωτική για τη μεταφορά κορμών και προϊόντων ξυλείας (ΤΔΛ 16)

                        Όλοι οι τύποι συμβάσεων και αδειών

                        Οδηγίες επαλήθευσης/Διαδικασία (ΣΕΝ-ΔΕΛ-0.6.2)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Σκοπός της παρούσας διαδικασίας είναι να επαληθευθεί ότι ο ανάδοχος σύμβασης ή κάτοχος άδειας τηρεί τις σχετικές απαιτήσεις του COCS και ότι όλοι οι κορμοί εντάσσονται στο COCS.
                        Ρυθμιστικός έλεγχος:
                        Ως τμήμα του COCS και σύμφωνα με τους δέκα βασικούς κανονισμούς, το COCS /ΑΔΑ έχουν αναπτύξει και ελέγξει διάφορες τυποποιημένες διαδικασίες λειτουργίας και έχουν καταρτίσει τα έγγραφα επιχειρησιακού ελέγχου.

                        Περιγραφή:
                        Η ΔΕΛ επαληθεύει ότι ο ανάδοχος της σύμβασης ή κάτοχος της άδειας έχει συμμορφωθεί με τις απαιτήσεις του COCS, σε διαβούλευση με την ΑΔΑ και την επανεξέταση των δεδομένων για τους κορμούς στο COCΙS.
                        Μέσα επαλήθευσης:

                                    1.

                                    Διαβούλευση με το εμπορικό τμήμα της ΑΔΑ

                                    2.

                                    Επιβεβαίωση στο COCΙS

                        Για κάθε αποστολή ή φορτίο

                        Παραπομπές: COCS ΤΔΛ (13-17, 19 και 20)

                  Δείκτης 6.3.:   Όλοι οι κορμοί και τα προϊόντα ξυλείας που υλοτομούνται ή μεταφέρονται από τον ανάδοχο της σύμβασης ή τον κάτοχο της άδειας προέρχονται από την περιοχή παραχώρησης της εκμετάλλευσης στον ανάδοχο της σύμβασης ή τον κάτοχο της άδειας

                        Στοιχείο ελέγχου

                        Τύπος σύμβασης ή άδειας

                                    6.3.1.

                                    Έντυπο δεδομένων κορμού (ΤΔΛ 13)

                        Όλοι οι τύποι συμβάσεων και αδειών

                                    6.3.2.

                                    Τυποποιημένο έντυπο 14 (Επαλήθευση εγκάρσιας κοπής, επεξεργασίας και τιμολόγησης)

                        Όλοι οι τύποι συμβάσεων και αδειών

                                    6.3.3.

                                    Ετήσιος έλεγχος συμμόρφωσης της ΑΔΑ

                        Όλοι οι τύποι συμβάσεων και αδειών

                        Οδηγίες επαλήθευσης/Διαδικασία (ΣΕΝ-ΔΕΛ-0.6.3)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Σκοπός της παρούσας διαδικασίας είναι να επαληθευθεί αν κάθε ανάδοχος σύμβασης ή κάτοχος άδειας υλοτομεί και μεταφέρει μόνο προϊόντα ξυλείας από την εγκεκριμένη περιοχή της σύμβασης/άδειας.
                        Ρυθμιστικός έλεγχος:
                        Οι δέκα βασικοί κανονισμοί της ΑΔΑ απαιτούν όλα τα προϊόντα ξυλείας να υλοτομούνται από δασική έκταση για την οποία έχει εκδοθεί άδεια σύμφωνα με τους όρους της εν λόγω άδειας.

                        Περιγραφή:
                        Η ΔΕΛ επαληθεύει την τήρηση αυτής της απαίτησης, λαμβάνοντας επιβεβαίωση από την εξέταση των συναφών τυποποιημένων εγγράφων και από την έκθεση ελέγχου της συμμόρφωσης της ΑΔΑ.
                        Μέσα επαλήθευσης:

                                    1.

                                    Διαβούλευση με το εμπορικό τμήμα της ΑΔΑ

                                    2.

                                    Επιτόπιες επιθεωρήσεις

                        Για κάθε αποστολή ή φορτίο

                        Παραπομπές: COCS ΤΔΛ (13-15)

                  Δείκτης 6.4.:   Όλοι οι εισαγόμενοι κορμοί και τα προϊόντα ξυλείας (εκτός από αυτά που είναι υπό διαμετακόμιση) στη Λιβερία είναι σύμφωνα με τις ισχύουσες νομοθετικές και κανονιστικές διατάξεις της χώρας υλοτόμησης

                        Στοιχείο ελέγχου

                        Τύπος σύμβασης ή άδειας

                                    6.4.1.

                                    Απόδειξη της συμμόρφωσης με τους νόμους της χώρας συγκομιδής

                        Άδεια εισαχθείσας ξυλείας

                        Οδηγίες επαλήθευσης/Διαδικασία (ΣΕΝ-ΔΕΛ-0.6.4)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Σκοπός της παρούσας διαδικασίας είναι να επαληθευθεί αν οι κορμοί και τα προϊόντα ξυλείας που εισάγονται στη Λιβερία προέρχονται από νόμιμες πηγές και έχουν εκτελωνιστεί σύμφωνα με τη νομοθεσία της Λιβερίας.
                        Ρυθμιστικός έλεγχος:
                        Κατά βασική απαίτηση της λιβεριανής νομοθεσίας, όλα τα προϊόντα ξυλείας που υλοτομούνται ή εισάγονται στη χώρα προέρχονται από νόμιμη πηγή. Η νομιμότητα της ξυλείας στη χώρα υλοτόμησης μπορεί να αποδειχθεί με πιστοποιητικό που εκδίδεται βάσει ενός συστήματος πιστοποίησης βιώσιμης διαχείρισης των δασών ή συστήματος επαλήθευσης της νομιμότητας που έχουν αξιολογηθεί και εγκριθεί από την κυβέρνηση της Λιβερίας, σε διαβούλευση με τις ενδιαφερόμενες κυβερνήσεις. Το ΣΕΝ της Λιβερίας θα θεωρεί νόμιμη την εισαγόμενη ξυλεία υπό τον έλεγχο του ΣΕΝ μιας άλλης χώρας που έχει υπογράψει σύμβαση ΕΣΕΣ και στην οποία λειτουργεί σύστημα αδειών FLEGT.

                        Περιγραφή:
                        Η ΔΕΛ πρέπει να επαληθεύει ότι όλα τα προϊόντα ξυλείας που εισάγονται στη Λιβερία είναι νόμιμα βάσει των νόμων της χώρας υλοτόμησης. Ως προς αυτό, η επαλήθευση απαιτεί εξέταση του εγγράφου που αποδεικνύει τη νομιμότητα της ξυλείας στη χώρα υλοτόμησης.
                        Μέσα επαλήθευσης:

                                    1.

                                    Διαβούλευση με το COCS και το εμπορικό τμήμα της ΑΔΑ

                                    2.

                                    Εξέταση εγγράφων

                        Για κάθε αποστολή εισαγωγής

                        Παραπομπές: Κανονισμός 108-07 [44(δ)]

                  Δείκτης 6.5.   Όλοι οι κορμοί ή τα προϊόντα ξυλείας υπό διαμετακόμιση είναι i) φυσικά διαχωρισμένα από την εγχώρια ή την εισαγόμενη ξυλεία, και ii) διαρκώς σε τελωνειακό έλεγχο ενόσω βρίσκονται στο έδαφος της Λιβερίας

                        Τύπος σύμβασης ή άδειας

                                    6.5.1.

                                    Τελωνειακά έγγραφα της χώρας υλοτόμησης.

                        Ξυλεία υπό διαμετακόμιση

                                    6.5.2.

                                    Συμπληρωμένο έντυπο φορτωτικής που αναφέρει τη χώρα υλοτόμησης και τη χώρα εξαγωγής

                        Ξυλεία υπό διαμετακόμιση

                        Οδηγίες επαλήθευσης/Διαδικασία (ΣΕΝ-ΔΕΛ-0.6.5)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Σκοπός της παρούσας διαδικασίας είναι να επαληθευθεί ότι οι κορμοί και τα προϊόντα ξυλείας υπό διαμετακόμιση στο έδαφος της Λιβερίας δεν έχουν ενσωματωθεί στο σύστημα σύνδεσης της πρώτης ύλης με το τελικό προϊόν ούτε αναμειγνύονται με εγχώρια υλοτομούμενη ή εισαγόμενη ξυλεία.
                        Ρυθμιστικός έλεγχος:
                        Βασική κανονιστική απαίτηση, η οποία αποτελεί και ακρογωνιαίο λίθο του ΣΕΝ, είναι η υπό διαμετακόμιση ξυλεία να μην εισάγεται στο COCS και ότι στο σημείο εξαγωγής δεν θα εκδίδεται άδεια FLEGT της Λιβερίας. Απαιτείται να αναγράφεται σαφώς η χώρα υλοτόμησης στη φορτωτική, στα τελωνειακά έγγραφα και σε άλλα έγγραφα μεταφοράς.

                        Περιγραφή:
                        Η ΔΕΛ πρέπει να επαληθεύει ότι τα προϊόντα ξυλείας υπό διαμετακόμιση παραμένουν ή ήταν συνεχώς φυσικά διαχωρισμένα από τους εισαγόμενους και εγχώριους κορμούς και τα προϊόντα ξυλείας και υπό τον έλεγχο του τελωνείου.
                        Μέσα επαλήθευσης:

                                    1.

                                    Διαβούλευση με ΥΠΟΙΚ, τελωνείο

                        Ανά μονάδα μεταφοράς

                        Παραπομπές: Κανονισμός 108-07 [44(α)-(γ)]

                  Δείκτης 6.6.:   Η ΑΔΑ τηρεί τις νομικές απαιτήσεις για i) κατάσχεση ή/και ii) την πώληση σε δημοπρασία εγκαταλειμμένων κορμών, όπου κι αν βρίσκονται.

                        Στοιχείο ελέγχου

                        Τύπος σύμβασης ή άδειας

                                    6.6.1.

                                    Αίτηση κατάσχεσης της ΑΔΑ στο αρμόδιο δικαστήριο και διαταγή δικαστηρίου που επιτρέπει την κατάσχεση

                        ΣΔΔ, ΣΠΞ και ΑΔΕ

                                    6.6.2.

                                    Αίτηση της ΑΔΑ στο αρμόδιο δικαστήριο για διενέργεια πλειστηριασμού και διαταγή του δικαστηρίου για πλειστηριασμό

                        ΣΔΔ, ΣΠΞ και ΑΔΕ

                                    6.6.3.

                                    Πιστοποιητικό πλειστηριασμού

                        ΣΔΔ, ΣΠΞ και ΑΔΕ

                                    6.6.4.

                                    Επιστολή ή δήλωση που επιβεβαιώνει τον πλειοδότη

                        ΣΔΔ, ΣΠΞ και ΑΔΕ

                                    6.6.5.

                                    Καταγραφή των εγκαταλειμμένων κορμών (ΤΔΛ 37)

                        ΣΔΔ, ΣΠΞ και ΑΔΕ

                        Οδηγίες επαλήθευσης/Διαδικασία (ΣΕΝ-ΔΕΛ-0.6.6)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Σκοπός της παρούσας διαδικασίας είναι να επαληθευθεί ότι οι εγκαταλελειμμένοι κορμοί και τα προϊόντα ξυλείας κατάσχονται και πωλούνται σε δημοπρασία με την τήρηση των προβλεπόμενων από τον νόμο διαδικασιών. Η νόμιμη κατάσχεση και πώληση σε πλειστηριασμό εγκαταλελειμμένων κορμών αποκαθιστά τη νομιμότητά τους.
                        Ρυθμιστικός έλεγχος:
                        Με την ανακάλυψη εγκαταλελειμμένων κορμών, η ΑΔΑ υποβάλλει αίτηση στο δικαστήριο της συγκεκριμένης επαρχίας στην οποία βρέθηκαν οι κορμοί να εκδώσει άδεια κατάσχεσης και πώλησης των κορμών σε δημοπρασία. Εάν το δικαστήριο πειστεί ότι υφίσταται επαρκής λόγος για να ικανοποιήσει την αίτηση, επιτρέπει την κατάσχεση και τη συνακόλουθη πώληση με δημοπρασία η οποία πραγματοποιείται εξ ολοκλήρου υπό την επίβλεψή του.

                        Περιγραφή:
                        Η ΔΕΛ πρέπει να επαληθεύσει ότι οι ανωτέρω απαιτήσεις ικανοποιήθηκαν μέσω διαβούλευσης και επαλήθευσης των σχετικών εγγράφων με το εμπορικό τμήμα της ΑΔΑ.
                        Μέσα επαλήθευσης:

                                    1.

                                    Διαβούλευση με το εμπορικό τμήμα της ΑΔΑ

                                    2.

                                    Εξέταση εγγράφων

                        Κάθε φορά που εγκαταλελειμμένοι κορμοί εντάσσονται στο COCS

                        Παραπομπές: Κανονισμός 108-07[51(δ)&(ε)]

                  ΑΡΧΗ 7:   ΜΕΤΑΣΧΗΜΑΤΙΣΜΟΣ ΚΑΙ ΜΕΤΑΠΟΙΗΣΗ ΞΥΛΕΙΑΣ

                        Οι μεταποιητές ξυλείας τηρούν τις σχετικές νομοθετικές και κανονιστικές διατάξεις της Λιβερίας

                  Δείκτης 7.1.:   Ένας μεταποιητής ξυλείας έχει υποβάλει αίτηση και έχει λάβει την απαιτούμενη άδεια πριστηρίου (άδεια φορέα εκμετάλλευσης μίας από τις κατηγορίες Α, Β, ή Γ) αφού κατάβαλε τα απαιτούμενα τέλη πριν από την έναρξη των εργασιών του.

                        Στοιχείο ελέγχου

                        Τύπος σύμβασης ή άδειας

                                    7.1.1.

                                    Αίτηση του μεταποιητή για χορήγηση άδειας πριστηρίου

                        Άδεια πριστηρίου

                                    7.1.2.

                                    Καταβολή των αρχικών ετήσιων τελών εγγραφής πριστηρίου πριν από την έκδοση της άδειας λειτουργίας

                        Άδεια πριστηρίου

                                    7.1.3.

                                    Περιβαλλοντικό σχέδιο εγκεκριμένο από τον ΟΠΠ

                        Άδεια πριστηρίου

                                    7.1.4.

                                    Άδεια πριστηρίου που χορηγήθηκε από την ΑΔΑ στον φορέα εκμετάλλευσης

                        Άδεια πριστηρίου

                        Οδηγίες επαλήθευσης/Διαδικασία (ΣΕΝ-ΔΕΛ-0.7.1)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Σκοπός αυτής της διαδικασίας είναι να επαληθευθεί ότι ο μεταποιητής ξυλείας έχει λάβει την απαιτούμενη άδεια πριν από την έναρξη των εργασιών.
                        Ρυθμιστικός έλεγχος:
                        Οι μεταποιητές ξυλείας πρέπει να λαμβάνουν άδεια λειτουργίας πριστηρίου πριν από την έναρξη των εργασιών. Οι αιτήσεις αδειοδότησης υποβάλλονται στην ΑΔΑ και, εάν πληρούνται οι προϋποθέσεις, η ΑΔΑ εκδίδει τις σχετικές άδειες (κατηγορίας Α, Β ή Γ). Επιπλέον, ο ΟΠΠ πρέπει να εγκρίνει περιβαλλοντικό σχέδιο για τις εργασίες πριστηρίου.

                        Περιγραφή:
                        Η ΔΕΛ πρέπει να επαληθεύει ότι κάθε μεταποιητής ξυλείας διαθέτει άδεια πριστηρίου. Η επαλήθευση πραγματοποιείται μέσω διαβουλεύσεων με το εμπορικό τμήμα της ΑΔΑ.
                        Μέσα επαλήθευσης:

                                    1.

                                    Διαβούλευση με το εμπορικό τμήμα της ΑΔΑ

                                    2.

                                    Εξέταση εγγράφων

                                    3.

                                    Επιτόπου επιθεώρηση

                        Σε ετήσια βάση

                        Παραπομπές: Κανονισμός 107-07 (46)· COCS ΤΔΛ (26)

                  Δείκτης 7.2.:   Όλοι οι κορμοί που υλοτομούνται στη Λιβερία και οι κορμοί που εισάγονται για μεταποίηση από τρίτες χώρες φέρουν τον αριθμό ταυτοποίησης του συστήματος σύνδεσης της πρώτης ύλης με το τελικό προϊόν

                        Στοιχείο ελέγχου

                        Τύπος σύμβασης ή άδειας

                                    7.2.1.

                                    Έκθεση έκδοσης γραμμωτού κωδικού ΤΔΛ 7

                        Όλοι οι τύποι συμβάσεων και αδειών, συμπεριλαμβανομένων των εισαγόμενων κορμών και προϊόντων ξυλείας

                                    7.2.2.

                                    Επαλήθευση μεταφερθέντων κορμών και προϊόντων ξυλείας (ΤΔΛ 17)

                        Όλοι οι τύποι συμβάσεων και αδειών, συμπεριλαμβανομένων των εισαγόμενων κορμών και προϊόντων ξυλείας

                                    7.2.3.

                                    Έκθεση καταγραφής πριστής ξυλείας (ΤΔΛ 15)

                        Όλοι οι τύποι συμβάσεων και αδειών, συμπεριλαμβανομένων των εισαγόμενων κορμών και προϊόντων ξυλείας

                        Οδηγίες επαλήθευσης/Διαδικασία (ΣΕΝ-ΔΕΛ-0.7.2)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Σκοπός της παρούσας διαδικασίας είναι να επαληθευθεί ότι όλοι οι κορμοί που εισέρχονται στις εγκαταστάσεις μεταποίησης διαθέτουν τα απαιτούμενα έγγραφα και την επαλήθευση της νόμιμης προέλευσης.
                        Ρυθμιστικός έλεγχος:
                        Κατά βασική απαίτηση της νομοθεσίας της Λιβερίας, όλες οι εγκαταστάσεις μεταποίησης πρέπει να διαθέτουν αποτελεσματικά συστήματα ελέγχου και να καταχωρίζονται στο COCS μόνο κορμοί που έχουν υλοτομηθεί νόμιμα.

                        Περιγραφή:
                        Η ΔΕΛ οφείλει να επαληθεύει ότι όλοι οι κορμοί που εισέρχονται σε εγκαταστάσεις μεταποίησης έχουν καταχωρισθεί στο COCS. Εάν απαιτείται περαιτέρω διασαφήνιση, μπορεί να ζητηθεί η συμβουλή του εμπορικού τμήματος της ΑΔΑ.
                        Μέσα επαλήθευσης:

                                    1.

                                    Διαβούλευση με το εμπορικό τμήμα της ΑΔΑ και το COCS

                                    2.

                                    Επιβεβαίωση στο COCΙS

                                    3.

                                    Επιτόπου επιθεώρηση

                        Για κάθε αποστολή ή φορτίο

                        Παραπομπές: COCS ΤΔΛ (15, 19 &20)

                  Δείκτης 7.3.:   Ο μεταποιητής ξυλείας εφαρμόζει σύστημα καταγραφής προϊόντων ξυλείας μέσω του πριστηρίου ή της δραστηριότητας μεταποίησης για να διασφαλίζεται η ιχνηλασιμότητα των προϊόντων

                        Στοιχείο ελέγχου

                        Τύπος σύμβασης ή άδειας

                                    7.3.1.

                                    Έκθεση επαλήθευσης της υλοτόμησης

                        Άδεια πριστηρίου

                                    7.3.2.

                                    Έκθεση παραγωγής

                        Άδεια πριστηρίου

                                    7.3.3.

                                    Έντυπο εισροής κορμών στο πριστήριο και έγγραφο εκροής από το πριστήριο (ΤΔΛ 31και 32)

                        Άδεια πριστηρίου

                        Οδηγίες επαλήθευσης/Διαδικασία (ΣΕΝ-ΔΕΛ-0.7.3)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Σκοπός της παρούσας διαδικασίας είναι να διασφαλιστεί η ιχνηλασιμότητα σε όλη τη διαδικασία μεταποίησης που θα επαληθεύει ότι τα προϊόντα ξυλείας που προέρχονται από μια εγκατάσταση μεταποίησης μπορούν να αντιστοιχισθούν με μια πηγή επαληθεύσιμης νόμιμης προέλευσης.
                        Ρυθμιστικός έλεγχος:
                        Η ΑΔΑ απαιτεί να εφαρμόζονται επαρκή μέτρα για να εξασφαλίζεται ότι τα προϊόντα καταχωρίζονται σωστά στο COCS και μπορούν να ιχνηλατηθούν μέσω της αλυσίδας μεταποίησης.

                        Περιγραφή:
                        Η ΔΕΛ πρέπει να επαληθεύει ότι οι απαιτήσεις ικανοποιήθηκαν, μέσω της επαλήθευσης του COCS στη μονάδα μεταποίησης. Εάν απαιτείται περαιτέρω διασαφήνιση, μπορεί να ζητηθεί η συμβουλή του εμπορικού τμήματος της ΑΔΑ.
                        Μέσα επαλήθευσης:

                                    1.

                                    Επιτόπιοι έλεγχοι

                                    2.

                                    Διαβούλευση με το εμπορικό τμήμα της ΑΔΑ

                        Για κάθε αποστολή ή φορτίο

                        Παραπομπές: ΕΝΔΜ 13.5· COCS ΤΔΛ (15)

                  ΑΡΧΗ 8:   ΔΙΚΑΙΩΜΑΤΑ ΕΡΓΑΖΟΜΕΝΩΝ, ΥΓΕΙΑ, ΑΣΦΑΛΕΙΑ ΚΑΙ ΚΟΙΝΩΝΙΚΗ ΠΡΟΝΟΙΑ

                        Ο ανάδοχος σύμβασης/κάτοχος άδειας ή μεταποιητής ξυλείας τηρεί τις υποχρεώσεις του βάσει της εργατικής νομοθεσίας και τις συλλογικές συμβάσεις στον κλάδο της ξυλείας

                  Δείκτης 8.1.:   Οι ανάδοχοι σύμβασης/κάτοχοι αδειών και οι μεταποιητές ξυλείας προσλαμβάνουν κατά προτεραιότητα υπηκόους της Λιβερίας για την απασχόληση ειδικευμένων και ανειδίκευτων εργατών, σύμφωνα με την εργατική νομοθεσία της Λιβερίας

                        Στοιχείο ελέγχου

                        Τύπος σύμβασης ή άδειας

                                    8.1.1.

                                    Μητρώα εργοδοτών ή τριμηνιαίες εκθέσεις που αποδεικνύουν την εντοπιότητα για την απασχόληση και την προτίμηση λιβεριανών εργατών

                        Όλοι οι τύποι συμβάσεων και αδειών

                                    8.1.2.

                                    Τριμηνιαία έκθεση που υποβάλλει ο ανάδοχος της σύμβασης ή μεταποιητής ξυλείας στο Υπουργείο Εργασίας

                        Όλοι οι τύποι συμβάσεων και αδειών

                                    8.1.3.

                                    Στοιχεία για την απασχόληση, περιλαμβανομένων των μητρών απασχολουμένων με την εθνικότητά τους

                        Όλοι οι τύποι συμβάσεων και αδειών

                                    8.1.4.

                                    Βεβαίωση συμμόρφωσης από το Υπουργείο Εργασίας στον ανάδοχο της σύμβασης ή τον μεταποιητή ξυλείας

                        Όλοι οι τύποι συμβάσεων και αδειών

                        Οδηγίες επαλήθευσης/Διαδικασία (ΣΕΝ-ΔΕΛ-0.8.1)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Στόχος της παρούσας διαδικασίας είναι να επαληθεύεται ότι τα πρόσωπα που προσλαμβάνονται από τον ανάδοχο σύμβασης ή/και μεταποιητή ξυλείας έχουν προσληφθεί σύμφωνα με τις νομοθετικές απαιτήσεις.
                        Ρυθμιστικός έλεγχος:
                        Όλα τα ζητήματα απασχόλησης ρυθμίζονται από την εργατική νομοθεσία της Λιβερίας (ΕΝΛ). Η νομοθεσία αυτή απαιτεί να προτιμώνται μόνο υπήκοοι της Λιβερίας σε όλες τις αποφάσεις πρόσληψης και να προσλαμβάνεται μη λιβεριανός υπήκοος μόνο όταν αποδεικνύεται ότι κανένας υπήκοος Λιβερίας δεν είναι διαθέσιμος και δεν διαθέτει τα απαιτούμενα ειδικά προσόντα για την κάλυψη θέσης. Γραφεία εργασίας ή/και επιθεωρητές εργασίας παρακολουθούν την εφαρμογή και αξιολογούν τη συμμόρφωση με τις νομοθετικές διατάξεις που διέπουν την πρόσληψη εργαζομένων, τις συνθήκες εργασίας, κλπ.

                        Περιγραφή:
                        Σκοπός αυτού του δείκτη δεν είναι να αξιολογήσει ειδικές πτυχές της απασχόλησης (οι οποίες εξετάζονται σε άλλο σημείο), αλλά να επαληθεύσει τη συνολική συμμόρφωση με το νόμο ως προς την προτίμηση λιβεριανών απασχολούμενων. Η ΔΕΛ πρέπει να ελέγξει ή/και επαληθεύσει τη συμμόρφωση με τη Διεύθυνση Απασχόλησης του ΥΠΕ και με το Τμήμα της Επιθεώρησης Εργασίας.
                        Μέσα επαλήθευσης:

                                    1.

                                    Διαβούλευση με το ΥΠΕ

                                    2.

                                    Εξέταση εγγράφων

                        Για κάθε φορτίο

                        Παραπομπές: ΕΝΛ (54 έως 60, 75, 1503) Κώδικας πρακτικών υλοτόμησης (12.2)

                  Δείκτης 8.2.:   Ο ανάδοχος σύμβασης/κάτοχος άδειας ή μεταποιητής ξυλείας καταβάλλει σε όλους τους εργαζομένους του τουλάχιστον τον καθορισμένο από τον νόμο κατώτατο μισθό

                        Στοιχείο ελέγχου

                        Τύπος σύμβασης ή άδειας

                                    8.2.1.

                                    Δημοσιευμένος κατώτατος μισθός

                        Όλοι οι τύποι συμβάσεων και αδειών

                                    8.2.2.

                                    Κατάσταση μισθοδοσίας

                        Όλοι οι τύποι συμβάσεων και αδειών

                                    8.2.3.

                                    Ετήσιες εκθέσεις ελέγχου ή/και επιστολή συμμόρφωσης

                        Όλοι οι τύποι συμβάσεων και αδειών

                                    8.2.4.

                                    Φύλλα μισθοδοσίας εργαζομένων

                        Όλοι οι τύποι συμβάσεων και αδειών

                        Οδηγίες επαλήθευσης/Διαδικασία (ΣΕΝ-ΔΕΛ-0.8.2)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Στόχος της παρούσας διαδικασίας είναι να επαληθεύσει αν οι εργαζόμενοι αμείβονται με τον προβλεπόμενο από τον νόμο μισθό.
                        Ρυθμιστικός έλεγχος:
                        Όλοι οι εργαζόμενοι δικαιούνται μισθό που δεν μπορεί να είναι κατώτερος από τον κατώτατο μισθό που προβλέπει ο νόμος. Εκτός από αυτή την υποχρέωση των εργοδοτών, οι επιθεωρητές εργασίας εξετάζουν επίσης και τη συμμόρφωση. Επιπλέον, οι εργαζόμενοι πρέπει να γνωρίζουν αυτή την απαίτηση. Ο κατώτατος μισθός ορίζεται κατά καιρούς από ένα συμβούλιο αρμόδιο για να καθορίζει τους μισθούς και πρέπει να κοινοποιείται μετά τον καθορισμό του.

                        Περιγραφή:
                        Η ΔΕΛ πρέπει να διενεργεί διασταυρούμενο έλεγχο ή/και να επαληθεύει ότι καταβάλλονται οι οφειλόμενοι μισθοί, σε επικοινωνία με την Επιθεώρηση Εργασίας του ΥΠΕ.
                        Μέσα επαλήθευσης:

                                    1.

                                    Διαβουλεύσεις με το ΥΠΕ

                                    2.

                                    Εξέταση εγγράφων

                        Για κάθε φορτίο

                        Παραπομπές: ΕΝΛ (500-513)· Κώδικας πρακτικών υλοτόμησης (12.2)

                  Δείκτης 8.3.:   Ο ανάδοχος σύμβασης/κάτοχος άδειας ή ο μεταποιητής ξυλείας τηρεί το ανώτατο ωράριο εργασίας, τις άδειες και τις περιόδους ανάπαυσης που ορίζει ο νόμος

                        Στοιχείο ελέγχου

                        Τύπος σύμβασης ή άδειας

                                    8.3.1.

                                    Πρόγραμμα ωρών εργασίας

                        Όλοι οι τύποι συμβάσεων και αδειών

                                    8.3.2.

                                    Βιβλία αδειών

                        Όλοι οι τύποι συμβάσεων και αδειών

                                    8.3.3.

                                    Αμοιβή υπερωριών

                        Όλοι οι τύποι συμβάσεων και αδειών

                        Οδηγίες επαλήθευσης/Διαδικασία (ΣΕΝ-ΔΕΛ-0.8.3)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Στόχος της παρούσας διαδικασίας είναι να επαληθευθεί αν οι ώρες εργασίες των εργαζομένων είναι σύμφωνες με τις διατάξεις της ΕΝΛ.
                        Ρυθμιστικός έλεγχος:
                        Ο νόμος προβλέπει τον ανώτατο αριθμό ωρών εργασίας ημερησίως (8 ώρες) ή εβδομαδιαίως (48 ώρες). Υπάρχουν ορισμένες αποκλίσεις για συγκεκριμένες δραστηριότητες και την εποχιακή απασχόληση. Εκτός από το ανώτατο όριο ωρών εργασίας, η ΕΝΛ προβλέπει ότι οι υπερωρίες αμείβονται με επιπλέον 50 % από το σύνηθες ημερομίσθιο. Η ΕΝΛ προβλέπει επίσης ανάπαυση μίας ώρας σε περίπτωση υπέρβασης εργασίας 5 ωρών, η οποία ώρα περιλαμβάνεται στις ώρες εργασίας.

                        Περιγραφή:
                        Η ΔΕΛ πρέπει να ελέγχει ή/και να επαληθεύει ότι τηρούνται οι προβλεπόμενες ώρες εργασίας με διασταυρούμενους ελέγχους με την επιθεώρηση εργασίας του ΥΠΕ.
                        Μέσα επαλήθευσης:

                                    1.

                                    Διαβούλευση με το ΥΠΕ

                                    2.

                                    Εξέταση εγγράφων

                                    3.

                                    Επιτόπου επιθεώρηση

                        Σε ετήσια βάση

                        Παραπομπές: ΕΝΛ (700-706,906)

                  Δείκτης 8.4.:   Ο ανάδοχος σύμβασης/κάτοχος άδειας ή ο μεταποιητής ξυλείας δεν έχει προσλάβει κανένα εργαζόμενο ηλικίας κάτω των 16 ετών ούτε με καταναγκαστική εργασία

                        Στοιχείο ελέγχου

                        Τύπος σύμβασης ή άδειας

                                    8.4.1.

                                    Τριμηνιαίες εκθέσεις που υποβάλλονται στο Υπουργείο Εργασίας

                        Όλοι οι τύποι συμβάσεων και αδειών

                                    8.4.2.

                                    Έκθεση επιθεώρησης του Υπουργείου Εργασίας

                        Όλοι οι τύποι συμβάσεων και αδειών

                        Οδηγίες επαλήθευσης/Διαδικασία (ΣΕΝ-ΔΕΛ-0.8.4)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Στόχος της παρούσας διαδικασίας είναι να επαληθευθεί αν τηρείται η κατώτατη ηλικία απασχόλησης (και η απαγόρευση της καταναγκαστικής εργασίας)
                        Ρυθμιστικός έλεγχος:
                        Το τμήμα 74 του νόμου για την εργασία προβλέπει ότι «είναι παράνομη η απασχόληση παιδιών ηλικίας κάτω των 16 ετών κατά τις ώρες που πρέπει να φοιτούν στο σχολείο». Το Σύνταγμα της Λιβερίας και η ΕΝΛ απαγορεύουν επίσης την καταναγκαστική εργασία.

                        Περιγραφή:
                        Η ΔΕΛ πρέπει να διενεργεί διασταυρούμενους ελέγχους και να επαληθεύει ότι τηρείται η κατώτατη ηλικία, σε διαβούλευση με την επιθεώρηση εργασίας του ΥΠΕ.
                        Μέσα επαλήθευσης:

                                    1.

                                    Διαβούλευση με το Υπουργείο Εργασίας

                                    2.

                                    Εξέταση εγγράφων

                                    3.

                                    Επιτόπου επιθεώρηση

                        Σε ετήσια βάση

                        Παραπομπές: ΕΝΛ (74)

                  Δείκτης 8.5.:   Ο ανάδοχος σύμβασης/κάτοχος άδειας ή μεταποιητής καταβάλλει τις (εργοδοτικές) εισφορές του στα προβλεπόμενα από τη λιβεριανή νομοθεσία ταμεία συντάξεων και κοινωνικής ασφάλισης των εργαζομένων

                        Στοιχείο ελέγχου

                        Τύπος σύμβασης ή άδειας

                                    8.5.1.

                                    Τριμηνιαία έκθεση που υποβάλλεται στο Υπουργείο Εργασίας

                        Όλοι οι τύποι συμβάσεων και αδειών

                                    8.5.2.

                                    Εκθέσεις επιθεώρησης του Υπουργείου Εργασίας

                        Όλοι οι τύποι συμβάσεων και αδειών

                                    8.5.3.

                                    Βεβαίωση από τον Εθνικό Φορέα Κοινωνικής Ασφάλισης και Πρόνοιας (ΕΦΚΑΠ)

                        Όλοι οι τύποι συμβάσεων και αδειών

                        Οδηγίες επαλήθευσης/Διαδικασία (ΣΕΝ-ΔΕΛ-0.8.5)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Στόχος της παρούσας διαδικασίας είναι να επαληθευθεί αν οι εργοδότες τηρούν τις υποχρεώσεις τους όσον αφορά τις συντάξεις γήρατος και κοινωνικής ασφάλισης.
                        Ρυθμιστικός έλεγχος:
                        Η ΕΝΛ και ο Εθνικός Νόμος Κοινωνικής Ασφάλισης (ΕΝΚΑ) ορίζουν την υποχρέωση των εργοδοτών να καταβάλλουν εισφορές στα δύο συστήματα που θέσπισε και εφαρμόζει ο εθνικός φορέας κοινωνικής ασφάλισης και πρόνοιας της Λιβερίας για την προστασία των εργαζομένων. Το πρώτο σύστημα είναι το σύστημα συντάξεων γήρατος και το δεύτερο είναι σύστημα κοινωνικής ασφάλισης. Κάθε εργοδότης που απασχολεί πέντε ή περισσότερους εργαζόμενους πρέπει να καταβάλλει εισφορές σε αυτά τα συστήματα. Σκοπός του συστήματος κοινωνικής ασφάλισης είναι η χορήγηση συντάξεων σε συνταξιοδοτούμενους εργαζόμενους, ενώ το σύστημα κοινωνικής ασφάλισης αποσκοπεί στην αντιμετώπιση προβλημάτων υγείας που οφείλονται στην εργασία.

                        Περιγραφή:
                        Η ΔΕΛ πρέπει να διενεργεί διασταυρούμενους ελέγχους και να επαληθεύει τη συμμόρφωση με τα ανωτέρω στοιχεία ελέγχου, μέσω διαβούλευσης με την επιθεώρηση εργασίας του ΥΠΕ καθώς και με τον ΕΦΚΑΠ
                        Μέσα επαλήθευσης:

                                    1.

                                    Διαβούλευση με το ΥΠΕ και τον ΕΦΚΑΠ

                                    2.

                                    Εξέταση εγγράφων

                        Σε ετήσια βάση

                        Παραπομπές: ΕΝΛ (2500 έως 2501) ΕΝΚΑ (89.9)

                  Δείκτης 8.6.:   Ο ανάδοχος σύμβασης/κάτοχος άδειας ή μεταποιητής ξυλείας τηρεί τις νομικές διατάξεις σχετικά με τη στέγαση και τις συνθήκες υγιεινής καθώς και τους κανόνες υγείας και ασφάλειας των εργαζομένων, σύμφωνα με τον κώδικα των πρακτικών υλοτόμησης και τις κατευθυντήριες γραμμές που εξέδωσε η ΑΔΑ

                        Στοιχείο ελέγχου

                        Τύπος σύμβασης ή άδειας

                                    8.6.1.

                                    Έκθεση ελέγχου συμμόρφωσης της ΑΔΑ

                        Όλοι οι τύποι συμβάσεων και αδειών

                        Οδηγίες επαλήθευσης/Διαδικασία (ΣΕΝ-ΔΕΛ-0.8.6)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Στόχος της παρούσας διαδικασίας είναι να εξασφαλιστεί ότι ο ανάδοχος σύμβασης ή η εταιρεία που υποβάλλει αίτηση άδειας FLEGT συμμορφώνεται με τις συναφείς νομοθετικές διατάξεις και τις απαιτήσεις της ΑΔΑ σχετικά με την υγεία και ασφάλεια των εργαζομένων.
                        Ρυθμιστικός έλεγχος:
                        Ο Κώδικας Πρακτικών Υλοτόμησης (2007) καταρτίστηκε από την ΑΔΑ για να ρυθμίσει, μεταξύ άλλων, ζητήματα συνθηκών υγιεινής και ασφάλειας των εργαζομένων. Ο κώδικας ορίζει τις απαιτήσεις λειτουργίας. Η ΑΔΑ διενεργεί ετήσιους ελέγχους για να παρακολουθεί, να αξιολογεί και να διασφαλίζει τη συμμόρφωση με τους όρους των διάφορων συμβάσεων και αδειών δασικής εκμετάλλευσης.

                        Περιγραφή:
                        Η ΔΕΛ πρέπει να επαληθεύει ότι ο ανάδοχος τηρεί τις διατάξεις σχετικά με την υγεία, την υγιεινή και τη στέγαση των εργαζομένων. Αυτό πραγματοποιείται μέσω διαβούλευσης με την ΑΔΑ και εξέτασης των εκθέσεων ελέγχου της συμμόρφωσης από τη μονάδα εφαρμογής της νομοθεσίας της ΑΔΑ.
                        Μέσα επαλήθευσης:

                                    1.

                                    Διαβούλευση με την ΑΔΑ

                                    2.

                                    Εξέταση εγγράφων

                        Σε ετήσια βάση

                        Αριθμός: Κώδικας Πρακτικών Υλοτόμησης (3.0 και 4.0)

                  ΑΡΧΗ 9:   ΦΟΡΟΙ, ΤΕΛΗ ΚΑΙ ΑΛΛΕΣ ΠΛΗΡΩΜΕΣ

                        Ο ανάδοχος της σύμβασης ή ο μεταποιητής ξυλείας τηρεί όλες τις φορολογικές υποχρεώσεις, συμπεριλαμβανομένης της καταβολής φόρων και τελών

                  Δείκτης 9.1.:   Ο ανάδοχος σύμβασης/κάτοχος άδειας ή μεταποιητής ξυλείας έχει ρυθμίσει όλες τις φορολογικές οφειλές πριν την υπογραφή της σύμβασης ή την έκδοση/ανανέωση της άδειας πριστηρίου

                        Στοιχείο ελέγχου

                        Τύπος σύμβασης ή άδειας

                                    9.1.1.

                                    Φορολογική ενημερότητα από το Υπουργείο Οικονομικών που αποδεικνύει την εξόφληση όλων των φορολογικών οφειλών κατά την υπογραφή της σύμβασης ή την έκδοση/ανανέωση της άδειας λειτουργίας πριστηρίου ή μεταποίησης ξυλείας

                        Όλοι οι τύποι συμβάσεων και αδειών

                                    9.1.2.

                                    Έκθεση εξουσιοδοτημένου αντιπροσώπου της ΑΔΑ

                        Όλοι οι τύποι συμβάσεων και αδειών, εκτός από τις παραχωρήσεις για γεωργική εκμετάλλευση/φυτείες

                        Οδηγίες επαλήθευσης/Διαδικασία (ΣΕΝ-ΔΕΛ-0.9.1):

                        Μέθοδος επαλήθευσης

                        Συχνότητα επαλήθευσης

                        Στόχος:
                        Σκοπός της παρούσας διαδικασίας είναι να επαληθευθεί ότι ο ανάδοχος της σύμβασης ή ο μεταποιητής ξυλείας έχει εξοφλήσει όλες τις φορολογικές οφειλές πριν την υπογραφή της σύμβασης.
                        Ρυθμιστικός έλεγχος:
                        Ο νόμος απαιτεί από έναν υποβάλλοντα προσφορά ή ανάδοχο σύμβασης να τηρεί όλες τις φορολογικές υποχρεώσεις πριν την έναρξη των εργασιών.

                        Περιγραφή:
                        Η ΔΕΛ πρέπει να επαληθεύει ότι έχουν τηρηθεί οι ανωτέρω απαιτήσεις, μέσω διαβουλεύσεων με το εμπορικό και οικονομικό τμήμα της ΑΔΑ και την επαλήθευση έγκυρης φορολογικής ενημερότητας.
                        Μέσα επαλήθευσης:

                                    1.

                                    Διαβούλευση με το εμπορικό και οικονομικό τμήμα της ΑΔΑ

                                    2.

                                    Εξέταση εγγράφων

                        Άπαξ κατά την περίοδο ισχύος της σύμβασης ή της άδειας

                        Παραπομπές: Κανονισμός 107-07

                  Δείκτης 9.2.:   Ο ανάδοχος σύμβασης/κάτοχος άδειας ή μεταποιητής ξυλείας έχει καταβάλει το αρχικό ετήσιο τέλος (στην περίπτωση αναδόχου) ή το ετήσιο τέλος εγγραφής (σε περίπτωση μεταποιητή ξυλείας) πριν από την υπογραφή της σύμβασης ή την έκδοση /ανανέωση της άδειας

                        Στοιχείο ελέγχου

                        Τύπος σύμβασης ή άδειας

                                    9.2.1.

                                    Απόδειξη πληρωμής του τέλους εκμετάλλευσης από εξουσιοδοτημένο αντιπρόσωπο της ΑΔΑ

                        ΣΔΔ, ΣΠΞ

                                    9.2.2.

                                    Απόδειξη πληρωμής εγγύησης προσφοράς

                        ΣΔΔ, ΣΠΞ και ΑΔΕ αξίας μεγαλύτερης των 10 000,00 δολ. ΗΠΑ

                                    9.2.3.

                                    Απόδειξη πληρωμής ετήσιου τέλους εγγραφής

                        Μεταποιητές ξυλείας, φορείς εκμετάλλευσης πριστηρίου

                                    9.2.4.

                                    Αντίγραφο ελέγχου του διαχειριστή

                        ΣΔΔ, ΣΠΞ, ΑΔΕ, φορείς εκμετάλλευσης πριστηρίου, μεταποιητές ξυλείας

                        Οδηγίες επαλήθευσης/Διαδικασία (ΣΕΝ-ΔΕΛ-0.9.2)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Σκοπός της παρούσας διαδικασίας είναι να επαληθευθεί ότι ο ανάδοχος σύμβασης/κάτοχος άδειας έχει καταβάλει το ετήσιο τέλος εκμετάλλευσης και ο μεταποιητής ξυλείας έχει καταβάλει το ετήσιο τέλος εγγραφής.
                        Ρυθμιστικός έλεγχος:
                        Η ΑΔΑ ή εξουσιοδοτημένος αντιπρόσωπος της ΑΔΑ έχει προβλέψει, στο πλαίσιο του COCS, μηχανισμούς για τη διασφάλιση της εφαρμογής και καταβολής όλων των δασικών φόρων και τελών.

                        Περιγραφή:
                        Η ΔΕΛ πρέπει να επαληθεύει ότι έχουν τηρηθεί οι ανωτέρω απαιτήσεις, με επιβεβαίωση εξουσιοδοτημένου αντιπροσώπου της ΑΔΑ.
                        Μέσα επαλήθευσης:

                                    1.

                                    Εξέταση εγγράφων

                                    2.

                                    Διαβούλευση με το COCS και το εμπορικό τμήμα της ΑΔΑ

                        Σε ετήσια βάση

                        Παραπομπές: COCS ΤΔΛ (9)

                  Δείκτης 9.3.:   Ο ανάδοχος σύμβασης ή ο κάτοχος της άδειας έχει λάβει φορολογική ενημερότητα από το Υπουργείο Οικονομικών για την καταβολή όλων των φόρων και τελών που απαιτούνται από τον νόμο και βεβαίωση για την τήρηση των όρων της σύμβασής του

                        Στοιχείο ελέγχου

                        Τύπος σύμβασης ή άδειας

                                    9.3.1.

                                    Φορολογική ενημερότητα από το Υπουργείο Οικονομικών

                        Όλοι οι τύποι συμβάσεων και αδειών

                                    9.3.2.

                                    Απόδειξη καταβολής φόρων υλοτόμησης

                        Όλοι οι τύποι συμβάσεων και αδειών

                                    9.3.3.

                                    Απόδειξη πληρωμής διοικητικών τελών

                        Όλοι οι τύποι συμβάσεων και αδειών εκτός από γεωργική εκμετάλλευση/φυτείες

                                    9.3.4.

                                    Αποδείξεις πληρωμής τελών επιθεώρησης ετήσιας υλοτόμησης

                        Όλοι οι τύποι συμβάσεων και αδειών εκτός από γεωργική εκμετάλλευση/φυτείες

                                    9.3.5.

                                    Αποδείξεις πληρωμής τελών φορτωτικής

                        Όλοι οι τύποι συμβάσεων και αδειών

                                    9.3.6.

                                    Απόδειξη πληρωμής τελών σύνδεσης της πρώτης ύλης με το τελικό προϊόν

                        Όλοι οι τύποι συμβάσεων και αδειών

                        Οδηγίες επαλήθευσης/Διαδικασία (ΣΕΝ-ΔΕΛ-0.9.3)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Σκοπός της παρούσας διαδικασίας είναι να επαληθεύσει ότι καταβάλλονται όλοι οι σχετικοί δασικοί φόροι.
                        Ρυθμιστικός έλεγχος:
                        Το τμήμα 2108 του πρώτου σταδίου του Κώδικα Φορολογικής Μεταρρύθμισης, όπως τροποποιήθηκε, και το τμήμα 14.2 του ΕΝΔΜ καθώς και ο κανονισμός 107-07 της ΑΔΑ θέσπισαν φόρο υλοτόμησης, φόρο μίσθωσης γης και φόρο δασικών προϊόντων· αυτοί είναι ορισμένοι από τους φόρους που οφείλουν να καταβάλλουν οι ανάδοχοι συμβάσεων, επιπλέον από τον εταιρικό φόρο εισοδήματος και άλλους δασμούς.
                        Ο κανονισμός 107-07 απαιτεί όλοι οι φόροι και τα τέλη να καταβάλλονται την ημερομηνία οφειλής τους και η μη καταβολή τους μέχρι την ημερομηνία οφειλής επισύρει χρηματικές ποινές μετά από περίοδο χάριτος 30 ημερών.

                        Περιγραφή:
                        Η ΔΕΛ πρέπει να επαληθεύει ότι έχουν τηρηθεί όλες οι ανωτέρω απαιτήσεις, μέσω επιβεβαίωσης στο COCΙS. Σε περίπτωση που απαιτείται διευκρίνηση, η ΔΕΛ μπορεί να συμβουλευτεί τη Διεύθυνση φορολογικών δηλώσεων του Υπουργείου Οικονομικών.
                        Μέσα επαλήθευσης:

                                    1.

                                    Επιβεβαίωση στο COCΙS

                                    2.

                                    Διαβούλευση με το ΥΠΟΙΚ

                        Σε ετήσια βάση

                        Παραπομπές: Κανονισμός 107-07 61-63; COCS ΤΔΛ (9)

                  Δείκτης 9.4.   Ο ανάδοχος σύμβασης/κάτοχος άδειας ή μεταποιητής ξυλείας υποβάλλει την ετήσια φορολογική δήλωση στο Υπουργείο Οικονομικών το αργότερο μέχρι τις 31 Μαρτίου κάθε έτους

                        Στοιχείο ελέγχου

                        Τύπος σύμβασης ή άδειας

                                    9.4.1.

                                    Φορολογική δήλωση

                        Όλοι οι τύποι συμβάσεων και αδειών

                        Οδηγίες επαλήθευσης/Διαδικασία (ΣΕΝ-ΔΕΛ-0.9.5)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Σκοπός της παρούσας διαδικασίας είναι να επαληθευθεί ότι ένας ανάδοχος σύμβασης ή κάτοχος άδειας ή μεταποιητής ξυλείας έχει υποβάλει την ετήσια φορολογική του δήλωση όπως επιβάλλει ο νόμος.
                        Ρυθμιστικός έλεγχος:
                        Ο νόμος απαιτεί οι δηλώσεις εισοδήματος εταιρειών να υποβάλλονται μεταξύ της 31ης Δεκεμβρίου και της 31ης Μαρτίου του επόμενου έτους.

                        Περιγραφή:
                        Η ΔΕΛ πρέπει να επαληθεύει ότι έχουν ικανοποιηθεί όλες οι απαιτήσεις, σε διαβούλευση με τη διεύθυνση φορολογικών δηλώσεων της Διεύθυνσης Φορολογίας (Υπουργείο Οικονομικών) για να επαληθεύσει ότι υποβλήθηκε η δήλωση εισοδήματος.
                        Μέσα επαλήθευσης:

                                    1.

                                    Διαβούλευση με το ΥΠΟΙΚ

                                    2.

                                    Εξέταση εγγράφων

                        Σε ετήσια βάση

                        Παραπομπές: Κώδικας εισοδήματος της Λιβερίας 109(γ)(δ)(ε)

                  ΑΡΧΗ 10:   ΔΙΑΤΑΞΕΙΣ ΓΙΑ ΤΙΣ ΕΞΑΓΩΓΕΣ, ΤΗ ΜΕΤΑΠΟΙΗΣΗ ΚΑΙ ΕΜΠΟΡΙΑ

                        Όλοι οι ανάδοχοι συμβάσεων και κάτοχοι αδειών καθώς και οι μεταποιητές ξυλείας συμμορφώνονται με τις διατάξεις για τις εξαγωγές, τη μεταποίηση και την εμπορία

                  Δείκτης 10.1.:   Κάθε εξαγωγέας κορμών και προϊόντων ξυλείας εγγράφεται κάθε έτος στην ΑΔΑ

                        Στοιχείο ελέγχου

                        Τύπος σύμβασης ή άδειας

                                    10.1.1.

                                    Έγκυρη εγγραφή εξαγωγέα

                        Όλοι οι εξαγωγείς κορμών και προϊόντων ξυλείας

                        Οδηγίες επαλήθευσης/Διαδικασία (ΣΕΝ-ΔΕΛ-0.10.1)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Σκοπός της παρούσας διαδικασίας είναι να επαληθεύσει ότι οι εξαγωγείς έχουν τηρήσει τη νομοθετική υποχρέωση εγγραφής για την εξαγωγή κορμών και προϊόντων ξυλείας.
                        Ρυθμιστικός έλεγχος:
                        Το τμήμα 41 του κανονισμού 108-07 προβλέπει ότι «πριν την εξαγωγή κορμών και προϊόντων ξυλείας, ένα πρόσωπο πρέπει να εγγράφεται στη ΔΔΔ ως εξαγωγέας και να ανανεώνει την εγγραφή κάθε έτος».

                        Περιγραφή:
                        Η ΔΕΛ πρέπει να επαληθεύει κάθε έτος με το εμπορικό τμήμα της ΑΔΑ ότι μια συγκεκριμένη εταιρεία ή/και κάτοχος άδειας είναι εγγεγραμμένος ως εξαγωγέας
                        Μέσα επαλήθευσης:

                                    1.

                                    Διαβούλευση με εμπορικό τμήμα της ΑΔΑ

                                    2.

                                    Εξέταση εγγράφων

                        Σε ετήσια βάση

                        Παραπομπές: Κανονισμός 108-07 (41)

                  Δείκτης 10.2.:   Όλες οι αποστολές κορμών και προϊόντων ξυλείας που φορτώνονται για εξαγωγή έχουν εισαχθεί στο σύστημα σύνδεσης της πρώτης ύλης με το τελικό προϊόν

                        Στοιχείο ελέγχου

                        Τύπος σύμβασης ή άδειας

                                    10.2.1.

                                    Αίτηση για χορήγηση άδειας FLEGT

                        Όλοι οι εξαγόμενοι κορμοί και τα προϊόντα ξυλείας

                                    10.2.2.

                                    Προδιαγραφές εξαγωγής αποστολής φορτίου κορμών (ΤΔΛ 20)

                        Όλοι οι εξαγόμενοι κορμοί και τα προϊόντα ξυλείας

                                    10.2.3.

                                    Προδιαγραφές εξαγωγής πριστής ξυλείας (ΤΔΛ 21)

                        Όλη η εξαγόμενη πριστή ξυλεία

                                    10.2.4.

                                    Έκθεση όγκου εξαγωγών κορμών

                        Όλοι οι εξαγόμενοι κορμοί και τα προϊόντα ξυλείας

                                    10.2.5.

                                    Απόδειξη πληρωμής τελών εξαγωγής (ΤΔΛ 26)

                        Όλοι οι εξαγόμενοι κορμοί και τα προϊόντα ξυλείας

                        Οδηγίες επαλήθευσης/Διαδικασία (ΣΕΝ-ΔΕΛ-0.10.3)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Σκοπός αυτής της διαδικασίας είναι να επαληθευθεί ότι όλες οι αποστολές για εξαγωγή έχουν εισαχθεί στο COCS.
                        Ρυθμιστικός έλεγχος:
                        Το τμήμα 42 του κανονισμού 108-07 προβλέπει ότι οι υπεύθυνοι κυβερνητικοί υπάλληλοι στους λιμένες και τα τελωνεία απαγορεύουν τη φόρτωση χύδην αποστολών κορμών και προϊόντων ξυλείας σε οχήματα, πλοία ή αεροσκάφη για εξαγωγή, εάν δεν επαληθεύσουν προηγουμένως όλα τα ακόλουθα στοιχεία:

                                    1.

                                    Όλοι οι κορμοί και τα προϊόντα ξυλείας έχουν εισαχθεί στο COCS · και

                                    2.

                                    Το COCS / COCΙS επιβεβαιώνει ότι οι κορμοί (ή τα προϊόντα ξυλείας) δεν έχουν εξαχθεί ήδη.

                        Περιγραφή:
                        Η ΔΕΛ πρέπει να επαληθεύει με έλεγχο την κάθε αποστολή.
                        Μέσο επαλήθευσης:

                                    1.

                                    Επιβεβαίωση στο COCΙS

                        Για κάθε αποστολή

                        Παραπομπές: Κανονισμός 108-07 (42)· COCS ΤΔΛ (20-21)

                  Δείκτης 10.3.:   Κάθε φορτίο κορμών και προϊόντων ξυλείας έχει τιμολογηθεί με βάση τα τρέχοντα δεδομένα για την αγορά που συλλέγει, αξιολογεί και διατηρεί η ΔΕΛ

                        Στοιχείο ελέγχου

                        Τύπος σύμβασης ή άδειας

                                    10.3.1.

                                    Η ΔΕΛ διατηρεί βάσει δεδομένων με στοιχεία για την αγορά (ΒΔΑ) που περιέχουν τιμή αναφοράς

                        Όλοι οι τύποι συμβάσεων και αδειών

                        Οδηγίες επαλήθευσης/Διαδικασία (ΣΕΝ-ΔΕΛ-0.10.3)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Σκοπός της παρούσας διαδικασίας είναι να επαληθεύσει ότι όλες οι αποστολές για εξαγωγή έχουν τιμολογηθεί σύμφωνα με τις συναφείς ή/και αποδεκτές τιμές της αγοράς.
                        Ρυθμιστικός έλεγχος:
                        Ο κανονισμός 108-07 της ΑΔΑ επιβάλλει απαγόρευση της εξαγωγής προϊόντων ξυλείας με υποτιμολόγηση.

                        Περιγραφή:
                        Η ΔΕΛ πρέπει να επαληθεύει με επιβεβαίωση στις βάσεις δεδομένων της ότι δεν υπήρχαν ενδείξεις υποτιμολόγησης σε καμία από τις συμβατικές τιμές ή/και τιμές αναφοράς μιας συγκεκριμένης αποστολής. Εάν απαιτείται διασαφήνιση, μπορεί να ζητηθεί η γνώμη του Υπουργείου Εμπορίου.
                        Μέσα επαλήθευσης:

                                    1.

                                    Επιβεβαίωση στη βάση δεδομένων της ΔΕΛ

                                    2.

                                    Διαβούλευση με το Υπουργείο Εμπορίου

                        Ανά φορτίο ή αποστολή

                        Παραπομπές: Κανονισμός 108-07 (43)· COCS ΤΔΛ (18 &21)

                  ΑΡΧΗ 11:   ΔΙΑΦΑΝΕΙΑ ΚΑΙ ΓΕΝΙΚΗ ΠΛΗΡΟΦΟΡΗΣΗ

                  Δείκτης 11.1.:   Ο ανάδοχος σύμβασης ή ο κάτοχος άδειας δημοσιεύει ανά εξάμηνο σε εφημερίδα γενικής κυκλοφορίας κατάσταση με τα ποσά και τις ημερομηνίες όλων των πληρωμών και τις πληροφορίες που παρέχει η κυβέρνηση της Λιβερίας σχετικά με τη συγκεκριμένη περιοχή της σύμβασης

                        Στοιχείο ελέγχου

                        Τύπος σύμβασης ή άδειας

                                    11.1.1.

                                    Αντίγραφο της εφημερίδας με τη δημοσίευση

                        ΣΔΔ, ΣΠΞ, ΑΙΧ, ΑΔΕ και άδεια πριστηρίου

                        Οδηγίες επαλήθευσης/Διαδικασία (ΣΕΝ-ΔΕΛ-0.11.1)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Στόχος της παρούσας διαδικασίας είναι να επαληθευθεί ότι οι κάτοχοι αδειών δασικής εκμετάλλευσης δημοσιεύουν τα απαιτούμενα δεδομένα σε εφημερίδα για λόγους διαφάνειας και λογοδοσίας.
                        Ρυθμιστικός έλεγχος:
                        Ο ΕΝΔΜ απαιτεί από τους κατόχους αδειών να δημοσιεύουν δύο φορές το έτος (το αργότερο έως τις 15 Μαρτίου και τις 15 Σεπτεμβρίου) ανακοινώσεις με τα ακόλουθα στοιχεία σε εφημερίδα που εκδίδεται στη Μονρόβια:

                                    1.

                                    Το όνομα του αναδόχου της σύμβασης

                                    2.

                                    Περιγραφή της περιοχής στην οποία πραγματοποιούνται οι εργασίες υλοτόμησης του αναδόχου

                                    3.

                                    Κατάσταση πληρωμών και άλλα στοιχεία που παρέχει ο ανάδοχος στην κυβέρνηση

                        Περιγραφή:
                        Η ΔΕΛ πρέπει να διενεργεί διασταυρούμενο έλεγχο ή/και να επαληθεύει με το εμπορικό τμήμα της ΑΔΑ την πραγματοποίηση της δημοσίευσης με τις ανωτέρω πληροφορίες και ότι οι ανακοινώσεις περιείχαν τα απαιτούμενα στοιχεία.
                        Μέσα επαλήθευσης:

                                    1.

                                    Εξέταση εγγράφων

                                    2.

                                    Διαβούλευση με εμπορικό τμήμα της ΑΔΑ

                        Ανά εξάμηνο

                        Παραπομπές: ΕΝΔΜ (5.8)

                  Δείκτης 11.2.:   Ο ανάδοχος σύμβασης ή ο κάτοχος της άδειας συμμετέχει στην πρωτοβουλία διαφάνειας για τις εξορυκτικές βιομηχανίες της Λιβερίας (ΠΔΕΒΛ)

                        Στοιχείο ελέγχου

                        Τύπος σύμβασης ή άδειας

                                    11.2.1.

                                    Έκθεση ΠΔΕΒΛ

                        Όλοι οι τύποι συμβάσεων και αδειών

                                    11.2.2.

                                    Βεβαίωση ΠΔΕΒΛ

                        Όλοι οι τύποι συμβάσεων και αδειών

                        Οδηγίες επαλήθευσης/Διαδικασία (ΣΕΝ-ΔΕΛ-0.11.2)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Στόχος της παρούσας διαδικασίας είναι να επαληθευθεί ότι ο ανάδοχος σύμβασης ή ο κάτοχος άδειας συμμορφώνεται με την ΠΔΕΒΛ η οποία περιλαμβάνει τους στόχους για τους δασικούς πόρους, έτσι ώστε να διασφαλίζεται η διαφανής και υπεύθυνη διαχείριση των πόρων.
                        Ρυθμιστικός έλεγχος:
                        Η ΠΔΕΒΛ δημοσιεύει ή/και δημοσιοποιεί σε ευρεία κλίμακα τα στοιχεία για όλες τις πληρωμές που πραγματοποιούνται μεταξύ άλλων για τον δασικό τομέα στην κυβέρνηση και τα αντίστοιχα έσοδα της κυβέρνησης.

                        Περιγραφή:
                        Η ΔΕΛ πρέπει να διενεργεί διασταυρούμενο έλεγχο και να επαληθεύει με το εμπορικό τμήμα της ΑΔΑ την δημοσίευση της έκθεσης ΠΔΕΒΛ.
                        Μέσα επαλήθευσης:

                                    1.

                                    Διαβούλευση με την ΠΔΕΒΛ και το εμπορικό τμήμα της ΑΔΑ

                                    2.

                                    Εξέταση εγγράφων

                        Σε ετήσια βάση

                        Παραπομπές: Νόμος για την ΠΔΕΒΛ (4.1 & 5.4)

                  Δείκτης 11.3.:   Η ΑΔΑ δημοσιεύει και παρέχει στο κοινό πρόσβαση στα αντίγραφα των συμβάσεων, των αδειών, των καταστάσεων πληρωμών στην κυβέρνηση και στην έκθεση αξιολόγησης της προσφοράς του αναδόχου, σύμφωνα με το νόμο της Λιβερίας για την ελεύθερη πρόσβαση στην πληροφόρηση.

                        Στοιχείο ελέγχου

                        Τύπος σύμβασης ή άδειας

                                    11.3.1.

                                    Σύστημα δημοσιεύσεων της ΑΔΑ που απαριθμεί τις συμβάσεις και άλλα έγγραφα των αναδόχων ή των κατόχων αδειών που έχει στην κατοχή της και παρέχει ελεύθερη πρόσβαση του κοινού σε αυτά.

                        Όλοι οι τύποι συμβάσεων και αδειών

                                    11.3.2.

                                    Αποδεικτικό δημοσίευσης της σύμβασης του αναδόχου στον διαδικτυακό τόπο της ΠΔΕΒΛ.

                        Όλοι οι τύποι συμβάσεων και αδειών

                        Οδηγίες επαλήθευσης/Διαδικασία (ΣΕΝ-ΔΕΛ-0.11.3)

                        Μέθοδος επαλήθευσης

                        Συχνότητα επαλήθευσης

                        Στόχος:
                        Στόχος της παρούσας διαδικασίας είναι να επαληθευθεί αν η σύμβαση ή άδεια καθώς και άλλα έντυπα που αφορούν την παραχώρηση της εκμετάλλευσης του αναδόχου δημοσιεύονται ή διατίθενται στο κοινό σύμφωνα με το νόμο για την ΠΔΕΒΛ και το νόμο για την ελεύθερη πρόσβαση στην πληροφόρηση.
                        Ρυθμιστικός έλεγχος:
                        Η ΠΔΕΒΛ απαιτεί τη δημοσίευση όλων των παραχωρήσεων στον δασικό τομέα. Ο νόμος για την ελεύθερη πρόσβαση στην πληροφόρηση επιβάλλει τη δημοσίευση και την πρόσβαση του κοινού σε όλα τα έγγραφα δημοσίου ενδιαφέροντος. Επειδή η παραχώρηση και τα συναφή υποβαλλόμενα έγγραφα έχουν ενδιαφέρον για το κοινό, στόχος είναι να διασφαλιστεί η δυνατότητα πρόσβασης στα έγγραφα αυτά, ιδίως της κοινωνίας των πολιτών.

                        Περιγραφή:
                        Η ΔΕΛ πρέπει να διενεργεί διασταυρούμενο έλεγχο ή/και να επαληθεύει το σύστημα δημοσιεύσεων με το εμπορικό τμήμα της ΑΔΑ και να ελέγχει τον δικτυακό τόπο της ΠΔΕΒΛ για τη δημοσίευση της σύμβασης.
                        Μέσα επαλήθευσης:

                                    1.

                                    Διαβούλευση με την ΠΔΕΒΛ και το εμπορικό τμήμα της ΑΔΑ

                        Σε ετήσια βάση

                        Παραπομπές: Νόμος ΠΔΕΒΛ (4.1 & 5.4) και νόμος για την ελεύθερη πρόσβαση στην πληροφόρηση (τμήμα 2.6)

                  ΚΑΤΑΛΟΓΟΣ ΑΡΚΤΙΚΟΛΕΞΩΝ

                        ΠΕΥ

                        Πιστοποιητικό ετήσιας υλοτόμησης

                        BOT

                        Σύμβαση τύπου «Κατασκευή, εκμετάλλευση, εξώνηση»

                        ΔΣ

                        Διευθύνων σύμβουλος

                        ΕΑΚΔ

                        Επιτροπή Ανάπτυξης Κοινοτικών Δασών

                        CNDRA

                        Κέντρο Εθνικής Καταγραφής και Τεκμηρίωσης

                        COCΙS

                        Σύστημα πληροφοριών για τη σύνδεση της πρώτης ύλης με το τελικό προϊόν

                        COCS

                        Σύστημα σύνδεσης της πρώτης ύλης με το τελικό προϊόν (Chain of Custody System)

                        ΟΚΠ

                        Οργάνωση της Κοινωνίας των Πολιτών

                        ΜΠΕ

                        Μελέτη περιβαλλοντικών επιπτώσεων

                        ΑΠΕ

                        Άδεια περιβαλλοντικής επίπτωσης

                        ΕΠΕ

                        Έγκριση περιβαλλοντικής επίπτωσης

                        ΟΠΠ

                        Οργανισμός Προστασίας Περιβάλλοντος

                        ΝΟΠΠ

                        Νόμος περί Οργανισμού Προστασίας Περιβάλλοντος

                        ΝΠΠΔ

                        Νόμος περί περιβαλλοντικής προστασίας και διαχείρισης

                        ΑΔΑ

                        Αρχή Δασικής Ανάπτυξης

                        ΣΔΔ

                        Σύμβαση δασικής διαχείρισης

                        ΑΔΕ

                        Άδεια δασικής εκμετάλλευσης

                        ΓΝΕ

                        Γενικός νόμος περί επιχειρήσεων

                        ΓΤΔΛ

                        Γενική τυποποιημένη διαδικασία λειτουργίας

                        ΔΥΕΠ

                        Διυπουργική επιτροπή παραχωρήσεων

                        ΣΕΝ

                        Σύστημα επαλήθευσης της νομιμότητας

                        ΛΠΔΕΒ

                        Λιβεριανή πρωτοβουλία διαφάνειας εξορυκτικών βιομηχανιών

                        ΔΑΛ

                        Διεύθυνση Αδειοδοτήσεων Λιβερίας

                        ΕΝΛ

                        Εργατική νομοθεσία Λιβερίας

                        ΔΕΛ

                        Διεύθυνση Επαλήθευσης Λιβερίας

                        ΒΔΠΑ

                        Βάση δεδομένων πληροφοριών αγοράς

                        ΥΠΕΒ

                        Υπουργείο Εμπορίου και Βιομηχανίας

                        ΥΠΟΙΚ

                        Υπουργείο Οικονομίας

                        ΥΠΕΞ

                        Υπουργείο Εξωτερικών

                        ΥΠΕ

                        Υπουργείο Εργασίας

                        ΥΠΠΟ

                        Υπουργείο Προγραμματισμού και Οικονομικών

                        ΕΝΔΜ

                        Εθνικός νόμος δασικής μεταρρύθμισης

                        ΕΝΚΑ

                        Εθνικός νόμος κοινωνικής ασφάλισης

                        ΕΕΚΑΠ

                        Εθνική Εταιρεία Κοινωνικής Ασφάλισης και Πρόνοιας

                        PDA

                        Προσωπικός Ψηφιακός Βοηθός

                        ΝΔΣΣΠ

                        Νόμος για τις δημόσιες συμβάσεις και τις συμβάσεις παραχώρησης

                        ΕΔΣΣΠ

                        Επιτροπή Δημόσιων Συμβάσεων και Συμβάσεων Παραχώρησης

                        ΑΙΧ

                        Άδεια ιδιωτικής χρήσης

                        ΤΔΛ

                        Τυποποιημένη διαδικασία λειτουργίας

                        ΣΠΞ

                        Σύμβαση πώλησης ξυλείας

                        UTM

                        Universal Transverse Mercator

                        ΣΙΞ

                        Σύστημα ιχνηλάτησης της ξυλείας

                  ΝΟΜΟΘΕΣΙΑ ΣΤΗΝ ΟΠΟΙΑ ΠΑΡΑΠΕΜΠΕΙ Ο ΟΡΙΣΜΟΣ ΝΟΜΙΜΟΤΗΤΑΣ ΤΗΣ ΛΙΒΕΡΙΑΣ
            Παραπομπή του ορισμού νομιμότητας:

                        Νόμος για την προστασία και διαχείριση του περιβάλλοντος (2002)

                        Νόμος περί οργανισμού προστασίας περιβάλλοντος (2002)

                        Κώδικας της ΑΔΑ για τις πρακτικές υλοτόμησης δασών (2007)

                        Κανονισμός ΑΔΑ 111-10

                        Δέκα βασικοί κανονισμοί της ΑΔΑ (2007) (Κανονισμοί 101-07 έως 110-07)

                        Νόμος για την ελεύθερη πρόσβαση στην πληροφόρηση (2010)

                        Γενικό Δίκαιο Επιχειρήσεων

                        Νόμος για την ΠΔΕΒΛ (2009)

                        Τυποποιημένες διαδικασίες λειτουργίας του COCS της Λιβερίας

                        Εργατικό δίκαιο Λιβερίας

                        Εθνικός νόμος δασικής μεταρρύθμισης (2006)

                        Εθνικός νόμος για την κοινωνική ασφάλιση

                        Νόμος για τις δημόσιες προμήθειες και την επιτροπή παρακολούθησης (2005)

                        Κώδικας εσόδων της Λιβερίας, όπως τροποποιήθηκε (2009)

                  Συμπληρωματικά συναφή έγγραφα:

                        Νόμος περί κοινοτικών δικαιωμάτων (2009)

                        Δασική πολιτική Λιβερίας (2007)

                        Εθνική στρατηγική διαχείρισης δασών

                        Νόμος περί δικτύου προστατευόμενων δασικών περιοχών (2003)

               (1)  Κύκλος: 5 έτη για τις ΣΔΔ και τις ΑΔΕ· 3 έτη για τις ΣΠΞ.

            Προσάρτημα Β
            ΠΑΡΟΥΣΙΑΣΗ ΤΟΥ ΣΥΣΤΗΜΑΤΟΣ ΣΥΝΔΕΣΗΣ ΤΗΣ ΠΡΩΤΗΣ ΥΛΗΣ ΜΕ ΤΟ ΤΕΛΙΚΟ ΠΡΟΪΟΝ (COCS)

                        Στάδιο

                        Υποχρεώσεις των φορέων εκμετάλλευσης

                        Επαλήθευση από την ΑΔΑ

                        Δραστηριότητες

                        Εισαγωγή δεδομένων στο COCΙS

                        Βασικές εκροές

                        Αξιολογήσεις και επιτόπιες επιθεωρήσεις

                        Επικύρωση δεδομένων εντός του COCΙS (1)

                        Έλεγχος της συνάφειας μεταξύ ή/και εντός των σταδίων της αλυσίδας εφοδιασμού (2)

                        Πριν από την υλοτόμηση

                        Εγγραφή της επιχειρηματικής μονάδας του ανάδοχου στο COCΙS
                        Σχεδιαγράφηση και χάραξη δασοτεμαχίων (σύστημα ηλεκτρονικής απεικόνισης σε κάνναβο GPS) των περιοχών της σύμβασης που παραχωρεί η ΑΔΑ
                        Αρίθμηση όλων των δένδρων σε μέγεθος εμπορικής αξιοποίησης και τοποθέτηση πάνω στα δένδρα ετικετών με τον γραμμωτό κωδικό COCΙS
                        Χαρτογράφηση δάσους: Χωροθεσία δένδρου και φυσικά χαρακτηριστικά

                        ΤΙΝ αναδόχου (αριθμός εγγραφής που εκδίδεται από το Υπουργείο Εμπορίου)
                        Συντεταγμένες των δασοτεμαχίων
                        Δεδομένα έρευνας αποθέματος, συμπεριλαμβανομένου του αριθμού ταυτότητας των δένδρων, του είδους των δένδρων, της διαμέτρου στο στηθιαίο ύψος, του ύψους και της θέσης στο δασοτεμάχιο 2 500 τετρ. μέτρων.

                        Χάρτες δασοτεμαχίων
                        Σκαριφήματα χάρτη
                        Αποτελέσματα έρευνας αποθέματος και αίτηση για δένδρα υλοτόμησης
                        Ετήσιο σχέδιο εργασιών

                        Γραφείο:

                                    —

                                    Χάρτες δασοτεμαχίων/ δασοσυστάδων

                                    —

                                    Έντυπα έρευνας αποθέματος

                                    —

                                    Σκαριφήματα χάρτη

                                    —

                                    Επικύρωση αίτησης υλοτόμησης.

                              Δάσος:

                                    —

                                    5 % της έκτασης δασοτεμαχίου: θέση δένδρου, διάμετρος, ύψος, είδος

                                    —

                                    Συντεταγμένες των γωνιών του δασοτεμαχίου

                        Αριθμοί ταυτότητας των δένδρων, είδος δένδρου, διάμετρος στο στηθιαίο ύψος, ύψος και θέση των δένδρων
                        Χρήση ετικετών με γραμμωτούς κωδικούς

                        Υλοτόμηση

                        Υλοτόμηση δένδρων, παραγωγή κορμοτεμαχίων ή κορμών
                        Τοποθέτηση ετικετών με γραμμωτούς κωδικούς του COCΙS στους κορμούς και τα πρέμνα
                        Μέτρηση του μήκους του δένδρου ή των κορμών
                        Μεταφορά στον χώρο αποθήκευσης στο δάσος (στο παραπέτασμα οδών)
                        Ταυτοποίηση της προτεινόμενης χάραξης οδού και απογραφή δένδρων στην προταθείσα διαδρομή

                        ΤΙΝ αναδόχου
                        Στοιχεία δένδρου: αριθμός ταυτότητας, είδος, διάμετροι και μήκος
                        Αριθμοί ταυτότητας των πρέμνων

                        Έντυπα δεδομένων δένδρου
                        Έντυπα χάραξης οδών

                        Χώρος υλοτόμησης:

                                    —

                                    Επαλήθευση του 5 % των δεδομένων των δένδρων

                                    —

                                    Δειγματοληπτικός έλεγχος της συνάφειας των δεδομένων μεταξύ του κορμού, του πρέμνου και του υλοτομημένου δένδρου

                        Στοιχεία δένδρου (ιστάμενων δένδρων): αριθμός ταυτότητας, είδος, διάμετροι και εκτιμώμενο μήκος
                        Θέση υλοτομημένου δένδρου, είδους και διαστάσεις κορμού

                        Μεταξύ της έρευνας αποθέματος και των εντύπων με τα δεδομένα των δένδρων (3):

                                    —

                                    σύγκριση του αριθμού των δένδρων αναφοράς και του αριθμού των δένδρων που έχουν υλοτομηθεί ανά είδος

                                    —

                                    σύγκριση του όγκου των δένδρων αναφοράς και του όγκου μήκους δένδρου (ή κορμού) ανά είδος

                              Αντιστοίχιση αριθμού ταυτότητας μεταξύ πρέμνου, δένδρου και μήκους δένδρου/κορμού.

                        Χώρος αποθήκευσης στο δάσος/κάθε άλλος χώρος αποθήκευσης κορμών

                        Εγκάρσια τομή ή επεξεργασία κορμών
                        Τοποθέτηση ετικετών με γραμμωτό κωδικό COCΙS στα κορμοτεμάχια ή τους κορμούς
                        Κυβισμός κορμών

                        ΤΙΝ αναδόχου
                        Στοιχεία κορμών: αριθμός ταυτότητας, είδος, διάμετροι, μήκος, όγκος και ποιότητα κορμού
                        Αντιστοίχιση μεταξύ του μήκους των δένδρων ή ολόκληρων κορμών και κορμοτεμαχίων

                        Έντυπο δεδομένων κορμών

                        Στην κορμοπλατεία:

                                    —

                                    Επαλήθευση δείγματος στοιχείων των κορμών (πυκνότητα δείγματος με βάση την επίδοση της εταιρείας)

                        Στοιχεία κορμών: αριθμός ταυτότητας, είδος, διάμετροι, μήκος και όγκος κορμού

                        Μεταξύ των εντύπων με τα δεδομένα δένδρων και των εντύπων με δεδομένα κορμών:

                                    —

                                    σύγκριση αριθμού δένδρων/κορμών και κορμοτεμαχίων ανά είδος

                                    —

                                    σύγκριση όγκου μήκους δένδρου/κάθε κορμού

                                    —

                                    σύγκριση μήκους δένδρου/κάθε κορμού για έλεγχο της συνάφειας των στοιχείων της διαμέτρου και του είδους

                              Σύνδεση ταυτότητας μεταξύ του πρέμνου, του δένδρου, του κορμού και των κορμοτεμαχίων
                        Όγκος υλοτομημένων δένδρων και καταβληθείς φόρος υλοτόμησης

                        Μεταβίβαση ιδιοκτησίας

                        Αίτηση του ιδιοκτήτη των κορμών για αλλαγή ιδιοκτησίας
                        Καταγραφή των αριθμών ταυτότητας των προϊόντων ξυλείας από τον νέο ιδιοκτήτη

                        Αριθμοί ταυτότητας των προηγούμενων και σημερινών ιδιοκτητών
                        Αριθμοί ταυτότητας προϊόντων ξυλείας που άλλαξε η ιδιοκτησία τους

                        Δήλωση αλλαγής ιδιοκτησίας

                        Συνάφεια των αριθμών ταυτότητας των κορμών και των δεδομένων για τους κορμούς μεταξύ του πρώην και νυν ιδιοκτήτη

                        Μεταφορά

                        Φόρτωση κορμών σε φορτηγά
                        Μεταφορά κορμών
                        Εκφόρτωση κορμών

                        Ενιαίος αριθμός ταυτότητας φορτωτικής
                        Προέλευση και προορισμός
                        Ιδιοκτήτης κορμών
                        Μεταφορέας
                        Κατάσταση μεταφερθέντων κορμών, περιλαμβανομένου του αριθμού ταυτότητας, του είδους, των διαστάσεων και του όγκου

                        Φορτωτικές (προέλευση και προορισμός)

                        Δειγματοληπτικοί έλεγχοι φορτωτικών κατά τη διαδρομή της μεταφοράς (π.χ. στον χώρο αποθήκευσης κορμών ή στα σημεία ελέγχου στο παραπέτασμα οδών)

                        Μεταξύ του εντύπου με τα δεδομένα των κορμών και της φορτωτικής

                                    —

                                    σύγκριση των αριθμών ταυτότητας των κορμών

                                    —

                                    σύγκριση αριθμού κορμών ανά είδος

                                    —

                                    σύγκριση του όγκου των κορμών ανά είδος

                        Μονάδα μεταποίησης

                        Παραλαβή των κορμών ή άλλων προϊόντων ξυλείας (πρώτες ύλες)
                        Αποθήκευση πρώτων υλών
                        Επεξεργασία κορμών και τοποθέτηση ετικετών με γραμμωτούς κωδικούς
                        Εισαγωγή πρώτων υλών στη μεταποίηση
                        Χειρισμός μεταποιημένων προϊόντων, συμπεριλαμβανομένης της τοποθέτησης της ετικέτας με γραμμωτούς κωδικούς του COCIS σε δέματα προϊόντων
                        Αποθήκευση μεταποιημένων προϊόντων

                        Παραλαβή και αποθήκευση στην εγκατάσταση πριστηρίου των δεδομένων για τις πρώτες ύλες: αριθμός ταυτότητας, είδος, διαστάσεις, όγκος
                        Δεδομένα για τα προϊόντα εισροής: αριθμός ταυτότητας, είδος, διαστάσεις, όγκος
                        Ημερομηνία
                        Δεδομένα για τα παραγόμενα προϊόντα: αριθμός ταυτότητας δέσμης, είδος, διάσταση και όγκος (ποσότητα)
                        Δεδομένα για τα μεταποιημένα προϊόντα που αποθηκεύονται στο πριστήριο: αριθμός ταυτότητας παρτίδας, είδος, διαστάσεις, όγκος και ποιότητα

                        Έντυπο εισόδου στο πριστήριο
                        Τήρηση βιβλίων απογραφής πρώτων υλών
                        Έντυπο παραγωγής που καταγράφει τις εισροές και εκροές από τις γραμμές παραγωγής
                        Τήρηση βιβλίου αποθήκης

                        Παρακολούθηση δειγμάτων παρτίδων παραγωγής
                        Δειγματοληπτικοί έλεγχοι στις εργασίες πρίσης και στα συστήματα τήρησης βιβλίων

                        Ποσοστά ανάκτησης/αποδόσεις των γραμμών μεταποίησης

                        Μεταξύ του έντυπου εισόδου στο πριστήριο, του βιβλίου απογραφής πρώτων υλών και του εντύπου παραγωγής

                                    —

                                    σύγκριση των αριθμών ταυτότητας πρώτων υλών

                                    —

                                    σύγκριση του αριθμού πρώτων υλών ανά είδος

                                    —

                                    σύγκριση του όγκου πρώτων υλών ανά είδος

                              Μεταξύ των εισροών και εκροών που δηλώνονται στο έντυπο παραγωγής
                        Μεταξύ του εντύπου παραγωγής και του βιβλίου αποθήκης

                                    —

                                    σύγκριση αριθμών ταυτότητας

                                    —

                                    σύγκριση αριθμού προϊόντων ανά είδος

                                    —

                                    σύγκριση όγκου προϊόντων ανά είδος

                        Μεταφορά

                        Φόρτωση μεταποιημένων προϊόντων σε δέματα στο φορτηγό
                        Μεταφορά των δεμάτων
                        Εκφόρτωση των δεμάτων

                        Ταυτότητα ενιαίας φορτωτικής
                        Προέλευση και προορισμός
                        Ιδιοκτήτης κορμών
                        Μεταφορέας
                        Στοιχεία για τα μεταποιημένα προϊόντα που αποθηκεύονται στο πριστήριο: αριθμός ταυτότητας παρτίδας, είδος, διαστάσεις, όγκος

                        Φορτωτικές

                        Δειγματοληπτικοί έλεγχοι φορτωτικών κατά μήκος της διαδρομής μεταφοράς (π.χ. στα σημεία ελέγχου στα παραπετάσματα των οδών)

                        Μεταξύ του βιβλίου αποθήκης και των φορτωτικών

                                    —

                                    σύγκριση των αριθμών ταυτότητας των δεμάτων

                                    —

                                    σύγκριση αριθμού προϊόντων ανά είδος

                                    —

                                    σύγκριση του όγκου των προϊόντων ανά είδος

                              Μεταξύ των αντιγράφων της φορτωτικής στον τρόπο προέλευσης και στον τόπο προορισμού
                        Μεταξύ των προηγούμενων σημείων ελέγχου σε προηγούμενα στάδια της αλυσίδας

                        Πριν από την εξαγωγή

                        Διαλογή
                        Αποκλάδωση και σήμανση
                        Καταβολή φόρου
                        Τελωνειακή διασάφηση
                        Εμπορική διασάφηση
                        Φυτοϋγειονομική αγωγή

                        Ταυτότητα προϊόντων
                        Προδιαγραφές προϊόντος: τύπος, είδος και διαστάσεις
                        Πληροφορίες για τη σύμβαση πώλησης: αγοραστής και τιμές

                        Αίτηση άδειας FLEGT
                        Προδιαγραφές προϊόντων
                        Σύμβαση πώλησης

                        Στο σημείο εξαγωγής:
                        Δειγματοληπτικός έλεγχος προϊόντων προς εξαγωγή (επαλήθευση των δεδομένων των προδιαγραφών)

                        Αριθμός, όγκος και ποιότητες

                        Μεταξύ των φορτωτικών και της άδειας FLEGT

                                    —

                                    σύγκριση των αριθμών ταυτότητας δεμάτων

                                    —

                                    σύγκριση των αριθμών των προϊόντων ανά είδος

                                    —

                                    σύγκριση του όγκου των προϊόντων ανά είδος

                        Φόρτωση και εξαγωγή

                        Φόρτωση των προϊόντων που καλύπτονται με άδεια FLEGT

                        Στο σημείο εξαγωγής:

                                    Επίβλεψη της τελικής φόρτωσης στο πλοίο

                                    Έλεγχος των προδιαγραφών των προϊόντων που φορτώνονται στο πλοίο

                        Προδιαγραφές προϊόντος της αποστολής εξαγωγής (ταυτότητα, τύπος προϊόντος, είδος και διαστάσεις)

                        Μεταξύ της άδειας FLEGT και φυσικού ελέγχου των προϊόντων που έχουν φορτωθεί.

               (1)  Μεταξύ της δήλωσης του αναδόχου σύμβασης και της επαλήθευσης από το COCΙS

               (2)  Με βάση τα στοιχεία που υπέβαλαν οι ανάδοχοι των συμβάσεων.

               (3)  Τα έντυπα με δεδομένα δένδρων συμπληρώνονται κατά την υλοτόμηση του δένδρου, πριν την κοπή του σε αρχικούς κορμούς.

         ΠΑΡΑΡΤΗΜΑ ΙΙΙ

            Όροι που διέπουν τη θέση σε ελεύθερη κυκλοφορία στην Ένωση προϊόντων ξυλείας που εξάγονται από τη Λιβερία και καλύπτονται με άδεια FLEGT

         ΓΕΝΙΚΟ ΠΛΑΙΣΙΟ
         Ο κανονισμός (ΕΚ) αριθ. 2173/2005, της 20ής Δεκεμβρίου 2005, περί δημιουργίας εθελοντικού συστήματος αδειών FLEGT για τις εισαγωγές ξυλείας στην Ευρωπαϊκή Κοινότητα (1) και ο κανονισμός εφαρμογής του (2) διέπουν τους όρος εισόδου στην αγορά της Ένωσης από τη Λιβερία προϊόντων ξυλείας που καλύπτονται με άδεια FLEGT. Οι εν λόγω κανονισμοί προβλέπουν τη δυνατότητα προσαρμογής στις εθνικές συνθήκες των κρατών μελών, και ιδίως τη δυνατότητα οι επιφορτισμένες με την αποδοχή των αδειών FLEGT κατά την είσοδο στην ευρωπαϊκή αγορά αρμόδιες αρχές να είναι οι τελωνειακές αρχές ή άλλη εθνική αρχή. Προς τούτο, η περιγραφή της διαδικασίας προβλέπει δύο χωριστά στάδια επαλήθευσης: 1) τον έλεγχο των αδειών βάσει εγγράφων και 2) τον έλεγχο της συμμόρφωσης της πραγματικής αποστολής με την αντίστοιχη άδεια.
         Η διαδικασία αυτή αποσκοπεί στην ενδυνάμωση των ελέγχων τους οποίους διενεργεί η Λιβερία και στην επαλήθευση ότι οι άδειες FLEGT που προσκομίζονται κατά την είσοδο στην Ένωση είναι πράγματι αυτές που εκδόθηκαν νομότυπα και καταχωρίσθηκαν από την αρχή αδειοδότησης της Λιβερίας και καλύπτουν τις αποστολές, όπως προβλέπουν οι αρχές της Λιβερίας. Οι αρμόδιες αρχές δεν είναι εξουσιοδοτημένες να αμφισβητήσουν το σύστημα επαλήθευσης της νομιμότητας ή την εγκυρότητα των αδειών της Λιβερίας. Τα ζητήματα αυτά μπορεί να τα χειρίζεται η κοινή επιτροπή εφαρμογής (ΚΕΕ), σύμφωνα με τα άρθρα 10, 19 και 24 της παρούσας συμφωνίας.
         Άρθρο 1
         Υποβολή της άδειας
         1.   Η άδεια υποβάλλεται στην αρμόδια αρχή του κράτους μέλους της Ένωσης στο οποίο πραγματοποιείται η διασάφηση για θέση σε ελεύθερη κυκλοφορία της καλυπτόμενης από την άδεια αποστολής (3). Η υποβολή μπορεί να γίνεται ηλεκτρονικά ή με άλλο κατάλληλο μέσο.
         2.   Οι αναφερόμενες στην παράγραφο 1 αρμόδιες αρχές ενημερώνουν τις τελωνειακές αρχές, σύμφωνα με τις ισχύουσες εθνικές διαδικασίες, αμέσως μόλις γίνει δεκτή η άδεια.
         Άρθρο 2
         Έλεγχοι της εγκυρότητας των αδειών βάσει εγγράφων
         1.   Οι έντυπες άδειες είναι σύμφωνες με το υπόδειγμα που περιγράφεται στο παράρτημα IV. Κάθε άδεια που δεν πληροί τις απαιτήσεις και προδιαγραφές που ορίζονται στο παράρτημα IV είναι άκυρη.
         2.   Μία άδεια θεωρείται άκυρη, εάν η ημερομηνία υποβολής της είναι μεταγενέστερη της ημερομηνίας λήξης που αναγράφεται στην άδεια.
         3.   Διαγραφές ή τροποποιήσεις άδειας γίνονται δεκτές μόνον εφόσον έχουν επικυρωθεί από την αρχή αδειοδότησης.
         4.   Παράταση της ισχύος άδειας γίνεται δεκτή μόνον εάν έχει επικυρωθεί από την αρχή αδειοδότησης.
         5.   Αντίγραφο άδειας ή άδεια αντικατάστασης γίνονται δεκτά μόνον εάν έχουν εκδοθεί και επικυρωθεί από την αρχή αδειοδότησης.
         Άρθρο 3
         Αιτήσεις συμπληρωματικών πληροφοριών
         1.   Σε περίπτωση αμφιβολιών σχετικά με την εγκυρότητα ή την αυθεντικότητα μιας άδειας, αντιγράφου άδειας ή άδειας αντικατάστασης, οι αρμόδιες αρχές μπορούν να ζητήσουν συμπληρωματικές πληροφορίες από την αρχή αδειοδότησης.
         2.   Η αίτηση συμπληρωματικών πληροφοριών μπορεί να συνοδεύεται από αντίτυπο της άδειας, του αντιγράφου της ή της άδειας αντικατάστασης.
         3.   Εάν είναι απαραίτητο, η αρχή αδειοδότησης ανακαλεί την άδεια και εκδίδει διορθωμένο αντίγραφο, το οποίο επικυρώνεται με την σφραγίδα «Αντίγραφο» και υποβάλλεται στην αρμόδια αρχή.
         Άρθρο 4
         Επαλήθευση της νομιμότητας της άδειας μαζί με την αποστολή
         1.   Εάν κριθεί απαραίτητη η διενέργεια περαιτέρω επαλήθευσης της αποστολής πριν η αρμόδια αρχή αποφασίσει αν μπορεί να γίνει αποδεκτή μια άδεια, είναι δυνατό να διενεργηθούν έλεγχοι για να διαπιστωθεί αν η εν λόγω αποστολή είναι σύμφωνη με τις πληροφορίες που περιέχονται στην άδεια και στα βιβλία που αφορούν τη σχετική άδεια τα οποία έχει στην κατοχή της η αρχή αδειοδότησης.
         2.   Όταν ο όγκος ή το βάρος των προϊόντων ξυλείας της αποστολής που προσκομίζεται για θέση σε ελεύθερη κυκλοφορία δεν παρουσιάζει απόκλιση μεγαλύτερη του 10 % από τον όγκο ή το βάρος που δηλώνεται στην αντίστοιχη άδεια, η αποστολή θεωρείται ότι είναι σύμφωνη με τα στοιχεία που αναγράφονται στην άδεια όσον αφορά τον όγκο ή το βάρος.
         3.   Σε περίπτωση αμφιβολιών αν η αποστολή είναι σύμφωνη με την άδεια FLEGT, η αρμόδια αρχή μπορεί να ζητήσει περαιτέρω διασαφηνίσεις από την αρχή αδειοδότησης.
         4.   Η αρχή αδειοδότησης μπορεί να ζητήσει από την αρμόδια αρχή να αποστείλει αντίγραφο της εν λόγω άδειας ή την άδεια αντικατάστασης.
         5.   Εάν είναι απαραίτητο, η αρχή αδειοδότησης ανακαλεί την άδεια και εκδίδει διορθωμένο αντίγραφο, το οποίο επικυρώνεται με την σφραγίδα «Αντίγραφο» και υποβάλλεται στην αρμόδια αρχή.
         6.   Εάν η αρμόδια αρχή δεν λάβει απάντηση εντός 21 ημερολογιακών ημερών από την αίτηση συμπληρωματικών διευκρινίσεων, όπως προβλέπει το άρθρο 10 της παρούσας συμφωνίας, η αρμόδια αρχή δεν αποδέχεται την άδεια και ενεργεί σύμφωνα με την ισχύουσα νομοθεσία και τις διαδικασίες.
         7.   Η άδεια δεν γίνεται αποδεκτή εάν αποδειχθεί, κατά περίπτωση μετά την παροχή των πρόσθετων πληροφοριών, σύμφωνα με το άρθρο 3 του παρόντος παραρτήματος ή με περαιτέρω έρευνα σύμφωνα με το άρθρο 4 του παρόντος παραρτήματος, ότι η άδεια δεν αντιστοιχεί στην αποστολή.
         Άρθρο 5
         Επαλήθευση πριν από την άφιξη της αποστολής
         1.   Μια άδεια μπορεί να υποβληθεί πριν την άφιξη της αποστολής την οποία καλύπτει.
         2.   Μια άδεια είναι αποδεκτή, εάν τηρεί τις απαιτήσεις που ορίζονται στο παράρτημα IV και δεν κριθούν απαραίτητες περαιτέρω διευκρινίσεις σύμφωνα με τα άρθρα 3 και 4 του παρόντος παραρτήματος.
         Άρθρο 6
         Λοιπά θέματα
         1.   Οι δαπάνες που πραγματοποιούνται για τη διεκπεραίωση της επαλήθευσης βαρύνουν τον εισαγωγέα, εκτός εάν η ισχύουσα νομοθεσία και οι διαδικασίες του οικείου κράτους μέλους της Ένωσης ορίζουν διαφορετικά.
         2.   Σε περίπτωση επίμονων διαφωνιών ή δυσκολιών κατά την επαλήθευση αδειών FLEGT, το θέμα παραπέμπεται στην ΚΕΕ.
         Άρθρο 7
         Θέση σε ελεύθερη κυκλοφορία
         1.   Στη θέση 44 του ενιαίου διοικητικού εγγράφου που υποβάλλεται για τελωνειακή διασάφηση για θέση σε ελεύθερη κυκλοφορία αναγράφεται ο αριθμός της άδειας η οποία καλύπτει τα προϊόντα ξυλείας που αφορά η διασάφηση.
         2.   Όταν η τελωνειακή διασάφηση πραγματοποιείται με ηλεκτρονικά μέσα, ο αριθμός αναφοράς αναγράφεται στην προβλεπόμενη προς τούτο θέση.
         3.   Τα προϊόντα ξυλείας τίθενται σε ελεύθερη κυκλοφορία μόνο μετά την ολοκλήρωση της διαδικασίας που περιγράφεται στο παρόν παράρτημα.

            (1)  ΕΕ L 347 της 30.12.2005, σ. 1.

            (2)  Κανονισμός (ΕΚ) αριθ. 1024/2008 της Επιτροπής, της 17ης Οκτωβρίου 2008, περί καθορισμού λεπτομερών μέτρων για την εφαρμογή του κανονισμού (ΕΚ) αριθ. 2173/2005 του Συμβουλίου περί δημιουργίας εθελοντικού συστήματος αδειών FLEGT για τις εισαγωγές ξυλείας στην Ευρωπαϊκή Κοινότητα (ΕΕ L 277 της 18.10.2008, σ. 23).

            (3)  Η θέση σε ελεύθερη κυκλοφορία αποτελεί τελωνειακό καθεστώς της Ένωσης. Βάσει του άρθρου 192 παράγραφοι 2 και 3 του κανονισμού (ΕΚ) αριθ. 450/2008 του Ευρωπαϊκού Κοινοβουλίου και του Συμβουλίου, της 23ης Απριλίου 2008, περί του κοινοτικού τελωνειακού κώδικα (Εκσυγχρονισμένος τελωνειακός κώδικας), η θέση σε ελεύθερη κυκλοφορία συνεπάγεται: α) την είσπραξη κάθε οφειλόμενου εισαγωγικού δασμού, β) την είσπραξη, ενδεχομένως άλλων επιβαρύνσεων, όπως προβλέπουν οι ισχύουσες διατάξεις σχετικά με την είσπραξη αυτών των επιβαρύνσεων, γ) την εφαρμογή των μέτρων εμπορικής πολιτικής και των απαγορεύσεων και περιορισμών, εφόσον τα μέτρα αυτά δεν εφαρμόστηκαν σε προγενέστερο στάδιο (εν προκειμένω, στο πλαίσιο αυτών των μέτρων επαληθεύεται η ύπαρξη άδειας FLEGT) και δ) η διεκπεραίωση των λοιπών προβλεπόμενων διατυπώσεων για την εισαγωγή των εμπορευμάτων. Η θέση σε ελεύθερη κυκλοφορία προσδίδει σε κάθε μη ενωσιακό εμπόριο τον τελωνειακό χαρακτήρα εμπορεύματος της Κοινότητας.

         ΠΑΡΑΡΤΗΜΑ IV

            ΑΠΑΙΤΗΣΕΙΣ ΚΑΙ ΤΕΧΝΙΚΕΣ ΠΡΟΔΙΑΓΡΑΦΕΣ ΓΙΑ ΤΙΣ ΑΔΕΙΕΣ FLEGT

         Άρθρο 1
         Γενικές απαιτήσεις σχετικά με τις άδειες FLEGT
         1.   Οι άδειες FLEGT μπορεί να εκδίδονται σε έντυπη ή ηλεκτρονική μορφή.
         2.   Τόσο οι έντυπες όσο και οι ηλεκτρονικές άδειες περιέχουν τις πληροφορίες που ορίζονται στο προσάρτημα 1, σύμφωνα με τις οδηγίες που ορίζονται στο προσάρτημα 2.
         3.   Οι άδειες FLEGT είναι έγκυρες από την ημερομηνία έκδοσής τους.
         4.   Οι άδειες FLEGT είναι αριθμημένες με τρόπο που γίνεται διάκριση ανάμεσα στις άδειες οι οποίες προορίζονται για την Ένωση και στις άδειες που προορίζονται για αγορές εκτός της Ένωσης.
         5.   Η περίοδος ισχύος των αδειών FLEGT δεν υπερβαίνει τους έξι μήνες. Η ημερομηνία λήξης αναγράφεται στην άδεια.
         6.   Μετά τη λήξη της, η άδεια θεωρείται άκυρη. Η αρχή αδειοδότησης μπορεί, κατά τη διακριτική της ευχέρεια, να παρατείνει την περίοδο εγκυρότητας για τρεις επιπλέον μήνες. Κατά την εν λόγω παράταση, η αρχή αδειοδότησης εισάγει και επικυρώνει τη νέα ημερομηνία λήξης.
         7.   Οι άδειες FLEGT παύουν να είναι έγκυρες και επιστρέφονται στην αρχή αδειοδότησης σε περίπτωση απώλειας ή καταστροφής των προϊόντων ξυλείας που καλύπτονται από την άδεια κατά την αποστολή πριν την άφιξη στην Ένωση.
         Άρθρο 2
         Τεχνικές προδιαγραφές όσον αφορά τις έντυπες άδειες FLEGT
         1.   Οι έντυπες άδειες είναι σύμφωνες με το μορφότυπο που ορίζεται στο προσάρτημα 1.
         2.   Το χαρτί είναι τυποποιημένου μεγέθους Α4. Το χαρτί φέρει τα υδατόσημα με διάφορα λογότυπα, συμπεριλαμβανομένου εμβλήματος της Λιβερίας που αποτυπώνεται ανάγλυφα επάνω στο χαρτί μαζί με τη σφραγίδα.
         3.   Οι άδειες συμπληρώνονται με τη χρήση γραφομηχανής ή ηλεκτρονικού υπολογιστή. Σε περίπτωση ανάγκης, μπορούν να συμπληρωθούν με το χέρι.
         4.   Η σφράγιση από την αρχή αδειοδότησης πραγματοποιείται με μεταλλική σφραγίδα, κατά προτίμηση από χάλυβα. Η σφραγίδα της αρχής αδειοδότησης μπορεί να αντικατασταθεί, ωστόσο, από ανάγλυφο αποτύπωμα που περιέχει συνδυασμό γραμμάτων και αριθμών το οποίο λαμβάνεται με διάτρηση.
         5.   Η αρχή αδειοδότησης καταγράφει την επιτρεπόμενη ποσότητα χρησιμοποιώντας μέσο που δεν μπορεί να παραποιηθεί και καθιστά αδύνατη την προσθήκη αριθμών ή ενδείξεων.
         6.   Το έντυπο απαγορεύεται να φέρει διαγραφές ή τροποποιήσεις, εκτός εάν η γνησιότητα αυτών των διαγραφών ή τροποποιήσεων πιστοποιείται με τη σφραγίδα και την υπογραφή της αρχής αδειοδότησης.
         7.   Οι άδειες εκτυπώνονται και συμπληρώνονται στα αγγλικά.
         Άρθρο 3
         Αντίγραφα αδειών FLEGT
         1.   Οι άδειες συντάσσονται σε πέντε αντίτυπα με τη χρήση έγχρωμου χαρτιού ως ακολούθως:

                     α)

                     Λευκό για το έντυπο υπ. αριθ. 1 που φέρει την ένδειξη «Πρωτότυπο»,

                     β)

                     Κίτρινο για το αντίγραφο υπ. αριθ. 2 με την ένδειξη «Αντίγραφο για την τελωνειακή αρχή της ΕΕ»,

                     γ)

                     Ροζ για το αντίγραφο υπ. αριθ. 3 που φέρει την ένδειξη «Αντίγραφο για την αρχή αδειοδότησης»,

                     δ)

                     Πράσινο για το αντίγραφο υπ. αριθ. 4 που φέρει την ένδειξη «Αντίγραφο για τα τελωνεία της Λιβερίας»,

                     ε)

                     Μπλε για το αντίγραφο υπ. αριθ. 5 που φέρει την ένδειξη «Αντίγραφο για τον κάτοχο της άδειας».

               2.   Το «Πρωτότυπο» παραδίδεται στον κάτοχο της άδειας για να το διαβιβάσει στον εισαγωγέα προς υποβολή στην αρμόδια αρχή του κράτους μέλους της Ένωσης στο οποίο πραγματοποιείται η διασάφηση για θέση σε ελεύθερη κυκλοφορία της αποστολής η οποία καλύπτεται από την εν λόγω άδεια.
         3.   Το δεύτερο αντίγραφο, που φέρει την ένδειξη «Αντίγραφο για την τελωνειακή αρχή της ΕΕ», χορηγείται στον κάτοχο της άδειας για να το παραδώσει στον εισαγωγέα προς υποβολή στις τελωνειακές αρχές του κράτους μέλους της Ένωσης στο οποίο πραγματοποιείται η διασάφηση για θέση σε ελεύθερη κυκλοφορία της αποστολής η οποία καλύπτεται από την εν λόγω άδεια.
         4.   Το τρίτο αντίγραφο, με την ένδειξη «Αντίγραφο για την αρχή αδειοδότησης», παρακρατείται από την αρχή αδειοδότησης για τα αρχεία της και για μελλοντική επαλήθευση των αδειών που έχουν εκδοθεί.
         5.   Το τέταρτο αντίγραφο, με την ένδειξη «Αντίγραφο για τα τελωνεία της Λιβερίας», παραδίδεται στις τελωνειακές αρχές της Λιβερίας για τα αρχεία τους και για τους σκοπούς της εξαγωγής.
         6.   Το πέμπτο αντίγραφο, με την ένδειξη «Αντίγραφο για τον κάτοχο της άδειας», παραδίδεται στον κάτοχο της άδειας για το αρχείο του.
         Άρθρο 4
         Απώλεια, κλοπή ή καταστροφή αδειών FLEGT
         1.   Σε περίπτωση απώλειας, κλοπής ή καταστροφής του «Πρωτότυπου» ή/και του «Αντίγραφου για τα τελωνεία της ΕΕ», ο κάτοχος της άδειας ή εξουσιοδοτημένος αντιπρόσωπός του μπορεί να υποβάλει αίτηση στην αρχή αδειοδότησης για την έκδοση άδειας αντικατάστασης, αιτιολογώντας την απώλεια του πρωτότυπου ή/και του αντιγράφου.
         2.   Η αρχή αδειοδότησης εκδίδει άδεια αντικατάστασης εντός ενός μηνός από την παραλαβή της αίτησης του κατόχου της άδειας.
         3.   Η άδεια αντικατάστασης περιέχει τα στοιχεία και τις καταχωρίσεις που εμφαίνονται στην άδεια την οποία αντικαθιστά, συμπεριλαμβανομένου του αριθμού της αδείας. Η άδεια αντικατάστασης φέρει την ένδειξη «Άδεια αντικατάστασης».
         4.   Εάν μία άδεια που έχει απολεσθεί ή κλαπεί ξαναβρεθεί, δεν μπορεί να χρησιμοποιηθεί και πρέπει να επιστραφεί στην αρχή αδειοδότησης.
         Άρθρο 5
         Τεχνικές προδιαγραφές όσον αφορά τις ηλεκτρονικές άδειες FLEGT
         1.   Η έκδοση και επεξεργασία των αδειών FLEGT μπορεί να πραγματοποιείται με τη χρήση ηλεκτρονικών συστημάτων.
         2.   Στα κράτη μέλη της Ένωσης που δεν είναι συνδεδεμένα με ηλεκτρονικό σύστημα, διατίθεται έντυπη άδεια.
         Άρθρο 6
         Χειρισμός αμφιβολιών σχετικά με την εγκυρότητα μιας άδειας
         1.   Σε περίπτωση αμφιβολιών ως προς την εγκυρότητα μιας άδειας, ενός αντιγράφου ή μιας άδειας αντικατάστασης, η αρμόδια αρχή της Ένωσης μπορεί να ζητήσει συμπληρωματικές πληροφορίες από την αρχή αδειοδότησης.
         2.   Εάν η αρχή αδειοδότησης το κρίνει απαραίτητο, μπορεί να ζητήσει από την αρμόδια αρχή να της αποστείλει αντίγραφο της εν λόγω άδειας ή της άδειας αντικατάστασης.
         3.   Εάν η αρχή αδειοδότησης το κρίνει απαραίτητο, ανακαλεί την άδεια και εκδίδει διορθωμένο αντίγραφο που φέρει την επικυρωμένη με σφραγίδα ένδειξη «Αντίγραφο», το οποίο διαβιβάζεται στην αρμόδια αρχή.
         4.   Εάν επιβεβαιωθεί η εγκυρότητα της άδειας, η αρχή αδειοδότησης ενημερώνει την αρμόδια αρχή, κατά προτίμηση με ηλεκτρονικό ταχυδρομείο. Τα επιστραφέντα αντίγραφα επικυρώνονται με σφραγίδα με την ένδειξη «επικυρώθηκε την».
         5.   Εάν η εν αμφισβητούμενη άδεια δεν είναι έγκυρη, η αρχή αδειοδότησης ενημερώνει άμεσα την αρμόδια αρχή, κατά προτίμηση με ηλεκτρονικό ταχυδρομείο.

            Προσαρτήματα

                        1.

                        Έντυπο άδειας.

                        2.

                        Επεξηγηματικές σημειώσεις.

            Προσάρτημα 1
            ΜΟΡΦΟΤΥΠΟ ΤΗΣ ΑΔΕΙΑΣ FLEGT

            Προσάρτημα 2
            ΚΑΘΟΔΗΓΗΤΙΚΕΣ ΣΗΜΕΙΩΣΕΙΣ
            Γενικά:

                        —

                        Συμπληρώνεται με κεφαλαία γράμματα.

                        —

                        Οι κωδικοί ISO αναφέρονται στον διεθνή τυποποιημένο κωδικό χώρας που αποτελείται από δύο γράμματα.

                        Θέση 1

                        Εκδίδουσα αρχή

                        Αναγραφή επωνυμίας και διεύθυνσης της αρχής αδειοδότησης.

                        Θέση 2

                        Αριθμός φορολογικού μητρώου και προορισμός

                        Αναγράψτε τον λιβεριανό αριθμό φορολογικού μητρώου και τον προορισμό της εξαγωγής. Οι άδειες εκδίδονται για όλες τις αγορές προορισμού και όχι μόνο για την Ένωση.

                        Θέση 3

                        Αριθμός άδειας FLEGT

                        Αναγράψτε τον αριθμό της άδειας.

                        Θέση 4

                        Ημερομηνία λήξης

                        Περίοδος ισχύος της άδειας.

                        Θέση 5

                        Χώρα εξαγωγής

                        Δηλώνει τη χώρα εταίρο (Λιβερία) από την οποία τα προϊόντα ξυλείας εξάγονται προς την Ένωση

                        Θέση 6

                        Κωδικός ISO

                        Αναγράψτε τον κωδικό δύο γραμμάτων της Λιβερίας

                        Θέση 7

                        Μέσα μεταφοράς

                        Αναγράψτε το μέσο μεταφοράς στο σημείο εξαγωγής.

                        Θέση 8

                        Κάτοχος της άδειας

                        Αναγράψτε το ονοματεπώνυμο και τη διεύθυνση του εξαγωγέα.

                        Θέση 9

                        Εμπορική περιγραφή

                        Αναγράψτε την εμπορική περιγραφή των προϊόντων ξυλείας.

                        Θέση 10

                        Κλάση του ΕΣ

                        Ο τετραψήφιος ή εξαψήφιος κωδικός εμπορεύματος που έχει καθοριστεί σύμφωνα με το εναρμονισμένο σύστημα περιγραφής και κωδικοποίησης των εμπορευμάτων και περιγράφεται στο παράρτημα Ι της παρούσας συμφωνίας.

                        Θέση 11

                        Κοινή ή επιστημονική ονομασία

                        Αναγράψτε την κοινή ή την επιστημονική ονομασία του είδους ξυλείας που χρησιμοποιήθηκε στο προϊόν. Εάν ένα σύνθετο προϊόν περιέχει περισσότερα από ένα είδη ξυλείας, χρησιμοποιείστε χωριστές γραμμές. Προαιρετικό, για τα σύνθετα προϊόντα ή συστατικά που περιλαμβάνουν πολλά είδη τα οποία δεν είναι πλέον ταυτοποιήσιμα (π.χ. μοριοσανίδες).

                        Θέση 12

                        Χώρες υλοτόμησης

                        Αναγράφονται οι χώρες όπου έχει υλοτομηθεί το είδος ξυλείας που αναφέρεται στη θέση 10. Για τα σύνθετα προϊόντα αναγράφονται όλες οι πηγές της χρησιμοποιούμενης ξυλείας. Προαιρετικό, σε περίπτωση σύνθετων προϊόντων που περιέχουν πολλά είδη τα οποία δεν είναι πλέον ταυτοποιήσιμα.

                        Θέση 13

                        Κωδικοί ISO

                        Αναγράφονται οι κωδικοί ISO των χωρών που δηλώνονται στη θέση 12. Προαιρετικό, για σύνθετα προϊόντα ή συστατικά που περιλαμβάνουν πολλά είδη τα οποία δεν είναι πλέον ταυτοποιήσιμα.

                        Θέση 14

                        Όγκος (m3)

                        Αναγράψτε τον συνολικό όγκο σε m3. Προαιρετικό, μόνο εφόσον δεν παραλείπονται οι πληροφορίες που προβλέπονται στη θέση 15.

                        Θέση 15

                        Καθαρό βάρος (kg)

                        Τούτο ορίζεται ως η καθαρή μάζα των προϊόντων ξυλείας χωρίς τους άμεσους περιέκτες ή οποιαδήποτε συσκευασία, εκτός από τα στεφάνια παλετών, τα τελάρα φόρτωσης, τις ετικέτες κ.λπ. Προαιρετικό, μόνο εφόσον δεν παραλείπονται οι πληροφορίες που προβλέπονται στη θέση 14.

                        Θέση 16

                        Αριθμός μονάδων

                        Αναγράψτε τον αριθμό μονάδων, εάν αυτός είναι ο καλύτερος τρόπος για τον ποσοτικό προσδιορισμό ενός μεταποιημένου προϊόντος. Προαιρετικό.

                        Θέση 17

                        Διακριτικά σήματα

                        Αναγράψτε τυχόν διακριτικά, κατά περίπτωση, π.χ. αριθμός παρτίδας, αριθμός φορτωτικής. Προαιρετικό.

                        Θέση 18

                        Υπογραφή και σφραγίδα της εκδίδουσας αρχής

                        Η θέση αυτή πρέπει να φέρει την υπογραφή του εξουσιοδοτημένου υπαλλήλου και σφραγίζεται με την επίσημη σφραγίδα της αρχής αδειοδότησης.
                        Πρέπει επίσης να αναγράφονται το όνομα του υπογράφοντα και ο τόπος και η ημερομηνία.

         ΠΑΡΑΡΤΗΜΑ V

            ΚΑΘΗΚΟΝΤΑ ΤΟΥ ΑΝΕΞΑΡΤΗΤΟΥ ΕΛΕΓΧΟΥ: ΟΡΟΙ ΕΝΤΟΛΗΣ

         1.   ΕΙΣΑΓΩΓΗ
         Οι παρόντες όροι εντολής (ΟΕ) περιγράφουν το πλαίσιο για τον έλεγχο του συστήματος επαλήθευσης της νομιμότητας που έχει θεσπιστεί για την εθελοντική συμφωνία εταιρικής σχέσης (ΕΣΕΣ) μεταξύ της κυβέρνησης της Λιβερίας και της Ένωσης. Οι ΟΕ περιγράφουν τα καθήκοντα του ανεξάρτητου ελέγχου (ΑΕ) του συστήματος επαλήθευσης της νομιμότητας (ΣΕΝ), ο οποίος διασφαλίζει ότι τα προϊόντα ξυλείας που παράγονται, μεταποιούνται και εξάγονται ή πωλούνται στην εγχώρια αγορά είναι σύμφωνα με τον ορισμό της νομιμότητας, επαληθεύει τη συμμόρφωσή τους με τις απαιτήσεις της αλυσίδας επιτήρησης και επαληθεύει ότι η αρχή αδειοδότησης εκδίδει άδειες FLEGT μόνο για αποστολές προϊόντων τα οποία παράγονται σύμφωνα με τις απαιτήσεις του ΣΕΝ.
         Ως εκ τούτου, οι ΟΕ ορίζουν ένα αναλυτικό σύνολο καθηκόντων και πρωτόκολλο συλλογής πληροφοριών και υποβολής εκθέσεων. Καθορίζουν επίσης ένα σύνολο πρωτογενών πηγών πληροφόρησης και περιγράφουν τα απαιτούμενα προσόντα του ανεξάρτητου ελεγκτή.
         2.   ΣΤΟΧΟΙ
         Οι στόχοι του ΑΕ περιλαμβάνουν:

                     α)

                     την αξιολόγηση της επάρκειας και αποτελεσματικότητας του ΣΕΝ και

                     β)

                     τη βελτίωση της αξιοπιστίας του ΣΕΝ που έχει θεσπιστεί βάσει της ΕΣΕΣ.

               3.   ΚΑΘΗΚΟΝΤΑ
         Γενικό καθήκον του ανεξάρτητου ελεγκτή είναι να παρακολουθεί την εφαρμογή του συστήματος που έχει θεσπιστεί για την επαλήθευση της νομικής συμμόρφωσης με όλα τα στοιχεία του ΣΕΝ. Μεταξύ των βασικών στοιχείων τα οποία πρέπει να ελέγχονται είναι η συμμόρφωση με τις νομικές απαιτήσεις που έχουν θεσπιστεί στον ορισμό της νομιμότητας, η σύνδεση της πρώτης ύλης με το τελικό προϊόν και η επαλήθευση από τη Διεύθυνση επαλήθευσης της Λιβερίας (ΔΕΛ) και τη Διεύθυνση αδειοδοτήσεων Λιβερίας (ΔΑΛ), όπως περιγράφονται στα παραρτήματα ΙΙ και IV αντίστοιχα. Η μέθοδος που θα χρησιμοποιηθεί πρέπει να βασίζεται σε αποδεικτικά στοιχεία και να περιλαμβάνει ελέγχους εγγράφων και επιτόπιους ελέγχους ή επισκέψεις στα εργοτάξια. Τα ειδικά καθήκοντα του ανεξάρτητου ελεγκτή είναι:

                     α)

                     να ελέγχει αν τα συστήματα λειτουργούν αποτελεσματικά και αν η ξυλεία που παράγεται, μεταποιείται και τίθεται σε εμπορία είναι σύμφωνη με τις απαιτήσεις αυτών των συστημάτων. Σε αυτό περιλαμβάνονται οι νομικές απαιτήσεις για την παραχώρηση δικαιωμάτων εκμετάλλευσης ξυλείας πριν τη σύμβαση, την ανάθεση της σύμβασης, τις απαιτήσεις πριν την υλοτόμηση, την υλοτόμηση, τη μεταποίηση και τις παραδόσεις·

                     β)

                     να επαληθεύει ότι το σύστημα σύνδεσης της πρώτης ύλης με το τελικό προϊόν, βασικό συστατικό του ΣΕΝ, είναι αποτελεσματικό και λειτουργεί σωστά, επιβεβαιώνοντας ότι τηρούνται οι απαιτήσεις από τις εργασίες στο στάδιο πριν από την υλοποίηση μέχρι την εξαγωγή ή την πώληση των προϊόντων στην εγχώρια αγορά·

                     γ)

                     να αξιολογεί την επίδοση και την αποτελεσματικότητα της ΔΕΛ και των συναρμόδιων κυβερνητικών οργανισμών που συμμετέχουν στη διαδικασία επαλήθευσης για τη διασφάλιση της συμμόρφωσης με τις απαιτήσεις του ΣΕΝ·

                     δ)

                     να αξιολογεί το σύστημα που έχει θεσπιστεί για να διασφαλίζεται ότι η ΔΑΛ εκδίδει άδειες FLEGT μόνο για αποστολές προϊόντων που έχουν παραχθεί ή εξάγονται με όρους απόλυτης συμμόρφωσης με το ΣΕΝ·

                     ε)

                     να αξιολογεί τον τρόπο καθορισμού της εγκυρότητας των αδειών, έτσι ώστε να εξασφαλίζεται ότι το σύστημα επαλήθευσης των αδειών είναι αποτελεσματικό και δεν δημιουργεί αδικαιολόγητες καθυστερήσεις ή επιβάρυνση του κατόχου της άδειας·

                     στ)

                     να αξιολογεί τον τρόπο με τον οποίο οι αρμόδιες αρχές χειρίζονται ή δεν χειρίζονται τις δηλούμενες παραβάσεις·

                     ζ)

                     να αξιολογούν την αποτελεσματικότητα των μέτρων που λαμβάνονται για τη διόρθωση αυτών των αδυναμιών·

                     η)

                     να εντοπίζει τα κενά και τις αδυναμίες του συνολικού ΣΕΝ, δηλαδή τη λειτουργία του συστήματος σύνδεσης της πρώτης ύλης με το τελικό προϊόν, την επαλήθευση της νομιμότητας και τα στοιχεία αδειοδότησης του ΣΕΝ και το μέγεθος της επίπτωσης στην αξιοπιστία του ΣΕΝ·

                     θ)

                     να υποβάλει εκθέσεις με τα πορίσματα και τις συστάσεις της στην κοινή επιτροπή εφαρμογής (ΚΕΕ) της συμφωνίας, η οποία οφείλει να δημοσιεύει αυτές τις εκθέσεις ελέγχου σε τακτά διαστήματα.

               4.   ΜΕΘΟΔΟΛΟΓΙΑ: ΜΕΘΟΔΟΣ ΣΥΛΛΟΓΗΣ ΚΑΙ ΑΞΙΟΛΟΓΗΣΗΣ ΠΛΗΡΟΦΟΡΙΩΝ ΚΑΙ ΥΠΟΒΟΛΗΣ ΕΚΘΕΣΕΩΝ
         Ο ανεξάρτητος ελεγκτής οφείλει να επιδεικνύει επαγγελματισμό και ακεραιότητα κατά την άσκηση των καθηκόντων του. Ο ανεξάρτητος ελεγκτής συντάσσει εγχειρίδιο διαδικασιών που παραθέτει τις μεθόδους συλλογής πληροφοριών, αξιολόγησης των στοιχείων και υποβολής εκθέσεων. Το εγχειρίδιο που θα προταθεί από τον ανεξάρτητο ελεγκτή θα εξεταστεί και θα εγκριθεί από την ΚΕΕ. Ο ανεξάρτητος ελεγκτής θα χρησιμοποιήσει τις διαδικασίες που ορίζονται στο εγχειρίδιο του ΑΕ για τη διενέργεια των ελέγχων, των επιτόπου επισκέψεων και ερευνών, για να ζητήσει τις απόψεις των ενδιαφερόμενων φορέων και να τεκμηριώσει και να υποβάλει έκθεση με τα πορίσματά του στην ΚΕΕ για δημοσίευση.
         4.1.   Χρονοδιάγραμμα εργασιών

                     α)

                     Κατά το πρώτο έτος λειτουργίας του συστήματος αδειών FLEGT, ο ανεξάρτητος ελεγκτής θα πραγματοποιήσει δύο ελέγχους. Στόχος του πρώτου ελέγχου είναι να διαπιστωθεί αν έχουν υλοποιηθεί όλες οι απαιτήσεις του ΣΕΝ και είναι έτοιμες να τεθούν σε πλήρη εφαρμογή. Ο δεύτερος έλεγχος όπως και όλοι οι μεταγενέστεροι έλεγχοι θα αξιολογούν τις επιδόσεις του ΣΕΝ.

                     β)

                     Τα επόμενα έτη, ο ανεξάρτητος ελεγκτής θα διενεργεί τουλάχιστον έναν έλεγχο του ΣΕΝ ετησίως.

                     γ)

                     Ο ανεξάρτητος ελεγκτής μπορεί επίσης να διενεργεί αιφνιδιαστικούς ελέγχους και επιτόπιους ελέγχους, εάν το κρίνει απαραίτητο.

               4.2.   Πεδίο εργασιών

                     α)

                     Οι δραστηριότητες του ανεξάρτητου ελεγκτή θα καλύπτουν όλες τις πτυχές του ΣΕΝ που περιλαμβάνουν τη συμμόρφωση με την αρχή της νομιμότητας, το σύστημα σύνδεσης της πρώτης ύλης με το τελικό προϊόν, την επαλήθευση και αδειοδότηση και κάθε σύστημα πιστοποίησης που έχει εγκριθεί από την κυβέρνηση, ως αποδεικτικά στοιχεία της συμμόρφωσης με το ΣΕΝ.

                     β)

                     Ο ανεξάρτητος ελεγκτής θα ελέγχει τις σχετικές δραστηριότητες όλων των θεσμικών φορέων, συμπεριλαμβανομένων των κυβερνητικών οργανισμών που είναι υπεύθυνοι για διάφορα στοιχεία του ΣΕΝ της Λιβερίας.

                     γ)

                     Ο ανεξάρτητος ελεγκτής θα ελέγχει τα συστήματα που εφαρμόζουν οι αρμόδιες αρχές της ΕΕ για να επαληθεύουν τις άδειες FLEGT που εκδίδει η Λιβερία.

               4.3.   Συγκέντρωση αποδεικτικών στοιχείων
         Το εγχειρίδιο διαδικασιών του ΑΕ περιγράφει τις διαδικασίες και πρακτικές για τη συγκέντρωση αποδεικτικών στοιχείων που περιλαμβάνουν επιτόπιους ελέγχους, έρευνες, συνεντεύξεις, τεκμηρίωση και τον τρόπο με τον οποίο ο ανεξάρτητος ελεγκτής χειρίζεται τις καταγγελίες.
         4.4.   Αξιολόγηση
         Κατά τη διάρκεια της έρευνας, ο ανεξάρτητος ελεγκτής θα διασφαλίζει ότι η αξιολόγηση των στοιχείων πραγματοποιείται σύμφωνα με το πρότυπο ISO 19011 ή ισοδύναμο πρότυπο.
         4.5.   Συστήματα ελέγχου
         Κατά την τεκμηρίωση των στοιχείων του ελέγχου, τη διάγνωση των ελλείψεων και παραβάσεων σε οποιοδήποτε μέρος του ΣΕΝ και την παρακολούθηση των διορθωτικών μέτρων που λαμβάνονται, ο ανεξάρτητος ελεγκτής:

                     α)

                     τηρεί τα απαιτούμενα αρχεία με αναλυτικά στοιχεία ελέγχου για την επίδοση, τη συμμόρφωση, την αναποτελεσματικότητα και τη μη συμμόρφωση·

                     β)

                     καταγράφει και αξιολογεί ένα δείγμα, που επιλέγεται βάσει αξιολόγησης κινδύνου, περιπτώσεων αναποτελεσματικότητας και μη συμμόρφωσης με τα διάφορα στοιχεία του ΣΕΝ οι οποίες έχουν εντοπιστεί, συμπεριλαμβανομένων των αιτήσεων αδειοδότησης και των μέτρων που λαμβάνονται για την αντιμετώπισή της αναποτελεσματικότητας ή της μη συμμόρφωσης·

                     γ)

                     καταγράφει τις παρατηρούμενες αδυναμίες του συστήματος, τις ελλείψεις και τους τομείς που απαιτούν βελτίωση στο ΣΕΝ και διασφαλίζει την απαιτούμενη διάκριση της κάθε περίπτωσης από τις άλλες·

                     δ)

                     καταγράφει και αξιολογεί την αποτελεσματικότητα όλων των διορθωτικών μέτρων που εφαρμόζουν τα ενδιαφερόμενα μέρη, συμπεριλαμβανομένης της Αρχής Δασικής Ανάπτυξης (ΑΔΑ), οι άλλες δημόσιες αρχές και ιδιωτικοί φορείς που είναι υπεύθυνοι για άλλα στοιχεία του ΣΕΝ.

               5.   ΕΚΘΕΣΕΙΣ ΚΑΙ ΠΛΗΡΟΦΟΡΗΣΗ
         5.1.   Ο ανεξάρτητος ελεγκτής εντάσσεται σε έναν μηχανισμό και πρωτόκολλο για την προετοιμασία των εκθέσεών του, σε συμφωνία με την ΚΕΕ. Ο ανεξάρτητος ελεγκτής:

                     α)

                     υποβάλλει έκθεση δραστηριοτήτων σύμφωνα με το χρονοδιάγραμμα εργασιών που συμφωνείται με την ΚΕΕ·

                     β)

                     συντάσσει την έκθεσή του σύμφωνα με τα διεθνώς αποδεκτά ελεγκτικά πρότυπα, όπως ορίζονται στη συμφωνία του με την ΚΕΕ·

                     γ)

                     υποβάλλει όλες τις εκθέσεις στην ΚΕΕ, η οποία διατυπώνει τις παρατηρήσεις της γι’ αυτές·

                     δ)

                     συντάσσει τελικές εκθέσεις που λαμβάνουν υπόψη τις παρατηρήσεις της ΚΕΕ.

               5.2.   Οι επικυρωμένες από την ΚΕΕ εκθέσεις αποτελούν δημόσια έγγραφα.
         6.   ΠΗΓΕΣ ΠΛΗΡΟΦΟΡΙΩΝ
         Στις πρωτογενείς πηγές πληροφόρησης περιλαμβάνονται η εξέταση εγγράφων, επιτόπιες επισκέψεις και διαβουλεύσεις/συνεδριάσεις με τους αρμόδιους φορείς που προσδιορίζονται στον ορισμό της νομιμότητας του πίνακα επαλήθευσης της νομιμότητας (παράβαλε παράρτημα ΙΙ).
         Η κυβέρνηση της Λιβερίας και η Ένωση εξασφαλίζουν ότι ο ανεξάρτητος ελεγκτής έχει πρόσβαση σε όλες τις απαραίτητες πληροφορίες, συμπεριλαμβανομένων των εγγράφων και βάσεων δεδομένων τις οποίες θεωρεί κατάλληλες, ιδίως αυτές που είναι απαραίτητες για την αξιολόγηση της αποτελεσματικότητας των συστημάτων τα οποία έχουν θεσπιστεί για την επαλήθευση της συμμόρφωσης με το ΣΕΝ. Σε αυτά περιλαμβάνονται η πρόσβαση στις πληροφορίες που παράγουν και/ή έχουν στην κατοχή τους τα παραρτήματα και οι οργανισμοί των δημόσιων αρχών, καθώς και ιδιωτικοί φορείς που προσλαμβάνονται από τις εν λόγω δημόσιες αρχές.
         Ο ανεξάρτητος ελεγκτής έχει επίσης πλήρη πρόσβαση σε όλες τις περιοχές δασικών δραστηριοτήτων πριν, κατά τη διάρκεια και μετά τις δασικές εργασίες. Σε αυτήν περιλαμβάνεται η πρόσβαση στα εργοτάξια υλοτόμησης και σε άλλες περιοχές εξόρυξης ή μεταποίησης δασικών πόρων και στα σημεία εξαγωγής. Σκοπός αυτής της πλήρους πρόσβασης είναι να έχει ο ανεξάρτητος ελεγκτής τη δυνατότητα να εντοπίζει τις αδυναμίες, όπου υπάρχουν στο ΣΕΝ.
         Συγκεκριμένα, ο ανεξάρτητος ελεγκτής έχει πρόσβαση στους ακόλουθους κυβερνητικούς οργανισμούς, σε άλλους φορείς που ορίζονται ή προσλαμβάνονται από την κυβέρνηση για να εκτελέσουν καθήκοντα που συνδέονται με οποιοδήποτε τμήμα του ΣΕΝ και σε άλλους φορείς που ενδέχεται να είναι σε θέση να δώσουν πληροφορίες σχετικά με τη λειτουργία του ΣΕΝ:
         6.1.   Κυβέρνηση της Λιβερίας και φορείς που ορίζονται από την κυβέρνηση

                     α)

                     Διευθύνσεις της ΑΔΑ που είναι αρμόδιες για διάφορες πλευρές της υλοτομίας για εμπορικούς σκοπούς, όπως οι υπηρεσίες που συμμετέχουν στις διαδικασίες πριν την ανάθεση συμβάσεων, οι οποίες περιλαμβάνουν την έγκριση των προτεινόμενων περιοχών παραχώρησης της εκμετάλλευσης, την προεπιλογή των εταιρειών υλοτόμησης και άλλων εταιρειών που δραστηριοποιούνται στον τομέα της εμπορικής εκμετάλλευσης δασικών πόρων και την προκήρυξη, την παραλαβή και το άνοιγμα των προσφορών.

                     β)

                     Υπηρεσίες της ΑΔΑ που συμμετέχουν στην επιβολή της νομοθεσίας στον εμπορικό τομέα.

                     γ)

                     Υπηρεσίες της ΑΔΑ και άλλοι αρμόδιοι οργανισμοί που συμμετέχουν στην εφαρμογή του συστήματος επαλήθευσης της νομιμότητας και στις σχετικές δραστηριότητες επιβολής της νομοθεσίας.

                     δ)

                     Άλλοι κυβερνητικοί οργανισμοί και εντεταλμένοι πολίτες που συμμετέχουν στη διαδικασία αξιολόγησης των προσφορών, συμπεριλαμβανομένης της επιτροπής αξιολόγησης προσφορών, της επιτροπής δεοντολογίας και της διυπουργικής επιτροπής παραχωρήσεων (ΔΥΕΠ).

                     ε)

                     Οι νομοπαρασκευαστικές επιτροπές για τη δασοκομία, εκπρόσωποι του Κοινοβουλίου και της Γερουσίας σε σχέση με την αποστολή τους στη διαδικασία επικύρωσης των αδειών εκμετάλλευσης δασικών πόρων.

                     στ)

                     Ο Οργανισμός Προστασίας του Περιβάλλοντος (ΟΠΠ) της Λιβερίας.

                     ζ)

                     Κυβερνητικά υπουργεία υπεύθυνα για τις εξαγωγές δασικών προϊόντων, συμπεριλαμβανομένων του Υπουργείου Οικονομικών, του Υπουργείου Εμπορίου και της Εθνικής Λιμενικής Αρχής και των εσωτερικών υπηρεσιών τους που είναι άμεσα υπεύθυνες για διάφορα στοιχεία της διαδικασίας.

                     η)

                     Ο φορέας παροχής υπηρεσιών στον οποίο έχει ανατεθεί η λειτουργία του συστήματος διασφάλισης της νομιμότητας.

               6.2.   Κοινωνία των πολιτών και τοπικές κοινότητες

                     α)

                     Οι τοπικές, εθνικές, περιφερειακές και διεθνείς οργανώσεις της κοινωνίας των πολιτών που συμμετέχουν στην παρακολούθηση των δασικών δραστηριοτήτων στη Λιβερία.

                     β)

                     Κοινότητες και μεμονωμένα άτομα που συμμετέχουν στην παρακολούθηση των δασικών δραστηριοτήτων.

                     γ)

                     Φορείς διαχείρισης κοινοτικών δασών και επιτροπές ανάπτυξης κοινοτικής δασοκομίας που συμμετέχουν σε διάφορες δραστηριότητες εμπορικής αξιοποίησης δασικών προϊόντων.

               6.3.   Άλλες πηγές

                     α)

                     Δασικές εταιρείες, περιλαμβανομένων των φορέων ιδιωτικής πιστοποίησης.

                     β)

                     Ακαδημαϊκά ιδρύματα.

                     γ)

                     Τοπικές αρχές.

                     δ)

                     Τοπικές κοινότητες και πληθυσμοί.

                     ε)

                     Οργανισμοί πιστοποίησης βιώσιμης διαχείρισης δασών (ΒΔΔ).

                     στ)

                     Καταγγέλλοντες.

                     ζ)

                     Αρμόδιες αρχές.

                     η)

                     Ενδιαφερόμενοι φορείς και μέρη που υποβάλλουν καταγγελία ή αίτηση αιφνιδιαστικού ελέγχου για ορισμένα στοιχεία του ΣΕΝ.

                     θ)

                     Κάθε άλλη πηγή την οποία ο ανεξάρτητος ελεγκτής θεωρεί κατάλληλη.

               7.   ΑΠΑΙΤΟΥΜΕΝΑ ΠΡΟΣΟΝΤΑ
         Ο ανεξάρτητος ελεγκτής πρέπει να διαθέτει ακεραιότητα και πείρα στη διενέργεια παρόμοιων ελέγχων, να είναι αμερόληπτος και να έχει την ικανότητα να πραγματοποιεί συστηματική ανάλυση. Ο ανεξάρτητος ελεγκτής πρέπει να είναι ανεξάρτητος από τους επιχειρηματικούς φορείς της Λιβερίας και τους οργανισμούς της Λιβερίας που έχουν εμπορικό ή ρυθμιστικό ρόλο στο δασικό τομέα και να είναι αξιόπιστος. Είναι υπεύθυνος να εγγυάται ότι το προσωπικό του δηλώνει κάθε πιθανή σύγκρουση συμφερόντων και, όταν αυτή υφίσταται, να δηλώνει ποια μέτρα θα λάβει για να περιορίσει αυτή τη σύγκρουση συμφερόντων. Εκτός από αυτή την απαίτηση, ο ανεξάρτητος ελεγκτής πρέπει να ικανοποιεί και τις ακόλουθες απαιτήσεις:

                     α)

                     να έχει τεκμηριωμένο σύστημα εσωτερικής διαχείρισης της ποιότητας ανταποκρινόμενο στις απαιτήσεις του ISO 17021 (1) ή ισοδύναμων προτύπων και να διενεργεί ελέγχους σύμφωνα με τις διαδικασίες που πληρούν το πρότυπο ISO 19011 (2) ή ισοδύναμων προτύπων·

                     β)

                     να διαθέτει πείρα σε ελέγχους συστημάτων διαχείρισης·

                     γ)

                     να έχει θέσει σε εφαρμογή μηχανισμό διαφανούς χειρισμού καταγγελιών ή παραπόνων·

                     δ)

                     να έχει ένα φάσμα αρμοδιοτήτων που περιλαμβάνουν τον λογιστικό έλεγχο, κατά προτίμηση δασικής διαχείρισης, και επαρκή πραγματογνωμοσύνη και πείρα στην άσκηση παρόμοιων καθηκόντων σε άλλες περιοχές του κόσμου, κατά προτίμηση στην Αφρική·

                     ε)

                     να είναι σε θέση να αποδεικνύει ότι οι ομάδες συνεργατών του περιλαμβάνουν εμπειρογνώμονες με επαρκή πείρα στη Λιβερία ή/και σε άλλες περιοχές της Δυτικής Αφρικής. Η συμμετοχή εμπειρογνωμόνων από την υποπεριοχή πρέπει να ενθαρρύνεται παράλληλα με τη συμμετοχή διεθνών εμπειρογνωμόνων·

                     στ)

                     να έχει εμπεριστατωμένη γνώση του τομέα δασικής εκμετάλλευσης, κατά προτίμηση στην Αφρική·

                     ζ)

                     να διαθέτει προσωπικό με πείρα στους διάφορους τομείς της δασοκομίας, συμπεριλαμβανομένων των συστημάτων δασικής διαχείρισης, επεξεργασίας, ιχνηλασιμότητας και αλυσίδας επιτήρησης και στο διεθνές εμπόριο ξυλείας και προϊόντων ξυλείας.

               Ο ανεξάρτητος ελεγκτής μπορεί να εξετάζει τη δυνατότητα σύναψης εταιρικής σχέσης ή κοινής επιχείρησης με οργανισμό της Λιβερίας.
         8.   ΔΙΑΔΙΚΑΣΙΑ ΕΠΙΛΟΓΗΣ ΚΑΙ ΘΕΣΜΙΚΕΣ ΡΥΘΜΙΣΕΙΣ
         Ο ανεξάρτητος ελεγκτής θα προσληφθεί με διαδικασία διαγωνισμού (που είναι ανοικτή σε εθνικούς και διεθνείς φορείς). Η αξιολόγηση των προσφορών είναι διαφανής και όλοι οι ενδιαφερόμενοι φορείς θα ενημερωθούν για τα κριτήρια που θα εφαρμοστούν. Θα δημοσιοποιηθούν λεπτομερείς πληροφορίες σχετικά με τις διαγωνιζόμενες επιχειρήσεις και έκθεση αξιολόγησης των προσφορών.
         9.   ΛΟΙΠΕΣ ΑΠΑΙΤΗΣΕΙΣ
         Το τμήμα αυτό καλύπτει τις πρόσθετες αρμοδιότητες του ανεξάρτητου ελεγκτή οι οποίες δεν εξετάζονται σε άλλα τμήματα αυτών των όρων εντολής.
         9.1.   Δυνατότητα πρόσβασης
         Ο ανεξάρτητος ελεγκτής αναμένεται να δημιουργήσει ένα σημείο επικοινωνίας στη Λιβερία στο οποίο θα έχουν ελεύθερη πρόσβαση φορείς του ιδιωτικού τομέα, κυβερνητικοί οργανισμοί και οι οργανώσεις της κοινωνίας των πολιτών.
         9.2.   Δημιουργία ικανοτήτων και βιωσιμότητα
         Ο ανεξάρτητος ελεγκτής:

                     α)

                     θα συνεργάζεται με την κοινωνία των πολιτών, τον ιδιωτικό τομέα και κυβερνητικούς οργανισμούς κατά τρόπο που θα παρέχει στους Λιβεριανούς τη δυνατότητα να κατανοούν το έργο του ανεξάρτητου ελεγκτή, παραδείγματος χάρη με περιοδικά σεμινάρια και ενημερωτικές συνεδριάσεις·

                     β)

                     θα προσλαμβάνει ειδικευμένους Λιβεριανούς και θα συμβάλει στην ανάπτυξη των ατομικών ικανοτήτων τους για να διενεργούν τον ανεξάρτητο έλεγχο του ΣΕΝ.

            (1)  ISO/IEC 17021:2006. Αξιολόγηση νομιμότητας — απαιτήσεις για φορείς παροχής ελέγχου και πιστοποίησης συστημάτων διαχείρισης.

            (2)  19011: 2002. Κατευθυντήριες γραμμές για την ποιότητα ή/και τον έλεγχο των συστημάτων περιβαλλοντικής διαχείρισης.

         ΠΑΡΑΡΤΗΜΑ VI

            ΚΡΙΤΗΡΙΑ ΑΞΙΟΛΟΓΗΣΗΣ ΤΟΥ ΣΥΣΤΗΜΑΤΟΣ ΕΠΑΛΗΘΕΥΣΗΣ ΤΗΣ ΝΟΜΙΜΟΤΗΤΑΣ

         Η παρούσα συμφωνία προβλέπει την εφαρμογή ενός συστήματος επαλήθευσης της νομιμότητας (ΣΕΝ) με στόχο να εξασφαλιστεί ότι όλα τα προϊόντα ξυλείας που προσδιορίζονται στη συμφωνία και εξάγονται από τη Λιβερία προς την Ένωση παράγονται με απόλυτη νομιμότητα. Το ΣΕΝ πρέπει να βασίζεται στα ακόλουθα στοιχεία:

                     —

                     ορισμό της νόμιμης προέλευσης της ξυλείας, ο οποίος παραθέτει τους νόμους που πρέπει να τηρούνται για τη χορήγηση μιας άδειας,

                     —

                     τον έλεγχο της αλυσίδας εφοδιασμού για την παρακολούθηση της πορείας των προϊόντων ξυλείας από το δάσος μέχρι το σημείο εξαγωγής,

                     —

                     την επαλήθευση της συμμόρφωσης με όλα τα στοιχεία του ορισμού της νομιμότητας και του ελέγχου της αλυσίδας εφοδιασμού,

                     —

                     τη διαδικασία έκδοσης των αδειών FLEGT και

                     —

                     τον ανεξάρτητο έλεγχο για να διασφαλίζεται η λειτουργία του συστήματος σύμφωνα με τις προβλέψεις.

               Το ΣΕΝ υπόκειται σε ανεξάρτητη τεχνική αξιολόγηση πριν τεθεί σε πλήρη λειτουργία το σύστημα έκδοσης αδειών· οι όροι αναφοράς θα εγκριθούν από κοινού από τα συμβαλλόμενα μέρη μέσω της κοινής επιτροπής εφαρμογής (ΚΕΕ)της παρούσας συμφωνίας. Αυτά τα κριτήρια αξιολόγησης περιγράφουν τα προσδοκώμενα αποτελέσματα του ΣΕΝ και θα αποτελέσουν τη βάση των όρων εντολής της αξιολόγησης. Η αξιολόγηση:

                     —

                     επανεξετάζει τις ενδεχόμενες αναθεωρήσεις που πραγματοποιήθηκαν στο σύστημα μετά την υπογραφή της παρούσας συμφωνίας, και

                     —

                     εξετάζει τη λειτουργία του συστήματος στην πράξη και αν αυτό παράγει το επιδιωκόμενο αποτέλεσμα.

               1.   ΟΡΙΣΜΟΣ ΤΗΣ ΝΟΜΙΜΟΤΗΤΑΣ
         Ο ορισμός της νομίμως παραγόμενης ξυλείας πρέπει να βασίζεται στην ισχύουσα νομοθεσία της Λιβερίας. Ο χρησιμοποιούμενος ορισμός πρέπει είναι σαφής, αντικειμενικά επαληθεύσιμος και εφαρμόσιμος σε επίπεδο λειτουργίας και πρέπει να περιλαμβάνει τουλάχιστον τους νόμους που διέπουν τα ακόλουθα στοιχεία:

                     α)

                     δικαιώματα υλοτόμησης: απόδοση των νομίμων δικαιωμάτων για την υλοτόμηση της ξυλείας στις ζώνες εντός των νομίμως καθορισμένων ορίων·

                     β)

                     δασικές εργασίες: τήρηση των νομικών απαιτήσεων όσον αφορά τη δασική διαχείριση, περιλαμβανομένης της συμμόρφωσης με την περιβαλλοντική και την εργατική νομοθεσία·

                     γ)

                     τέλη και φόροι: τήρηση των νομικών απαιτήσεων όσον αφορά τους φόρους και τα τέλη που συνδέονται άμεσα με την υλοτόμηση και τα δικαιώματα υλοτόμησης·

                     δ)

                     άλλοι χρήστες: σεβασμός των δικαιωμάτων τρίτων, εφόσον υφίστανται παρόμοια δικαιώματα, κατοχής ή χρήσης της γης και των πόρων, τα οποία ενδεχομένως επηρεάζονται από τα δικαιώματα υλοτόμησης·

                     ε)

                     εμπόριο και τελωνεία: τήρηση των νομικών απαιτήσεων σε σχέση με τις εμπορικές και τελωνειακές διαδικασίες.

               Είναι σαφές ποιες νομικές πράξεις αποτελούν τη βάση κάθε στοιχείου του ορισμού;
         Διευκρινίζονται τα κριτήρια και οι δείκτες που επιτρέπουν τον έλεγχο της συμμόρφωσης με κάθε στοιχείο του ορισμού;
         Είναι τα κριτήρια/δείκτες σαφή, αντικειμενικά και εφαρμόσιμα σε επίπεδο λειτουργίας;
         Επιτρέπουν τα κριτήρια/δείκτες τον ακριβή προσδιορισμό των ρόλων και των ευθυνών των διαφόρων μερών και αξιολογεί η επαλήθευση τις επιδόσεις όλων των εμπλεκόμενων μερών;
         Περιλαμβάνει ο ορισμός της νομιμότητας τους προαναφερόμενους κύριους τομείς της ισχύουσας νομοθεσίας; Εάν όχι, γιατί δεν έχουν περιληφθεί στον ορισμό συγκεκριμένοι τομείς της νομοθεσίας;
         Κατά την επεξεργασία του ορισμού, έλαβαν οι ενδιαφερόμενοι υπόψη όλους τους βασικούς τομείς της ισχύουσας νομοθεσίας;
         Το σύστημα ελέγχου της νομιμότητας περιλαμβάνει τις κύριες νομικές διατάξεις που εντοπίστηκαν κατά τη διάρκεια των προηγούμενων συζητήσεων μεταξύ των διαφόρων μερών;
         Λαμβάνει ο ορισμός της νομιμότητας υπόψη όλες τις πιθανές πηγές ξυλείας που εισάγεται στην αλυσίδα εφοδιασμού και προορίζεται για την Ένωση και αναπτύσσονται οι κατάλληλοι δείκτες για τις διάφορες πηγές/διαδικασίες παραχώρησης δικαιωμάτων;
         Ο ορισμός της νομιμότητας και ο πίνακας επαλήθευσης της νομιμότητας τροποποιήθηκαν μετά τη σύναψη της παρούσας συμφωνίας; Έχουν οριστεί δείκτες και κριτήρια για τον έλεγχο των εν λόγω τροποποιήσεων; Ζητήθηκε η γνώμη όλων των ενδιαφερόμενων φορέων γι' αυτές τις αλλαγές σε μια διαδικασία που έλαβε δεόντως υπόψη τις απόψεις τους;
         2.   ΕΛΕΓΧΟΣ ΤΗΣ ΑΛΥΣΙΔΑΣ ΕΦΟΔΙΑΣΜΟΥ
         Τα συστήματα ελέγχου της αλυσίδας εφοδιασμού πρέπει να διασφαλίζουν την αξιοπιστία της ιχνηλασιμότητας των προϊόντων ξυλείας σε όλο το μήκος της αλυσίδας εφοδιασμού, από την υλοτόμηση ή το σημείο εισαγωγής έως το σημείο εξαγωγής. Δεν θα είναι πάντοτε απαραίτητο να διατηρείται η φυσική ιχνηλασιμότητα ενός κορμού, ενός φορτίου κορμών ή προϊόντων ξυλείας από το σημείο εξαγωγής έως το δάσος προέλευσης, αλλά η ιχνηλασιμότητα είναι πάντοτε απαραίτητη μεταξύ του δάσους και του πρώτου σημείου μείξης (π.χ. τερματικός σταθμός ξυλείας ή μονάδα μεταποίησης).
         2.1.   Δικαιώματα υλοτόμησης
         Οι ζώνες για τις οποίες έχουν αποδοθεί δικαιώματα εκμετάλλευσης δασικών πόρων και οι δικαιούχοι των δικαιωμάτων αυτών προσδιορίζονται επακριβώς.
         Διασφαλίζει το σύστημα ελέγχου ότι στην αλυσίδα εφοδιασμού εισέρχεται μόνο η ξυλεία που προέρχεται από δασική ζώνη για την οποία υφίστανται έγκυρα και αποδεκτά δικαιώματα εκμετάλλευσης;
         Διασφαλίζει το σύστημα ελέγχου ότι οι επιχειρήσεις που εκτελούν τις εργασίες υλοτόμησης διαθέτουν όντως τα απαραίτητα δικαιώματα εκμετάλλευσης για τις σχετικές δασικές ζώνες;
         Κοινοποιούνται δημόσια οι διαδικασίες παραχώρησης δικαιωμάτων υλοτόμησης και οι πληροφορίες σχετικά με τα παραχωρηθέντα δικαιώματα υλοτόμησης και τους κατόχους τους;
         2.2.   Συστήματα ελέγχου της αλυσίδας εφοδιασμού
         Υπάρχουν αποτελεσματικοί μηχανισμοί ιχνηλασιμότητας της ξυλείας σε όλο το μήκος της αλυσίδας εφοδιασμού, από την υλοτόμηση μέχρι το σημείο εξαγωγής.
         Εφαρμόζονται διάφορες μέθοδοι ταυτοποίησης της ξυλείας, όπως η χρησιμοποίηση ετικετών για μεμονωμένα τεμάχια και εξέταση του εγγράφου που συνοδεύει ένα φορτίο ή μία παρτίδα. Η επιλεγόμενη μέθοδος πρέπει να λαμβάνει υπόψη τον τύπο και την αξία της ξυλείας καθώς και τον κίνδυνο μόλυνσης από παράνομη ή μη ταυτοποιημένη ξυλεία.
         Προσδιορίζονται και περιγράφονται στο σύστημα ελέγχου όλες οι πιθανές αλυσίδες εφοδιασμού;
         Προσδιορίζονται και περιγράφονται στο σύστημα ελέγχου όλα τα στάδια της αλυσίδας εφοδιασμού;
         Ορίζονται και τεκμηριώνονται οι μέθοδοι (α) για να προσδιορίζεται η προέλευση της ξυλείας και (β) να αποφεύγεται η ανάμειξη με ξυλεία άγνωστης προέλευσης στα επόμενα στάδια της αλυσίδας εφοδιασμού;

                     —

                     ξυλεία στο δάσος,

                     —

                     μεταφορά,

                     —

                     προσωρινή αποθήκευση,

                     —

                     άφιξη στη μονάδα πρώτης μεταποίησης,

                     —

                     μονάδες μεταποίησης,

                     —

                     προσωρινή αποθήκευση,

                     —

                     μεταφορά,

                     —

                     άφιξη στο σημείο εξόδου;

               Ποιοι φορείς αναλαμβάνουν τον έλεγχο των ροών της ξυλείας; Διαθέτουν τους ανθρώπινους και λοιπούς απαραίτητους πόρους για την εκτέλεση των δραστηριοτήτων ελέγχου;
         Υπάρχει πρωτόκολλο επαλήθευσης των αποτελεσμάτων των διαδικασιών ελέγχου που έχουν αναπτυχθεί και εφαρμοστεί;
         Έχουν προσδιοριστεί σαφώς οι διαδικασίες εφαρμογής και κοινοποιηθεί σε όλα τα ενδιαφερόμενα μέρη;
         2.3.   Ποσότητες
         Υπάρχουν ισχυροί και αποτελεσματικοί μηχανισμοί για τη μέτρηση και καταγραφή των ποσοτήτων ξυλείας ή προϊόντων ξυλείας σε κάθε στάδιο της αλυσίδας εφοδιασμού, ιδίως ακριβείς και αξιόπιστες εκτιμήσεις, πριν από την έναρξη της υλοτόμησης, του όγκου της ξυλείας ιστάμενων δέντρων για κάθε έκταση κοπής.
         Παράγει το σύστημα ελέγχου ποσοτικά δεδομένα για τις εισροές και εκροές στα ακόλουθα στάδια της αλυσίδας εφοδιασμού:

                     —

                     ιστάμενα δέντρα,

                     —

                     κορμοί στο δάσος,

                     —

                     ξυλεία που έχει μεταφερθεί και αποθηκευθεί,

                     —

                     άφιξη στη μονάδα πρώτης μεταποίησης,

                     —

                     έλεγχος στο εσωτερικό των εγκαταστάσεων κατεργασίας,

                     —

                     άφιξη στο σημείο εξόδου;

               Ποιοι φορείς αναλαμβάνουν την εισαγωγή των ποσοτικών δεδομένων στο σύστημα ελέγχου; Πώς συνδέονται μεταξύ τους αυτοί οι οργανισμοί; Το προσωπικό αυτών των οργανισμών έχει λάβει τυποποιημένη κατάρτιση στη διαχείριση των δεδομένων; Διαθέτουν οι οργανισμοί επαρκείς πόρους σε προσωπικό και εξοπλισμό;
         Ποια είναι η ποιότητα του ελέγχου των δεδομένων;
         Σε περίπτωση συναρμοδιότητας διαφορετικών οργανισμών, πώς εξασφαλίζεται ότι κάθε οργανισμός ασκεί τον έλεγχο και τη διαχείριση των δεδομένων με τον ίδιο τρόπο και με το ίδιο πρότυπο;
         2.4.   Συλλογή των δεδομένων
         Όλα τα δεδομένα καταχωρίζονται με τρόπο που επιτρέπει τον έλεγχο της συνάφειάς τους με τα στοιχεία του προηγούμενου και του επόμενου σταδίου της αλυσίδας εφοδιασμού. Διενεργείται αξιόπιστος έλεγχος της συνάφειας των δεδομένων για ολόκληρη την αλυσίδα εφοδιασμού.
         Καταχωρίζονται όλα τα ποσοτικά δεδομένα με τρόπο που να επιτρέπει την ταχεία εξέταση της αντιστοιχίας των ποσοτήτων με βάση τα στοιχεία του προηγούμενου και του επόμενου σταδίου στην αλυσίδα εφοδιασμού;
         Υπάρχουν μέθοδοι ελέγχου της αντιστοιχίας ανάμεσα στα ιστάμενα δένδρα, τους υλοτομηθέντες κορμούς και την ξυλεία που εισάγεται στην εγκατάσταση/σημείο εξαγωγής;
         Έχουν αναπτυχθεί μέθοδοι για την αξιολόγηση της συνοχής μεταξύ των εισροών πρώτης ύλης και των εκροών μεταποιημένων προϊόντων σε πριστήρια και άλλες μονάδες;
         Είναι εφικτός ο αξιόπιστος έλεγχος της αντιστοιχίας ανά μεμονωμένο προϊόν ή ανά παρτίδα προϊόντων ξυλείας σε όλο το μήκος της αλυσίδας εφοδιασμού;
         Ποια συστήματα πληροφόρησης και τεχνολογίες εφαρμόζονται για την αποθήκευση, τον έλεγχο της συνάφειας και της καταγραφής των δεδομένων; Έχουν θεσπισθεί αξιόπιστα συστήματα διασφάλισης των δεδομένων;
         Πώς αποτρέπεται η μη επιτρεπόμενη πρόσβαση στα συστήματα (ασφάλεια του συστήματος);
         Πώς εξασφαλίζεται η βιωσιμότητα των συστημάτων διασφάλισης;
         Ποιος οργανισμός είναι υπεύθυνος για τον έλεγχο της συνάφειας των δεδομένων; Διαθέτει τους ανθρώπινους και λοιπούς πόρους για τις δραστηριότητες διαχείρισης των δεδομένων;
         Ποιες πληροφορίες σχετικά με τον έλεγχο της αλυσίδας εφοδιασμού κοινοποιούνται δημόσια;
         Πώς μπορούν οι ενδιαφερόμενοι να έχουν πρόσβαση σε αυτές τις πληροφορίες;
         2.5.   Εισαγόμενα προϊόντα ξυλείας
         Διενεργούνται επαρκείς έλεγχοι για να εξασφαλιστεί ότι τα εισαχθέντα προϊόντα ξυλείας έχουν εισαχθεί σύμφωνα με τις νομικές απαιτήσεις και διαδικασίες που έχουν θεσπιστεί για να διασφαλίζεται ότι τα εισαγόμενα προϊόντα έχουν υλοτομηθεί νόμιμα σύμφωνα με τις νομοθετικές διατάξεις της χώρας υλοτόμησης.
         Πώς αποδεικνύεται η νομιμότητα των εισαγόμενων προϊόντων ξυλείας;
         Ποια στοιχεία επιτρέπουν να αποδεικνύεται ότι τα εισαγόμενα προϊόντα προέρχονται από δέντρα που έχουν υλοτομηθεί νόμιμα σε τρίτη χώρα;
         Ταυτοποιεί το ΣΕΝ τα εισαγόμενα προϊόντα ξυλείας σε ολόκληρη την αλυσίδα εφοδιασμού;
         Όταν χρησιμοποιείται εισαγόμενη ξυλεία, είναι δυνατό να εντοπιστεί στο έντυπο της άδειας FLEGT η χώρα προέλευσης της ξυλείας καθώς και χώρα προέλευσης των επιμέρους συστατικών σε περίπτωση σύνθετων προϊόντων;
         Εγγυάται η χρήση γραμμωτών κωδικών επάνω στα εισαγόμενα προϊόντα ξυλείας ότι θα εξάγονται με άδεια FLEGT μόνο δασικά προϊόντα που έχουν υλοτομηθεί και μεταποιηθεί νόμιμα;
         3.   ΕΠΑΛΗΘΕΥΣΗ
         Η επαλήθευση συνίσταται στη διενέργεια των απαραίτητων ελέγχων που διασφαλίζουν τη νομιμότητα της ξυλείας. Πρέπει να είναι επαρκώς αυστηρή και αποτελεσματική, ώστε να αποκαλύπτεται κάθε περίπτωση μη εκπλήρωσης των απαιτήσεων, είτε στο δάσος είτε στην αλυσίδα εφοδιασμού, και να λαμβάνονται έγκαιρα τα αναγκαία διορθωτικά μέτρα.
         3.1.   Οργανισμός
         Η επαλήθευση διενεργείται από μια κυβέρνηση, έναν τρίτο φορέα ή συνδυασμό των δύο, υπό την προϋπόθεση ότι διαθέτει επαρκείς πόρους, συστήματα διαχείρισης και προσωπικό με τα απαιτούμενα προσόντα και την κατάρτιση, αλλά και ισχυρούς και αποτελεσματικούς μηχανισμούς για τον έλεγχο των συγκρούσεων συμφερόντων.
         Έχει ορίσει η κυβέρνηση έναν ή περισσότερους φορείς για την άσκηση των καθηκόντων επαλήθευσης; Η εντολή (και οι σχετικές αρμοδιότητες) είναι σαφής και δημόσια;
         Έχουν αποδοθεί με σαφήνεια οι ευθύνες και έχουν προσδιοριστεί οι απαιτούμενες ικανότητες που συνδέονται με αυτές τις ευθύνες; Πώς υλοποιούνται;
         Πώς εξασφαλίζουν οι αρμόδιες υπηρεσίες επαλήθευσης της νομιμότητας τον υψηλότερο δυνατό βαθμό συνεργασίας και ορθολογικής διαχείρισης των δεδομένων ανάμεσα στις διοικήσεις που εμπλέκονται στον έλεγχο του δασικού τομέα;
         Διαθέτει ο φορέας επαλήθευσης επαρκείς πόρους για τη διενέργεια της επαλήθευσης του ορισμού της νομιμότητας και συστήματα για τον έλεγχο της αλυσίδας εφοδιασμού ξυλείας;
         Διαθέτει ο οργανισμός επαλήθευσης καλά τεκμηριωμένο σύστημα διαχείρισης, το οποίο:

                     —

                     διασφαλίζει ότι το προσωπικό του διαθέτει τα κατάλληλα προσόντα/την πείρα,

                     —

                     εφαρμόζει εσωτερικό έλεγχο/εποπτεία,

                     —

                     περιλαμβάνει μηχανισμούς για τον έλεγχο των συγκρούσεων συμφερόντων;

                     —

                     εγγυάται τη διαφάνεια του συστήματος,

                     —

                     ορίζει και χρησιμοποιεί μια μεθοδολογία επαλήθευσης,

                     —

                     χρησιμοποιεί μηχανισμό διαχείρισης των καταγγελιών με δυνατότητα πρόσβασης του κοινού;

               3.2.   Επαλήθευση σε σχέση με τον ορισμό της νομιμότητας
         Υπάρχει σαφής ορισμός των στοιχείων που πρέπει να επαληθεύονται. Η μεθοδολογία της επαλήθευσης είναι τεκμηριωμένη και έχει στόχο να διασφαλίζεται ότι η διαδικασία είναι συστηματική και διαφανής, ότι βασίζεται σε αποδείξεις, πραγματοποιείται ανά τακτά διαστήματα και καλύπτει όλα όσα περιλαμβάνονται στον ορισμό.
         Καλύπτει η μεθοδολογία της επαλήθευσης όλα τα στοιχεία του ορισμού της νομιμότητας και περιλαμβάνει ελέγχους συμμόρφωσης με όλους τους συγκεκριμένους δείκτες;
         Απαιτεί η επαλήθευση:

                     —

                     ελέγχους εγγράφων, αρχείων εκμετάλλευσης και πρακτικών εργασιών (και επιτόπιους ελέγχους),

                     —

                     τη συλλογή πληροφοριών από εξωτερικούς ενδιαφερομένους,

                     —

                     καταγραφή των δραστηριοτήτων επαλήθευσης που θα επέτρεπε τη διενέργεια των ελέγχων των εσωτερικών ελεγκτών και του ανεξάρτητου ελεγκτή;

               Ορίζονται με σαφήνεια και ασκούνται οι αρμοδιότητες και οι θεσμικοί ρόλοι;
         Τα αποτελέσματα της επαλήθευσης σε σχέση με τον ορισμό της νομιμότητας κοινοποιούνται δημόσια; Πώς μπορούν οι ενδιαφερόμενοι να έχουν πρόσβαση σε αυτές τις πληροφορίες;
         3.3.   Επαλήθευση των συστημάτων ελέγχου της αλυσίδας εφοδιασμού
         Υπάρχει ένα σαφές πεδίο εφαρμογής που ορίζει ποια στοιχεία πρέπει να επαληθεύονται και καλύπτει ολόκληρη την αλυσίδα εφοδιασμού από την υλοτόμηση μέχρι την εξαγωγή. Η μέθοδος επαλήθευσης τεκμηριώνεται και διασφαλίζει ότι η διαδικασία είναι συστηματική, διαφανής, βασίζεται σε αποδείξεις, πραγματοποιείται σε τακτά διαστήματα και καλύπτει όλα όσα εμπίπτουν στο πεδίο εφαρμογής και περιλαμβάνει τακτικό και έγκαιρο έλεγχο της συνάφειας των δεδομένων ανάμεσα σε όλα τα στάδια της αλυσίδας.
         Καλύπτει η μέθοδος επαλήθευσης πλήρως τους ελέγχους της αλυσίδας εφοδιασμού;
         Προσδιορίζεται αυτό με σαφήνεια στη μέθοδο επαλήθευσης;
         Πώς αποδεικνύεται ότι έχει πράγματι εκτελεστεί η επαλήθευση των ελέγχων της αλυσίδας εφοδιασμού;
         Ορίζονται με σαφήνεια και εφαρμόζονται οι αρμοδιότητες και οι θεσμικοί ρόλοι;
         Κοινοποιούνται δημόσια τα αποτελέσματα της επαλήθευσης σε σχέση με τον έλεγχο της αλυσίδας εφοδιασμού; Πώς μπορούν οι ενδιαφερόμενοι να έχουν πρόσβαση σε αυτά;
         3.4.   Μη συμμόρφωση
         Ο μηχανισμός ελέγχου των περιπτώσεων μη συμμόρφωσης επιτρέπει το χειρισμό όλων των περιπτώσεων μη συμμόρφωσης με την απαίτηση επαλήθευσης της νομιμότητας. Υπάρχει ένας λειτουργικός και αποτελεσματικός μηχανισμός επιβολής των κατάλληλων διορθωτικών μέτρων όταν εντοπίζονται παραβάσεις.
         Ορίζει το σύστημα επαλήθευσης την ανωτέρω απαίτηση;
         Έχουν θεσπιστεί μηχανισμοί για τον χειρισμό των περιπτώσεων μη συμμόρφωσης; Εφαρμόζονται στην πράξη;
         Καταγράφονται επαρκώς οι εντοπιζόμενες παραβάσεις και τα διορθωτικά μέτρα που λαμβάνονται; Αξιολογείται η αποτελεσματικότητα των διορθωτικών μέτρων;
         Ποιες πληροφορίες δημοσιοποιούνται σχετικά με εντοπιζόμενες παραβάσεις;
         3.5.   Καταγγελίες
         Υπάρχει μηχανισμός υποβολής καταγγελιών που επιτρέπει τον χειρισμό κάθε καταγγελίας αναφορικά με την επαλήθευση της νομιμότητας.
         Υπάρχει μηχανισμός καταγγελιών διαθέσιμος σε όλα τα ενδιαφερόμενα μέρη; Διαθέτουν οι φορείς επαλήθευσης μηχανισμούς που να λαμβάνουν και απαντούν σε αντιρρήσεις ενδιαφερόμενων φορέων ή των φορέων της ανεξάρτητης παρατήρησης; Διαθέτουν οι φορείς επαλήθευσης μηχανισμούς που να λαμβάνουν και να χειρίζονται περιπτώσεις παραβάσεων οι οποίες ανιχνεύονται από δημόσιους υπαλλήλους;
         Είναι γνωστό με ποιο τρόπο παραλαμβάνονται, τεκμηριώνονται και διαβιβάζονται στους ιεραρχικά ανώτερους οι καταγγελίες (κατά περίπτωση) και ποια συνέχεια δίνεται σε αυτές;
         4.   ΑΔΕΙΟΔΟΤΗΣΗ
         Η Λιβερία έχει αναθέσει τη συνολική ευθύνη της έκδοσης των αδειών FLEGT σε μια αρχή αδειοδότησης. Οι άδειες FLEGT εκδίδονται για κάθε αποστολή χωριστά.
         4.1.   Οργανισμός
         Ποιος φορέας είναι υπεύθυνος για την έκδοση των αδειών FLEGT;
         Είναι σαφώς καθορισμένα και δημοσίως γνωστά τα καθήκοντα της αρμόδιας αρχής αδειοδότησης και του προσωπικού της όσον αφορά τη χορήγηση των αδειών FLEGT;
         Έχουν οριστεί οι απαιτήσεις σε σχέση με τις ικανότητες και έχουν θεσπιστεί εσωτερικοί έλεγχοι για το προσωπικό της αρμόδιας αρχής αδειοδότησης;
         Διαθέτει η αρμόδια αρχή αδειοδότησης επαρκείς πόρους για την εκτέλεση των καθηκόντων της;
         4.2.   Χορήγηση των αδειών FLEGT
         Ακολουθεί η αρμόδια αρχή αδειοδότησης τεκμηριωμένες διαδικασίες για τη έκδοση αδειών;
         Κοινοποιούνται δημόσια αυτές οι διαδικασίες, συμπεριλαμβανομένων των τελών που πρέπει ενδεχομένως να καταβάλλονται;
         Πώς αποδεικνύεται ότι οι διαδικασίες αυτές εφαρμόζονται ορθά στην πράξη;
         Γίνεται σωστή καταγραφή των χορηγούμενων αδειών και των αιτήσεων που απορρίπτονται;
         Αναφέρουν οι καταχωρίσεις με σαφήνεια τα αιτιολογικά βάσει των οποίων εκδίδονται οι άδειες;
         Είναι σαφώς προσδιορισμένες και γνωστές στον εξαγωγέα οι απαιτήσεις για την έκδοση αδειών;
         Κατανοούν πλήρως οι εξαγωγείς τα κριτήρια έκδοσης αδειών FLEGT;
         Ποιες πληροφορίες σχετικά με τις χορηγούμενες άδειες κοινοποιούνται δημόσια;
         4.3.   Διαδικασίες χειρισμού ερωτήσεων για εκδοθείσες άδειες
         Μπορούν οι αρμόδιες αρχές των κρατών μελών της Ένωσης να λάβουν διευκρινίσεις για τις εκδοθείσες άδειες FLEGT;
         Έχουν θεσπιστεί σαφείς διαδικασίες επικοινωνίας μεταξύ της αρχής αδειοδότησης και των αρμόδιων αρχών της Ένωσης;
         Υπάρχουν δίαυλοι επικοινωνίας, έτσι ώστε και άλλοι εθνικοί ή διεθνείς ενδιαφερόμενοι φορείς να υποβάλουν ερωτήσεις για τις εκδοθείσες άδεις FLEGT;
         4.4.   Μηχανισμός χειρισμού καταγγελιών
         Υπάρχει μηχανισμός για τον χειρισμό των καταγγελιών και των διαφορών που προκύπτουν από τη διαδικασία αδειοδότησης. Ο μηχανισμός αυτός επιτρέπει την αντιμετώπιση οποιασδήποτε καταγγελίας σχετικά με τη λειτουργία του συστήματος αδειοδοτήσεων.
         Υπάρχει τεκμηριωμένος μηχανισμός καταγγελιών προσβάσιμος σε όλα τα ενδιαφερόμενα μέρη;
         Είναι γνωστό με ποιο τρόπο παραλαμβάνονται, τεκμηριώνονται και διαβιβάζονται οι καταγγελίες στους ιεραρχικά ανώτερους (κατά περίπτωση) και ποια συνέχεια δίνεται σε αυτές;
         5.   ΟΔΗΓΙΕΣ ΣΧΕΤΙΚΑ ΜΕ ΤΟΝ ΑΝΕΞΑΡΤΗΤΟ ΕΛΕΓΧΟ ΤΟΥ ΣΥΣΤΗΜΑΤΟΣ
         Ο ανεξάρτητος έλεγχος (ΑΕ) είναι μια λειτουργία ανεξάρτητη από τους ρυθμιστικούς φορείς της Λιβερίας για τον δασικό τομέα. Αποσκοπεί στη διασφάλιση της αξιοπιστίας του συστήματος αδειών FLEGT μεριμνώντας για τη σωστή λειτουργία όλων στοιχείων του ΣΕΝ.
         5.1.   Θεσμικές διατάξεις
         5.1.1.   Διορισμός της αρχής
         Η Λιβερία έχει επιτρέψει επίσημα τη λειτουργία του ΑΕ και επιτρέπει την αποτελεσματική και διαφανή λειτουργία του.
         5.1.2.   Ανεξαρτησία από άλλα στοιχεία του ΣΕΝ
         Υπάρχει σαφής διαχωρισμός μεταξύ οργανισμών και ατόμων που εμπλέκονται στη διαχείριση ή τη ρύθμιση των δασικών πόρων και εκείνων που εμπλέκονται στην ΑΕ.
         Έχει η κυβέρνηση τεκμηριωμένες απαιτήσεις ως προς την ανεξαρτησία του ανεξάρτητου ελεγκτή;
         Έχει προβλεφθεί διάταξη που να απαγορεύει την άσκηση των καθηκόντων του ανεξάρτητου ελεγκτή από οργανισμούς ή πρόσωπα και των δύο μερών που έχουν εμπορικό συμφέρον ή θεσμικό ρόλο στον δασικό τομέα;
         5.1.3.   Διορισμός του ανεξάρτητου ελεγκτή
         Ο ανεξάρτητος ελεγκτής έχει διοριστεί με διαφανή μηχανισμό και οι ενέργειές του υπόκεινται σε σαφείς και δημόσιους κανόνες.
         Έχει δημοσιοποιήσει η κυβέρνηση τους όρους εντολής του ανεξάρτητου ελεγκτή;
         Έχει τεκμηριώσει η κυβέρνηση τις διαδικασίες διορισμού του ανεξάρτητου ελεγκτή και τις έχει δημοσιοποιήσει;
         5.1.4.   Μηχανισμός χειρισμού καταγγελιών
         Υπάρχει μηχανισμός χειρισμού καταγγελιών και διαφορών που προκύπτουν από τον ΑΕ. Ο μηχανισμός αυτός επιτρέπει τον χειρισμό κάθε καταγγελίας αναφορικά με τη λειτουργία του συστήματος αδειών.
         Υπάρχει τεκμηριωμένος μηχανισμός χειρισμού των καταγγελιών στη διάθεση όλων των ενδιαφερομένων;
         Είναι γνωστό με ποιον τρόπο παραλαμβάνονται, τεκμηριώνονται και διαβιβάζονται στους ιεραρχικά ανώτερους οι καταγγελίες (κατά περίπτωση) και ποια συνέχεια δίνεται σε αυτές;
         5.2.   Ανεξάρτητος ελεγκτής
         5.2.1.   Οργανωτικές και τεχνικές απαιτήσεις
         Ο ανεξάρτητος ελεγκτής είναι ανεξάρτητος από τα άλλα στοιχεία του συστήματος διασφάλισης της νομιμότητας και ενεργεί με βάση ένα τεκμηριωμένο μηχανισμό διαχείρισης και πολιτικές και διαδικασίες συνεπείς με τις διεθνώς αποδεκτές βέλτιστες πρακτικές.
         Λειτουργεί ο ανεξάρτητος ελεγκτής σύμφωνα με τεκμηριωμένο σύστημα διαχείρισης που πληροί τις απαιτήσεις των οδηγών ISO 17021 ή παρόμοιων προτύπων;
         5.2.2.   Μέθοδος ελέγχου
         Η μεθοδολογία του ανεξάρτητου ελέγχου βασίζεται στην παροχή αποδεικτικών στοιχείων και οι επαληθεύσεις εκτελούνται σε συγκεκριμένα χρονικά διαστήματα.
         Ορίζει η μεθοδολογία ότι όλα τα αποτελέσματα πρέπει να βασίζονται σε αντικειμενικά αποδεικτικά στοιχεία ως προς τη λειτουργία του συστήματος ΣΕΝ;
         Ορίζει επακριβώς η μεθοδολογία του ΑΕ τα μέγιστα χρονικά διαστήματα κατά τα οποία πρέπει να ελέγχεται κάθε στοιχείο του συστήματος ΣΕΝ;
         Παρέχει η κυβέρνηση διασφάλιση ότι ο ΑΕ μπορεί να έχει πρόσβαση στην πληροφόρηση και σε πηγές που του παρέχουν τη δυνατότητα να ασκήσει αποτελεσματικά την αποστολή του;
         5.2.3.   Πεδίο του ελέγχου
         Ο ανεξάρτητος ελεγκτής ενεργεί σύμφωνα με όρους εντολής που ορίζουν με σαφήνεια τα στοιχεία που πρέπει να ελέγχονται και καλύπτουν όλες τις συμφωνηθείσες απαιτήσεις για την έκδοση των αδειών FLEGT.
         Καλύπτει η μεθοδολογία του ΑΕ όλα τα στοιχεία του συστήματος ΣΕΝ και προσδιορίζει τους βασικούς τρόπους ελέγχου της αποτελεσματικότητας;
         5.2.4.   Απαιτήσεις υποβολής εκθέσεων
         Ο ΑΕ υποβάλλει προκαταρκτική έκθεση στην κοινή επιτροπή εφαρμογής (ΚΕΕ). Οι εκθέσεις του ανεξάρτητου ελεγκτή και όλα τα αναγκαία διορθωτικά μέτρα θα συζητούνται στην ΚΕΕ.
         Προσδιορίζουν οι όροι εντολής του ανεξάρτητου ελεγκτή τις απαιτήσεις σε θέματα εκθέσεων και συχνότητας αυτών των εκθέσεων;
         Προσδιορίζουν οι όροι εντολής του ελεγκτή και οι διαδικασίες της ΚΕΕ τη διαδικασία δημοσιοποίησης των αποτελεσμάτων των ελέγχων;
         6.   ΚΡΙΤΗΡΙΑ ΑΞΙΟΛΟΓΗΣΗΣ ΤΟΥ ΣΥΣΤΗΜΑΤΟΣ ΠΟΥ ΕΦΑΡΜΟΖΕΤΑΙ ΣΤΗΝ ΕΝΩΣΗ ΓΙΑ ΤΗΝ ΠΑΡΑΛΑΒΗ ΤΩΝ ΑΔΕΙΩΝ FLEGT
         Ο κανονισμός FLEGT και οι διατάξεις εφαρμογής του ορίζουν τις διαδικασίες θέσπισης του συστήματος αδειών FLEGT, συμπεριλαμβανομένων των διαδικασιών επαλήθευσης αν τα προϊόντα ξυλείας του Λιβερίας που προορίζονται να τεθούν σε ελεύθερη κυκλοφορία στο έδαφος της Ένωσης καλύπτονται πράγματι από άδεια FLEGT. Οι διαδικασίες αυτές απαιτούν επίσης από τα κράτη μέλη της Ένωσης να ορίσουν μια αρμόδια αρχή η οποία θα αναλάβει αυτή την ευθύνη.
         Επειδή πρόκειται για νέα μέτρα που έχουν θεσπιστεί ειδικά για την εφαρμογή του συστήματος FLEGT, η αξιολόγηση θα εξετάσει τον βαθμό ετοιμότητας της Ένωσης ως προς την επαλήθευση των αδειών FLEGT.
         Έχουν ορισθεί σε κάθε κράτος μέλος οι αρμόδιες αρχές; Έχει δημοσιοποιηθεί αυτή η πληροφορία;
         Έχουν θεσπιστεί σε κάθε κράτος μέλος της Ένωσης οι διαδικασίες εξέτασης των αδειών FLEGT; Έχουν δημοσιοποιηθεί αυτές οι πληροφορίες;
         Έχει θεσπιστεί η κατάλληλη νομοθετική και κανονιστική ρύθμιση στις περιπτώσεις που αυτό κρίθηκε απαραίτητο από τα κράτη μέλη της Ένωσης;
         Έχουν καθοριστεί οι τρόποι επικοινωνίας ανάμεσα στις αρμόδιες αρχές και τις τελωνειακές αρχές;
         Έχουν θεσπιστεί οι διαδικασίες που θα επιτρέπουν στην Ένωση, ή σε κάθε πρόσωπο ή οργανισμό που ορίζεται από την Ένωση, να έχει πρόσβαση στα σχετικά έγγραφα και δεδομένα, ώστε να αποτρέπεται κάθε πρόβλημα που θα μπορούσε να εμποδίσει τη σωστή λειτουργία του συστήματος αδειών FLEGT;
         Έχουν θεσπιστεί διαδικασίες που θα εξασφαλίζουν την ελεύθερη πρόσβαση του ανεξάρτητου ελεγκτή σε όλα τα σχετικά έγγραφα και δεδομένα;
         Έχουν διεξαχθεί διαπραγματεύσεις σχετικά με τις μεθόδους αναφοράς μεταξύ των κρατών μελών της Ένωσης και της Ευρωπαϊκής Επιτροπής; Έχουν οριστεί οι διαδικασίες για τη δημοσίευση αυτών των εκθέσεων;
         Καλύπτουν οι διαδικασίες περιπτώσεις μη αποδοχής εμπορευμάτων που καλύπτονται από άδεια FLEGT; Έχουν προβλεφθεί διαδικασίες αναφοράς περιπτώσεων αντικρουόμενων ενδείξεων στις άδειες και αντιμετώπισης αδικημάτων;
         Έχουν δημοσιοποιηθεί τα στοιχεία σχετικά με τα πρόστιμα για τις διάφορες περιπτώσεις παραβάσεων;

         ΠΑΡΑΡΤΗΜΑ VII

            ΧΡΟΝΟΔΙΑΓΡΑΜΜΑ ΕΦΑΡΜΟΓΗΣ

         Το παρόν χρονοδιάγραμμα αναφέρει τα βασικά ορόσημα στην πορεία εφαρμογής της εθελοντικής συμφωνίας εταιρικής σχέσης (ΕΣΕΣ). Η ανάπτυξη συστημάτων, η περαιτέρω ανάπτυξη του νομικού πλαισίου, η δημιουργία ικανοτήτων και άλλα συνοδευτικά μέτρα που είναι απαραίτητα για τη δημιουργία ενός αποτελεσματικού, πλήρως λειτουργικού εθνικού συστήματος επαλήθευσης της νομιμότητας θα αρχίσουν να λειτουργούν όταν υπάρξει συμφωνία και μονογράφηση της ΕΣΕΣ. Εντούτοις, ενδέχεται να απαιτηθεί χρόνος για την επικύρωση της ΕΣΕΣ και η επίσημη διάρθρωση της κοινής επιτροπής εφαρμογής (ΚΕΕ) και οι συνακόλουθες υποχρεώσεις υποβολής εκθέσεων και παρακολούθησης δεν θα τεθούν σε εφαρμογή πριν επικυρωθεί η ΕΣΕΣ και από τα δύο μέρη και τεθεί σε ισχύ, όπως ορίζει το άρθρο 31 της παρούσας συμφωνίας. Στο μεταξύ, θα δημιουργηθεί ένας μηχανισμός διαλόγου (άρθρο 19). Όπως αναφέρεται στο ενδεικτικό πρόγραμμα, οι δραστηριότητες που έχουν προγραμματιστεί για το 2011 θα ξεκινήσουν όταν μονογραφηθεί η ΕΣΕΣ.

                     Βασικά αποτελέσματα

                     Ορόσημα (δραστηριότητες)

                     2011

                     2012

                     2013

                     2014

                     2015

                     2016

                     2017

                     Προπαρασκευαστικό στάδιο

                     Λειτουργικό στάδιο

                     Δημιουργία δομών εφαρμογής της ΕΣΕΣ

                     Δημιουργία προσωρινού μηχανισμού διαλόγου Ένωσης-Λιβερίας για την ΕΣΕΣ (πριν τη συγκρότηση της ΚΕΕ)

                     X

                     Σύσταση προσωρινής επιτροπής ενδιαφερόμενων φορέων (π.χ. εποπτεύουσα επιτροπή για τις διαπραγματεύσεις της ΕΣΕΣ)

                     X

                     Συγκρότηση της ΚΕΕ

                     X

                     Θέσπιση συστήματος εκθέσεων της ΚΕΕ

                     X

                     Παραγωγή ετήσιων εκθέσεων

                     X

                     X

                     X

                     X

                     X

                     X

                     Θέσπιση διαδικασιών της ΚΕΕ

                     X

                     Εθνικοί μηχανισμοί εφαρμογής:

                     Δημιουργία μηχανισμού(-ών) συντονισμού των υπηρεσιών

                     X

                     Σύσταση εθνικής επιτροπής ενδιαφερόμενων φορέων για την παρακολούθηση της εφαρμογής της ΕΣΕΣ

                     X

                     Πλήρης εξοπλισμός, στελέχωση και έναρξη της λειτουργίας της Διεύθυνσης Αδειοδοτήσεων Λιβερίας (ΔΑΛ).

                     X

                     Βελτίωση ικανοτήτων

                     Κατάρτιση συνολικού πενταετούς σχεδίου κατάρτισης και επενδύσεων

                     X

                     Εφαρμογή επενδυτικού σχεδίου για τη δημιουργία ικανοτήτων

                     X

                     X

                     X

                     X

                     X

                     Κατάρτιση για τον εμπορικό ιδιωτικό τομέα

                     X

                     X

                     X

                     Εντοπισμός χρηστών αλυσοπρίονου σε μικρή κλίμακα

                     X

                     X

                     X

                     X

                     X

                     Δράση της κοινωνίας των πολιτών για τη δημιουργία ικανοτήτων στις κοινότητες

                     X

                     X

                     X

                     X

                     X

                     X

                     Δημιουργία χρηματοδοτικού μηχανισμού και διασφάλιση πόρων για την αποτελεσματική εφαρμογή της ΕΣΕΣ

                     Δημιουργία μηχανισμού για το συντονισμό και την παροχή εξωτερικής χρηματοδότησης και εθνική υποστήριξη της εφαρμογής της ΕΣΕΣ

                     X

                     X

                     Εκπόνηση ενός βραχυπρόθεσμου και μακροπρόθεσμου σχεδίου εφαρμογής που στοχεύει στις πιθανές πηγές στήριξης της δράσης του ΕΣΕΣ

                     X

                     X

                     Διασφάλιση της στήριξης

                     X

                     X

                     Διασφάλιση μακροπρόθεσμης βιώσιμης εθνικής χρηματοδότησης για τη λειτουργία του ΣΕΝ

                     X

                     X

                     Σύστημα επαλήθευσης της νομιμότητας: θέσπιση επαλήθευσης της νομιμότητας

                     Ανάπτυξη συστημάτων

                     Αναθεώρηση του COCS για να ενσωματώσει τις απαιτήσεις της ΕΣΕΣ

                     X

                     X

                     Διαδικασίες επαλήθευσης της νομιμότητας που ενσωματώνουν τις καθορισθείσες νέες κανονιστικές απαιτήσεις

                     X

                     X

                     Ανάπτυξη συστημάτων διαχείρισης δεδομένων που ενσωματώνουν τις απαιτήσεις της ΕΣΕΣ

                     X

                     X

                     Θέσπιση αναλυτικών διαδικασιών και οδηγιών για εγκαταλελειμμένους κορμούς και κατασχεμένη ξυλεία

                     X

                     X

                     Αναλυτικές διαδικασίες και οδηγίες για εισαγόμενη ξυλεία

                     X

                     X

                     Ένταξη στο ΣΕΝ της εγχώριας αγοράς και του άτυπου τομέα

                     X

                     Ένταξη στο ΣΕΝ προϊόντων γεωργικής δραστηριότητας (ξυλεία από δένδρα καουτσούκ και άλλες φυτείες)

                     X

                     Θεσμική ενίσχυση

                     Πρόσληψη εξωτερικού φορέα παροχής υπηρεσιών (ΕΠΥ)

                     X

                     Σύσταση κυβερνητικού φορέα για την επίβλεψη της σύμβασης υπηρεσιών

                     X

                     Ο ΕΠΥ δημιουργεί και θέτει σε λειτουργία το ΣΕΝ (απόσπαση προσωπικού της ΑΔΑ στον ΕΠΥ)

                     X

                     X

                     X

                     X

                     X

                     Ο ΕΠΥ συμβάλλει στη δημιουργία ικανοτήτων διαφόρων κυβερνητικών οργανισμών για την επαλήθευση της νομιμότητας, όπως περιγράφεται στις αναλυτικές διαδικασίες

                     X

                     X

                     Μεταβίβαση των λειτουργιών στην ΔΕΛ, στην ΑΔΑ (λεπτομερής μεταβίβαση σε βασικά στάδια που θα ενσωματωθούν στη σύμβαση)

                     X

                     X

                     Σύστημα επαλήθευσης της νομιμότητας: θέσπιση αδειοδότησης

                     Η ΔΑΛ αναπτύσσει τις διαδικασίες αδειοδότησης

                     X

                     Η ΔΑΛ σταματάει σταδιακά την εφαρμογή των αδειών εξαγωγής και θέτει σε εφαρμογή το νέο σύστημα αδειών

                     X

                     Άδειες FLEGT για τις εξαγωγές προς την Ένωση και άλλες αγορές

                     X

                     X

                     X

                     X

                     Θέσπιση μηχανισμών επικοινωνίας με τις αρμόδιες αρχές της Ένωσης

                     X

                     Σύστημα επαλήθευσης της νομιμότητας: θέσπιση ανεξάρτητου ελέγχου

                     Πρόσληψη ανεξάρτητου ελεγκτή

                     X

                     Ανάπτυξη διαδικασιών λειτουργίας σε συνεννόηση με την ΚΕΕ

                     X

                     Έναρξη ανεξάρτητων ελέγχων και δημοσίευση εκθέσεων

                     X

                     X

                     X

                     X

                     X

                     Άδειες FLEGT αποδεκτές στην Ένωση

                     Εξωτερική αξιολόγηση της λειτουργίας του ΣΕΝ και των διαδικασιών της Ένωση · πραγματοποίηση προσαρμογών, εάν είναι απαραίτητο (βλ. παράρτημα VI)

                     X

                     Η ΚΕΕ επιβεβαιώνει την ημερομηνία κατά την οποία η Ένωση αρχίζει να δέχεται άδειες FLEGT

                     X

                     Έναρξη της λειτουργίας του ΣΕΝ και αποδοχή αδειών από την Ένωση

                     X

                     Θέσπιση της παρακολούθησης από την κοινωνία των πολιτών

                     Δημιουργία ικανοτήτων για την κοινωνία των πολιτών (ΚΠ) για την άσκηση της παρακολούθησης

                     X

                     X

                     Λεπτομερής σχεδιασμός της παρακολούθησης από την ΚΠ

                     X

                     Θέσπιση της παρακολούθησης από την ΚΠ

                     X

                     X

                     X

                     X

                     X

                     Επιβολή της νομοθεσίας και βελτίωση κανονιστικού πλαισίου

                     Έκδοση κανονισμών για τα κοινοτικά δάση

                     X

                     Επικαιροποίηση του ορισμού της νομιμότητας (ΟΝ)

                     X

                     Έκδοση κανονισμών για τη χρήση αλυσοπρίονων

                     X

                     Επικαιροποίηση του ΟΝ

                     X

                     Έκδοση κανονισμού για τους εγκαταλελειμμένους κορμούς σε περιοχές παραχώρησης

                     X

                     Έκδοση κανονισμού για την ξυλεία υπό διαμετακόμιση

                     X

                     Θέσπιση λεπτομερών διαδικασιών και οδηγιών για την ξυλεία υπό διαμετακόμιση

                     X

                     X

                     Έκδοση κανονισμών για την εισαγόμενη ξυλεία

                     X

                     Έκδοση κανονισμών για την κατασχεμένη ξυλεία

                     X

                     Βελτίωση διαδικασιών για κοινωνικές συμφωνίες και άλλες ισχύουσες κοινωνικές και περιβαλλοντικές διατάξεις

                     X

                     X

                     Τροποποιήσεις του ΟΝ

                     X

                     X

                     Επανεξέταση των κανονισμών που περιέχονται στον ΟΝ, με βάση την πρακτική εμπειρία από την εφαρμογή του ΣΕΝ

                     X

                     Ενίσχυση της ικανότητας εφαρμογής της νομοθεσίας

                     X

                     X

                     X

                     Θέσπιση ρύθμισης και παρακολούθησης της εγχώριας αγοράς

                     Θέσπιση στο ΣΕΝ διαδικασιών νομικής επαλήθευσης για την εγχώρια αγορά (ένταξη στην επαλήθευση της νομιμότητας και στο COCS)

                     X

                     X

                     Θέσπιση συστήματος συλλογής πληροφοριών

                     X

                     Αξιολόγηση της συνεισφοράς του άτυπου τομέα στην εθνική (τοπική) οικονομία (η τακτική παρακολούθηση θα καθιερωθεί σε μεταγενέστερο στάδιο)

                     X

                     Κατάρτιση χειριστών αλυσοπρίονου, ώστε να εργάζονται με βάση τους νέους κανονισμούς και διαδικασίες

                     X

                     X

                     X

                     X

                     X

                     Παρακολούθηση της επίπτωσης της ΕΣΕΣ

                     Παρακολούθηση της οργάνωσης που προσλαμβάνεται για τη διεξαγωγή των βασικών μελετών

                     X

                     Συμφωνία με την ΚΕΕ για τον μηχανισμό παρακολούθησης

                     X

                     Συνήθης παρακολούθηση με υποβολή εκθέσεων στην ΚΕΕ

                     X

                     X

                     X

                     X

                     X

                     Επικοινωνία

                     Εκπόνηση και εφαρμογή κοστολογημένου σχεδίου επικοινωνίας για την ευαισθητοποίηση του κοινού

                     P

                     I

                     I

                     I

                     I

                     I

                     Εμπορικές εκθέσεις με εμπορικούς εταίρους για την προώθηση των οφελών από την ξυλεία στο πλαίσιο των αδειών FLEGT

                     X

                     X

                     X

                     Δημιουργία χώρων και ικανότητας ενημέρωσης του κοινού (βλ. παράρτημα ΙΧ)

                     X

                     X

                     X

                     Κατευθυντήριες γραμμές για την ανάπτυξη κοινωνικών συμφωνιών

                     X

                     X

                     X

                     Στοχευμένες οδηγίες σε διάφορους ενδιαφερόμενους φορείς για συμμόρφωση με το ΣΕΝ

                     X

                     X

                     X

                     X

                     Παρακολούθηση της ΕΣΕΣ και δημοσίευση εκθέσεων της ΚΕΕ

                     X

                     X

                     X

                     X

                     X

                     X

         ΠΑΡΑΡΤΗΜΑ VIII

            ΣΥΝΟΔΕΥΤΙΚΑ ΜΕΤΡΑ

         1.   ΠΛΑΙΣΙΟ
         Ο δασικός τομέας στη Λιβερία είναι σε πορεία ανάκαμψης και αναδιάταξης μετά την άρση των κυρώσεων του ΟΗΕ κατά της υλοτομίας το 2006. Έχει δημιουργηθεί το νέο νομοθετικό πλαίσιο και έχουν ταυτοποιηθεί δασικές εκτάσεις για διατήρηση, για εμπορική αξιοποίηση και για την ανάπτυξη κοινοτικών δασών. Εκπονούνται νέοι κανονισμοί για τη ρύθμιση του άτυπου τομέα, γνωστού ως «υλοτόμηση με αλυσοπρίονο» που εφοδιάζει κυρίως την εγχώρια αγορά.
         Επανεξέταση της ικανότητας των δημόσιων υπηρεσιών, των φορέων του ιδιωτικού τομέα και της κοινωνίας των πολιτών να ασκούν τα καθήκοντα που ορίζονται στο νέο νομοθετικό πλαίσιο και στο πλαίσιο πολιτικής, που πραγματοποιήθηκε το Δεκέμβριο του 2010 κατά την προετοιμασία της εθελοντικής συμφωνίας εταιρικής σχέσης (ΕΣΕΣ), έδειξε ότι υπάρχει μεγάλο χάσμα ανάμεσα στις σκοπούμενες λειτουργίες και την τρέχουσα ικανότητα. Η αποτελεσματική λειτουργία του συστήματος επαλήθευσης της νομιμότητας (ΣΕΝ) που ορίζεται στην παρούσα συμφωνία θα απαιτήσει την ενίσχυση της ικανότητας για βασικές ρυθμιστικές λειτουργίες παράλληλα με την αναβάθμιση των συστημάτων που περιγράφονται στο παράρτημα ΙΙ.
         Η Λιβερία θα λάβει ένα φάσμα συνοδευτικών μέτρων, σύμφωνα με το άρθρο 15 παράγραφος 1 της παρούσας συμφωνίας, σε συνεργασία με τα κράτη μέλη της Ένωσης, την Ευρωπαϊκή Επιτροπή και άλλους αναπτυξιακούς εταίρους, για την αποτελεσματική εφαρμογή της παρούσας συμφωνίας. Τα μέτρα αυτά περιλαμβάνουν:

                     α)

                     τη δημιουργία μηχανισμών εφαρμογής για τη διασφάλιση αποτελεσματικού συντονισμού·

                     β)

                     τη δημιουργία ικανοτήτων των βασικών εμπλεκόμενων φορέων·

                     γ)

                     τη θέσπιση συστήματος επαλήθευσης της νομιμότητας·

                     δ)

                     την ενίσχυση του νομικού και κανονιστικού πλαισίου·

                     ε)

                     την παρακολούθηση του εγχώριου εμπορίου ξυλείας και της σημασίας του για την εθνική οικονομία·

                     στ)

                     την παρακολούθηση της επίπτωσης της ΕΣΕΣ συμπεριλαμβανομένης της επίπτωσης στις τοπικές κοινότητες και τους φορείς του ιδιωτικού τομέα·

                     ζ)

                     παρακολούθηση της εφαρμογής της ΕΣΕΣ·

                     η)

                     επικοινωνία με εθνικούς και διεθνείς παράγοντες·

                     θ)

                     επικαιροποίηση του στρατηγικού πλαισίου για τον δασικό τομέα.

               Τα πιθανά συνοδευτικά μέτρα παρουσιάζονται στη συνέχεια. Τα μέτρα αυτά θα αναπτυχθούν διεξοδικότερα σε αναλυτικά σχέδια δράσης, συμπεριλαμβανομένων χρονοδιαγραμμάτων επενδύσεων, σε ένα πρώιμο στάδιο της εφαρμογής της ΕΣΕΣ.
         2.   ΜΗΧΑΝΙΣΜΟΙ ΕΦΑΡΜΟΓΗΣ
         Θα δημιουργηθούν θεσμικοί μηχανισμοί που θα επιτρέψουν την ομαλή λειτουργία και τον συντονισμό μεταξύ κυβερνητικών και μη κυβερνητικών φορέων που συμμετέχουν στην εφαρμογή της ΕΣΕΣ. Ειδικότερα, με βάση τους υφιστάμενους μηχανισμούς θα δημιουργηθούν δύο νέες υπηρεσίες στο εσωτερικό της Αρχής Δασικής Ανάπτυξης (ΑΔΑ), η Διεύθυνση Επαλήθευσης της Λιβερίας (ΔΕΛ) και η Διεύθυνση Αδειοδοτήσεων της Λιβερίας (ΔΑΛ). Μία από τις προτεραιότητες κατά το πρώτο έτος θα είναι η δημιουργία μηχανισμού συντονισμού μεταξύ των κυβερνητικών οργανισμών και η αναβάθμιση της ικανότητας των υφισταμένων υπηρεσιών να αναλάβουν νέα καθήκοντα. Συγκεκριμένα, το πρώτο έτος εφαρμογής θα δημιουργηθεί μηχανισμός διαχείρισης του συστήματος επαλήθευσης/σύνδεσης της πρώτης ύλης με το τελικό προϊόν (COCS) το οποίο έχει ανατεθεί σε εξωτερικό φορέα. Κατά το προπαρασκευαστικό στάδιο της εφαρμογής θα δοθεί προτεραιότητα στην τεχνική υποστήριξη για τον σχεδιασμό και τη δημιουργία των απαιτούμενων ικανοτήτων (π.χ. περιγραφές θέσεων εργασίας, προσλήψεις προσωπικού και εμπειρογνωμόνων και διυπηρεσιακή επικοινωνία μεταξύ της ΑΔΑ και άλλων οργανισμών, π.χ. του Οργανισμού Προστασίας Περιβάλλοντος και των Υπουργείων Εμπορίου και Βιομηχανίας, Εργασίας, Γεωργίας και Οικονομικών (Γραφείο Παραχωρήσεων και Τελωνεία).
         3.   ΔΗΜΙΟΥΡΓΙΑ ΙΚΑΝΟΤΗΤΩΝ
         Θα απαιτηθεί δημιουργία ικανοτήτων για όλα τα μέρη που συμμετέχουν στην εφαρμογή της ΕΣΕΣ. Ο σχεδιασμός της θα πρέπει να λαμβάνει υπόψη την τρέχουσα και τη σχεδιαζόμενη στήριξη του τομέα, όπως ορίζεται στο άρθρο 15 της παρούσας συμφωνίας. Η δημιουργία ικανοτήτων περιλαμβάνει: α) τεχνική κατάρτιση για δημόσιους οργανισμούς, ιδίως την ΑΔΑ, τον Οργανισμό Προστασίας Περιβάλλοντος και τα Τελωνεία, β) κατάρτιση για το προσωπικό της ΑΔΑ που εργάζεται με τον εξωτερικό φορέα παροχής υπηρεσιών, γ) κατάρτιση για ομάδες της κοινωνίας των πολιτών, ώστε να είναι σε θέση να παρακολουθούν τη λειτουργία του ΣΕΝ και να βοηθούν τις τοπικές κοινότητες να συμμετέχουν σε δράσεις στον τομέα των δασών, δ) παροχή βοήθειας σε ομάδες υλοτόμων με αλυσοπρίονο που εργάζονται στα πλαίσια συνεταιρισμού και ανάπτυξη τεχνικών ικανοτήτων, ε) κατάρτιση στη διαχείριση πληροφοριών για το ΣΕΝ και τρέχουσα ικανότητα ανάλυσης και δημοσίευσης πληροφοριών για τον τομέα και στ) βελτίωση ικανοτήτων με τη βοήθεια της τεχνολογίας, περιλαμβανομένης της παροχής επαρκούς εξοπλισμού, λογισμικού και μέσων επικοινωνίας.
         Για να κατευθύνει το σημαντικό έργο της δημιουργίας ικανοτήτων και με βάση την ανάλυση για την έλλειψη ικανοτήτων, η οποία πραγματοποιήθηκε το Δεκέμβριο του 2010, η Λιβερία θα αναπτύξει ένα συνολικό κοστολογημένο πενταετές σχέδιο κατάρτισης, που θα αποτυπώνει τις τρέχουσες και προγραμματιζόμενες πρωτοβουλίες, θα κάνει διάκριση ανάμεσα στην κατάρτιση στον τόπο εργασίας από τον φορέα παροχής υπηρεσιών επαλήθευσης/COCS και σε άλλες μορφές απαιτούμενης κατάρτισης και θα εντοπίσει τις ενέργειες κατάρτισης που θα μπορούσαν να καλύπτονται από τις υφιστάμενες πρωτοβουλίες για τις οποίες απαιτείται συμπληρωματική κατάρτιση, προσαρμοσμένη στις απαιτήσεις της ΕΣΕΣ.
         Επιπλέον, η Λιβερία θα αναπτύξει ένα πενταετές επενδυτικό σχέδιο, προσδιορίζοντας τον απαιτούμενο εξοπλισμό και το λειτουργικό κόστος του, την κατασκευή ή την ανακαίνιση και συντήρηση εγκαταστάσεων, τις επενδύσεις που θα πραγματοποιηθούν από τον φορέα παροχής υπηρεσιών για ενδεχόμενη μεταβίβαση, αυτές που θα πραγματοποιηθούν βάσει των υφισταμένων χρηματοδοτούμενων πρωτοβουλιών και εκείνες που θα απαιτήσουν πρόσθετη χρηματοδότηση. Όπως αναφέρεται στο άρθρο 15 της παρούσας συμφωνίας, τα μέρη θα εργαστούν από κοινού βάσει των υφισταμένων ρυθμίσεων για να διασφαλίσουν τους απαιτούμενους πόρους γι' αυτή τη δημιουργία ικανοτήτων.
         4.   ΜΗΧΑΝΙΣΜΟΙ ΧΡΗΜΑΤΟΔΟΤΗΣΗΣ
         Είναι απαραίτητο να καταρτιστούν αναλυτικοί προϋπολογισμοί και να ρυθμιστεί η χρηματοδότηση για όλα τα μέτρα που περιγράφονται στο παρόν παράρτημα. Οι ρυθμίσεις χρηματοδότησης θα περιλαμβάνουν καθορισμό της ίδιας συνεισφοράς που θα μπορεί να εξασφαλίσει η Λιβερία από δικούς της πόρους και προσδιορισμό των πόρων που θα πρέπει να εξευρεθούν από χορηγούς και με τον εντοπισμό δυνητικών χορηγών και εξασφάλιση της δέσμευσής τους. Τα βασικά μέτρα μπορεί να περιλαμβάνουν:

                     α)

                     τον καθορισμό μηχανισμού χρηματοδότησης·

                     β)

                     την κατάρτιση ενός συνολικού βραχυπρόθεσμου και μακροπρόθεσμου προϋπολογισμού και αναλυτικών προτάσεων και πηγών για τη χρηματοδότηση της εφαρμογής της ΕΣΕΣ·

                     γ)

                     τον εντοπισμό της στήριξης από πόρους της Λιβερίας και της ενίσχυσης που θα απαιτηθεί από την Ένωση και άλλους εταίρους αναπτυξιακής βοήθειας, συμπεριλαμβανομένου του συντονισμού της βοήθειας των υφισταμένων δωρητών, κατά περίπτωση·

                     δ)

                     την εξασφάλιση κεφαλαίων.

               5.   Η ΘΕΣΠΙΣΗ ΤΟΥ ΣΕΝ
         Το ΣΕΝ θα βασίζεται στα υφιστάμενα συστήματα και μηχανισμούς που λειτουργούν ήδη στη Λιβερία. Απαιτείται στήριξη για την αναβάθμιση των συστημάτων, ώστε να διασφαλιστεί η επαλήθευση της συμμόρφωσης με τον ορισμό της νομιμότητας που αναφέρεται στο παράρτημα ΙΙ, μέσω της εφαρμογής των διαδικασιών που περιγράφονται στο εν λόγω παράρτημα. Τα συνοδευτικά μέτρα θα επικεντρώνονται στη δράση που είναι αναγκαία για τον προσδιορισμό της λειτουργικής ικανότητας σε ένα φάσμα διαφορετικών κυβερνητικών οργανισμών και στη θέσπιση του ανεξάρτητου ελέγχου. Αφορούν τη θέσπιση της λειτουργίας επαλήθευσης της νομιμότητας στο σύστημα αδειών FLEGT και τη λειτουργία του ανεξάρτητου ελέγχου και την αναβάθμιση του υφισταμένου COCS, προκειμένου να ικανοποιήσει τις απαιτήσεις του ΣΕΝ.
         5.1.   Θέσπιση του συστήματος επαλήθευσης της νομιμότητας
         Η Λιβερία θα αναθέσει σε εξωτερικό φορέα παροχής υπηρεσιών τις εργασίες δημιουργίας, λειτουργίας και μεταβίβασης της επαλήθευσης της νομιμότητας και του COCS σε περίοδο πέντε ετών. Βασικό στοιχείο των καθηκόντων θα είναι η δημιουργία της ικανότητας των αρμόδιων κυβερνητικών οργανισμών να ασκούν τα απαιτούμενα καθήκοντα. Ο εξωτερικός φορέας παροχής υπηρεσιών θα λειτουργήσει άμεσα με το προσωπικό της ΑΔΑ που θα αποσπαστεί στην υπηρεσία του, η οποία μακροπρόθεσμα θα εξελιχθεί σε ΔΕΛ. Τα βασικά μέτρα περιλαμβάνουν:

                     α)

                     πρόσληψη έμπειρου αντιπροσώπου πελατών που θα βοηθήσει στη σύνταξη των αναλυτικών προδιαγραφών και των εγγράφων της σύμβασης για τον φορέα παροχής υπηρεσιών και τις διαδικασίες επιλογής·

                     β)

                     την προκήρυξη προσκλήσεων για την παραλαβή, προεπιλογή και αξιολόγηση προτάσεων για τον φορέα παροχής υπηρεσιών·

                     γ)

                     τη διαπραγμάτευση σύμβασης με τον φορέα παροχής υπηρεσιών στη βάση build-operate-transfer (κατασκευή, εκμετάλλευση, εξώνηση)·

                     δ)

                     μετάταξη προσωπικού της ΑΔΑ στον φορέα παροχής υπηρεσιών·

                     ε)

                     δημιουργία μηχανισμού επίβλεψης για την παρακολούθηση του φορέα παροχής υπηρεσιών·

                     στ)

                     δημιουργία και θέση σε λειτουργία του ΣΕΝ που περιγράφεται στο παράρτημα ΙΙ της παρούσας συμφωνίας·

                     ζ)

                     εισαγωγή των εργασιών των πριστηρίων και της παραγωγής ροκανιδιού ξυλείας καουτσούκ στο COCS·

                     η)

                     ένταξη της εισαγόμενης ξυλείας και της κατασχεμένης ξυλείας στο COCS·

                     θ)

                     επέκταση του ΣΕΝ ώστε να περιλάβει την ξυλεία που παράγεται για την εγχώρια αγορά·

                     ι)

                     εφαρμογή συστημάτων μεταβίβασης από τον φορέα παροχής υπηρεσιών στην ΑΔΑ.

               5.2.   Σύσταση της Διεύθυνσης Αδειοδοτήσεων της Λιβερίας
         Η ΑΔΑ θα συστήσει μια διεύθυνση αδειοδοτήσεων που θα είναι υπεύθυνη για την έκδοση αδειών FLEGT για όλες τις εξαγωγές. Θα αναπτύξει τις αναλυτικές διαδικασίες για τις άδειες FLEGT και θα διασφαλίσει τη συνέπεια με τις διαδικασίες εξαγωγής, καταργώντας σταδιακά το ισχύον σύστημα των αδειών εξαγωγής, ενώ θα αρχίσει να λειτουργεί το σύστημα αδειών FLEGT. Για τον σκοπό αυτό, τα βασικά μέτρα περιλαμβάνουν:

                     α)

                     με τη βοήθεια πραγματογνωμοσύνης, κατά περίπτωση, ανάπτυξη πρόσθετων πάγιων διαδικασιών για την προσαρμογή του ισχύοντος συστήματος αδειών εξαγωγής στο σύστημα αδειών FLEGΤ·

                     β)

                     σύσταση της Διεύθυνσης στο εσωτερικό της ΑΔΑ·

                     γ)

                     πρόσληψη προσωπικού τεχνικού συμβούλου·

                     δ)

                     σύνταξη κανονισμών σχετικά με την αδειοδότηση για εξαγωγές·

                     ε)

                     σταδιακή κατάργηση των αδειών εξαγωγής·

                     στ)

                     έκδοση αδειών FLEGΤ·

                     ζ)

                     θέσπιση μηχανισμών επικοινωνίας με τις αρμόδιες αρχές της Ένωσης.

               5.3.   Θέσπιση ανεξάρτητου μηχανισμού ελέγχου
         Όπως αναφέρεται στο παράρτημα V, η Λιβερία θα προσλάβει έναν ανεξάρτητο ελεγκτή (ΑΕ) για να διασφαλίσει την ομαλή λειτουργία του ΣΕΝ και να προσδώσει αξιοπιστία στα συστήματα, ιδίως για τις διεθνείς αγορές. Η Λιβερία θα προσλάβει τον ΑΕ σε διαβούλευση με την Ένωση, σύμφωνα με τις διαδικασίες συμβάσεων προμηθειών της Λιβερίας και με τις οδηγίες που ορίζονται στο παράρτημα V. Για τον σκοπό αυτό, οι βασικές δράσεις μπορεί να περιλαμβάνουν:

                     α)

                     δημοσίευση, προεπιλογή, επιλογή και διαπραγμάτευση με τον ΑΕ·

                     β)

                     ανάπτυξη λεπτομερών διαδικασιών για τον ανεξάρτητο έλεγχο, σε συμφωνία με την Κοινή Επιτροπή Εφαρμογής (ΚΕΕ)·

                     γ)

                     έναρξη της διενέργειας ανεξάρτητων ελέγχων·

                     δ)

                     δημιουργία ικανοτήτων επανεξέτασης και υποβολής εκθέσεων.

               5.4.   Εξωτερική εξέταση του ΣΕΝ εν λειτουργία
         Όπως αναφέρεται στο παράρτημα VΙ, το ΣΕΝ θα υπόκειται σε ανεξάρτητη τεχνική αξιολόγηση πριν τεθεί σε πλήρη εφαρμογή το σύστημα αδειών και πριν οι αρχές της Ένωσης αποδεχθούν τις άδειες FLEGT. Τα βασικά μέτρα περιλαμβάνουν:

                     α)

                     τη διενέργεια ανεξάρτητης αξιολόγησης του ΣΕΝ, την επανεξέταση των αποτελεσμάτων και την προσαρμογή των συστημάτων, εάν είναι απαραίτητο·

                     β)

                     την ενημέρωση της ΚΕΕ για τα αποτελέσματα της αξιολόγησης και τον από κοινού καθορισμό μιας ημερομηνίας για να τεθεί σε λειτουργία το σύστημα αδειών και θα ζητηθεί από τις αρχές της Ένωσης να επαληθεύσουν τις άδειες FLEGT πριν την είσοδο στην αγορά της Ένωσης.

               6.   ΕΝΙΣΧΥΣΗ ΤΩΝ ΜΕΣΩΝ ΕΠΙΒΟΛΗΣ ΤΗΣ ΝΟΜΟΘΕΣΙΑΣ ΚΑΙ ΤΟΥ ΚΑΝΟΝΙΣΤΙΚΟΥ ΠΛΑΙΣΙΟΥ
         Παράλληλα με την εφαρμογή του ΣΕΝ, η Λιβερία θα εξετάσει την αποτελεσματικότητα του ρυθμιστικού συστήματος και του συστήματος επιβολής της νομοθεσίας και τη συνοχή του νομικού πλαισίου που διέπει τον δασικό τομέα, επιφέροντας τις απαραίτητες βελτιώσεις. Η ανάπτυξη του ορισμού της νομιμότητας και οι διαβουλεύσεις και οι επιτόπου έλεγχοι που πραγματοποιήθηκαν κατά τη διάρκεια της ανάπτυξης του συστήματος κατέδειξαν ορισμένους τομείς ρυθμίσεων στους οποίους απαιτούνται περαιτέρω τροποποιήσεις, ώστε να υπάρξουν σαφείς οδηγίες προς τους οικονομικούς φορείς. Τα βασικά μέτρα μπορεί να περιλαμβάνουν:

                     α)

                     την πρόβλεψη αναθεώρησης του κανονιστικού πλαισίου μετά από πέντε έτη εφαρμογής του ΣΕΝ, ώστε να υπάρξει χρόνος να επισημανθούν προβλήματα ως προς την πρακτική εφαρμογή και την επαλήθευση της νομικής συμμόρφωσης·

                     β)

                     βελτιώσεις στους κάτωθι τομείς του κανονιστικού πλαισίου: κατευθυντήριες γραμμές για τη διαπραγμάτευση κοινωνικών συμφωνιών· κανονιστικές ρυθμίσεις για τα κοινοτικά δάση· διαδικασίες χειρισμού εγκαταλελειμμένης ξυλείας· διαδικασίες χειρισμού κατασχεμένης ξυλείας εξαιτίας παραβάσεων του νόμου· οδηγίες για τον τρόπο ενσωμάτωσης των συστημάτων ανεξάρτητης πιστοποίησης στο ΣΕΝ· διαδικασίες κατάρτισης του καταλόγου αποκλεισμού· διαδικασίες ιχνηλάτησης της ξυλείας στις εγκαταστάσεις μεταποίησης· ρυθμίσεις για την πρόσβαση τρίτων και τη χρήση των πόρων σε μια περιοχή παραχώρησης εκμετάλλευσης· ρύθμιση της υλοτόμησης με αλυσοπρίονο· κανονιστικές ρυθμίσεις για τις εισαγωγές και τη διαμετακόμιση ξυλείας· βελτίωση των διαδικασιών ΑΠΕ και περιβαλλοντικής διαχείρισης εντός των περιοχών με συμβάσεις εκμετάλλευσης·

                     γ)

                     ενίσχυση των κανονιστικών ρυθμίσεων για την ασφάλεια και κοινωνική πρόνοια των εργαζομένων που απασχολούνται στον κλάδο της υλοτομίας·

                     δ)

                     κάθε απαραίτητη αναπροσαρμογή του πίνακα επαλήθευσης της νομιμότητας που περιγράφεται στο παράρτημα ΙΙ, μετά από τροποποιήσεις των νομοθετικών και κανονιστικών διατάξεων.

               7.   ΠΑΡΑΚΟΛΟΥΘΗΣΗ ΤΗΣ ΕΓΧΩΡΙΑΣ ΑΓΟΡΑΣ ΞΥΛΕΙΑΣ
         Η εγχώρια αγορά ξυλείας είναι πολύ σημαντική για την εθνική οικονομία, στοιχείο που δεν έχει γίνει επαρκώς κατανοητό, και σε μεγάλο βαθμό μη ρυθμιζόμενη. Η Λιβερία θα εκδώσει νέους κανονισμούς για να διευκολύνει τη λειτουργία επιχειρηματιών που ασκούν υλοτόμηση μικρής κλίμακας με αλυσοπρίονο. Η παραγωγή ξυλείας για την εγχώρια αγορά θα ενσωματωθεί στο ΣΕΝ και θα ληφθούν ρυθμιστικά μέτρα για να διασφαλιστεί η καλύτερη ρύθμιση, το θεμιτό εμπόριο και να υπάρχουν περιβαλλοντικές διασφαλίσεις σε αυτό που αποτελεί σήμερα τον άτυπο τομέα που λειτουργεί εκτός του ρυθμιζόμενου συστήματος. Τα βασικά μέτρα μπορεί να περιλαμβάνουν:

                     α)

                     την οργάνωση της εγχώριας αγοράς ξυλείας·

                     β)

                     τη βελτίωση του νομικού πλαισίου όσον αφορά την εγχώρια αγορά ξυλείας·

                     γ)

                     τη θέσπιση ενός συστήματος πληροφόρησης·

                     δ)

                     τη θέσπιση ενός κατάλληλου συστήματος ιχνηλασιμότητας για τα προϊόντα ξυλείας που πωλούνται στην εγχώρια αγορά·

                     ε)

                     την ενσωμάτωση στο ΣΕΝ των πωλήσεων ξυλείας στη εγχώρια αγορά.

               8.   ΠΑΡΑΚΟΛΟΥΘΗΣΗ ΤΗΣ ΕΠΙΠΤΩΣΗΣ ΤΗΣ ΕΣΕΣ
         Η παρακολούθηση της κοινωνικής και περιβαλλοντικής επίπτωσης της ΕΣΕΣ καθώς και της επίπτωσής της στην αγορά, γενικά και με ειδικότερη έμφαση στις κοινότητες που εξαρτώνται από τα δάση, είναι απαραίτητη για να διασφαλιστεί ότι η ΕΣΕΣ παράγει τα επιδιωκόμενα αποτελέσματα. Προς τούτο, τα βασικά μέτρα μπορεί να περιλαμβάνουν: τον σχεδιασμό ενός πλαισίου παρακολούθησης, περιλαμβανομένων των βασικών κατευθύνσεων και κοινά αποδεκτών δεικτών που καλύπτουν στοιχεία όπως βελτιώσεις των δομών διακυβέρνησης, παραχώρηση δικαιωμάτων δασικής εκμετάλλευσης, κοινωνικές συμφωνίες και επιμερισμός οφελών με τις επηρεαζόμενες κοινότητες, ποσότητες ξυλείας που υπόκεινται σε ρύθμιση σε σύγκριση με τις ποσότητες που δεν υπόκεινται ακόμη σε ρύθμιση· αποδεικτικά στοιχεία για την εφαρμογή του νόμου, ποσότητες κατασχεμένης ξυλείας και τρόποι διάθεσής της, αποτελεσματικότητα του εισπρακτικού μηχανισμού, αποτελεσματικότητα της εκταμίευσης εσόδων στις επηρεαζόμενες κοινότητες, αγορές για την ξυλεία της Λιβερίας και επίπτωση της ΕΣΕΣ στην ανταγωνιστικότητά της. Η ΚΕΕ θα δημιουργήσει αποτελεσματικό μηχανισμό παρακολούθησης, όπως αναφέρεται στο παράρτημα Χ.
         9.   ΠΑΡΑΚΟΛΟΥΘΗΣΗ ΤΗΣ ΕΦΑΡΜΟΓΗΣ ΤΗΣ ΕΣΕΣ
         Η ΚΕΕ έχει τη συνολική ευθύνη για την παρακολούθηση της εφαρμογής της ΕΣΕΣ. Στα καθήκοντά της περιλαμβάνονται η επανεξέταση και η λήψη μέτρων βάσει των εκθέσεων του ανεξάρτητου ελέγχου και η επανεξέταση της προαναφερθείσας παρακολούθησης των επιπτώσεων. Επιπλέον, και άλλοι ενδιαφερόμενοι φορείς, συμπεριλαμβανομένης της κοινωνίας των πολιτών, θα παρακολουθούν την εφαρμογή της ΕΣΕΣ και, με αυτό τον τρόπο, θα συμβάλλουν στην αποτελεσματική εφαρμογή του ΣΕΝ. Η ΚΕΕ θα λαμβάνει εκθέσεις από τους ενδιαφερόμενους φορείς και θα διασφαλίζει τη λειτουργία ενός αποτελεσματικού μηχανισμού χειρισμού καταγγελιών για την αντιμετώπιση των εντοπιζόμενων προβλημάτων. Τα βασικά μέτρα μπορεί να περιλαμβάνουν:

                     α)

                     τη στήριξη της εθνικής επιτροπής παρακολούθησης που αποτελείται από πολλούς συμμετέχοντες φορείς, η οποία περιγράφεται στο άρθρο 16 της παρούσας συμφωνίας, με την πραγματοποίηση τακτικών ανοικτών δημόσιων διαβουλεύσεων σχετικά με την εφαρμογή της ΕΣΕΣ, στις οποίες οι ενδιαφερόμενοι φορείς θα μπορούν να διατυπώνουν τις απόψεις τους·

                     β)

                     την παρακολούθηση από την κοινωνία των πολιτών, εξασφαλίζοντας μεταξύ άλλων ότι οι ανησυχίες στο επίπεδο των τοπικών κοινοτήτων διατυπώνονται και κοινοποιούνται στη ΔΕΛ, τη ΔΑΛ και τον ΑΕ, στην εθνική επιτροπή παρακολούθησης που αποτελείται από πολλούς φορείς και στην ΚΕΕ.

               10.   ΕΠΙΚΟΙΝΩΝΙΑ
         Η επικοινωνία στηρίζει την εφαρμογή της ΕΣΕΣ και έχει καθοριστική σημασία για τη διόρθωση της αρνητικής εικόνας του τομέα, λόγω της δύσκολης ιστορικής συγκυρίας του παρελθόντος της Λιβερίας και της κατάστασης του κλάδου της ξυλείας. Η ΕΣΕΣ αποτελεί ευκαιρία για την επίτευξη διαφάνειας, λογοδοσίας και νομιμότητας. Η δημοσιοποίηση των κυβερνητικών προσπαθειών για τη βελτίωση της διακυβέρνησης στον δασικό τομέα έχει μεγάλη σημασία. Η ΕΣΕΣ δεν θα επηρεάσει μόνο τη δημόσια διοίκηση, αλλά και διάφορες ομάδες ενδιαφερόμενων φορέων και το ευρύ κοινό και, ως εκ τούτου, απαιτεί μια συνολική στρατηγική επικοινωνίας που θα παρέχει όλη την αναγκαία πληροφόρηση σχετικά με την ΕΣΕΣ, τις επιπτώσεις και τα οφέλη από αυτήν, όχι μόνο σε οικονομικούς, αλλά και σε περιβαλλοντικούς και κοινωνικούς όρους. Η επικοινωνία για την προγραμματιζόμενη δράση και τα επιτεύγματα της ΕΣΕΣ θα αποσκοπεί επίσης:

                     α)

                     στην ενθάρρυνση της συμμετοχής και την εγγύηση της συνοχής των δράσεων των διαφόρων εμπλεκόμενων φορέων·

                     β)

                     στη διασφάλιση της πρόσβασης του κοινού στην πληροφόρηση για να διευκολυνθεί η παρακολούθηση·

                     γ)

                     στην προβολή της εικόνας της λιβεριανής ξυλείας στη διεθνή αγορά,

                     δ)

                     στην εξασφάλιση της στήριξης από το κοινό της δράσης που αναλαμβάνει η Λιβερία για την προώθηση της βιώσιμης διαχείρισης των δασικών πόρων και την ανάπτυξη των τοπικών κοινοτήτων που εξαρτώνται από αυτούς· και

                     ε)

                     στην προβολή των ευνοϊκών επιπτώσεων της ΕΣΕΣ στους εμπλεκόμενους φορείς και στο ευρύ κοινό.

               Για τον σκοπό αυτό, η Λιβερία θα στηρίξει μέτρα που εξασφαλίζουν την αποτελεσματική προβολή της φιλοδοξίας και των αποτελεσμάτων της ΕΣΕΣ. Τα βασικά μέτρα μπορεί να περιλαμβάνουν:

                     α)

                     την προετοιμασία και εφαρμογή μιας στρατηγικής επικοινωνίας με στόχο την ευαισθητοποίηση του κοινού με τη βοήθεια σύγχρονων και παραδοσιακών μέσων ενημέρωσης του κοινού και των φορέων του κλάδου της ξυλείας σχετικά με την εφαρμογή της ΕΣΕΣ, των επιπτώσεών της και των οφελών που προκύπτουν από αυτήν·

                     β)

                     τον εντοπισμό κατάλληλων ομάδων στόχου και τον σχεδιασμό συγκεκριμένων έντυπων και ηλεκτρονικών μηνυμάτων σχετικά με την ΕΣΕΣ για κάθε στοχευόμενο ακροατήριο, τα οποία θα επικαιροποιούνται τακτικά·

                     γ)

                     τη δημιουργία ενός μηχανισμού ανταλλαγής πληροφοριών για τη διάδοση των πληροφοριών στους εγχώριους και διεθνείς εταίρους, εξετάζοντας τη θέση την οποία πρέπει να καταλάβει στο συνολικό μηχανισμό εφαρμογής·

                     δ)

                     την οργάνωση εμπορικών εκθέσεων με τη συμμετοχή δυνητικών εμπορικών εταίρων για την προβολή των οφελών που παρουσιάζουν τα προϊόντα ξυλείας με άδεια FLEGΤ·

                     ε)

                     τη δημιουργία συστημάτων για τις αρμόδιες κυβερνητικές αρχές, ώστε να δημοσιεύουν πληροφορίες και να ανταποκρίνονται στα αιτήματα για πληροφόρηση βάσει του νόμου για την πρόσβαση στην ελεύθερη ενημέρωση, όπως αναφέρεται στο παράρτημα ΙΧ.

         ΠΑΡΑΡΤΗΜΑ IX

            ΜΕΤΡΑ ΕΝΗΜΕΡΩΣΗΣ ΤΟΥ ΚΟΙΝΟΥ ΚΑΙ ΔΙΑΦΑΝΕΙΑΣ

         Σύμφωνα με την επιθυμία της κυβέρνησης της Λιβερίας να υιοθετήσει ένα σύστημα διαφανούς και υπεύθυνης διαχείρισης των φυσικών πόρων, όπως δείχνει η αυστηρή εφαρμογή της πρωτοβουλίας για τη διαφάνεια των εξορυκτικών βιομηχανιών (ΠΔΕΒ), τα Μέρη συμφωνούν ότι η δημοσίευση των πληροφοριών και τα άλλα μέτρα διαφάνειας έχουν καθοριστική σημασία για την επιτυχή εφαρμογή της εθελοντικής συμφωνίας εταιρικής σχέσης (ΕΣΕΣ), όπως αναφέρεται στο άρθρο 21 της παρούσας συμφωνίας. Υπό αυτό το πρίσμα, και τα δύο Μέρη δεσμεύονται να δημοσιεύουν τακτικά όλες τις πληροφορίες που παρουσιάζουν ενδιαφέρον για τους εμπλεκόμενους φορείς και να διευκολύνουν την εφαρμογή και παρακολούθηση της ΕΣΕΣ. Το παρόν παράρτημα περιγράφει τις πληροφορίες που πρέπει να δημοσιεύει η κυβέρνηση της Λιβερίας οι οποίες μπορούν να δημοσιοποιούνται στο κοινό βάσει του νόμου της κυβέρνησης της Λιβερίας για την ελεύθερη πρόσβαση στην πληροφόρηση.
         1.   ΚΑΤΗΓΟΡΙΕΣ ΠΛΗΡΟΦΟΡΙΩΝ ΠΟΥ ΘΑ ΔΗΜΟΣΙΕΥΟΝΤΑΙ ΤΑΚΤΙΚΑ
         Οι κατωτέρω πληροφορίες θα δημοσιοποιούνται στο κοινό με τακτική δημοσίευση, όπως περιγράφεται στα τμήματα 2.5 και 2.6 του νόμου του 2010 για την ελεύθερη πρόσβαση στην ενημέρωση. Η ενημέρωση μπορεί να παρέχεται με διάφορα μέσα, ανάλογα με τη φύση των πληροφοριών και το ακροατήριο στόχου, όπως:

                     α)

                     δικτυακοί τόποι·

                     β)

                     μηχανισμός εφαρμογής από πολλαπλούς φορείς·

                     γ)

                     ανοικτές συνεδριάσεις·

                     δ)

                     συνεντεύξεις τύπου·

                     ε)

                     εθνικοί ραδιοφωνικοί σταθμοί και εφημερίδες·

                     στ)

                     φυλλάδια και ενημερωτικές επιστολές.

               Όπως αναφέρεται στο παράρτημα VIII, θα χαραχθεί μια συνολική στρατηγική επικοινωνίας για να στηρίξει τη διάδοση πληροφοριών σε όλους τους ενδιαφερόμενους φορείς, με τη χρήση των καταλληλότερων μέσων.
         1.1.   Πληροφορίες που αφορούν ειδικά την ΕΣΕΣ

                     α)

                     Η ΕΣΕΣ και όλα τα παραρτήματά της.

                     β)

                     Εκθέσεις της Κοινής Επιτροπής Εφαρμογής (ΚΕΕ) που πρέπει να περιέχουν τις ακόλουθες πληροφορίες:

                                 —

                                 αριθμός αδειών FLEGT που εκδίδει η Λιβερία,

                                 —

                                 αριθμός αιτήσεων αδειών FLEGT που απορρίπτονται,

                                 —

                                 περιπτώσεις παραβάσεων της διαδικασίας αδειοδότησης FLEGT στη Λιβερία και μέτρα για την αντιμετώπισή τους,

                                 —

                                 ετήσιες ποσότητες προϊόντων ξυλείας που εξάγονται στην Ένωση,

                                 —

                                 αριθμός αδειών FLEGT τις οποίες έχει λάβει η Ένωση,

                                 —

                                 ποσότητες προϊόντων ξυλείας που εισάγονται στην Ένωση στο πλαίσιο του συστήματος αδειών FLEGT, από τα κράτη μέλη της Ένωσης στα οποία πραγματοποιήθηκαν παρόμοιες εισαγωγές.

                     γ)

                     Εκθέσεις του ανεξάρτητου ελεγκτή.

                     δ)

                     Διαδικασίες που διέπουν τη λειτουργία της ΚΕΕ.

                     ε)

                     Υπομνήματα και άλλες εκθέσεις της ΚΕΕ, περιλαμβανομένων των μελετών παρακολούθησης και επιπτώσεων, όπως αναφέρεται στο παράρτημα Χ.

                     στ)

                     Διαδικασίες και όροι εντολής που διέπουν τη λειτουργία της εθνικής επιτροπής ενδιαφερόμενων φορέων για την παρακολούθηση της ΕΣΕΣ.

                     ζ)

                     Κατευθυντήριες γραμμές για συμμόρφωση με το ΣΕΝ που απευθύνονται σε διαφορετικούς φορείς.

                     η)

                     Κατευθυντήριες γραμμές για τις κοινωνικές συμφωνίες.

               1.2.   Πληροφορίες σχετικά με τη διαχείριση του δασικού τομέα

                     α)

                     Πληροφορίες σχετικά με τις κυβερνητικές υπηρεσίες που ασκούν την εποπτεία στον δασικό τομέα και έγγραφα που αυτές εκδίδουν βάσει των διατάξεων για τις δημοσιεύσεις που ορίζονται στα τμήματα 2.1 – 2.3 του νόμου του 2010 για την ελεύθερη πρόσβαση στην πληροφόρηση, ώστε να δημοσιοποιούνται οι πληροφορίες αυτές σε τακτά διαστήματα, που περιλαμβάνουν:

                                 —

                                 την εφαρμογή της νομοθεσίας του κυβερνητικού οργανισμού ή της αρχής,

                                 —

                                 την τρέχουσα πολιτική, τις διαδικασίες και τους κανόνες,

                                 —

                                 τους προϋπολογισμούς της,

                                 —

                                 τους οικονομικούς λογαριασμούς του οργανισμού ή της αρχής,

                                 —

                                 το οργανόγραμμα, περιλαμβανομένων των υπευθύνων υποβολής εκθέσεων,

                                 —

                                 τις σημαντικές συμβάσεις,

                                 —

                                 διαδικασία έφεσης κατά αποφάσεων της αρχής ή υπαλλήλων της,

                                 —

                                 ψηφίσματα του διοικητικού συμβουλίου,

                                 —

                                 εκθέσεις ελέγχου,

                                 —

                                 δημόσιες παρατηρήσεις, εκθέσεις, στρατηγικές και εγχειρίδια που αφορούν τον δασικό τομέα, σύμφωνα με το τμήμα 18.15 του εθνικού νόμου δασικής μεταρρύθμισης.

                     β)

                     Όλες οι νομοθετικές και κανονιστικές διατάξεις και οι διαδικασίες λειτουργίας που έχουν τεθεί σε εφαρμογή από την κυβέρνηση της Λιβερίας. Περιλαμβάνονται όλα τα στοιχεία του κανονιστικού πλαισίου τα οποία αναφέρονται στο λιβεριανό ορισμό της νομιμότητας στο παράρτημα ΙΙ.

               1.3.   Πληροφορίες σχετικά με την κατανομή των δασικών πόρων

                     α)

                     Εκδοθείσες άδειες δασικής εκμετάλλευσης, συμπεριλαμβανομένων των συμβάσεων πώλησης ξυλείας (ΣΠΞ), των συμβάσεων διαχείρισης δασών (ΣΔΔ), των συμφωνιών και αδειών λειτουργίας και μεταποίησης προϊόντων ξυλείας, συμπεριλαμβανομένης της άδειας δασικής εκμετάλλευσης (ΑΔΕ) και της άδειας ιδιωτικής χρήσης (ΑΙΧ).

                     β)

                     Συμφωνίες συμβάσεων παραχώρησης γεωργικής εκμετάλλευσης που αφορούν τα προϊόντα που απαριθμούνται στο παράρτημα Ι.

                     γ)

                     Έγγραφα που αφορούν την ανταγωνιστική διαδικασία υποβολής προσφορών: έκθεση της ομάδας αξιολόγησης προεπιλογής.

                     δ)

                     Ανάθεση συμβάσεων παραχώρησης.

                     ε)

                     Κοινωνικές συμφωνίες μεταξύ των δασικών κοινοτήτων και όλων των αναδόχων ή κατόχων αδειών.

                     στ)

                     Χάρτες κοινοτικών δασών και των περιοχών τους.

                     ζ)

                     Κατάλογος και χάρτες όλων των ΣΠΞ, ΑΙΧ, ΑΔΕ και ΣΔΔ που έχουν ανατεθεί.

               1.4.   Πληροφορίες για την παραγωγή δασικών πόρων

                     α)

                     Όγκος και χρηματική αξία (όπως καθορίζονται από τους εγκεκριμένους καταλόγους τιμών FOB) των υλοτομημένων δασικών πόρων, των μεταποιημένων δασικών προϊόντων και των εξαχθέντων δασικών προϊόντων, που αναφέρονται ως:

                                 —

                                 συνολική ετήσια παραγωγή,

                                 —

                                 ανά παραγόμενο είδος βάσει κάθε άδειας δασικής εκμετάλλευσης.

                     β)

                     Ετήσιος όγκος προϊόντων ξυλείας που έχουν εισαχθεί στη Λιβερία ή διήλθαν από το έδαφος της Λιβερίας.

               1.5.   Πληροφορίες σχετικά με τους δασικούς φόρους και τα έσοδα

                     α)

                     Πίνακας όλων των δασικών τελών και φόρων.

                     β)

                     Τιμές FOB.

               1.6.   Πληροφορίες για την εφαρμογή της νομοθεσίας σε περιοχές παραχώρησης

                     α)

                     Επιβαλλόμενες χρηματικές ποινές και κατάλογος αυτών που τις εξόφλησαν και όσων δεν τις πλήρωσαν ή δεν συμμορφώθηκαν.

                     β)

                     Ετήσιος όγκος προϊόντων ξυλείας που πωλήθηκαν με δημοπρασία και χρηματική αξία των πωλήσεων.

               2.   ΔΙΑΘΕΣΙΜΕΣ ΠΛΗΡΟΦΟΡΙΕΣ ΣΤΟ ΚΟΙΝΟ ΟΤΑΝ ΖΗΤΟΥΝΤΑΙ ΒΑΣΕΙ ΤΟΥ ΝΟΜΟΥ ΓΙΑ ΤΗΝ ΕΛΕΥΘΕΡΗ ΠΡΟΣΒΑΣΗ ΣΤΗΝ ΠΛΗΡΟΦΟΡΗΣΗ
         Οι διαδικασίες για την παροχή πρόσβασης σε πληροφορίες, μητρώα ή έγγραφα βάσει του παρόντος παραρτήματος είναι σύμφωνες με τις διαδικασίες που ορίζονται στο κεφάλαιο 3 τμήματα 3.1 – 3.14 του νόμου για την ελεύθερη πρόσβαση στην πληροφόρηση.
         2.1.   Πληροφορίες για την κατανομή των δασικών πόρων

                     α)

                     Έγγραφα σχετικά με την προεπιλογή τα οποία κοινοποιούνται κατόπιν αιτήσεως μετά την ολοκλήρωση της διαδικασίας προεπιλογής:

                                 —

                                 κατάλογος εταιρειών που προεπιλέχτηκαν.

                     β)

                     Έγγραφα που αφορούν την ανταγωνιστική διαδικασία υποβολής προσφορών τα οποία γνωστοποιούνται κατόπιν αιτήσεως μετά την επιλογή του πλειοδότη και την ενημέρωση όλων όσων υπέβαλαν προσφορά:

                                 —

                                 έγγραφα προσφορών,

                                 —

                                 έκθεση ομάδας αξιολόγησης προσφορών.

                     γ)

                     Κατάλογος προσώπων υπό απαγόρευση (π.χ. προσώπων στα οποία απαγορεύεται να κατέχουν συμμετοχή σε εταιρείες εμπορίας ξυλείας, επειδή κατέχουν δημόσιο αξίωμα).

                     δ)

                     Κατάλογος αποκλειόμενων προσώπων (π.χ. προσώπων που αποκλείονται από τον κλάδο υλοτομίας της Λιβερίας λόγω συμμετοχής στη χρήση, διαχείριση ή υλοτόμηση δασικών πόρων, ενώ συνέβαλαν ή υποκινούσαν πολιτικές ταραχές με τη χρήση όπλων).

                     ε)

                     Κατάλογος προσώπων υπό προσωρινή απαγόρευση (π.χ. λόγω αθέτησης οικονομικών υποχρεώσεων σε σχέση με την εκμετάλλευση δασικών πόρων).

                     στ)

                     Όλα τα έγγραφα, μητρώα και πληροφορίες που αφορούν εγκεκριμένες επιχειρήσεις και σχέδια δασικής διαχείρισης.

                     ζ)

                     Μίσθωση και ιδιοκτησία γης που υπόκειται σε άδεια εκμετάλλευσης δασικών πόρων.

                     η)

                     Ονόματα κατόχων δασικών εκτάσεων και σύντομη περιγραφή των περιοχών που καλύπτονται από την πρώτη άδεια δασικής εκμετάλλευσης του κατόχου (έκταση της περιοχής και τύπος δασικών πόρων).

               2.2.   Πληροφορίες σχετικά με την παραγωγή δασικών πόρων

                     α)

                     Όγκος και θέση της διαθέσιμης ξυλείας για υλοτόμηση βάσει της ετήσιας υλοτόμησης ανά παραχώρηση εκμετάλλευσης.

                     β)

                     Στοιχεία που διατηρούνται στη βάση δεδομένων του ΣΕΝ της Λιβερίας.

                     γ)

                     Ετήσιος όγκος προϊόντων ξυλείας που καταναλώνονται στην εγχώρια αγορά ανά τύπο προϊόντος και είδος.

               2.3.   Πληροφορίες για τη μεταποίηση

                     α)

                     Κατάλογος εγγεγραμμένων εταιρειών μεταποίησης και τα στοιχεία των συμβάσεών τους.

                     β)

                     Παραγωγική ικανότητα ανά μονάδα μεταποίησης ανά εταιρεία.

                     γ)

                     Ετήσιος όγκος μεταποιημένων κορμών ανά είδος και τύπο προϊόντος ανά μεταποιητή.

               2.4.   Πληροφορίες για τους δασικούς πόρους και τα έσοδα

                     α)

                     Ποσό των τελών και φόρων που έχουν υπολογιστεί για τις επιχειρήσεις στον δασικό τομέα από το Υπουργείο Οικονομικών και τα ποσά που έχουν καταβληθεί από κάθε ανάδοχο σύμβασης δασικής εκμετάλλευσης.

                     β)

                     Χρηματικό ποσό που εισέπραξε και κατέβαλε η κυβέρνηση στα ταμεία ανάπτυξης κοινοτικών δασών.

                     γ)

                     Χρηματικό ποσό που εισέπραξε και κατέβαλε το εθνικό ταμείο επιμερισμού των κερδών στις κοινότητες.

                     δ)

                     Χρηματικό ποσό που εισέπραξε και κατέβαλε το ταμείο στις κοινοτικές επιτροπές δασικής ανάπτυξης, με ανάλυση ανά επενδυτικό σχέδιο, ημερομηνία και επηρεαζόμενη κοινότητα.

                     ε)

                     Πορίσματα καταγγελιών των πολιτών σε σχέση με το ταμείο ανάπτυξης κοινοτικών δασών και το εθνικό ταμείο επιμερισμού των κερδών ή κάθε επιτροπή ανάπτυξης κοινοτικών δασών.

               2.5.   Ενημέρωση σχετικά με την εφαρμογή του νόμου στις περιοχές παραχώρησης της εκμετάλλευσης

                     α)

                     Κατηγορίες για παραβιάσεις, συλλήψεις, προφυλακίσεις και καταδίκες που συνδέονται με δραστηριότητες στο πλαίσιο αδειών εκμετάλλευσης δασικών πόρων, όπως καταγράφονται από την ΑΔΑ.

                     β)

                     Τιμολόγια καταβολής τελών για άδειες δασικής εκμετάλλευσης και στοιχεία για τις πληρωμές.

               3.   ΔΙΑΔΙΚΑΣΙΑ ΓΙΑ ΤΗΝ ΠΡΟΣΒΑΣΗ ΤΟΥ ΚΟΙΝΟΥ ΣΕ ΠΛΗΡΟΦΟΡΙΕΣ, ΜΗΤΡΩΑ ΚΑΙ ΕΓΓΡΑΦΑ
         Το παρόν παράρτημα είναι σύμφωνο με το νόμο της Λιβερίας περί ελεύθερης πρόσβασης στην πληροφόρηση, ο οποίος υποχρεώνει κάθε δημόσιο οργανισμό και ιδιωτική επιχείρηση που λαμβάνει δημόσια κεφάλαια και παροχές ή ασκεί δημόσιο λειτούργημα να ανακοινώνει τους τρόπους πρόσβασης του κοινού σε διάφορες πληροφορίες.
         Η ΑΔΑ και όλοι οι άλλοι δημόσιοι οργανισμοί έχουν αναπτύξει, ή αναπτύσσουν, διαδικασίες δημοσιοποίησης πληροφοριών στο κοινό.
         Για να είναι λειτουργικό αυτό το παράρτημα, πρέπει να αναπτυχθούν και να εγκριθούν οι διαδικασίες/κατευθυντήριες γραμμές/ή οδηγίες για την ικανοποίηση των αιτήσεων πληροφοριών. Ακόμη, κατά την εφαρμογή της παρούσας συμφωνίας θα αναπτυχθούν περαιτέρω οι διατάξεις σχετικά με την υποβολή εκθέσεων και την ενημέρωση του κοινού που εφαρμόζονται στην ΔΑΛ και στη ΔΕΛ.

         ΠΑΡΑΡΤΗΜΑ X

            ΚΑΘΗΚΟΝΤΑ ΤΗΣ ΚΟΙΝΗΣ ΕΠΙΤΡΟΠΗΣ ΕΦΑΡΜΟΓΗΣ

         Κατ' εφαρμογή του άρθρου 19 της παρούσας συμφωνίας, τα μέρη συγκροτούν φορέα παρακολούθησης και λήψης αποφάσεων με την ονομασία «κοινή επιτροπή εφαρμογής» (ΚΕΕ). Η ΚΕΕ θα είναι υπεύθυνη για την εποπτεία και παρακολούθηση της εφαρμογής της συμφωνίας. Η ΚΕΕ θα διευκολύνει το διάλογο και τις ανταλλαγές πληροφοριών σχετικά με τη λειτουργία της παρούσας συμφωνίας. Συγκεκριμένα η ΚΕΕ:

                     α)

                     όσον αφορά τη διαχείριση της παρούσας συμφωνίας:

                                 1.

                                 θα δημοσιεύει ετήσια έκθεση σχετικά με την εφαρμογή της παρούσας συμφωνίας, σύμφωνα με το παράρτημα ΙΧ,

                                 2.

                                 μετά την αξιολόγηση της λειτουργίας του συστήματος επαλήθευσης της νομιμότητας (ΣΕΝ) και βάσει των κριτηρίων αξιολόγησης που παρουσιάζονται στο παράρτημα VI, προτείνει την ημερομηνία έναρξης της λειτουργίας του συστήματος αδειών FLEGT,

                                 3.

                                 επανεξετάζει την πρόοδο ως προς την επίτευξη των στόχων και των χρονικά προσδιορισμένων μέτρων της παρούσας συμφωνίας καθώς και ζητήματα που σχετίζονται με την επίδοση της παρούσας συμφωνίας,

                                 4.

                                 προτείνει και/ή λαμβάνει μέτρα για τη βελτίωση της αποτελεσματικότητας της παρούσας συμφωνίας,

                                 5.

                                 τροποποιεί τα παραρτήματα, σύμφωνα με το άρθρο 26 της παρούσας συμφωνίας,

                                 6.

                                 εξετάζει τα θέματα που προκαλούν ανησυχία και τίθενται από τα Μέρη και καταβάλλει προσπάθεια να επιλύσει κάθε διαφορά που ενδέχεται να προκύψει κατά την εφαρμογή του άρθρου 10 της παρούσας συμφωνίας,

                                 7.

                                 εξετάζει τα θέματα που προκαλούν ανησυχία και τίθενται από τα Μέρη και προσπαθεί να επιλύει κάθε διαφορά που ενδέχεται να προκύψει σε περίπτωση διαφορετικών απόψεων μεταξύ των μερών, σύμφωνα με το άρθρο 24 της παρούσας συμφωνίας,

                                 8.

                                 δημοσιεύει εκθέσεις και υπόμνημα, καθιστώντας τις εργασίες της ΚΕΕ όσο το δυνατό περισσότερο διαφανείς,

                     β)

                     όσον αφορά την παρακολούθηση και αξιολόγηση της παρούσας συμφωνίας:

                                 1.

                                 παρακολουθεί τη συνολική πρόοδο της εφαρμογής της παρούσας συμφωνίας, περιλαμβανομένης της λειτουργίας του ΣΕΝ,

                                 2.

                                 πραγματοποιεί τακτικές κοινές αποστολές για την εξέταση της αποτελεσματικότητας της παρούσας συμφωνίας και των επιπτώσεών της, βάσει των διαθέσιμων πληροφοριών,

                                 3.

                                 παρακολουθεί και υποβάλλει περιοδικές εκθέσεις σχετικά με την κατάσταση της αγοράς, αναθέτει την εκπόνηση μελετών, εφόσον είναι απαραίτητο, και προτείνει τη λήψη μέτρων, ανταποκρινόμενη σε εκθέσεις για την κατάσταση της αγοράς,

                                 4.

                                 αξιολογεί την κοινωνική, οικονομική και περιβαλλοντική επίπτωση της παρούσας συμφωνίας, σύμφωνα με τη σχετική ορθή πρακτική και τα κριτήρια που θα εγκριθούν από τα Μέρη και αντιμετωπίζει προβλήματα που τίθενται από αυτές τις επισκοπήσεις και αξιολογήσεις,

                                 5.

                                 εντοπίζει δυσκολίες που σχετίζονται με την εφαρμογή της παρούσας συμφωνίας και προτείνει τη λήψη των κατάλληλων μέτρων για την αντιμετώπισή τους,

                     γ)

                     όσον αφορά τον ανεξάρτητο έλεγχο της παρούσας συμφωνίας:

                                 1.

                                 εγκρίνει το εγχειρίδιο διαδικασιών του ανεξάρτητου ελεγκτή, σύμφωνα με το παράρτημα V,

                                 2.

                                 επανεξετάζει τις εκθέσεις που δημοσιεύει ο ανεξάρτητος ελεγκτής και κάθε καταγγελία σχετικά με τη λειτουργία του συστήματος αδειών FLEGT στο έδαφος ενός από τα μέρη,

                                 3.

                                 επανεξετάζει τις εκθέσεις ή καταγγελίες αναφορικά με τη λειτουργία του ανεξάρτητου ελεγκτή και εγκρίνει τα κατάλληλα μέτρα που πρέπει να ληφθούν,

                                 4.

                                 δημοσιεύει τις εκθέσεις του ανεξάρτητου ελεγκτή, όπως προβλέπεται στα παραρτήματα V και ΙΧ,

                                 5.

                                 παρακολουθεί, κατά περίπτωση, τα μέτρα που λαμβάνονται για την αντιμετώπιση των προβλημάτων που επισημαίνει ο ανεξάρτητος ελεγκτής,

                     δ)

                     όσον αφορά τη συμμετοχή των ενδιαφερόμενων φορέων στην εφαρμογή και παρακολούθηση της παρούσας συμφωνίας:

                                 1.

                                 διατυπώνει συστάσεις σχετικά με τις ανάγκες δημιουργίας ικανοτήτων για την επιτυχή εφαρμογή της παρούσας συμφωνίας και, κατά περίπτωση, σχετικά με την ανάγκη αναβάθμισης των ικανοτήτων και τη συμμετοχή του ιδιωτικού τομέα και της κοινωνίας των πολιτών στην παρακολούθηση της συμμόρφωσης προς τις νομοθετικές και κανονιστικές διατάξεις που αφορούν τη διαχείριση δασών στη Λιβερία,

                                 2.

                                 λαμβάνει τα κατάλληλα μέτρα για την προώθηση της συμμετοχής των ενδιαφερόμενων φορέων στην εφαρμογή της παρούσας συμφωνίας,

                                 3.

                                 εάν είναι απαραίτητο, συγκροτεί ομάδες εργασίας ή άλλα επικουρικά όργανα για τομείς εργασίας που απαιτούν ειδική πραγματογνωμοσύνη ή τις απόψεις ενδιαφερόμενων φορέων.